
LES CAHIERS W ALLONS 


LES « CAHIERS WALLONS » 
ONT CINQUANTE ANS 


Cinquante années de parution, réserve faite d'une brève 
interruption due à la guerre ; près de cinq cents numéros ; 
quelque dix mille pages au service des lettres dialectales. 
Voilà en peu de mots, et dans toute sa sécheresse, un aperçu 
rétrospectif de notre revue. 


C'est donc en janvier 1937 que débute la publication des 
« Cahiers Wallons », à l'initiative d'Eugène Gillain, qui s'y consa- 
crera jusqu'à sa mort avec un admirable enthousiasme. |l en 
fait, d'entrée, une revue bien vivante à laquelle collaborent les 
meilleurs écrivains wallons, sous le patronage de Joseph Calozet. 
Une large place est faite aux auteurs namurois et brabançons, 
mais il n'est pas rare qu'on accueille des textes venus de 
Liège, du Hainaut, de l'Ardenne... Très variée — poésies, fables, 
contes, chansons, récits — la production des premières années 
porte évidemment la marque d'une époque où les lettres 
wallonnes prenaient à peine leur véritable essor. Il n'empêche 
qu'on y découvre déjà d'authentiques petits chefs-d'oeuvre : 
Li rôbe di mariyéye de G. Bernard, tel conte de Fr. Renkin, 
tel extrait de roman de J. Calozet, telle chanson d'E. Robin 
immortalisée par E. Montellier... Mais ce n'est pas tout: aux 
œuvres littéraires s'ajoutent des notices biographiques ; des 
bois et linos de Joseph Gillain. illustrant avec talent les mor- 
ceaux insérés ; des comptes-rendus d'ouvrages parus ; des 
enquêtes philologiques... Bref, un aperçu assez complet de la 
vie dialectale des années trente. Survient la guerre. La revue 
continue d'abord de paraitre et le nombre des abonnés, tombé 
assez bas au début des hostilités, remonte jusqu'a huit cents 
après quelques mois, La parution se fait toutefois irrégulière 
en raison des événements : qutre ou cinq numéros par an. Elle 
cesse en 1944, à cause de difficultés matérielles insurmontables. 

Au lendemain des hostilités, E. Gillain, admirable de dévoue- 
ment, s'entoure d'une commission de Rèlis Namurwès qui se 
charge d'étudier la possibilité d'une renaissance de la revue. 
C'est en mars 1947 que «Les Cahiers Wallons » reparaitront 
sous le n° 1 de la nouvelle série. Or, en ce moment, quelque 
chose est en train de changer en poésie wallonne. Des jeunes, 
intellectuels pour la plupart, considérant la poésie comme «un 
moyen d'élucider un peu de notre mystère » ou comme «un 
instrument de la connaissance de soi-même », l'orientent vers 
l'Humain et la haussent au niveau de l'Universel, comme le fera 
de la prose, vingt ans plus tard, Auguste Laloux. Et c'est l'hon- 
neur des « Cahiers Wallons » d'avoir, dès lors, ouvert leurs 
colonnes aux tenants de cette poésie nouvelle autant qu'aux 
représentants d'une expression plus traditionnelle et plus acces- 
sible. Depuis 1947, la revue n'a cessé, fidèle et ponctuelle, de 
sortir ses dix numéros par an. Grâce en soit rendue surtout 
au président des Rèlis, L. Léonard. Chaque mois, elle présente 
un choix des meilleures œuvres — prose ou poésie — des bons 
auteurs, à quelque région qu'ils appartiennent. Mais les numéros 
spéciaux ne sont pas rares, consacrés à un écrivain notoire, 
à une œuvre primée, à l'édition critique de quelque document 
d'intérêt philologique... 


Il n'est que juste que «Les Cahiers Wallons» commencent 
cette année jubilaire dans le souvenir de leur fondateur. Dans 
ce numéro et le suivant, nous rééditerons Li fond do tonia, 
aujourd'hui épuisé. Le numéro 3 consistera, lui, en un hommage 
à Eugène Gillain. Puis, fidèle à sa vocation et soucieuse de 
célébrer son jubilé de la meilleure façon qui soit, c'est-à-dire 
par un programme substantiel et choisi, la revue publiera en 
alternance les numéros collectifs habituels et un minimum de 
trois numéros spéciaux de qualité. 


Merci à nos lecteurs de leur fidélité. Elle est pour nous le 
plus bel encouragement à marcher dans les pas de nos devan- 
ciers pour continuer à faire de nos «Cahiers» une anthologie 
permanente des lettres dialectales. Une anthologie sans laquelle 
bien des voix risqueraient de se perdre. 


Le Comité. 


EUGÈNE GILLAIN 


Las 4 à à 4 + À 


Li fond do tomia 


Lingadje do Saut-Sint-Lorint 


Dji so veuf po quinze djoûs 


(monologue Sòliète) 


Dji m' vos va raconter jusse come ça a sti. 

l faut ètinde qui m' feume èst raléye dé s' moman avou lès- 
èfants po quinze djoûs. Po quinze djoûs : qué boneür, in ! (one 
taudje). 

Ci n'èst nin qu’ dj’eûche à m’ plinde di m’ feume, savoz : dj'au- 
réve co bin p'lu tchair pus mau. One miète tanisse èt bèrdèlaute 
seûlemint ! I faut qu’ tot fuche à s' place avou lèye... Èlle a raison, 
mais c'èst par trop fwart po ! Insi, quand nos r'plèyans lès 
linçoûs nos deûs (ci bèsogne-là rintère dins mès-atribucions), i 
n’ faut nin qu'on bward dispasse l'òte d'on quart di milimète. A 
non ! Dji vos d'mande on pau, alons : come si g' n'èstait nin po 
s' co-oûdri d'ssus !... Asteûre, djè l' sés bin : dji vos fais ça come 
one figure di jéomètriye. Mia qu' ca, dji so télemint abituwé qui 
dji n' sauréve pus fé autrumint. 


È H 


Djè l'a mwinrné au tram avou tos sès paquèts. Ci n'èst nin one 
pitite afaïre d'aprèster èt d'èbârquer tot ça. Dji n'è p'lè pus... Lès 
péres di famile mi compudront, zèls : lès viyès djon.nès coméres, 
èco mwins' lès-égoyisses di djon.nes-omes ni saurint s' fé one 
idéye di ç' qui c'èst d' ça. | faut-z-i ièsse ou-z-i awè sti... C'èst 
come si on paurtait po l' Congo ou po l’ Pôle Nord... 

Enfin bref ! Après-awè doné on bètch aus-èfants èt leû r'co- 
mander dè ièsse bin sajes — (li tram n'aurè nin choufelè qu'i n'i 
sondjeront d'dja pus !)... Après-awè rabrèssi Mariye su lès deûs 
massales — (dji n'in.me nin portant d' fé ça divant lès djins !), — 
dji so ruv'nu tot seû dins l' maujo wide. 


È w% 


Quinze djoûs d' libèrtè ! Qu'è d'djoz ? 

Dji m? va r'pwaser come i faut èt dwarmu mès quatôze edres... 
Fé dès bonès pormwinrnades... Aler à l’ pèche... Mète mès p'titès- 
afaires en orde, enfin bref, bin viker èt m' fé saquants lives di 
bon laurd — dj'ènn'a dandji, come vos vèyoz... 

Dji n' so nin rentier ; mais po l' momint, c'èst l' mwate saison èt 
c'è-st-à peû près come si dj'i èstais... Enfin brèf ! 

Donc, vo-m'-la tot seû au mitan d' mès bidons. 

Dj'a résoû d' fé m’ tripotis’ mi-min.me. Vos savoz bin, lès feu- 
mes, ça èst djalous : gn-a nin one ôte. Èt, bin qu’ dj'eüche qua- 
rante-sèpt-ans passés, dji n'in.me nin, po l' pais do mwin.nadje, do 
vòy dès cotes à |’ maujone timps qu'èle n'èst nin là. 

Ele n'a pont d’ raison do ièsse djalouse, savoz portant. Dji so 
on modèle et dj’ n'a jamais mètu lès pids foû dè l’ vôye. 

Par èximpe, i gn-a rin qui dj’ riwaite pus volti qu'one bèle 
djon.ne bauchèle — (n'alez nin li dire seGremint !) — C'èst tot 
c' qu'i gn-a d' pus bia au monde ossi, don ? Enfin bref ! Èwou 
'nn' estais-dje, don ? A ! dj'i sos ! 

Mariye m'a fait on moncia di rcomandäcions. 

T'irès qwè l’ lacia èt tè l' mètrès bodtre... Seûremint djè l'a lèyi 
aler avau li stûve. EGretisemint qu'èle n'èst nin là ! 

Cor one passion di m’ feume, si stive ! Ca blinque todi come on 
rédjimint d’ cwirassiers à l' rivüwe di Longchamps, — èt i n’ fait 
nin bon-z-i djonde ! Eûüreûsemint qu'èle n'èst nin la ! 

Ti rachonerès lès-afaires dès-èfants qui trin.nenut au djardin... 
Ti n’ roviyerès nin d'aroser lès célèris èt d’ doner à mougni aus 
lapins èt à bware au canari... Ti rfrès lès léts qui dj’ n'a nin ieû 
l' timps do rfé... Po dîner d'mwin ti n'as qu'a r'tchaufer avou on 
p'tit bokèt d’ büre lès canadas qui sont dins l’ bleuwe casserole 
su |’ dérène plantche di l’ärmwêre dè l’ cijène do costé dè l' 
finièsse : ...(en fiant chonance do sondji)... su l' dérène plantche 
...di l'Armwére... dè l' cijène... do costé dè l’ finièsse... Dji vès 
l bleuwe casserole di-d-ci; mais nom d' tot-ute, dj'i sondje seû- 
remint : i duvenut ièsse pròpes, lès canadas ! 


È ÀX 


Ayîr au matin — c'èstait dimègne ! — dji m' dis : Ujène, faut 
prinde do bia timps audjodrdu ! Mais comint ?... Si dj'alais vôy 
li vi cousin Djôsèf qu'èst curé a deüs-eûres di-d-ci ? C'èst ça. 


On pout ariver vêla quand on vout ; li viye Adèle èst todi au 
posse èt on-z-èst sogni, dji n’ vos dis qu’ ça ! 

C'èst-one ritche idéye : dji pauterè à cinq-elires au matin avou 
m’ ligne èt djè li pwaterè one fricasséye... 

Tot va bin. Dj'arive po grand-mèsse. On dine (nos-avans mougni 
totes sòrtes di bon èt, po fini, di l’èxtra-sauce léporine, m'a-t-i 
dit l' curé ; mais... dji mètréve mi dwègt au feu qui c'èstait... 
(tot bas au public) do live. On bwèt chaque si botèye — èt ga 
v'nait di-d-padri lès fagots, vos p'loz m' crwêre — ; on fume 
deûs-trwès bons cigâres ; on raconte dès parâdes do payis — 
(c'èst plaiji d’ li, savoz, èt i 'nn'a pus d'one è s' satch) — Enfin, 
bin sogni, contint d' mi, do curé, di tot l' monde, dji m' rimèt 
en route. 

Arivé dins m’ reuwe, dji vès on grand rassemblèmint d'vant l 
maujone : li mayeûr èt l' champète èstint là èt m’ pròpiètaire, 
Madame Brichet, qui m’ fiait r'lûre dès-ouy come po m'avaler. 
Èst-ce qu'on-z-auredve siti m’ voler ? Dji n’ savais qwè sondji. 

Dji m' dispétche èt dj’ vès tot d' swite di qwè qu'i r'toûne. 

Dj'avais, nom d' tot-ute, rovi d' sèrer l' robinèt èt l'éwe courait 
dispeûy au matin : i gn-avait plin l' maujone èt plin l' viladje. 
Faut qui l' didle s'è mèle, alons ! : ça n' m'a jamais arivé. 

Eûreûsemint qu'èle n'èst nin là ! 

One arèdje dins l' maujone. Lès-ènas bagnint dins l' colidòr en 
s' balançant come dès p'titès nacales... Èt s’ bia tapis qu'èst tot 
abumé ! Eüreûsemint qu'èle n'èst nin là ! 

Enfin, dj'è sèrè quite po fé r'nèti tot ça. 

Dji frè v'nu one comére — nin trop djon.ne — po r'mète tot 
à place. Ca n’ sèrè nin à s' mòde, djè l’ sé bin, mins on n’ saurait 
fé l'impossibe, don ? EGreGsemint qu'èle n'èst nin là ! 

Èle rivérè, èt dj’ m'atind à one boure di Dieû |’ Pére. Èlle èst 
come ga. Nin mèchante, savoz ! Èle mi vèt volti èt èlle a sogne 
di mi. Quand dj'a on p'tit rume, èle mi daubore di tinteure 
d'iyode pa d'vant èt pa dri èt i faut absolumint qu’ dj’ avale dès 
tés d' totes lès sôrtes ! Ca n'èst nin mwais, savoz; dj'i mèt brä- 
mint do suke. 

Êle mi vèt volti, c'èst sûr. Mi ossi savoz. Quand on-z-a tot fait, 
i gn-a co rin d’ tél qui sès vis cayèts don ? 

Dji so bin sûr qu'èle s'anòye dèdja après mi : dji m' li va scrire 
qui tot a bin sti jusqu'astedre èt qui dj'èspère qui ga continiwerè. 


3-X-1920 


Li Tchapèle di Biètranri 


Celui qui rentre au village natal après quelques 
années d'absence, n'a jamais fini de s'étonner de 
voir tant de coins délicieux défigurés, ravagés, 
détruits ... 

A. M. 


Durnal, mi bia viladje, c'èst l' tite d'on bia live qui dj' vins do 
r'lire. Nin dandji d' vos dire qui Marchal què l'a scrit è-st-on purin 
Durnali. 

Durnal, mi bia viladje ! on vrai cantique d'on-èfantas' moman. 

Durnal è-st-on vi viladje do Condroz ètur Dinant èt Ciney ; 
vos passeriz par là qui vos diriz : « Mais c'è-st-on viladje come 
bramint d’s-ôtes ». 

Èt en rssèrant l’ live, dji sondje a Saut-Saint-Lorint, mi viladje. 
Dji n' wase quausumint pus dire « mi bia viladje ». 

Savoz bin g' qui Marchal troûve di bia à Durnal ? 

Lès pisintes qui gripenut dins lès uréyes, lès parfonds t'chmins 
qu'èvontè cotolirnant ètur lès ayes floriyes èt plin.nes di tchan- 
sons, lès potales èt lès viyès tchapèles « coleûr do timps » qu'on 
rèscontère aux crwèsemints dès rouwales... 

Il a choûté l' vint djouwer d' l'òrgue dins lès grands nwars 
D èt il a co vèyu lès Nûtons djiboter l' long do ri au clér di 
une... 

l l'g-a vèyu, vos dis-dje ! Èt co lès sòrcires passant au galop à 
tch'fau su on mantche di ramon. 

l n' cause nin dès bèlès vòyes pavéyes ou macadamiséyes ni dès 
bèlès fagades cimentéyes. 

Compurdoz asteûre poqwè dji n’ wase pus dire : « Saut Sint 
Lorint, mi bia viladje » ! 

Lès djins do Saut sont partants fiérs di led viladje ; is vos diront 
qu'i faut d'djà aler lon po rescontrer pus pròpe èt mia arindji. 

Èt, c'èst l' vrai. 

Mais mi, dins m' tièsse, djè l' rivès, tél qui dj' l'a conu, gamin. 

On l'a rabiazi, c'èst sûr. 

« L'homme a passé par là» diréve-t-i Marchal. Èt quand i dit 
ça, on sint bin qui s' l'è t'nait onk, i li fréve passer lès bourdouches. 

D'one blanke maujone qu'avait l'air di vos criyi bondjoû d'au 


lon èt qui vos soriyait au solia di tote li blanked di sès blancs 
meurs, on-z-a fait one èspéce di villa règrigniye come on-z-è vèt 
tos costés. 

Avou s' capuchon d' rodjès panes, c'èstéve portant one bèle 
tatche di lumiére dins |’ vèrdeû. 

Li « Rouwale Maurtin » èt l' « Rouwale Ferdinand », alez vòy 
come èles sont radjon.niyes. Dès vrais boulevards ètur dès ayes 
di fi d'arca. 

Dins l' timps, djè l' sé bin, on-z-i bèrdachait lès broûs èt on 
'nn'avéve pa d’zeû sès guètes. Gn-a vraimint qu'one èspéce di 
poète, todi dins l’ lune, po n’ nin r'conaiche qui c'èst bramint mia 
qui d'dvant. 

S'i vout absolumint dès broûs èt dès ayes di ronches, di spènes 
èt d' grète-cu comèléyes d'òrtiyes, nos li avans lèyi l'« Rouwale 
dès Colèvros » èt l’« Rouwale dès deux chwès ». 

Èt nosse vi c'mintiére qu'avait dès si bias meurs di pire cou- 
vièts d’ fleûrs èt d’ mossès ! On l'a rèturé d'on bia wòt meur di 
briques, èt on-z-a remplacé pa d' l'éternit' lès scayes do timps 
passé do twèt dè l' tchapèle. 

On-z-a massacré lès cinses dè |’ Nouve-Majone et di Win'bòstè 
en-z-aclapant à leûs pègnons pwintus dès maujos bin d'èquére. 

Dijoz g' qui vos v'loz, i gn-avéve moyin sins grandès costindjes 
di n' nin disguiji d' parèye façon nos viyès cinses d'abiye. 

On-z-a ristopé lès wés... 

On-z-a rabiazi, on-z-a rabiazi,.. 


Mais dji pardoneréve co tot ga. 

Après tot, i nos d'meüre li Bwès do Duc, èt quand dj'èr'va au 
Saut, dj'a co l'octrwè d'aler chodter li p'tite tchanson do richot 
au Pont Coliame. Èt pwis, dins lès Marlagnes, i gn-a co dès vrais 
p'tits cwins d'Ardène èwou qu'on pout aler sondji tot seû, lon 
èri do brût èt dès fuméres. 

Dji vous widi m’ satch’ tot d’ swite. 

Ci < > dji n’ pârdone nin, c'èst d'awè lèyi tchaîr è poûre li 
tchapèle di Biètranri. 

Dji n' vous nin sawè comint qu' ça s'a faït, ni qwè ni qu'èst-ce. 
Dj'a passé par là l'ôte fiye èt dji pous dire qu'i n'è d'meüre pus 
« pierre sur pierre ». | faut sawè qu'i gn-a ieû là one tchapèle. 

On diréve qui lès-aubes ont stindu leüs couches po catchi 
l' dèsasse. 

l fiait grigned, li brouliârd toürnait à plove, lès dérènès fouyes 
tchèyin.n' tot doücemint... 

Dj'a d'mèré on momint li tièsse bachiye, sondjant, sintant pèser 
su mès spales come one malèdicsion. 

Èt dj'a sèré mès-ouy. Mirauke ! li p'tite tchapèle èstéve là d'vant 
mi ; dj'èstéve cinquante ans pus djon.ne, èt c'è-st-avou m’ cœür 
di dij-ans qui dj'a priyi sinte Apoline èt totes lès Notrè-Dame 
di nos tchapèles. 

Èt dj'a sôrti è r'culant... Li tchapèle n'èst pus là ! Èt dj'a promis 
di criyf'a tortos li grande pitié dèl tchapèle di Biètranri. 

Vos m’ diroz : « | d'metire dès òtès tchapèles ; i gn-a l' tchapèle 
Colard avou li statûwe di Notrè-Dame de Tongres, li tchapèle 
Guyaux èt |’ cène da Mariye Nâr dédiéyes a Notrè-Dame de Lour- 
des èt co deus-trwès-ôtes, pus novèles ». 

Oyi, djè l' sé bin ; mais cès tchapèles-la sont dins l' viladje, a 
costé dès maujones. On-z-è télemint abitouwé d' lès vòy, qu'on 
n' lès vèt pus. Èt pwis, au mitan do viladje, i gn-a l'èglije èt one 
tchapèle di pus ou d'mwins' ni fréve nin grand-tchôse a l'afaire. 


Tandis qui l' tchapèle di Biètranri èstéve lauvau ètur li Saut, 
Büzèt èt Sovimont, en plin.ne campagne... 


Èt dins on-endrwèt si bin tchwèsi ! 
C'èstéve li tchapèle da tortos. 


L'avait cint-ans qu'èle èstéve plantéye la, èt asteûre, i manque, 
là, one saqui. | gn-a on grand wide ; i gn-a on mwart. 


Dins l' timps, on causait bramint di ruv'nants. 

On racontéve qui lès-âmes dès trèpassés ruv'nint co bin dèl 
nêt, dins lès g'mintiéres ou autoû d’ led maujone po d'mander 
l'aumône d'one patér ou bin supliyi qu'on n' lès roviye nin. 

Sèriz saisis, vos-òtes, qui lès-âmes dès djins qu'ont bati l' tcha- 
pèle ni r'vègnenut nin ossi d’ timps-in-timps cotoûrner avaurla ? 

« Nos-avins fait on tèstamint en briques èt en pires. Qu'ènn' 
avoz fait, diyenut-èles. Lès djins d'asteGre sondjenut trop aus bins 
dè | “tére, èt is laiyenut tchair les tchapèles...» 

Portant ? 

One tchapèle ! c'è-st-one tchandèle aluméye, deûs mwins 
djondeuwes lèvéyes au wòt nêt-èt-djoû, supliyant l' Bon Diè d' nos 
préserver do ton'wâre qui cotaye lès dinréyes èt dès maladiyes 
qui faiyenut moru bièsses èt djins... 

C'è-st-one boune viye djin qui vos cause tot bas à l'orèye : 
— Comint, m’ fi, vos passez sins mi r'waiti ; vosse papa tirait 
todi si bin s' calote : on m'a dit qui v’ n'alez pus à messe. Vos 
savoz portant bin qu’ vos fioz dèl pwin.ne a vosse moman ! 
l n’ faut nin, m’ fi, fér dèl pwin.ne à s’ moman... 

Qui èst-ce qui saurè jamais li bin qui l' tchapèle di Biètranri 
a fait aus djins dès-alentoûrs ? 

Vos “nn'aliz do Saut à Bûzèt èt vos passiz d'vant |’ crwès do 
facteûr Dyrète qu'a sti «occis» là en 1762. | paraît, = dji vos 
vè rè on pau, = qui ç pîre-là è-st-au « musée postal » a Bru- 
xelles. 

Pwis c'èstait |’ blanke tchapèle, ronde èt basse, a mitan ca- 
tchiye dins lès bouchons èt one miète ritiréye dè |’ vôye. 

Si v' n'èstiz nin prèssé, vos taurdji l' timps d' dire saquants 
avé. On signe dè l' crwès, one gans' dins l' clabot èt vos r'paurtiz 
pus lèdjér' d'awè dit bondjoü à l'Avièrje au-t-t'ruviè d’ li p'tite 
grile. 

Les homes tirint led calote, lès coméres fyint l’ signe dè l' crwès, 
lès p'titès bauchèles apwartint dès bouquèts... 

Lès tchèrtis s' rastinint d' djurer, s'apinse Marchal. 

Èt dèl nét, quand i fiait bin nwar — c'è-st-one place a ratinde 
lès djins pire qu'au cwin d'on bwès — on n'èstait nin tot set, 
on sintait one saqui la tot près, èt ca rindait do coradje. 

Non, non; ci n'èst nin possibe. 

| faut r'bâti |’ tchapèle ! 

Qu'èst-ce qui dj’ diréve co bin po m’ fer bin comprinde ? 


« Pays ou Notre-Dame a de blanches chapelles 

» Sous les arbres penchants au détour des chemins 

» Afin qu'en son travail l'homme béni par Elle 

» Ait le Ciel en son coeur et la force en ses mains. » 


Paulin Renault. 

Dès p'titès tchapèles, i gn-a dès mile èt dès mile dins l' payis 
walon, a l' vile come au viladje... A Nameur, par eximpe, dins 
lès meurs, au cwin dès reuwes, on pout-z-è vòy dès fwart anciènes. 


Lès lèyi tchair one après l'òte, ci sèréve mèsbridji l' visadje di 
nosse bèle Waloniye ; li Waloniye sins sès tchapèles ni s'réve 
pus à r'conèche. 

Maleureûsemint, i gn-a brâmint, surtout lès cènes lon èri dès 
viladjes, qui sont fwart néglidjiyes. Gn-a à braîre di vòy let gri- 
liadje tot èruni, tot d'mougni, quand gn-a co on griliadje. Dès 
bokèts d' sints trin.nant à têre, quand gn-a co dès bokèts. 

Li grande pitié di bramint dès soûs dè l' tchapèle di Biètranri ! 


Èt c'èst po ça qui c'èst dins les Cahiers wallons qu’ dj'a v'lu m’ 
soladji. 

Dins l’ timps, on n'èstéve nin si grandiveûs qui l’ djoû d’audjoûr- 
du ; on-z-èstait pòve, po l’ dire platèzac. Li tifus' èt min.me li 
colèra fyint moru bramint dès djins. | gn-avait co dès tchins 
aradjis... 

Èt dins led misère, nos vis parints n'avint qu'on r’coûrs : lèver 
lès-ouy au wòt èt priyi. 

On promètait one tchapèle à St Roc, a St Ubert, à St Dônât, 
lès vis sints walons... pus sovint à l'Avièrje : N. D. di Walcoëû, 
di Al, di Tongues, di Bone-Èspèrance, N. D. dès Aflidjis, do Pèr- 
pétuèl Sècodrs... 

Estan.n' mia lodjis qu’ nos vis parints ? Nos n'avans pus lès 
épidémiyes èt lès tchins aradjis, mais nos-avans ieû, one su l'òte, 
deûs guéres. Totes lès miséres èchone. 


Après l' guére 1914-1918, on-z-a bati bramint dès tchapèles, 
èt ci sèrè dandjureû |’ min.me après ç’ guére ci. 


Pou-dje bin dire mi-idéye ? 
Dji sos d'acòrd avou l'ome di Durnal. 


«On n' duvreut nin, di-st-i, lèyi todi sèrés lès-uch di nos tcha- 
pèles. On n’ lès douve qu'a l’ porcèssion. Mais à qwè sièvenut- 
èles d'abòrd quand ç’ n'èst nin l' porcèssion ? » 


Mi, dj'in.meréve bin dès calvaires qu'on vèt d'au lon. Ou one 
tchapèle sins-uch avou one grile, one saqwè qui tape à |’ vüwe. 


Waitiz bin l' couviète des « Cahiers wallons » et vos compudroz 
bramint mia tot ç' qui dj’ pòréve vos dire là-d'ssus. 


Lès cias qu'ont one idéye pol'nut todi nos d'mander consèy. 
Mais nos comincerans todi pa l' tchapèle di Biètranri. 


Châtelet, le 6 décembre 1942. 

Lès Cwam'jis 


On-z-è raconte su lès cwam'jis ! C'è-st-one còrporacion à paurt; 
lès cwam'jis, c'èst come lès bossus, il ont todi |l’ pice po mète au 
trau. Gn-a wére come Torin d' Djodogne qui, parait-i, in.méve 
ostant plaquer l' pice a costé do trau... 

Tot mwais èt à mitan stropi, vos v'noz li dire : 

— Cwam'ji, dji n’ sais nin à qwè qu’ vos pinsiz quand v' m'avoz 
pris mèseure ; dji soufri martire dins mès solés. 

— One miète jusses, quét'fie ; nos lès rrmètrans su foûme. Li 
cü, ça s' sitind todis, savoz.Dj'a v'lu vos fer dès trop bias p'tits pids. 

Èt si on-òte vint s' plinde qu'on li a fait dès solés come dès 
p'titès naçales : 

— Ça rastrind, savoz, l' câ : alez on côp à l’ plove, vos vièroz. 
Dj'a fait po bin fer ; vos ploz mète one boune fausse simèle èt 
deûs paîres di tchaussètes. Tos lès médecins èl ricommandenut. 

Mais si |’ cwam'ji è-st-on p'tit bossu, c'èst seürmint ! Gn-avéve 
dins l’ timps onk è Nameurèl' ruwe Piconète qui vos n'auriz seû 
mète asto. 

Zante dau Molin a chwache li rapwate one fine noûve païre di 
botes qu'i n'avéve mètu qu'on còp. Gn-avéve one qu'èstait skètéye 
au còp d' pid come si on li avait doné on còp d' trintchwè. 

— Qui vous dj’ dire, don, cwam'ji ! Po do fayé cü, c'èst do fayé 
cü qui vos m'avoz mètu ! 

— Dji n'è pou rin, mi, mon.ni ; on p'tit dèfaut dins l' cû sins 
manque. Ca arive, savoz ; i n’ faut qui l’ bièsse awè ieû on côp 
d' baston. 

Èt i rèspondéve ça avou si p'tite vwès d' polichinèle èt si p'tit 
air di malin p'tit bossu. Alèz pus lon, vos ! 

Dins s' dérène maladiye, timps dè l' guére, li curé v'néve li vòy 
tènawète. 

— Ziré, li di-st-i on djoû, si vos v'niza moru, ga arive a tortos, 
èst-ce qui vos-astoz bin en régue ? Vos savoz bin qu'i faut on bon 
passepôrt po mostrer a Sint Piére. 

— Pinsez, Mossieû l' Curé, qui dji n’ frais nin d'dja bin avou 
m' carte d'identité ? 

Èt il èstait vicieux dins ç' qu'il astait. 

Di ç' timps-là, c'èstéve li mòde di fer cranki lès botines. Si one 
comére nè li ruv'néve nin, i n'è fiéve cranki qu'one èt l' dimègne 
a grand-messe, li djon.ne comére montait l' grande aléye è fiant : 
« Tchip !... Tchip !... » 

Èt i fiéve acrwêre è dès innocin.nes qu'i faléve mète dès scau- 
gnes d'ous dins lès s'mèles po qu’ ga crankiye bin. « Apwartez 
m’ on d'méy quautron d'ous èt ga crankiyerè dji n’ vos dis qu’ ça». 

C'èstéve co l' timps qui l” djon.ne bauchèle vinait présinter si 

p'tit pid au cwam'ji èt, tote roselante, rilèvait s' cote one miète 
pus wòt qui li tch'vile. 

— On bia matin qu'i fiéve tchaufer 

L' fiêr à coulisse su l' lamponète, 

Intère tot drwèt sins s'anoncer 

Tote rodjichante, li p'tite Nanète. 

— Dj’ vins prinde mèseure po dès solés, 

C'èst Carnaval èt dji fais l' fièsse. 

— Èst-ce qu'on n' pout nin v's-acompagner ? 

Rèspond |’ cwam'/ji qu'a pièrdu l' tièsse. 

— Ç' n'èst nin di r'fus, mi bia garçon. 

Vos lairoz là voste ètricwèsse 

Èt dji roterè su vos talons. 

— V’ sèroz tchaussiye come one princèsse ! 

Tot l' timps do bal, Nanète sautela 

Sès p'tits solés avint dès-ailes, 

Bin astiqués, r'lijants, fin bias, 

Dès vrais solés di grande mamesèle. 

(Alexandre Gérard) 


Asteûre lès djon.nès bauchèles sont pus d'visiantes. Gn-a one, 
l'òte fiye qui d'djéve qu'èlle avait r'toürné tos lès magasins d’ Na- 
meur èt qu'èle n'avait rin trové a s' mòde. 

Gn-a pupont d’ vrai cwam'ji ; c'èst rare quand on tchausse co 
su mèseure. Lès fabriques èt l' confecsion ont tuwé l' bon cwam' 
ji qui vos fiait on solé come on fait one sitatòwe. Asteûre i gn-a 
pus qui dès racomòdets, dès savètis, po mia dire. C'èst nin po 
lès mèpriji : on bon saveti fait do noû avou do vi èt gn-a dès 
vrais-artisses la-d'dins. 

Li cwam'ji do timps passé èstait sovint filosofe. Èst-ce pace qu’ 
i travayait dès longuès djotirnéyes tot set èt rèssèré èt qui, quand 
i n’ tchantéve nin, il avait tot l’ timps d’ tûser ? 

Èt pwis, i bèvait co sovint volti one pitite gote èt i fiait co volti 
l' londi : Vos-avoz bau dire, mais todi dins zouf èt dins lès mwai- 
jès-odeürs, èt travayi l' sèmedi jusqu'à taurd èt d'méy ! 

Èt pwis, bramint avint fait led p'tit toü d' Belgique èt apris à 
viker dins totes sòrtes d'atèliers. 

Èt savoz bin ç’ qui m'a fait sondji à tot ça ? 

Èt bin, dji r'lis co sovint lès viyès tchansons d' Nameur dins 
l'« Anthologie des poètes Wallons namurois » des fréres Maré- 
chal (1). Èt dj'èstais tcheû su Joseph Suars (dit Mimi) : 

«Né a Namur le 6 novembre 1804 ; y décédé le 9 juin 1885. 
Cordonnier, membre fondateur de Moncrabeau ». 

On cwam'ji qu'a fait dès tchansons ! (Ni nin scrire tchaussons). 

Èt vo-m'-la paurti su lès cwam'jis. 

11-1V-1948 

Dè l broke di bwès... à F simèle-crépe... 


A la mémoire de mon père, de son ami Maurice 
Crame, et de toute la légion céleste des vieux cor- 
donniers fossois. 


Achit su s' tabouret d' cü, divant l' fènièsse di s' botique, li vi 
cwam'ji èst là qui sondje. 

Quatrè-vingt deûs ans ! swèssante-sèpt-ans d' sèrvice ! Èt pèrson. 
ne ni s'aviserè qu'il a bin gangni on p'tit bokèt d' ruban. 

A paurt on parfi què l'a fait soufri trwès mwès, i n'a jamais pièr- 
du on d'mè-djod. Bon pid, bon-ouy, bon stomac’ surtout. Mais 
l'iviér a sti deur po tortos, èt po l' prumi côp di s' viye, il a falu 
qu'i djoke. Deûs mwès o culot do feu qu'i tosse èt qu'i ratche. 
On mwais rume èt i trouve lès djoûrnéyes byin longues. 

Audjoûrdu, on bon solia d'avri richandit sès vis-ouchas èt i s'a 
trin.né jusqu'à s' botique. Il èst byin flauwe. Saurè-t-i jamais s'i 
r'mète ? 

l r'waite autoû d’ li avou dès-ouy qu'ont l'air di sondji si lon ! 
Onk après l'òte, i prind sès martias : li gros qu'a tant résoné su |’ 
plate pire, li p'tit po lès pwintes, èt l' cia d'ètur lès deûs po clawer 
lès claus d’ solé. | carèsse lès mantches t-ossi doûs qu’ dè |’ sòye 
a fwace d'awè sti frotés pa s' mwin. Sès martias ! ça n' fait qu'onk 
avou sès brès. I l's-a tant fait roter ! 

Èt volè qu'i prind s' plate-pire su sès gngnos — on bokèt d' 
blanc marbe a iût pans qui provint d' l'auté di l'anciène abiye di 
Djiblou. Pwis, c'èst sès trintchwès qui sôrtenut onk à onk di led 
bwèsse ; i lès conait tortos, mais gn-a surtout onk a mitan üsé qu'i 
r'chîme dispû pus d’ trinte ans èt qu'a on tayant òrs-ligne. C'èst 
« m’ Thiry » qu'i l’ lome ; il èst mârqué : « Thiry-Floreffe ». Dès 
coutias come on n'è frè pus. Sès deûs-ètricwèsses ont sti trim- 
péyes pa Batisse Moussoux, li pus fèl marchau do pays. 

Lès foûmes sont-st-alignîyes dins leûs rèyons ; i 'nn'a co avou 
dès carés d'bouts èt il a co tot l' matérièl po fé dès botes. Lès 
clabots avou d' totes sòrtes di claus, èt lès alènes, drwètes ou 
toûrnantes di totes lès grocheûs. 

A drwète dè l' fènièsse, li machine a keûde — one Singer — 
qui blinque come s'èle sòrtait d'au botique, èt, dins on cwin, li 
molin à chimer qu'il a monté li min.me. 

Tot sès vis-amis què li faiyenut fièsse èt qu'ont l'air di s' di- 
mander ci qu'is vont div'nu. | sè |’ dimande ossi, l' brave vi ome. 
l n'a qu'on fi qu'a nu-z-ans èstéve todi l' néz dins lès lives èt qui 
n'a jamais seû clawer on clau. Il a bin falu-z-è fé on grète-papi 

èt ci n'èst nin l' mòde qui |'s-èfants d' grète-papis rid'vègnenuche 
cwam'jis. 

Èt tot ramolichant dins s mwin one bolète d'aurpi, i somadje 
à s' fé mau... 


À ï 


Timps di s' maladiye li camarade Maurice a v'nu l' vòy. — « Jo- 
seuf ! » a-t-i dit è l” rabrèssant. 

Maurice èst saquants ans pus djon.ne èt, quand i dit « Joseuf », 
c'èst come s'i d'djait « Papa ». | n'èstéve qui gamin apurdice qui 
Joseuf èstait d'djà ovri èt c'èst li què l'a mètu au courant. Apur- 
dice cwam'ji, en dij-ût-cint èt sèptante, vos n’ savoz nin ci qu’ 
c'èst, vos-ôtes ! Ni gangnant rin èt nin one çans’ ès' potche ! Mau- 
rice riyait d' bon cœûr è racontant di ç timps-la. | faut sawè qu’ 
Joseuf vinait do viladje èt qu'il avait todi dès pomes, dès pwares, 
dès sètch prunes, dès p'tits-agnons a l' saison, do craus stofé èt 
qu'i fiait paurt di frére avou l' gamin. Èt co sovint one pitite drin- 
guèle li sèmedi. On n' roviye nin ca ! 

Èt il ont causé longtimps, di leti mesti, dès ancyins patrons, 
dès longuès djoûrnéyes. Di chij a iût (one diméye-eûre a noûv 
eûres, one eûre po dîner, one diméye-eûre a quatre eûres). Li 
londi, on n'ataquait qu'a iût eûres è l’ sèmedi on distèlait à quate. 

— Quand dj’ travayais èmon Biot à Tamènes, dji paurtéve li 
londi avou on pwin èt one live di bûre dins m' bèsace. Dj'avais 
mi d'méye-tauve : do cafeu, dèl soupe èt dès canadas a doze 
eûres èt dèl salade po soper. Deüs francs èt si d'méye-tauve : 
c'èstéve one bone djoûrnéye. 

Ci n'èst pus rin di ièsse cwam'ji asteûre. On-z-aclape dès bokèts 
èchone èt clip èt clap avou dès pwintes di keûve. Dj'a conu |’ 
timps qu'on keûdait tot à l' mwin, jusqu'aus talons dès solés 
d'ouyeû ; trinte deûs filés d’ tchène po fé l’ tchètia. C'è-st-on 
Alemand d' Mayence qui m'a mostré a m' sièrvu dès brokes di 
bwès, on donait cinq’ francs à Charlèrwè po vòy fé on solé a 
brokes. 

Pwis ç'a sti lès pwintes di keûve. Èt asteûre, n'è causans nin : lès 
cwam'jis ont dès machines èt gn-a dès magasins d' solés à tos lès 
cwins d' reuwe. On n’ travaye byin pus wêre su mèseure. 

Choûtez bin c'tèleci. Li cinsi Dufaux d'è Léje, à Fosses, qu'ès- 
téve one di mès bounès pratiques, arive on sèmedi à onze eûres 
au matin. 

— Joseuf, di-st-i, dji dwès aler londi à on mariadje èt i m’ faut 
absolumint dès noûs solés. 

— Vos l's-auroz, cinsi. Èt dj'a travayi tote li nèt do sèmedi au 
dimègne. Ça aléve insi adon. 

Maurice avait do plaiji èt racontéve li sène èto ; mais li, c'èstéve 
putòt dès fârces d'atèlier à Fosses èt à Tamène. Èt bramint dès 
noms dès vis Fosswès passin.n' à led toü : Djan Biot, Boulome, 
Brozez, Constant Maurli, Pitit Leûrquin. Sins rovi Djilet d’ Furnére, 
qu'avait fait s' toû d’ France èt avait travayi dins lès bons-atèliers 
di Paris èt d' Londes, èt qui s'avéve ètäbli a Brussèle, Montagne 
de la Cour : « A la Botte d'or; E. Gillet, chausseur, fournisseur de 
la Cour ». 

On cause bramint di « conscience professionnelle »; èlle è-st- 
èvòye po d' bon, parait-i. Quand on sondje aus-ovris di la cin- 
quante ans ! Lès vis filosofes di cwam'jis ! | vos fyint on solé come 
on-artisse fait one posture; rifé do noû avou one savate à n' nin 
ramasser èstait led grand plaiji... 


Ÿ w 


— Ti d'djéves ènawêre qui l’ caoutchou a bramint remplacé 
l' ci. Mais c'èst dins tos lès mèstis |’ min.me, sés ! Waite lès tchaur- 
lis. On fait dès bèrwètes, dès bègnons en fiêr, lès cinsis ont dès 
ak autos èt bramint dès gros tchaurs sont montés su caout- 
chou. 

— | poul'nut todi roter, avou letis bèrwètes di fiér; c'èst dèl 
fèraye après cinq-chij ans. Mi, dj'ènn'a one di bwès qu'èst pus 
viye qui mi, èt èle n'a jamais cranki. 

C'èst jusse, mais èn-atindant ? Èt dins |’ munuseriye ! I faut one 
pitite fòrtune po s'ètabli; pus rin à fé sins machines èt l' bwès 
è-st-à dès pris d' fous. Èt on fait tot en fiêr, dès-uch, dès tchassis, 
dès tauves, dès rèyons, dès èscaliers... Èt tot, en sériye, dins lès 
grands-atèliers. 

Èt lès gòrlis ? Gn-a pupont di tch'faus... Gn-a-t-i co dès tonelis? 
Èt dès sabotis? Èt dès blankicheûs, qu'i gn-avéve tant avaurci... 

— Oyi, é, tot compté et tot rabatu, c'èst co nosse mèsti qu'èst 
l' pus vikant. Portant, on n' rote pus wêre. Mais rin qu'avou lès 
gamins qui djouwenut au fotbal avou leûs fins solés, gn-aurè todi 
dès rissemèladjes... 

— Èt l' danse, don ! 

— Bramint do rassavetadje, mais gn-a co moyin d' gangni one 
djoürnéye raisonäbe è s' fiant bramint mwins' di mau qui dins |’ 
timps. 

— Èt pwis, t'atèles quand ti vous, ti travayes timpe ou taurd si 
ça t' toque. Ti pous fé ti p'tit djardin èt t'nu one gate èt dès 
pouyes... Èt avou on posse, ti pous co choûter è bèsognant totes 
lès pus bèlès tchansons d'amour... 

— Sacrè Maurice, ti m’ fréves co bin rire. Ti sovins’ bin quand 
on tchantait tortos èchone è clawetant : 
Pign’, pign’, tchirloup’, clotchi, tchapia, 
Lès vis-dieûs èt lès scodias 
Is sont tortos foutus 
Lèyon lès-a batus 


Lèyon, c'èstait |’ pinson do grand Châles do Ôt-Vint 


Vive lès cwam'jis ! Si dj'avais choûté m’ pa, portant. | m'a- 
vait mètu a li scole mwèyène; dji n'èstéve nin pus bièsse qu'on- 
ôte èt dj'auréve ossi bin sti chef di stâcion qui Tòr d'èmon Chèt 
Brosteaux. Mais mi, dji vléve ièsse cwam'ji. Tòr a sti on bon chef, 
t'as sti on bon cwam'ji, c'èst kine. C'èst come ça qu’ faut qu’ 
ça vaye ! 

Èt l' gamin, à propòs, èst todi au Ministére ? Èt ça li va ? 


— Oyi, ê, i parait qu'il è-st-en trin d' fé on live en walon... 
Chaque côp qu'i r'vint, i m' satche lès vièrs foû do nez èt il èman- 
tche one novèle istwére. 


— | t'a tiré aus grènadiers avou « Miyin a l’uch do Paradis ». 
Dj'a byin ri è lijant ga. Ça èst bin tiré. 
— | parait qu’ lauvau on nè l’ lome pus qui « l” vi gamin» ! 


À w 


Lès deûs discipes da Sint-Crèpin ont co raconté longtimps. Il 
ont causé dès taneriyes di Fosses — i gn-a ieû jusqu'à cinq ! (1) 
— Pwis, il ont tcheû su lès pinsons, lès canaris, li djè d' bale, li 
Sint-Fouyin, li tinderiye aus mouchons... 


Èt quand Maurice a dit anvwèr, il avint lampé on d'méy-lite 
di pèkèt. Èt |’ vi cwam'/ji èstait tot riv'nu a li. Maurice li avait fait 
pus d' bin qu'one consulte da Wéry et do Grand Médecin ! 


Now 


Li vi cwam'ji a rintré dins s' botique. Il a co viké saquants-ans 
èta moru contint. Sès-ostis n'ont nin sti sauyis a tos lès vints. Si 
bia-fi qu'èst djardini èt qu'a one grosse famile li a d'mandé sa- 
quants lèçons. Il a apris à mète one swéye èt a fé do tchètia. Èt 
come il a bramint d' l'idéye il è sét assez po lès rissemèler tortos 
èt po mète one pice au trau. 

Li gros martia tchante co su l' plate pire. 


(1) — L'Almanach de Fosses - 1893 - en renseigne cinq : Coppée Ultain, De- 
manet Eugène, Wiame Emile, Dufaux Emile, Julien Joseph. 

Famile d'ovri 


Quand l' fâcteür m'apwate one lète di mwart, ga m' fait l' 
min.me èfèt qui quand dji vès arriver li p'tit pwarteû d' dèpêches. 
Si on m'avòye one lète, c'èst por one saqui qui dj' conais bin. 
Èt dji rwaite li cachet dè l’ posse, èt c'èst quausumintè tron.nant 
qui dj' douve li lète. 

Chatelet ! Sobayi qui èst-ce, ci còp-ci ? Dj'a co saquants con' 
chances par la. Èt dji lis : 


Mélanie GUSTIN 
veuve de Frédéric Duval 


Mélaniye !... Noste anciène vwèsine qui m'a por insi dire alèvé. 
Èt c'èst tote mi viye d'èfant qui m' rimonte au cœûr. 

Sèptante-chij ans... La pus d'dij ans qui dji n' l'a vèyu; èlle 
èstéve riv'neuwe quand m’ papa a moru. C'èst sèmedi l'ètèremint; 
ci sèrè co l' cas d' dire qu'on rn’ si r'vèt qu'aus ètèremints. 

Bone Mélaniye ! Èlle a sti fwärt bin dins sès vis djoûs, m'a-t-on 
dit, mais èlle ènn'a bramint vèyu di s' vicairiye. 


Dji n'avais qu’ chij ans quand il ont quité l' Saut po 'nn'aler après 
La-Wòt. « Après la-Wòt», ça vout dire li payis d’ Charlèrwè. 
Quand on d'djait « Après La-Wòt », dji m' figurais l' payis do diâle, 
lon, lon... Mi moman auréve fait |’ sine dè |’ crwès quand on 
d'djait « Après Là-Wôt ». Dèric Duval, li pére, èstéve on fwart bon 
adjusteû. Come brâmint dès-ovris di ç' timps-la, i paurtait 
londi po l’ samwin.ne avou s' pwin èt s' bire. | “nn'avait s’ sô di n' 
rivòy si feume èt sès-èfants qui l' sèmedi èt, on bia djoû, il a dit 
è rintrant : « Feume, dj'a trouvé one bèle pitite maujone, avou 
on djardin, quausumint a l' campagne, au Tri, a Tchèsselèt, èt, 
si vos-èstoz contin.ne, nos baguerans |l’ samwin.ne qui vint». 

Èt dji vès co l' gros tchaur avou leûs saquants-ènas paurti su 
l' route di Fosses. Louwis, on-an pus vi qu’ mi, èt Rôsâ, di m'y- 
adje. Nos brèyins tos lès trwès à n' sawè nos rawè. 

Dji n' sondjais nin a ga adon, mais dji n' vès jamais passer on 
bagadje sins pinser qui c'è-st-on toûrnant dins l' viye d'one famile; 
c'èst l'avenir dès-èfants qu'è-st-a l’èxcentrique. 


kou 


Èt l' viye a continuwé. Tant qu'il ont ieû leòs parints, is ruv'nint 
on côp par an, au mwès d'awous', a l' dicauce, avou tos leüs- 

èfants. Mi, dj'èstéve surtout contint di r'vòy Louwis èt Rôsä. Après 
on s'a one miète pièrdu d’ vòwe. Ça va insi dins l' viye, on va 
chaque di s' costé... 


e * 


Èt dj'a sti à l'ètèremint. C'è-st-èmon Ròsa qu'èlle a moru. Ròsa 
qui n' s'a nin marié èt qu'a sopwarté avou s' moman tot l' pwèds 
d'one grosse famile d'ovris. Louwis èt Rôsâ m'ont rabrèssi è brè- 
yant come on frére ritrouvé. Èt nos-avans mwinrné èchone Mé- 
laniye dilé s't-ome, au cimetiére di Tchèsselèt. Pwis, dja ruv'nu 
avou l' famile èmon Ròsa. 


— Por on côp qui t vins a Tchèsselèt, i faut qui t vègnes mi 
vòy, qu'i m'a dit Louwis. C'èst dimègne dimwin, ti passerès l' 
djoûrnéye avou nos. 

| “nn'avéve pèsant di s’ moman, l’ pòve Louwis, èt dj'a bin vèyu 
qu'il avait dandji d’ disclitchi s’ cœür. Ca fait qui dj'ènn'a ralé 
avou li. 

Dji savais bin qu'il èstait div'nu one saqui. Dins lès rèuwes, lès- 
ovris ròstint leĝ calote tot d'djant : « Mòssied Duval ». 

One maujone d'emplwèyé vraimint plaijante avou one avant- 
coû plin.ne di fleürs èt on djardin su l' costé tot l' long dè l” 
reuwe. 

— C'èst mi qu'a fait lès plans èt dji paye tant qu'il èst dit par 
an, avou assurance-viye. Ti vièrès l'en-d'dins ; a paurt lès gros 
meûbes, tot èst sôrti di mi-atèlier. Dji sos monté come on munu- 
sier èt dj'a bramint dès-ostis di tos lès mèstis. C'èst m'y-agrémint. 
ae n'a jamais passé l' sou d'on cabaret èt dji t' dirè poqwè t't 
aledre. 


Li feume, qui dj'a vèyu ènawêre a l'ètèremint, nos ratind. 

— Come è vosse maujone, don ? di-st-èle avou |’ pus amich’ 
tauve dès sorires. 

Dji sos tot d' swite li grand camarade do gamin qui m' mwin.ne 
pa l' mwin vòy si p'tite soû dins s' bêrce. — Dèric, come si grand- 
pére, Rôsâ, come si matante. Nos-avans malureûsemint pièrdu 
nosse prumi qu'auretve dij ans astetre. 


Pwis, ç'a sti lès « Ti sovins’ bin ? »... « Quand dj'a passé quinze 
djoûs d' vacances dins vosse prumêre maujone. Dji n'avais ja- 
mais sòrti di nosse pitit trau d’ viladje. Èt dj'ènn'a fait dès-ouy ! 
Pont-de-Leup, Pirontchamps, Tchèsselinia... Dès maujones, dès 
maujones ! Qué payis ! Èt lès grossès frimoûches di nwäre tère, 
èt lès cints tch'minéyes totes fumiantes di nwarès fuméyes... 

— Vosse papa nos-avait mwinrné à l' fwére di Charlèrwè ; djè 
l'avais sti strindu, su lès montagnes russes ! C'èstéve òte tchòse 
qui l' toGrniquèt do p'tit Manuwèl di Baulèt. Èt i nos-avait payi 
dès frites, fait vòy lès marionètes... Come il èstéve bon, vosse papa 

— Oyi, il èstait bon m' papa: Trop bon. Èt djè l' pous dire, nos- 
avans sti eûreûs dins nosse pitite maujone. | m’ chone qui person. 
ne n'a jamais vèyu volti s’ maujone come dj'a vèyu volti l” nosse. 


Èt m' camarâde ni savait s' rastinu d' somadji. Il a sti on momint 
sins rin dire, pwis il a ralumé s' cigarète èt, après-awè tossé on 
bon còp, il a continuwé : 

— Oyi, nos-avans sti eûreûs ! Tè l’ sés bin, c'èst malureûs à dire, 
mais papa, qu'èstéve bati po viker cint-ans, èst mwart tot djon.ne 
d'awè bèvu. Èt c'èst po ga, vès' bin, qui dj'a fait l' sièrmint di n' 
jamais bware one gote. 

Dj'a trop bin vèyu come ga va. On còp n'èst nin abitude, mais 
abitude comince par on còp. Papa non plus ni bèvait nin, au co- 
mincemint. Jamais en r'târd. Nos l’ ratindins su l’auje do djardin 
èt quand i toûrnait au cwin dè |’ reuwe, nos courins à s' rèsconte, 
Li p'tit à gorlète èt nos detis Rôsâ pa l' mwin, i rintraitès' mau- 
jone pus eûreûs qu'on rwè èt i rabressait |’ pus eüreüse dès mo- 
mans qu'i gn-a jamais ieû su |’ tére. Èt dj'è l’ dis en passant, gn-a- 
t-i rin d' si touchant qui deûs èfants d'ovri qui ramwin.nenut pa l' 
mwin led papa qui r'vint après s’ djoûrnéye ? Il ont l'air do dire : 
« er nosse papa ! Gn-a pont d'ome au monde di mèyeû èt d’ 
si bia ! » 

Comint ga a-t-i candji ? Ô ! ça n'a nin v'nu do djoû au lèd’ 
mwin. On sèmedi, il a rintré en r'târd ; il èstéve gaiy èt i nos ra- 
contait dès-istwéres. Èt nos riyins d' bon cœûr di tos sès contes. 

Ca s'a rèpèté saquants còps. Moman l'èscusait. Après tot, quand 
on-ovri a travayi chi djoûs dins l' brit èt lès fuméres, il a bin l' 
drwèt d’ s'amuser one miète. Mais on djoû d’ quinzin.ne, il a 
rintré fwart taurd è bloncant. Tot jin.né, il a èspliqué a moman 
qu'il avait bèvu on vére avou dès camarades a propos d'on bisto- 
cadje. C'èstéve do trèvint dès-élecsions dins lès prumis timps dès 
sôcialisses. Lès-ovris rèclamint leûs drwèts. On-z-avait discuté èt 
papa, qu'èstait po l’ justice, èstait fwòrt ènondé. | gn-avait trop 
d'injustices, dijait-i. 

Èt ç djod-la, dj'a vèyu braire mi moman. Dj'a seû par après qui 
c'èstait l' prumi còp qui papa nè li r'mètait nin tote si quinzin.ne. 


Après, papa a sti come tot onteûs; il a d'mèré saquants samwin. 


nes sins bware. Moman ravikéve. Hélas ! Li pli èstait pris èt tot 
d'on côp, ça a sti bramint pire. Il èstait sô tos lès djoûs èt tote si 

quinzin.ne Ï passait. Qué passion ! Ni sawè dire : « Non ! dji n’ 
bwèrè pus ! » quand on vèt l’ misére o mwin.nadje èt s' feume èt 
sès-èfants malureûs. Moman passait lès nêts à nos rapiceter èt nos 
div'nins todi pus minâbes. Sovint do pwin tot sètch èt dji sos sûr 
qui m' moman a monté sovint coutchi sins soper. Quand dji son- 
dje a tot ga ! 


Po nos-achèver, lè qu'on z-a causé d' crise èt d' chòmadje. Èt 
come on-z-avait à s’ plinde di s’ bèsogne, il a sti dins lès prumis 
rèvoyis. Li, qu'avait sti l' prumi dès-ovris, il èstait su l' pavé ! Dji 
vikeréve mile ans qui djè |’ vièrè todi rintrer, l' tièsse bachiye, 
aviyi d' dij ans. Èt dj'a vèyu braîre mi papa ! Dès lârmes d'ome, 
on disbautchemint à finde l'âme. 


Èt m' moman nè li a pont fait di r'protches. Èlle l'a rècoradji : 
li crise passerè, èt pwis lès èfants vont ièsse a l'òdje di gangni. Èt, 
avou Rôsâ, nos-avans dit tos lès deûs qu’ nos-alins travayi. Èt l' 
londi d'après, Rôsâ intrait en service et mi, dji fiais lès coûses po 
l’ burau do Carabinier. 


Papa sòrtait tos lès djoûs po cachi après d' l'ovradje di s' mèsti. 
Mais rin n’alait èt po fini, li onk dès prumîs-adjusteûs, il a falu 
qu'i s'ègadje su |’ coü dè l' fosse. On vrai dèsoneür por on mèta- 
lurgisse. On-ome foutu. Dès bassès djoürnéyes, èt i bèvait pus qu' 
jamais. Dj'a stf mwints côps li r'cwê au cabarèt. Moman n'avait 
pus qu’ lès saquants francs qui nos li rapwartins avou Rôsâ. Nos- 
avans ieü fwim ! Pupont d' crédit au botique èt po fini, li pro- 
priètaire n'a pus v'lu ratinde. L'uchir a v'nu mârquer nos meübes 
èt come on n'a seü payi po l' djoû rèquis, on l' s-a kèrdji à tchè- 
rète po lès mwinrner su l' Place do Martchi. 


Êle n'èst nin gaiye, mi istwére, in ? Faut awè passé ça ! Dj'avais 
d'dja l’âdje di comprinde ; dj'a sü l' tchèrète èt dj'a sti à l' pas- 
séye. Dj'a vèyu vinde nosse bêrce, li fauteuy da papa, li viye ôr- 
lodje di tchin.ne qui m' moman t'nait d' sès parints, adjujéye 35 
francs. Oyi, dj'a vèyu ga ! 


Mais i falait co viker. Avou ç' qu'on nos-a lèyi, li stûve, quate 
tchèyêres, li pus p'tite dès tauves èt trwès mwais léts, nos-avans 
sti nos astaper dins l' pus laid dès corons do payis. Deûs places 
po tot potadje dins one impasse avou dès vwèsins, dji n' ti dis qu' 
ga. Moman qui nos-avait si bin alèvé. 


Faut-i aler jusqu'au d' bout d' nosse calvaîre ? Nos-avans rescon- 
tré dès-âmes charitabes èt moman, qu'èstait si fiére, a viké d' 
charités. 


Comprinds' poqwè qui dji n’ sé vòy one botèye d'alcol ? 

— Dji savais bin qui vos-aviz sti malureûs, mais nin à g' pwint- 
là. Au viladje, on pout ièsse pòve, mais c' n'èst nin l' min.me. 


Dji n' ti raconte nin tot. Dj'avais ca su li stomac' èt ça m'a fait 
do bin di m’ soladjî è pinsant à m’ moman. 


Pwis, papa a moru, on tchòd èt frèd do trèvint dè l' Tossint. Il 
a trin.né saquants mwès èt il avait vraimint pièrdu l' goût d' viker. 
Pôve papa ! Il èstéve ridiv'nu come divant. Ci qu'il a d'mandé 
dès côps pardon à m’ moman ! Èt nos |’ vèyins todi volti èt nos- 
èstins si contints dè l' vòy insi. Èt c'èst di nosse papa dès dérins 
djoûs èt dès prumis timps qui nos-avans aurdé l' souvenir. Nos- 
avans rovi l' rèsse. 


ko à 


Après ? Après, vès’ bin, quand on-z-èst coradjeòs èt onéte, li 
solia finit todi pa trawer |l’ nûléye. Nos nos-avans rssèré autoû 
di m’ moman. Dj'avais di-sèpt-ans, dj'èstéve fwart po mi adje èt 
dj'avais dèdja causu one djoûrnéye d'ovri. One pitite èritance 
d'one matante... On z-a louwé one maujone pus convenabe, on-z- 
a racheté dès meûbes — dj'a min.me p'lu rinde a moman one ôr- 
lodje fine parèye à l' cène qu'on nos-avait vindu. — Èt moman a co 
viké assez po vòy sès-èfants bin ètablis èt awè |’ bounedr di gâter 
saquants p'tits-èfants. 

T'as vèyu dès fréres èt soûs. Is gangnenut bin leû viye èt per- 
son.ne ni bwèt. Dji sos là si onk ou l'òte vinéve a cranki ! 

Rôsä a r'pris on p'tit comèrce. Ci sèrè Matante Ròsa èt c'èst dé 
lèye qui l’ famile si raploûrè po mintenu l'union. C'èst nosse deü- 
zyin.me moman. 

Èt nosse pitite dérène a v'lu ièsse infirmiére. Èst-ce pace qui èle 
a conu l' misére, li vraiye, li cène dè l' vile èt dès corons ? Èle 
passe dins l' quartier come on-andje do bon Diè. Èt asteûre qui 
moman n'èst pus là, èle va intrer aus Sœûrs di Charité. 


à H 


Mi istwêre da mi ? C'èst l' cène di bramint dès fils d'ovris d'a- 
vaurci. Dj'apurdéve bin è scole. Dji n' m'amusais nin èt après m' 
djodrnéye èt l' dimègne au matin, dj'aléve à li scole industrièle. 
Onk ri mès professeürs qu'avait one pitite usine a vèyu à qui 
qu'il avait a fé èt m'a pris come ome di confyince. Dj'a monté tot 
doûcemint èt dj'a ieû l’ chance di tchaîr sur one bone feume di 
mwin.nadje, in, Germaine ?, achève-t-i en m' clougnant l'ouy, en 
vèyant s’ feume qu'arivait su l’uch dè l' tchambe. 

— Li soper èst prèt’. C'èst quand vos vòroz ! 


22 


Adiè lès çans’ ; Arvôye lès mastokes 


« Dji n' dis nin deûs mèsses por on skèlin ». Dji n' rèpète nin 
one saqwè qui v's-avoz fwärt bin oyu. C'è-st-on vi spot : li skèlin 
ou escalin è-st-one pice d'ardjint do timps do vi bon Diè. 

« | mariye one comére qu'a dès çans’ ». Ci n'èst nin si vi, ça, 
mais po lès mwins' di trinte ans, lès gans' èt lès skèlins c'èst do 
flamind. Portant ! 

One cans' mès-èfants ! Qui n'aurève-t-on nin fait por one çans'! 
Por one çans’, on-z-avait on babilaire ou one bablûte, cinq bias 
mas, one surprije dins do bia papi d' coleür... 

C'èstéve one fwärt bèle pice di keûve, one miète pus grande qui 
nosse laid franc d' zinc : noûve ou bin r'churéye, vos l'auriz fait 
passer por one pice d'òr. Èt il èstéve marqué d'ssu, dizos l' lion- 
Bèljique : 2 centimes. 

Vos fyiz one commission, vos-aviz one cans'; vosse parin vos 
d'nait one gans' pace qui v's-aviz sti sâje; a l'ofrande, aus-ètère- 
mints, on mètait one çans’ su |’ platau; on donait one çans’ à on 
pòve... 

Bruxelles èstait l' payis dès gans'. Li « Soir», li « National bru- 
xellois » si payint one çans’; on vére di farò costait 12 centimes 
(6 cans”), on strèp-farò 6 centimes; on-ou, au dètay, valait 5, 6, 7, 
8, 9, 10, 11 centimes sûvant s' grocheü èt l' saison. 

Mais po fé 11 centimes, i falait on d'méy-cent ou one diméye- 
gans” (1 centime). | gn-avéve dès d'méyès-cans” ! 

Portant, dins l's-Ardènes, on comptait brâmint par sous, come 
en France. On franc, c'èstait 20 sous; one pice di detis francs, 40 
sous. Èt bramint dès djins d’avaurlà comptenut cor insi. Djè |’ sé 
bin : mi feume qu'è-st-ardin'wèsse mi d'mandait co l'òte fiye : 
« Ça fait combien d’ sous, 1 fr. 55 ? » 

Adiè lès çans' ! Arvôy lès mastokes ! 

Vormint, dj'a rovi d' dire qu'en francais, c'èstéve « une cène ». 

C'èst Vièr-Goyèt qui d'djait l'òte djoû : « Arvôye lès mastokes» 
Mais por mi, i n'a nin conu |’ nwâre mastoke, il èst djon.ne èt i 
n' conait qu’ nosse bèle pitite blanke mastoke trawéye. 

A vrai dire, i gn-a pont ieû di nwâre mastoke « belge » mais i 
gn-a ieû bramint en Bèljique. | faut ètinde qui d'vant l’ guére di 
quatôze, nos fyins pärtiye di l'«Union latine» avou l' France, li 
Swisse, l'Îtaliye èt |l’ Gréce. Nos pices alint dins cès payis-là, èt i 
gn-a co dins bramint dès ridans en Bèljique, dès grossès pices di 
5 francs di totes les sòrtes. Dès françaises : Louis XVIII, Charles X, 
Louis-Philippe, Napoléon Ill (couroné èt nin couroné), avou « Dieu 

protège la France»; après ç'a sti li 3e rèpublique «Liberté, Egalité, 
Fraternité». Dès grecques, avou dès lètes nin come lès nosses, dès 
italiènes, dès swisses. 

l gn-avait télemint dès sôrtes qui po s'i rconèche, on-z-afichait 
dins lès magasins èt dins lès buraus, li «Calendrier monétaire — 
Pièces ayant cours légal en Belgique». Èt on lès fiait co soner su 
do mârbe pace qu'i gn-avait co sovint dès faussès pices. 

Mais, ruv'nans à l' nwâre mastoke (en bronze) èt en min.me 
timps au nwar gros sou. | gn-avait d’ tos tchamps payis : di l’Union 
une di l'Argentine, di l'Uruguay, do Mexique, on n'i waitait nin 

art. i 

C'èstéve tos nwârs gros sous, totès nwarès mastokes... 

Li nwar gros sou èstéve cor assez grand èt pèsant, jusse ci qu'i 
falait po djouwer au bouchon. 

On vos sièrvait one pinte di bire por on gros sou, one pitite gote 
di frèd pèkèt por one mastoke... one blanke ou one nwäre. 

Èt pusqui nn-estans su g' chapite-là, on pout dire qu'on nos-a 
mètu a totes lès sauces. Mètoz, si vos "nn'avoz cor one, one pice 
di 5 francs en-ârdjint à costé dè l' pice di 5 francs d' zinc ! 

Li pice di 5 francs èstéve pèsante — 25 grames — on kulo po 
200 francs ! Quand dj'aléve en r'cète avou l' patron — c'èst mi qui 
pwartait |’ sacoche — ça satchait su li spale quand on-z-avait r'gu 
saquants cints francs. Eûreûsemint qu'i gn-avait dès biyèts d’ vingt, 
cinquante èt cint francs. 

Tot ga èst brâmint ralèrdji. Nos-avans conu lès biyèts d'on franc 
èt, hélas ! lès biyèts d'on mark. Èt dès biyèts di totes lès coleûrs, 
dès p'tits, dès grands, dès longus, dès bleuw, dès rodjes, dès dja- 
nes... 

Èt nos n'èstans nin cor au coron d' nos rôyes. 

Lès mastokes è vont, lès mastokes sont-st-èvòye. Tot passe dins 
ç' monde-ci. Portant, dins 200 ans, on dirè co : « Dji n'è dòréve 
nin one mastoke ». « Ca n’ vaut nin one gans' » pusqu'on dit cor 
asteûre : «l li faut l’ dérin patâr»... ou «l’ dérin patacon». Èt qu'a 
Lidje, on-ome qu'èst bin dins sès papis «a dès-aidants». Enfin, 
qu'on dirè co longtimps : « Dji n' dis nin mèsse por on skèlin», èt 
i gn-aurè todis dès-amateûrs po « marié one comére qu'a dès 
cans' ». 


16-1V-1950 

LES CAHIERS WALLONS 
Li coucou 


Prumi d'avri, 
L' coucou èl dit. 


Si vos n'avoz jamais pont vèyu d' coucou, a mwins di ièsse on 
Namurwès d' Nameur ou on Brusselêr di Brussèle, vos-avoz sü- 
remint ètindu dins lès prumis djoûs d'avri, quand lès bias djoûs 
vègnenut après on long iviêr nos r'mète |'èspwèr au cœûr, si 
tchanson qui n'èst nin malaujiye a rit'nu «Coucou ! Coucou !...» 
Trinte-chis coplèts, min.me air èt min.mès paroles. Èt si vos nè l' 
savoz nin, dji vos l' dis, si vos-avoz dès caurs a c' momint-là, vos 
'nn'auroz tote l'anéye. 


Ci n'èst nin on bia mouchon; on diréve on gros sauvèrdia. Cor 
assez pus gros seürmint èt avou one bèle grande keuwe. Mais dins 
l’ timps, si dj'è crwès one viye istwêre qui dj’ vins do lire, il èstait 
pus bia qui lès pus bias pèruquèts; sès plumes èstint di totes lès 
coleûrs : rodjes, bleuwes, vètes, djanes, doréyes èt candjin.n' au 
solia come dèl sôye. 


Il èstait vraîmint bia èt, come bramint dès coméres èt... bra: 
mint dès-omes, i nè l' savait qu’ trop bin. I lissait sès plumes, i si 
r'waitait dins lès glaces èt dins lès wés èt ni pièrdait pont d'ocasion 
di s' fer rrmarquer; si bin qu'il èstait tot rinflé d’ li min.me èt r'wai- 
atè lès-òtes mouchons d'au lon. Il ènn'arivait à s’ crwére li pus 
malin. 


Portant, ça l’ dòmnait di n’ sawè mia tchanter èt d' vòy autoû 
d' li dès mouchons qu'avint dès pus bèlès maniéres qui li èt dès 
pus bias nids qui l’ sink. Èt dins s' tièsse di coucou, i s’ dijait : 
Malin come dji sos, è-z-apurdant, dj'ariverè bin a tchanter quand 
ci n' sèréve qui come li faubite, èt, en-z-i mètant l' timps a m' 
fer on pus bia nid. 


Èt sins pus taurdji, í s' mèt à l' bèsogne po div'nu ci qui nos 
lomerans, si vos vloz bin, on « surmouchon ». 


Il prind dès lèçons dé l’ rossignol, ravise sins “nn'awè l'air li 
nid do copére-loriot èt assaye di fer aller s' keuwe come l'osse-cu. 


Ça s' passait dins l' timps, mais rin n'èst candji. N'avoz nin vèyu 
lès novias ritches qu'ont fait fòrtune dèl guére, vos savoz bin 
comint : Mamesèle aprind l’ piyanô èt stropiye li français qui n'è 
pout rin; on-z-achetéye on tchèstia medblé (galerie d'ancêtres 

compris) d'on monsieû rwiné pa l’ guére ou qui s'a fait touwer po 
l' Patriye, èt on prind dès-airs di baron èt d' duchèsse. « On l's-a !» 


Li coucou èst d'mèré coucou, èt dji wadje tot c' qui dj'a dins m' 
ao qui cès parvinus-la sintront co longtimps l' savon èt l' craus- 
stofé. 


Li pus bèle tièsse èst sovint wide come on tonia wide. Vos-è 
con'choz come mi, don ? Èt djè l’ dis è passant : « Djon.ne ome, 
ni waitiz nin d'trop à |’ biaté ; ca pout aler avou ôte tchòse, mais 
crwèyoz-me, ça èst rare. Èt pwis, si vos-è purdoz one trop bèle, 
gâre aus coucous ! » 


À f 


.Nosse bia coucou fait péleter pa tos costés qu'i va cominci on 
nid come on “nn'a jamais pont vèyu. Dins l’monde dès mouchons 
ci n'èst nin come èmon lès-omes, on dwèt fer s' nid li-min.me. 


Èt, bin qu'i fuche ossi fainèyant qu’ bia, i s' mèt à l'ovradje avou 
s’ feume sins taurdji. Is s' rimòwenut do matin à l' nét, apwatenut 
dès couches, do strin, dès mossès, dès plumes, dèl lin.ne, dès 
crins, tot c' qu'i faut po fer on bia èt bon nid. Mais il avint bau s' 
cotaper èt suwer, is n'arivint qu'a fer on moncia d' matériaus tot 
comèlés èt rin ni t'nait. Ca n'avait nin pus l'air d'on nid qui... dji 
n' sais qwè. 


Lès vwèsins v'nint tos lès djoûs risquer on-ouy po vòy si ça 
avançait, mais i n’ fiait nin bia aler trop près ! Portant, li p'tit rôtia 
s’ faufilait co bin èt v'nait raconter come on-afronté qu'il èst, qu'on 
vièréve one saqwè d’ drole èt qui l’ coucou avait bin raison d’ dire 
qu'on n'avait jamais vèyu on nid parèy. Èt tos lès mouchons riyint, 
padri, di nosse bia tantafaire. 


Après quinze djoûs, li coucou è-st-oblidji di rrconèche qu'i n'a- 
riverè à rin. Jujez di s' radje ! Tot onteûs, il è va s' catchi dins lès 
fouyes d'on grand aube èt s' boute a braire come on disbautchi. 


Tot |’ monde ni brèyait nin dins ç' cwin-là : on riyait, on djiglait 
su l'aube d'a costé. C'èstéve on copére-loriot qui pindéve li cra- 
ma ; li bouquèt èstait mètu au nid èt on-z-avait invité lès vwèsins 
po fé one pitite dicauce. 


Tot dodcemint, li malureds mouchon vint vòy ça di-d-pus près. 
Vèyant on si bia nid, l'inviye èt l' djalouseriye li sofèlenut dins 
si p'tit cèrvia : — T'ès pus fwart qui zèls, t'as auji dè l’zeû prinde!» 
Èt sins pus raisoner, i fonce su l' copére-loriot. 

— C'èst da mi ç' nid-là, vos n'avoz pont d' drwèt vêci, criye-t-i 
l’ pòve mouchon. 


— Dj'a l' drwèt do pus fwart; èt c'èst |’ mèyeü dès drwèts. A 
l'uch èt pus rwèd qu' ca ! 


Èt i s'instale dins l’ bia nid avou Madame Coucou. 
Tos lès mouchons ènn'èstint èwarés. 


L'anéye d’après, li scèlèrat a tchwèsi on nid d' pinson; i gn- 
avait qu'a l' ralaurdji one miète èt i fiait si bon dins lès plumes. 
Èt tos l's-ans, i s' payait po rin one novèle maujo d’ campagne. 


Lès p'tits mouchons s' lèyint fer, i falait bin. | gn-a qu'avint cau- 
sé do s' rèvolter, mais is r'waitint l' bètch èt lès pates do brigand, 
èt ga n'alait nin pus lon. 


Portant, li djè a flaîré. Jusqu'à là, li coucou n'avait ieû à fer 
qu'aus p'tits mouchons, mais il avait ravisé mwints côps lès nids 
d'agasse. lèsse li sègneûr do tchèstia vêlà à l' fine miére copète 
dès grands-aubes ! On l'a dit : 


Tant què l' solèy lüra èt què la têre s'ra ronde, 
C'èst l'imbition qui pièrdra |’ monde. 


One anéye, tot foû d' li, i profite d'on momint qui lès agasses 
èstintal' tchèsse, èt i vint ponre dins leü nid. I| r'waitait l' mon- 
de di-d-la wòt èt i n’ si sintait pus. 


L'agasse rarive. — À ! c'èst twè, vaurin, fénèyant, lache qui fait 
tron.ner tos lès p'tits mouchons. Sais’ bin à qui qu’ t'as à fé ? Dji 
t' done one diméye-minute po l' lèver. 


Èt come li coucou v'lait fé |’ fanfaron, l'agasse fonce dissus à 
grands còps d' bètch èt li rauye sès bèlès plumes. 


— Èt dji tè l’ dis : ni t'avise pus jamais d'embèter lès p'tits mou- 
chons, c'è-st-à mi qu’ t'aurès a fé. 


Èt volè poqwè qui l’ coucou n'èst pus qu'on mouchon tot gris, 
di fwart bia qu'il èstéve. Il èst d'mèré fénèyant, i n° prind pus lès 
pwin.nes di fer on nid èt fait cover sès-ous pa l's-ôtes. | vike come 
on vi djon.ne ome èt i n' conait min.me pus sès-èfants. 


C'èst li qu'èst |’ coucou... 


w k 


l gn-a malureüsemint dès coucous qu'ont dès culotes èt dès 

cotes; i gn-a min.me qu'ont one courone su let tièsse èt dès-èpau- 
lètes d'ôr. On vike en país avou zèls, confiyant dins leûs bèlès 
promèsses. « La Belgique peut avoir confiance en moi. » Èt on bia 
djod, sins criyi gâre, pace qui on n'èst qu'on strin dins leû vòye, is 
foncenut sur vos èt i vos sacadjenut. 

Mais ci strin-là a doné a l'agasse li timps d'acouru. Èt qu'a-t-i 
arivé ? C'èst qui l’Empire alemand a croulé come tos lès-empires 
qu'ont ieû a led tièsse dès fous d'ambicion, èt qui Guilaume 
qu'èstéve si puissant èt qu'avait dès si bèlès moustaches n'èst pus 
asteûre qu'on laid vi coucou tot ratchitchi. 


Si seûremint |’ lègon p'lait profiter aus cias qui vôrin.n’ co r'co- 
minci. 

Vos-avoz bin compris qui ç' bokèt-ci a sti scrit ètur lès deüs 
guéres. 


Lijoz l'istwére. Tos lès grands-empires ont sti èmantchis pa dès 
coucous. Mais tot a one fin; à |’ longue, il ont ieû à fé à one agasse. 


Èt l' batch a r'toûrné su l’ pourcia. 

Lès gamins 


Lès gamins, c'èst dès gamins. S'apinse Paul Moureau, c'èst come 
lès linwes da Esope : i gn-a rin d' pire ni d' mèyeü. Li cia qui n'a 
nin fait l' tchèt, qui n'a nin sti à maraude èt n'a nin tûtelé do vin 
d’ mèsse à l' sacristiye, n'a jamais sti on vrai gamin. 

Gn-a-t-i co dès maraudeûs ? Asteûre, tot l! monde a dès grusales, 
dès cèréjes, dès biokes, dès pwares, des pomes... Qu'on n' sét qwè- 
z-è fer. Mais di nosse timps, lès gamins d'vint tirer leû plan s'is vlint 
mougni dès frûts à l’ saison. 

Èt ça finichait sovint pa on cinq à s’ culote ou one dispoûsseléye. 

Mi ancyin vwèsin Jules n'èstéve nin l' dérin. ! m'ènn'a raconté 
one l'òte fiye : 

— Vos sov'noz bin qui vos-aviz on gros grintchi quausu ètur 
nos deûs djardins ? 

— Si dj’ m'è sovins ! a-dje rèspondu è glètant. 

— “Il avéve dèdja saquants djoûs qui dji rwaitais lès grintches. 
Elle èstint si apétichantes ! Mais moman n'èstéve nin tinre su Ç' 
chapite-la èt, dji n' sé poqwè, dj'avais fwart peû d' vosse papa 
qu'èstéve portant bon come li pwin. 

On djudi après non.ne, ç'a sti pus fwart qui mi. Èt vos savoz bin, 
in ? Li didle vos sofèle a l'oréye : « Waite on pau come èles sont 
bin meûres ! On lès coudrè bin rade èt d'mwin, i s'rè quétfiye trop 
taurd !» Enfin brèf, s'apinse Manet. Dji broke è m'aplatichant pa 
one pitite trawéye, dji m' covèrine su m' vinte jusqu'au pid do 
grintchi èt vo m' la dins lès couches. Èt dji comince a-z-è gawyi, 
djè l’s-avalais pa pougniyes. Qués cèréjes !... 

Mais tot d'on côp, sins portant awè rin ètindu, i m' chone qui dji 
n' sos pus tot seû. Vosse papa èstéve au pid d' l'aube ! 

Dji m'atindais a ièsse traiti d' tos lès noms, sins compter ci qui 
m' ratindéve à l' valéye ! Dj'èstéve pus blanc qu'on mwärt. Èt vosse 
papa m'a dit tot doûcemint : « Êles sont bones, in, Jules ? Quand 
vos “nn'auroz mougni assez, vos d'tchindroz, don ?» 

Dji n'a jamais sti si sèré, dj'auréve mia in.mé qu'i m'enguedle. 
Èt d'on plin saut, au risse di m' casser lès pates, dii m’ lais tchaîr 
à l' valéye èt, come on rat, dji mousse foû pa l' trawéye. Èt à da- 
daye sins mi r'toürner !... 

Dji n’ l'a jamais rovi. Èt asteûre; quand dj'i r'sondje, i m' chone qui 
dji vès vosse papa rintrer dins s' botique è riyant dins sès favoris. 

— Il avait on gamin ossi, vès’ bin ! 

— Èt po-z-achèver l' fèrdin.ne, i faut co qui dj' vos diye qui 
quand on z-a coudu lès grintches, vosse masœür nos-ènn'a apwar- 
té on tchèna. 

Comint vôriz qu'après cinquante ans, quand on s' rèscontère, 
on n’ fuche nin co VWÉSINS !... 11-VI-1950 

One chije 

` y A A 

à l' viye mòde 
Dins one cûjène au viladje, aus coûts sjoûs. 


Fr 


Lès personadjes : 


Grand'pére 

Li popa 

Li moman 

Li p'tite bauchèle 

Li grande bauchèle (Julia) 
One vwèsine (Zabèle ) 

Li champète. 


C'è-st-one pice passe-partout ; èle si douve, èle si r'ssère come on- 
armonica. 

On pout l' djouwer à $ mòde. Mète par èximpe grand'mére è l 
place di grand'pére; deûs gamins è l” place di deûs bauchèles; tchanter 
qués tchansons qu'on vout : à Chârlèrwè, lès cênes da Djâcques Ber- 
trand èt à Djodogne lès cênes da Edmond Etienne. 

Dès-bons acteûrs mètront ga à l' sauce do payis : spots, dictons, 
proverbes... Li tot, c'èst qu'on fuche naturéls èt qu'i gn-eûche do 
trayin come si on-z-èstéve vraîmint à l” chîje. 


I 


Grand'père fume si pupe au culot do feu, li moman fait s' mwin. 
nadje, li p'tite fait sès d'vwérs su l' cwane dè l' tauve èt Julid tricote). 

LI MOMAN. — Ci n'èst quand min.me pus rin dès djoûs; i mèst 
qu’ chij eûres èt on-z-a djè passé one pitite chije. 

GRAND-PÉRE. — Oyi, nos-i astans co. Après l Tossint, gn-a pus 
tin d' bon à ratinde. I fait bien mwais. Choûtez on pau qué bije. 

LI P'TITE. — Dj'in.me bin mi, d' fé mès d'vwèrs dins one cûjène 
bin tchauféye quand i bijèle, tavau lès vòyes. 

GRAND-PÉRE. — Vosse papa î èst, li, su lès vòyes. Èt i m’ 
chone qu'il èst taurdu audjoûrdu. 

LI MOMAN. — Tot l' min.me, ça nè li arive nin sovint; là one 
grosse dimèye-eûre qu'i duvréve ièsse vêci, dji comince à transsi. 

GRAND-PÉRE. — I n° faut nin grand-chòse, savaz; rèscontrer one 
conichance, on quart d'etire èst rate passé. 

LI MOMAN (alant vòy su luch). — I m’ chone qui dj” l' ètind... 
Oyi, c'èst li, dji r'conais s' pas. 

LI PTITE. — C'èst li, moman ? Qui dj’ so binauje !. 


II 


LI PAPA (intrant). — Bonswêr ! Come dji vos conais, vos trans- 
sichiz d’djà. (Li p'tite vint rabrèssi s' papa). 

LI MOMAN. — C'èst l’ vrai. On sondje todi à mau; i $ passe tant 
d's-afaires asteûre. I fait mwais, èn'don ? 

LI PAPA (li dos au feu). — Po dire li vrai, i fait mèyeû vêci qu'a 
Puch. 

LI MOMAN. — Monique, alez qwê lès pantoufes di vosse papa. 

LI PAPA (si distchausse). — Dji m'a atauri one miète rapôrt à on- 
acsidint d'auto, ètur St-Roch èt l” Tchèslon. One moto s'a v'nu foute 
conte on-auto à 50 mètes di mi. Qué disdû ! Dji n’ comprind nin qu'is 
n’ont nin sti tortos rèmotdris. 

LI MOMAN. — Dès djins d'avaurci ? 

LI PAPA. — Non, d’après Chârlèrwè. Is n’ont nin grand-tchôse, 
mais leûs-ostis èl sont arindjis ! C'èst li p'tite da Lèstine què l'a chapè 
bèle ! A rin près, èlle èstéve sipotchiye. 

GRAND-PÉRE (tot mwaîs). — C'è-st-à n’ pus lèyi sòrti sès- 
èfants. On n’èst min.me pus sûr su sès pavéyes. Dire qu'i gn-a qui mon- 
tenut là-d’ssus plins come dès polonais. Qu'is n’ sipotchenuche todi 
jamais onk dès mink, ca dj” a co assez d' song dins mès win.nes po 
dispinde mi fisik. Èt ci n° sèréve nin po leû saler leûs fèsses, savoz. 
A ! l' progrès, l' progrès ! 

LI PAPA. — Alons, papa, ni vos mwaijichoz nin; li progrès, c'èst 
come tot, ça a on bia èt on laid costé. 

GRAND-PÉRE. — Lè bon, lè bon ! mi, dji t' dis qui l' progrès, 
ça n'amwin.ne jamais qui dèl misére. 

LI PAPA. - Vos causez insi pace qui là longtimps qui v's-avoz 
fait vos pauques. Di vosse timps, gn-avéve pont d' pus partisan qu' 
vos do progrès. N'èst-ce nin vos qu'a ieû l' prumi grand vélocipède do 
payis ? 

GRAND-PÉRE (rapauji). — C'èst l vrai. Gn-avait co pus d' risque 
di monter à l' copète di cès machins-là qui d'aler en-aréyoplane. 


m 


LI VWÈSINE (avou one lantiène). — Bonswèr la compagniye ! È 
bin, mès djins, il a d’djà fait pus tchòd qu'on n’alait nin bagni. Qué 
bije, boune Notrè-Dame ! (Èle tchaufe sès mwins). Qué novèle, cou- 
sin Djòsèf; ça va-t-i audjotirdu ? 

GRAND-PÉRE. — Come on tchin qui stron.ne, là. Mès rumatrisses 
mi faiyenut co bramint soufri. 

LI MOMAN. — One jate di r'tchaufé, Zabèle ? 

LI VWÈSINE. — Mèrci tot d' bon, dj'a fait m' paurt. 

(A grand-pére). C'èst do mwais timps po lès viyès djin. C'èst dins 
m’ tièsse, mi, qui dja mau. Dès-èspéces di néfrajiyes. Ca toque là- 
d'dins. Faut prinde ga autoû d' li. A noste Adje, quand ç m'èst nin 
Djan, c'èst Djène. 
sè GRAND-PÉRE. — Bin-eûreûs quand ç’ n'èst nin Djan èt Djène 

one. 

LI VWÈSINE. — Ci n'èst pu l’ timps in, mon parent, qu'on-z- 
auréve sautelé lès ayes po-z-aler danser ? Ca, c'èstéve on valseû ! 

LI GRAND-PÉRE. — Po ça, oyi, dji n° donéve nin m' paurt aus 
tchins. Quand on r'sondje à tot ga, i m' chone qui c'èstéve ayir. C'èst 
d'djè do vi portant. 

LI PAPA. — On-z-a chaquin s' toti, in, papa. 

LI VWÈSINE (à l' grande fèye). — È bin, Juliâ, èst-ce qu'on sèrè 
prète po P Noyé ? Dji m’ rafiye di ièsse ci djoù-là; dj'a ieû trop d' 
plaiji à P dérène swèréye. 

JULIA. — On rèpète deûs còps par samwin.ne. Nos-aurans on pro- 
grame dji n’ vos dis qu’ ça ! Èt Mossieti l' curé vout nos fé tchanter 
dès tchansons walones. 

LI GRAND-PÉRE. — Dins l' timps, on tchantéve lès tchansons da 
Châles Wérote : Li cafeu, Mononke Biètrumé, Dji sos sav"ti di m’ mès- 
Re 
JULIA. — C'èst justumint one da Wérote qui dj’ dwè tchanter. 

LI VWÈSINE. — Li quéne, é, sobayi ? 

JULIA. — « L'ivièr au viladje » (mûsant) Voci l’iviêr, nos-alans nos 
rastrinde. 

LI VWÈSINE. — (continuwant). Tot rafòrlés, causu lès gngnos su 
l' feu... Alons Julia, tchantez nos ga, ci sèrè one pitite rèpèticion. 

LI P'TITE. — Ni vos fioz nin priyi, maseûr. 

JULIA. — C'èst qui dji nè l' sé nin co fwärt bin. 

LI VWÈSINE. — Nos vos sofèlerans. 

JULIA. — (ichante) Voci V'iviêr... 

(Tot l' monde riprind lès deûs dérènes lignes : ) 
On-z-a ? mwin bleuwe èt tot l' cwòrps qui grèlote, 
Li boûsse bin plate... èt rin dins lès boyas. 

TORTOS ÈCHONE. — (è clatchant lès mwins) Bravò, bravò ! 

LI VWÈSINE. — Ça nos radjon.nit, in, vi sogon ? Vos sov'noz bin 
quand nos-avans tchanté nos deûs au cafeu dè l' fèye Tantèche « Bin 
bondjoti, Mossieti l'avocat » ? 

GRAND-PÉRE. — Tè l'as dit ! One bèle pasquéye. Vos-aviz arivé 
après l’s-ôtes avou vosse crinoline èt on tchèna à couviète. Person.ne 
ni s’atindait à ga. 

LI VWÈSINE (qui n' si sint pus). — È bin, vi frére, djè l' sé co bin 


bi nos-alans vòy si vos m’ rèspondroz co bin. Julia, alez qwê on 
tchèna. 


(Julid apwate on tchèna). 
LI VWÈSINE (s'avance do costé d' grand-pére èt fait one rèvèrince 
à l’ viye mòde) 
Bin l’ bondjoti, Mossieti l'avocat, 


( Tot l monde a do plaiji; èt r tchanson finîye, li papa comince : ) 

LI PAPA. — Pusqui lès tchanteûs ont bin tchanté... 

— Alez qwê l' botèye, moman... 

(Julid va qwé dès véres, lès rimplit èt on choque ). 

LI PAPA (à moman). — Is n' sondjenut pus wére à leûs rumatrisses 
èt à leûs néfrajiyes ! 


GRAND-PÉRE. (qu'a ètindu). Fumez vosse pupe, mon parent ! 
IV 


LI CHAMPÈTE (intère sins dire bonswér è tchantant :) 
C'èst l' pèkèt, l” pèkèt, I’ pèkèt 
Qui fait blaguer lès copéres 
Abiye on vêre di pèkèt 
Po tinre li cwârps bin nèt. 
LI P'TITE. — Vos-aviz sintu l' gout, champète ? 
LI PAPA. — On vére au champète ! 
(On choque) 
LI CHAMPÈTE. (après-awè bèvu on p'tit còp, en fiant one grimace 
comique) Aye, c'èst seur ! J” n’en bois quasiment jamais. 
LI MOMAN. — Domadje qui v’ n'avoz nin arivé one miète pus 
rade. Vos-ariz ètindu deûs-artisses : Zabèle èt papa qu'ont tchanté «Bin 
bondjot, Mossieû l'avocat ». 

LI CHAMPÈTE. — Téje-tu va. Dj'auréve bin vlu vòy ça. 
JULIA. — Dji vos mèt à l'aminde d'one tchanson, champète. 
LI CHAMPÈTE. — C'èst bin l' prumi côp qu’ dj'a one aminde ! 
Mais po tchanter, i faut qu’ dj'eûche bèvu au moins deûs véres. 
JULIA. — Boutez vosse vére, Champète, èt vos sèroz r'monté. 
LI CHAMPÈTE (bwèt è fiant l’ min.me grimace, tosse deûs-trwès 
côps, sofèle si nez èt comince : ) 
Dji sos dè l' reuwe Piconète 
Mi papa si lome Colas... 


TORTOS ÈCHONE. — 
Vive Nameur, Nameur po tot 
LI VWÈSINE. — È bin ! è v'la one. Por one chije, on pout dire qui 


c'è-st-one chije. 

LI PAPA. — Ba ! Faut viker d'vant d' moru. «Vaut mia rire què 
braire, èl grimace èst pus bèle» s'apinse qu'on dit à Mons. 

(Li champète cause avou grand-pére, lès coméres caquetéyenut èchone) 

LI MOMAN. — Avoz fini vos d'vwérs, mi fèye ? Il est timps d'aler 
coutchi. 

LI P'TITE. — Deûs munutes, alez, moman ! Dj'in.me tant d'oyu 
tchanter do walon. Zabèle va co nos-è tchanter on, in Zabèle ? 

LI VWÈSINE. — On-ôte côp, mi p'tit bèdot; alez bin dòdò. 

LI P'TITE. — Racontez one fauve, d'abòrd. 

LI VWÈSINE. — Gn-avéve on còp one pitite bauchèle qui n' v'lait 
nin aler coutchi... 

LI P'TITE. — Mèchante ! Racontez-m’ li cène qui li p'tit gamin 
criye : «Cinsi, cinseresse, gn-a totes les vatches sont pètéyes èn-air ! 
Cinsi, cinseresse, gn-a tos lès couchèts sont moussisè têre !», 

LI VWÈSINE. — Vos l' savoz mia qu’ mi, p'tite arsouye. 

LI MOMAN. — Dijoz bin bonswèr a Zabèle. 

LI P'TITE. — Bonswêr Zabèle, bonswèr champète ! 

,Èlle va rabrèssi Grand-pére, si papa, si moman; Julia èl va mète 
coutchi). 


v 


LI CHAMPÈTE. — Ci n'èst nin po ça, mais on n’ s'amüse pus come 
dins l' timps. On-z-a bau awè dès machines à tchanter, dès TSF èt 
tot ç' qui vous plaira. 

LI MOMAN. — Quand on r'sondje aus chîjes di nosse djon.nèsse ! 

LI PAPA. — Au Noyé, è mon Toskin, nos-i alins tos l’s-ans, èt 

c'èstéve todi à peti près l' min.me soce. C'èst lè qui nos-avans cominci 
à nos causer, in, Mariye ? 

LI MOMAN. — Vos-aviz tchanté « Le Credo du Paysan ». Dji v's- 
ètinds co. Dji n’ sé nin si c'èst pace qui dj'èstéve lè, mais vos-avoz 
tchanté au pére des pòces. 

LI VWÈSINE. — Choûte-lès, don, Djòseuf ! 

LI PAPA. — Èt po l Noyé d’après, c'èst vêci, dins nosse pitite 
maujone, qu'on pindéve li crama. 

LI MOMAN. — Come li timps passe ! Mon.nonke Batisse qu'èst 
mwart. I tchantéve si bin «La voix des chênes». On-z-avait dèl tchau 
d' pouye quand i lançait : 

« Enflant sa voix, il cria : Liberté ! » 

GRAND-PÉRE. — Èt « Le Forgeron de la Paix » : 

C'est pour la Paix que mon marteau travaille 
Loin des canons, je vis en liberté... 

LI VWÈSINE. — Èt on s'amuséve come dès bossus, onêtrèmint èt 
a bon martchi. On marabout d' cafeu, saquants dozin.nes di galètes, 
trwès-quate lites di france, èt on fiéve one chije trawéye. 

LI PAPA. - Qué plaiji ! Èt po $ bouter en trin, i gn-avéve todi 
onk po rèclamer «lès Péles», grand chœur à deux vois, paroles et 
musique da Gusse Hilaire. 

— Lès pêles, lès pêles ! 

LI CHAMPÈTE. — Sacré Gusse ! Èl vèyoz co taper sès deûs còps 
d' régue su l' bwòrd dè l’ tauve ? « Une mesure pour rien - grave et 
large - 1. 2. 3. 4.» 

Pèle noire, pèle blanche 
Pèle avec un petit man-an-an-che. 
Manche en haut - o - o 
Manche en bas - a - a 
Pèle qui n'en a pas. 
2me couplet. 
Min.mès paroles, mais pus lèdjêre... 
Pèle noire, pèle blanche... 

LI MOMAN. — C'èstéve todis lès min.mès tchansons èt on n° s'è 
odait nin. 

— Sébastien, la digue, digue, digue, 
Sébastien, la digue, digue, don... 

C'èstait l' cène da Camile d'èmon l' cassi. 

Tot l' monde tchante li rèfrin : 

Ah ! qu'il est bien le fils a Sébastienne 
Ah qu'il est bien le fils à Sébastien 
Ah ! Ah ! qu'il est bien... 

Le fils à Sébastien ! 

LI PAPA. — I m'vint one idéye. ’Iaurè vingt-ans à l’ Sint Èlwè 
qui nn-èstans mariés; dji propòse di fé vêci one chije à l' viye mòde. 

LI VWÈSINE. — Dji m'invite à condicion di tchanter dins lès 
régues « Bin bondjoû, Mossieû l'avocat » ! 

LI PAPA. - Nos vis tchanteûs n’ sont pus là, mins nos lès frans 
vikèr. I faut viker d'vant d' moru. 

LI CHAMPÈTE. — Èt m' nèveu Alfonse vérè avou s' violon; on 
r'culerè lès chames po danser l' polka. 

LI VWÈSINE. — Èt l' mazurka, èt l' rédova, in, cousin Djòseuf ? 
Mais ç' n'èst nin d' tot ca; dj'avéve dit à Batisse qui dji n' fréve qui l” 
vôye. Dji va iesse bèrdèléye. (Èlle alume si lantiène). 

LI CHAMPÈTE. — Nos n’ frans qu'one sòrtiye. 

GRAND-PÉRE. — Rafirlez-vos come i faut, savoz. 

LI VWÈSINE. — Bonswêr, mès djins. Jusqu'à li p'tite dicauce ! 


20-TI-1949 


Li chaule da Sint Joseuf 


PERSONNAGES : Sint-Èlwè, Sint Ubért, Sint Crèpin et Sint Îves, 
Sint Piêre (à $ guichet), Sint Joseuf. — FIGURANTS : Ziré Buzète, 
Tchantchès, Miyin. 


I 


(St-Èlwè, St Crèpin, St Ubért discutenut. Èt St Ives a l'air sondjar). 

St-ÈLWÈ. — Bondjoti, mon parent. Où ènn'alez avou vosse tièsse 
di mércrèdi dès cindes ? 

St IVES. — Ô !... Dji m’ pormwin.ne. Qui vous’ fé vêci di m’ 
mesti ? Jamais pont d' dispute... Èt pwis, dj'a bin fait m' paurt. 
Dj'ènn'a disfindu, su l’ tére, dès veuves èt dès-ôrfulins ! Dj'a min.me 
fait acquiter lès pôves diâles qui n' valint nin quét'fiye tchèr, mais 
qui dj'a r'mètu dins l' bone vòye. 

St UBERT. — Dès-afutetis, dès bricolets. 

St IVES. — Ni riv'nans nin là-d’ssus. Si cès malureûs-là avint ieû 
dès grands bwès, on bia tch'fau... 

St UBERT. — Lèbon ! Vos-avoz vos idéyes là-d’ssus, dj'a lès mènes: 
avou on live on-z-arindje brâmint d's-afaires. 

St IVES. — Tot ça èst iute. Lèyans-lès s' dispètroner su l' dagne. 
Nos-èstans chapés, nos-òtes. Èt nos l'avans bin gangni, sins r'protche. 
Li camarâde Piêre nos-a spèpi a P Grande Pwate. Tot l monde n'è 
pout nin dire ostant, à m'idéye. 

St CRÈPIN. — Èst-ce por mi qui t' dis ca ? 

St IVES. — Vo-t'-lè co, vi cwam'ji. Tortos lès min.mes, por one 
tchitche, is vos frint one botenîre avou leti trintchwè. Dji vous dire, 
is vos maneciyenut d' vos fer one botenire... Lès méyetis dès-omes, 
dins l' fond ! Non, vi soçon. I gn-a ôte tchòse. Ni r'marquez nin qu'i 
gn-a pa-t't-avaurci dès dròles di visadjes ? 

St-ÈLWÈ. — Oyi. Dji n' sé nin ç' qui l' Grand Piêre fout astetire, 
mais ma parole, on-z-intère vèci come a Sarma. L'òte fiye, dj'ènn'a 
ètindu onk qui tchantait : « Gloire à Joseuf, amour, onetr, louanges» 
come il âréve chouflé en-z-èralant da l’ chije «Au r'voir la voisine, 
plus de rigodons»... 

(On figurant passe). 

St IVES. — R'lukez-me on côp ç’ti-là, wê ! On vèt bin d'èwou qu'i 
sòrt'. On vrai visadje di gote èt one alin.ne qui pûwe li chnick à quinze 
ascauchiyes. 

St CRÈPIN. — Dès solés tot sculés èt plins d' flate èt on djilet à 
mantches tot rassèrci. 

St-ÈLWÈ. — À n’ nin djonde avou dès picètes di dij-ût pids. 

St ÎVES. — Il avait tot l' min.me grand dandji di passer saquants 
samwin.nes © purgatwêre. 

St CRÈPIN. — Èt d'i fér s’ baube èt r'còper sès-ongues. 

St IVES. — I gn-a sûr one saqwè qui clotche. A voste-idéye, si on- 
z-è causait au pòrti ? 


TORTOS. — Oyi, oyi. Èt tot d' site, èco ! Ca a d'djè trop duré ! 

St CRÈPIN. — Sobayi s'il èst bin toûrné audjotrdu. On-z-a brå- 
mint dit dès patêrs po lès-âmes di ç’ trèvintici èt c'èst pa fornéyes 
qu'il è sòrt' do Purgatwére. 

St-ÈLWÈ. — Sins compter lès cias qu'arivenut tot drwèt dè l’ Tére 
èt qui volenut intrer à tote fwace. 

St CRÈPIN. — I nn'a one bone ! Dj'in.me mia por li qu’ por mi. 


St IVES. — Donc, vos m’ charjez d' l'afaire. Dji m’ va l'atauchi. 
— Alons, mon parent, sèrez vosse guichet deûs munutes èt rindoz-nos 
raison. 


St PIÉRE. — Qu'èst-ce qui gn-a, viye canlète. Ca prèsse tant qu’ 
ga ? Rin à fér, ci n'èst nin l' momint. Pont d' timps à piède. Ni vèyoz 
nin l' drigléye divant luch ? C'èst come aus contribucions ou au ravi- 
tayemint ! Alèz, swivant ! 

St IVES. — Quand t' saurès ç' qu'i r'toline !... Èt pwis, à trwès mu- 
nutes près ! Qu'èst-ce qui c'èst d’ ça à costé d’ l’étèrnité ? 


St PIÉRE. — À ! Mossieû l'avocat. Dji v’s-ètind v'nu avou vos gros 
chabots. Alèz, d'abòrd ! Mais, au fait, n'èst-ce pas Mossieû l'avocat ! 
Nin on tas d' ramadjes po n'rin dire. Lès-èxordes, come vos d'djoz si 
bin, ga n' prind nin avou mi. 


St IVES. — C'èst twè qui bèrdèle, vi tchafiau, si t m'avéves lèyi 
causer tot d' swite. È bin ! volè, pusqu'i P faut dire platèzac. Vos-èstoz 
todi à vosse guichet, vos, ou bin a l” pêche, lès ouy su l' bouchon. Mais 
nos-òtes, on $’ pormwin.ne d'one aléye à l’ôte, on waite padri lès 
bouchons, èt nos-èstans tortos d'acòrd po dire qu'i gn-a o Paradis dès 
zik qu'on m'auréve nin v'lu rèscontrer à P vièspréye au cwin d'on 
bwès su l? tére... 


St PIÈRE. — Si dj’ comprinds bin... 


St UBERT. - Nos n’ v'lans nin dire qui vosse live mèst nin en 
régue, savoz ? 


St PIÈRE. — C'èst po m’ fé monter à l' chaule, d'abòrd ? Non, lès- 
amis. Dès ramadjes di maurticots, tot ça ! Dji sos vi, c'èst I’ vrai, mais 
«z'ouvre l'œil et la bone, zèl» s'apinse li flamind. Dji rèsponds qui P 
cia qui passe pau grand uch a sti rèli, èt bin rèli. Lèyiz-m” tranquile, 
asteûre, po qu’ cès brâvès djins-là n’ ratindenuche nin pus longtimps 
leû rècompinse. A qui l' tour ? À c'èst twè, là, Miyin ? Qui vins’ fé 
vêci ? 

MIYIN. — Dji so mwârt. Grand Sint Piêre, èt dji vin vòy ci qui 
l' Bon Diè va fé d' mi. 


St PIÈRE. — Deûs munutes. Intère au parlwär. 


MIYIN. — Intrer là ?... Waitiz mès solés. Ci n'èst nin co l' Paradis? 
C'èst d'djè bin bia ! 


St PIÉRE. — Intère, ti dis-dje. C'èst sèmedi d'mwin, on r'nètiyerè 
tot ga. 


(Miyin intère au parlwar). 


St PIÈRE. — (Douviant s' Grand live). — Dj'a d’djà bin vèyu à qui 
qu’ dj'avais à fér... Miyin... Miyin... Dji m'è doutais. On vi brave 
ome s'i gn-a onk. Alèz, Miyin, intère, mi fi, pa l' grande pwate avou 
musique. Tos lès vis marcheûs d' Sint-Fouyin sont là... Roum blou- 
bloum... (S'adressant aux Saints) Avoz vèyu come on-z-intère o Para- 
dis ? Pate blanche ! Dji n’ conais qu’ ga ! Èt ci mèst nin co d'mwin 
qui l' pòrti pudrait s' pension. 

St TVES. — Portant savoz, c'èst come dji vos l' dis, i gn-a dins l' 
Paradis... 


St PIÈRE. — C'èst qui gn-a dès bawètes èt dès tape-cus, d'abòrd. 
Ca n° mi r'gârde nin. Èt, lèbon, avou ça, in ! Lèyiz-m' fé m’ bèso- 
gne. Avoz oyu l” dèchârje qu'on-z-a fait à Miyin ? 


À k 


St IVES. — Dès bawètes èt dès tape-cus... Qwè d'djoz, vos-òtes ? 
Il a dit ça è riyant. Rin d'impossibe, portant. Si on fiait one batiwe ? 
Chaquin di s' costé, ga iréve co rate. 


St UBÈRT. — (qu'a pris s' fisik au mot «batiwe»). — Mètans-nos 
a distance come por one traque. Èt insi, nos n° lairans nin on cwin. 
S'i gn-a one saqwè, i faut qu’ ga brotche ! 


(Is sôrtenut). 


St PIÈRE. — (Dri s' guichet, waite si monte). — Doze eûres ! (i 


a pancârte « Fermé de 12 h. à 14 h. », li pind au guichet èt 
i sòrt). 


II 


St JOSEUF. — (arive en waitant s'i gn-a pèrson.ne). C'èst l' mo- 
mint; i vont co trin.ner, après-awè diné, a dire aus pus grossès mintes 
èt à raconter dès copéreriyes. Dj'ènm'a por on bon momint à ièsse 
tranquile. Alans cwê nosse chaule. (i solève on tape-cu qu'èsteut catchi 
pa on tapis èt l' chaule dèpasse. I ratind). A ! è v'la onk ! Ma parole, 
c'èst Ziré Buzète ! 


ZIRÉ. — Oyi, c'èst mi, bon sint Joseuf. Sins vos, dji sèréve dèdja 
a crayas dins l' Purgatwére. 


St JOSEUF. — Dji sé bin qu’ t'è-st-on vi losse. Mais i faut totes 
sòrtes di djins po fé on monde. Ti m' ti mostèrerès nin d' trop aus 
prumis djoûs, là ! Monte ratemint. 


ZIRÉ. — Mèrci, bon Sint Joseuf. Si vos-avoz dandji d'on-ome, on 
p'tit sine a Ziré Buzète, don ! A la vie, à la mort. 


St JOSEUF (ratind, ètind do brit). — Bone djoûrnéye ! Dji m 
mi brouye nin, c'èst Tchantchès. Par ci m' fi ! 

TCHANTCHÈS. — (arive en rav'nant s't-alin.ne) C' côp-ci dj'i so. 
Au guichèt da Sint Piêre, faut-st-arèdji ! A quinze mètes, i r'clapait 
l' plantchète. 

St UBERT. — ken ç’ qui c'èst d’ coula ?... Ives, Crèpin, Dònit, 
par ci, lès socons ! 

St JOSEUF. — Sâcré Tchantchès : Ti n’ candjerès nin : t'ènn'as 
co cassi saquantes audjotirdu... Èt ç’ n'èstait nin dèl bènite éwe ! 


TCHANTCHÈS. — Dj'a one èscusse, bon sint Joseuf. Dj'èstéve 
disbautchi d'awè sti r'bouré pa sint Piére, quand dj'a rèscontré on 
drole d'ome : c'èstéve quét'fiye on diâle. I m'a widi one grande gote : 
li pèkèt èst bon à Lidje... mins, do parèy ! Jamais, bon sint Joseuf ! 
Djè l'a mougni : c'èst l' cas dè l' dire : dèl gote, come dèl tchau ! Èt il 
a v'lu mè P rimpli deûs côps èco... Mais, fwè d’ Tchantchès, dji n’ 
bwèrè pus. 


St JOSEUF. — Pus tant enfin. T'ès-st-arivé come li copére qui pas- 
séve su on vi pont... 


St TVES. — (scandalisé) ? èstoz ç' còp-ci ? V'la l'afaire au clér ! 
C'èst sint Joseuf qui fait monter avou s' chaule tos cès mau-pingnis-là! 


St CRÈPIN. — Dji m’ rapèle asteûre... Si sint Joseuf, tot pére 
noûricier qu'il èst, a ç' drwèt-là, noste oneûr èt l’oneûr do Paradis 
sont-st-au djeu. 


St IVES. — Èscusez, grand sint Joseuf... Pout-on vos d'mander 
dispû quand qu'i gn-a deûs façons d'intrer o Paradis ? Nos-avans vèyu 
ariver Tchantchès. Après ç’ ti-là, on pout tirer l chaule, mi chone-t-i. 

St JOSEUF. — Dès-aparences, lès-amis. Dji sé bin, mi, qui Tchan- 
tchès, tot Tchantchès qu'il èst, a sti charitòbe... Èt co sins l’ criyi 
d'ssus lès twèts... «L'aumòne du pauvre : ca rabat bramint dès ròyes, 
savoz, ga ! Èt pwis, Tchantchès èt tos lès mau-bèle-aîr qui dj'a fait 
monter n’avint nin rovi di dire di timps-in-timps ci qu’ leû moman 
leti fiéve rèpèter su s’ choû : Jésus, Marie, Joseph ! 

St UBÊRT. — Èt, après tot, s'i vos jin.nenut, dj'è lès frè sôrti. Mais 
dji vos prévins, dj'ènn'irè avou zèls. 

St UBÈRT. — Hum ! Hum ! Hum ! 

St 1VES. — C'è-st-one laide quèstion à rèsoûde. Si on vòtait au 
scrutin sècrèt ! 

St CRÈPIN. — Dj'avais justumint l' min.me idéye : Oyi po qu’ 
sint Joseuf èvòye; non po qu'i d'metire. 

(Pantomine : on discòpe dès papis, on s' passe li crèyon). 

St ÎVES. — Oyi, oyi, non, oyi, non, oyi... (Z compte) Quate vwès 
d' majòrité po qu’ sint Joseuf èvòye avou s' binde. 

St JOSEUF (fwärt câlme). — È bin, nos "nn'irans. Dispû qu’ dj'a 
sti en-Éjipe, ça m’ va bin d' voyadji... (I choufèle èt i crîye) Rassem- 
blèment ! (Èt, tot riyant dins s' baube) I pinsenut m'awè, mins c'èst 
zèls qui va ièsse ieü. 

St CRÈPIN. — Jèsus’ Maria todis ! I ’nn’arive pa totes lès ruwales! 
(Lès sints sont strindus) 

St JOSEUF. — Dji m'èva, dji m'èva... fuchiz tranquiles ! Dji m’ 
va tèlèfoner à Mariye èt Jèsus qu'i vègnenuche avou mi, come di jusse. 
Sèle mi baudèt, twè, Miyin ! 

TCHANTCHÈS. — Èvòye po Lidje ! 

ZIRÉ BUZÈTE. — È passant pa Nameur... Vive Nameur po tot ! 

(Lès sints s' riwaitenut tot maqués) 

St UBERT. — On n' sondje jamais à tot. 

St CRÈPIN. — Li Paradis sins li p'tit Jèsus èt s' moman, ostant 
dire qu'i gn-a pupont d' Paradis... 

St UBERT. — Nos-i èstans, dins l' taye aus fréjes ! 

(Lès sints spitenut èvòye di tos lès costés, timps qu' sint Joseuf fait 
chonance di s'aprèster po paurti). 

St IVES. — (qu'èst d'mèré l’ dérin) Sint Josef ! Grand sint Joseuf ! 
Fioz-è por on mèyeti, savoz ! Èt boutez qui nn'-avans rin dit. 

St JOSEUF. — D'acòrd !... Alèz, lès-amis, distèlez l' baudèt ! 
Ci wèst nin co po ç' còp-ci... (à paurt) Èt mi, dji m’ va ragrandi m’ 
chaule di saquants scayons... (Au public) Èt v'li come qwè, mès- 
èfants, tant qu'on-z-èst, si wêre qui ç’ fuche, dins l’ mantche da sint 
Joseuf, on pout todi èspèrer one pitite place à l' copète. 

Li samovar 


Saynète en 1 acte 


PERSONNAGES : Le père 
mère 
Le fils (Joseph) 
La voisine (Zabèle) 
Une jeune fille (Marie) 
La scène se passe dans une cuisine de village. 
Plate-buse, samovar sur la table. 


SCENE I 


LE PÈRE. — Quéne idéye di nos-apwarter on parèy bidon !... 
Comint-ç’ qui vos lomez ça ? 

LA MÈRE. — On samovär. C'è-st-èmon l' cousène Ida quand dj'a 
sti à Brussèle qui dj'avéve vèyu ça. Èt dj'avais èspliqué à noste Henri 
qu'on fiéve li cafeu sins ramponau, qu'on-z-apwartait one èspéce di 
wòte marmite dissus l' tauve èt qu'on rimplichéve li-min.me si jate 
à on p'tit robinet. 

Il aurè comploté ga avou sès fréres èt soûs. 

LE PÈRE. — Djè l’ètinds di-d-ci, chinârd come il èst. On bon toûr 
à djouwer à nosse vi cafeteti, li qu'in.me si bin sès cafetiéres èt s$’ ram- 
ponau : pwartans l’zeû on samovâr po leti trinte ans d’ mariadje. Nos- 
aurans cor on bia chapite su l” progrès èt lès novèlès-invencions ! 

LA MÈRE. — I ’nn’èst bin capâbe !... Ca è-st-auji, savoz ! Quand 
l'éwe èst bin bolante, on l' wide tot d'one traque; vos r'mètoz l' cou- 
viète èt tote li boune odetir do cafeu d'metire didins. 

LE PÈRE. — Is m'ont èspliqué tot ça ! Mins mi, c'èst justumint ç’ 
qui dj'in.me li mia : passer l'éwe à p'tits côps èt sinte li cafeu dins 
tote li cûjène. 

LA MÈRE. - Ô ! on s' sièvrè co do ramponau, n'etichiz nin pet ! 
Vos sov’noz bin quand v’ m'avoz rapwarté nosse prumi coquemwòr ?... 

LE PÈRE. — Tè l'as dit, va. Quand on bolait l'éwe dins one casse- 
role èt qu’on passéve avou l' loce !... Là trinte ans, d' ça ! Qui mèst- 
ç’ co g' timps-là ! 

LA MÈRE. — Trinte ans èchone ! C'èst d’djà on bokèt di tch'min. 

LE PÈRE. — Do prumi coquemwäâr au samovâr. 

LA MÈRE. — Nos n'avins qu’ nosse pitite Mariye, adon. El vèyoz 
co quand n' l'avans fait tirer l' prumi còp en portrait ? 

LE PÈRE. — C'èstéve on londi d' Pauque 

LA MÈRE. — Gn-avéve qui lèye qui manquait à nosse pitite fièsse! 
Brâve èfant ! Qué bèle lète qu'èle nos-a scrit ! « Je serai de tout cœur 

avec vous en ce beau jour »... "l aurè dij'ans à l’ Tchandeleür qu'èlle è- 
st-èvòye; èle n'èstéve nin faite po viker dins l' monde èt èlle èst bin 
à s' place èmon lès sœûrs. 

LE PÈRE. — V'loz, nos îrans l' vòy dimègne qui vint ? 

LA MÈRE. — Oyi, on li raconterè l' pasquéye; èle in.me tant 
sès p'tits nèvetis èt nèveûses ! 

LE PÈRE. — Ci mèst nin po ça, is sont-st-amitietis ossi, savoz. Èt 
is l'ont bin rècité leû p'tit complimint. Jusqu'à li p'tite da Henri : èlle 
è-st-à mougni, in, Ç’-t-èfant-là ! 

LA MÈRE. — Et lès pus grands sont tortos bin résolus. 

LE PÈRE. — One bèle djoûrnéye, feume ! Jusqu’asteûre, is s’ètin- 
denut fwärt bin. Lès bias-fis èt lès bèlès-fèyes ni vòyenut nin trop èvi 
leti bèle-mére. Èt is sont prèt’, dj'è sos sûr, à s' doner on fèl côp di 
spale. 

LA MÈRE. — Ô oyi, ô po ça ! Is s' dispètronenut co bin, mais 
c'èst come lès maurticots : qui ènn'a à onk ènn'a à l’ôte ! 

Gn-a qu’ nosse Joseph qui m' tracasse. Dji sèréve si contin.ne si djè 
l' vèyais bin ètabli vêci, au viladje. Lès-ôtes ont leti bèsogne à l'ètran- 
jer, èt nos ne lès r'vèyans jamais qui trwès-quate còps par an. 

LE PÈRE. — I n' tint qu'a li ; il a one bèle ocâsion tot près. 

LA MÈRE. — Mariye d'èmon Zante Blavir ? On-z-iréve co lon 
d'vant d’ rèscontrer mia ! I n'a qu’on mot à dire, mais l’ dirè-t-i ? Avou 
s’ caractére... Il èstéve trop confiant èt il a sti trayi... 

LE PÈRE. — Par one pitite safrète qui n'avait por lèye qui sès bè- 
lès croles ! 

LA MÈRE. — Què v'loz ? C'èst P djon.nèsse... 

LE PÈRE. — C'èst bin sür, mais i faut ièsse pus ome qui ca, 
sâprè mantin ! 

LA MÈRE. — N'avoz nin r'maòrqué qu'il èst tot candji ? Là long- 
timps qu’ dji n° l’avéve vèyu si gaiy qu'audjotrdu, èt i n° s'a nin 
mwaiji quand Albert li a ofri one poupène. 

LE PÈRE. — Il a fwärt bin ètindu l' riséye. Enfin, l' Bon Diè èl 
vouye ! 

SCENE II 

ZABÈLE. — On pout intrer quand on-z-èst d'dins ? 

LE PÈRE. — Vos avoz sintu l' goût, cousène, nos-alins justumint 
r'fer l' cafeu. 

ZABÈLE. — Ci wèst nin di r'fus. Totes vos djins sont raléyes ? 
Djè l's-a vèyu paurti èt dj'a ieû lès lârmes aus-ouy. Ça a sti ? 

LE PÈRE. — Jamais mia ! Nos l’ dijin.n’ avou l' feume : pourvu 
qu’ ça dure ! Dins lès familes, mwints còps, i faut si wêre di tchòse; 
one miète di djalouseriye po tot mète cu dzetis cu dzos. 

ZABÈLE. — Vos malez nin sondji à ça on djoû parèy ! Fuchiz 
bineüreûs, èl” place ! Ci n’èst nin po ça, mais i m’ chone qui dj’ lès vès 
co, vos galouris. quand is fyint leûs copèrous d’ clon’ dins lès pomis... 
Voste ârsouye d'Albért èstait todi à fér mau lès sognes ... 

Èt dire qui vo-lès-là papa, astefire... 

LE PÈRE. — Ça toûne. Zabèle. èt nos-ôtes, nos v'là come tapés au 
wòt sins rascoude : dès vis pépéres tòyes. 

LA MÈRE. — Vinoz vòy ci qu'is nos-ont apwarté. One pupe d'ècu- 
me po l” papa, one bèle nape à cafeu po l' moman, èt po tos lès deûs, 
on samovaòr ! 

ZABÈLE. — Tin, tin... Cor one novèle invencion ? 

LA MÈRE. — On mèt ç' qui faut dins l' fond, on wide tote li bo- 
lante éwe d'on randon, on r'mèt l' couviète èt l' cafeu èst fait. Mètoz- 
vos à tauve èt toûrnez li p'tit robinèt ! 

ZABÈLE. — Ga èst bin inventé, ê, ça ! 

LA MÈRE. — I parait qui l’ cafeu èst mèyeü; tote li boune odeûr 
dimeûre didins. Mais noste ome in.merè todi mia s' vi ramponau. 

ZABÈLE. — On n'aprind nin à fé dès novèlès grimaces... 

LE PÈRE. — A dès vis sindjes ! Mèrci, Zabèle ! 

ZABÈLE. — Èt avou l' samovär, pupont d' prumi passé, in, mon 
parent ? 

LE PÈRE. — Dji v’ jure qui dji n'i avéve nin sondji. Portant, 
c'èst mi p'tite passion, l' prumi passé. Quand dj' n'a nin ga au matin, 
dji n°’ sos nin m'y-ome. One jate di prumi passé avou detis bokèts 
d' suke, ça vos done di l'alin.ne èt do niêr jusqu’à doze etires ! 

ZABÈLE. — Oyi, é, totes cès nouvautés-là, ca a do bon, mais vive 
li bon vi timps po ga ! C'èst come avou let «fetis continus», ti n’ sau- 
réves ti r'chandi à ça, don ? C'èst jusse bon po n’ nin z-èdjaler ! Vive 
li plate-bûse avou l' pot fin rodje ! 

LE PÈRE. — D'acòrd ! 

ZABÈLE. — Èt Josef è-st-èvôye lès rèmwinrner à l’èstâcion ? 

LA MÈRE. — Oyi. I marchait en tête avou li p'tit Bènwèt à gorlète. 

ZABÈLE. — I m divise nin di $ mârier, don, li ? Volè qu’il è va 
su vingt-noûf. 

I â MÈRE. — I mèst nin fwärt ènondé. Vos savoz bin, n’don, 
quand l' prumi feu èst iute, on n' sét pus s'i mète. 

LE PÈRE. — Èt pwis, après l' flaire qu'il a ieû !... Avou s' carac- 
têre... 

LA MÈRE. — Ça a sti lon, savoz ? L' prumi ban èstait criyi. 


LE PÈRE. — Tortotes lès min.mes, di-st-i. Li prumi pèchochin 
qui $ présinte avou on pôrtè-plume padri l'orèye leü fait toûrner l’ 

tièsse. Tèsse li madame d'on-emplwèyé avou on col, dès manchètes èt 
dès guètrons !... 

ZABÈLE. — Djè l' comprinds bin, mais faut ièsse jusse. Non, èles 
ni sont nin tortotes lès min.mes. Dieû mèrci, on-z-è rèscontère co tè- 
nawète one òte. Waseréve-t-i bin dire ga d' Mariye da nosse Zante ? 

LE PÈRE. — Ça, on pout dire qui c'èst po fé.one feume di mwin. 
nadje ! 

LA MÈRE. — Li cia qu’ l'aurè sèrè bin ayèssi. 

ZABÈLE. — Volà qu'èlle a vingt-iût ans ossi. Ci n’èst nin one 
sosote. Èle ni catche nin qu'èle si mariyeréve volti. Mais di d’là à fé 
dès bassèsses èt dès toûrnûres di sòrcires... 

LA MÈRE. — Èt dès parèyes ni trouvenut pont d' galant ! A ! lès 
djon.nes omes d’audjoûrdu !... 


SCENE II 


JOSEPH. — Bondjoû, bondjod !... 

ZABÈLE. — Quand on cause do leup... 

LA MÈRE. — Vos-avoz arivé po l' tram tot l' min.me ? 

JOSEPH. — Oyi, mais il èstéve timps. Dj'a passé su l' quai avou 
zèls èt dji n’a ieû qui l’ timps dè l’s-èforner. Li train a dèmaré tot 
d' swite èt lès p'tits m’ criyint pa l’ pòrtiére : «Arvwèr, mon.nonke 
Josèf !»... Èt il ont fait aler leûs p'titès mwins jusqu’au toûrnant. Li 
p'tit Bènwèt, qué p'tit diâle, in ? 

ZABÈLE. — I r'chone si pârin ! 

LE PÈRE. — On vrai gripe-au-meur. Il èst quèstion d'y waiti ! 
Nè l'a-dje nin sti trouver o sina ? Il avait gripé tot seû à l' copète dè 
l' chaule ! 

ZABÈLE. — Nos d'djins justumint, Josèf, qui vos d'voz awè l'éwe 
à l' bouche di vòy lès bias p'tits mwin.nadjes di vos fréres èt soûs. 

JOSEPH. — Ni cominciz nin cor avou ca, in, Zabèle ! 

ZABÈLE. — Monsieû èst trop malauji ! On 'nn'i frè fé one a 
Boufiou !... Su mèseure !... Dji conais portant one grande bauchèle... 

JOSEPH. — Dji v's-ètinds v'nu avou vos gros chabots. Ci mèst 
nin po m' couyoner qui vos d'djoz ga ? Vos-avoz one idéye !... 

ZABÈLE. — C'èst po vosse bin m’ fi. Vos-èstoz bin avou vosse 
papa èt vosse moman, mais vos-avoz l'òdje di v's-ètabli, don ! 

JOSEPH. — Dji l' sé bin, Zabèle. Èt dj'i sondje pus qu’ vos pinsez. 
Si g'avait sti ayir, dji v's-auréve rèspondu : «Pinsez qu' frè bia d'mwin, 
Zabèle ? »... 

Le père et la mère se lèvent pour sortir. 

LE PÈRE. — One munute, in, cousène. Nos-alans fé nosse sogne. 
I w faut nin tot l’ min.me rovî lès bièsses !... 

LA MÈRE. — Su ç’ timps-là, li coquemwär tchanterè ! 

SCENE IV 


JOSEPH. — Ça a sti on bia djoû, audjoûrdu. Dj'a brâmint tòsé. 
Come vos l' dijoz, dj'a vèyu mès fréres èt soûs avou leû nitéye. Dj'a 
surtout vèyu l' bouneûr di mès parints, èt dj'a plu mèsurer ci qu'il 
ont fait su trinte ans èt ci qui sòt'rè d' zèls dins l'avenir ... 

Èt dji n' vous nin d'mèrer vi djon.ne ome ! 

ZABÈLE. — Qui dj sos contin.ne di vos-ètinde causer insi ! Ça 
m’ fiait dèl pwin.ne di vos vòy todi sondjar èt, on pout bin l’ dire, in, 
m’ fi, vos n'èstiz nin bin toûrné tos lès djoûs. 

Dji vos comprinds bin, mais ci qu'a arivé èst quét'fiye on bouneür 
por vos. Ci qu'on prind por on maleûr su P momint amwin.ne ôte 
tchòse qu'èst brâmint mia èt qu’on n'i sondjait nin. 

JOSEPH. — Dji sé bin tot ga. Mais dj'a sti bin djosté, savoz. Èt 
gn-a co lè one saqwè qui son.ne ! Dj'a bau m' raisoner... 

ZABÈLE. — C'èst l’ timps qu'i faut po ca, m’ fi. Li timps èt... 
one òte idéye. (Plus bas) Dji pous bin li dire qui ç' n'èst nin non ?... 

JOSEPH. — Èl sé-dje bin mi-min.me ? Nosèr'causerans one miète 
pus taurd. Dji m' va sayi di n' pus r'muwer lès viyès cindes. 

ZABÈLE. — Mi pôve papa dijéve todi : « I faut mète su s’ mau 
di l'ièbe qu’on conait » !... (Waitant pa l’ fènièsse). A ! mais... c'èst 
lèye qui monte li cripèt ! Vinoz vòy ! N’a-t-èle nin vraimint bèle alire? 
Ci mèst nin d' lèye qu'on pout dire : «Èlle a todi on fiêr qui clape èt 
l'òte qui m tint nin > !... Mais ma parole, c'èst vèci qu'èle vint ! Ele 
sét portant bin qu’on dit dins l' viladje qu'èle coûrt après vos ! Mais 
èlle èst bin au d-dizeû d' ça ! 

JOSEPH. — Volè qu'èle rèscontère Ziréye Nez-Minton ! Elle èst 
sûre di s$’ comission; dimwin, tot l’ viladje èl saurè. 

Viye macrale ! C'èst lèye li cause di tot ! Dji m'a rastinu mwints còps 
dè l' sitron.ner !... Doûce alin.ne èt linwe di coloûte ! 

ZABÈLE. — Li bin sòrt' do mau. Josèf, Mariye èst là ! Ni lèyiz 


nin passer l' bouneûr ! 
SCENE V 


MARIE. — Bondjoti, Josèf ! Tins, Matante ! Bondjot ossi, savoz ! 
Vosse papa èt vosse moman n' sont nin là ?... 

JOSEPH. — Is n' sont nin lon. Purdoz on chame. 

MARIE. — Dji v'nais lès féliciter. 

SCENE VI 
(Les parents rentrent) 

LA MÈRE. — Qui volè ! Bondjoû, Mariye ! 

LE PÈRE. — Bondjoû, m' fèye ! 

MARIE. — Dj'a sondji qui dji n’ plais nin lèyi passer on djoû 
parèy sins v's-apwarter saquants fleûrs. 

LA MÈRE. — ly ! qué bia bouquèt ! Vos n' savoz nin l' plaiji 
qu’ ça nos faît. In, Émile ? 

LE PÈRE. — (fait signe que oui). 

MARIE. — Dj'èstéve à mèsse au matin. Monsieû l' Curé a fait on 
byin bia p'tit spitch ! Il a bin raison dè l' dire : come li monde sèréve 
bia si totes lès familes èstint come li vosse ! Come vos d'viz ièsse fiérs 
èt eûreûs ! Si dj'a bin compté, vos èstiz à vingt-deûs ! Mi qu'a pièrdu 
m' moman tote djon.ne, dj'èstéve quausumint djalouse... 

JOSEPH. — Vos-auriz bin v'lu ièsse dè l' soce, Mariye ? 

MARIE. - (Très posément et très digne) : Pusqui vos mè l’ di- 
mandez, dji vos rèspondrè sins torner autoû. Oyi, Josèf, c'èst tot ç 
qui dj’ sowaite au monde; dj'a vingt-iût ans èt i m’ chone qui ça m’ 
done li drwèt di vos dire mès sintimints. 

JOSEPH. — (se lève et prend les deux mains de Marie). 

ZABÈLE. — (les regarde avec effarement et s'écrie) : Vo-lès-là 
qu’ pudenut l' moûrs aus dints. asteûre ! C'è-st-on vrai côp d’ ton'wòre. 
(Pleurant presque de joie) : Bin, mès-èfants, si ca va di d’là, nos-alans 
fé tot d' swite li cafeu d' fiancayes !... L'éwe botit dispû l' timps, 
dandjuretis ! Abiye, li samovär, Ròsine ! 

LA MÈRE. — È bin ! c'ènn'è-st-one ! Qué djoûrnéye !... Mariye, 
vinoz m' rabrèssi ! (Les deux femmes s'embrassent). Mais, dj' n'i 
sondje nin, qui pinsez d' ça, vos, Émile ? 

LE PÈRE. — Mariye, vinoz rabrèssi vosse papa ! 

Èt pwisqu'on-z-è-st-en trin di s' rabrèssi : Joseph, vinoz rabrèssi vosse 
pitite feume ! 

ZABÈLE. — Èt matante Zabèle, on nè l' rabrèsse nin, lèye ? 
Èlle a portant mètu si p'tit grin d' sé ! 

MARIE. — (embrassant sa tante éperdument). Ma tante !... 


ZABÈLE. — (continue) Vèyoz, Mariye, volè come ga s' pratique. 
On mèt ç' qui faut dins l'avisance — deûs couyis oupés d' cafeu èt onk 
di chicoréye — On wide l'éwe bolante d'on randon. On r'mèt l' cou- 
viète èt tote li bon odeûr do cafeu d'metire didins. 

LE PÈRE. — (se précipitant pour fermer le robinet) : Quand on n' 
roviye nin d' sèrer l’ robinèt !... Vive lès novèlès-invencions ! Vo-l'-là 
pròpe, nosse bèle noûve nape !... 

LA MÈRE. — C'è-st-on p'tit maleür, ga "nn'irè en l’ lâvant. A 
tauve, mès-èfants !... 

ZABÈLE. — C'èst matante Zabèle qui paye li molin à cafeu èt l' 
samovar do novia mwin.nadje ! Èt dins dij ans, mès djins, nos sèrans 
a quarante è comptant matante Zabèle !... 

25-III-1951 

LES CAHIERS WALLONS 


Hommage à 
Eugène GILLAIN 


fondateur de la revue. 
« Les Cahiers Wallons » ont cinquante ans. 


Nos lecteurs ont lu avec intérêt dans les numéros 1 et 2 de 
de janvier et février, l'historique de notre revue fondée par 
Eugène Gillain, et la réédition de « Li fond do tonia ». 


Ce numéro est consacré à des documents peu connus et que 
nous sommes heureux de pouvoir présenter. 


Li Comission. 

CAHIERS WALLONS 


LI RNAUD ET L NIER/ON 


TRANT YAN NAY PE e TOR ST ee en 
N' 1. 1 Fr. 


Fac simile du frontispice du n° 1 de janvier 1937 
Lino de Joseph Gillain (Jijé) 


Introduction 


Quand Eugène GILLAIN lance en 1937 « Les Cahiers Wallons », 
c'est chez lui le fruit d'une inspiration littéraire, d'un goût profond 
pour tout ce qui s'écrit et se publie, que l'on retrouve à toutes 
les étapes de sa vie. 


x+ 
* * 


A Sart-Saint-Laurent, oü il est né le 25-11-1882, enfant, adoles- 
cent, jeune homme, il s'imprègne intensément de la vie du 
village. « Quand t'es vnu au monde au coin do Bwès do duc, ti 
t'è sins tote ti viye. » 


Après l'école primaire, avec un instituteur d'élite, et un passage 
à Tamines, le voici en 1897 commis agréé chez le receveur de 
Fosses... A 15 ans, il tient un petit cahier, il y relate sobrement 
au jour le jour, de 1897 à 1900, la chronique de tous les événe- 
ments locaux. Ainsi, toutes ses parties de joueur de petite balle 
au tamis y sont soigneusement consignées. 


De 1902 à 1908, émigré à Bruxelles (Laeken), la vie littéraire 
belge d'expression française et wallonne l'intéresse. Il collec- 
tionne coupures et dessins, dont il remplit des cahiers entiers, 
au gré de ses trouvailles. En 1908, après son mariage, il entame 
un « Livre de raison » qui sera continué jusqu'en 1946. 


Mais c'est en 1912, receveur à Pussemange, qu'il écrit son 
premier conte wallon : « Li Chaule da Sint Joseph », que le Mes- 
sager de Fosses publie. A Gedinne, de 1913 à 1920, d'autres 
contes suivent, empreints de spontanéité et de bonhomie, cons- 
ciente et voulue. Un mémoire de licence de Christiane Pasleau 
à l'Université Catholique de Louvain a analysé ce style parti- 
culier. 

Venu à Florennes en 1920, avec la rencontre enthousiaste 
d'Alexandre Daoust, c'est le recueil de ses contes « Au Culot do 
feu » (1926), qui le lance définitivement dans sa voie d'écrivain 
wallon. 


En 1927, il arrive à Châtelet. L'entrée aux Rèlis Namurwès, à 
ce moment, l'a mis au contact direct des auteurs wallons. Il 
remarque cependant l'isolement des auteurs, leur peu d'audience, 
l'échange insuffisant des productions littéraires entre les diffé- 
rentes régions. 


De là, l'idée d'un mensuel wallon. Janvier 1937 voit naître « Les 
Cahiers Wallons », aussitôt accueillis avec ferveur par de nom- 
breux amateurs de partout. 


A vrai dire, la présentation soignée y fut pour quelque chose, 
notamment les couvertures, bois et linos, œuvre de Joseph 
Gillain son fils (qui va devenir Jijé dans la B.D.). 


Artiste polyvalent, formé à Maredsous, Charleroi (Université 
du Travail) et La Cambre, il a alors 23 ans. Il révèle un talent 
d'illustrateur aussi parfait dans son trait que dans sa sensibilité 
wallonne. 


# 

Dans l'entretemps, Eugène Gillain donne à divers hebdoma- 
daires, une foule de chroniques signées « Li Mèch'neû ». Chez 
lui, les auteurs wallons défilent. Il aime les recevoir, encourager 
et parrainer les modestes et les débutants. I| édite, ou aide à 
éditer, plusieurs auteurs tels : Gabrielle Bernard, Paul Moureau, 
Edmond Wartique, Louis Lecomte. Cela s'accompagne d'une cor- 
respondance abondante, où sa fine écriture et son style limpide 
font merveille. 

Enfin, au cours des sombres années 1940-45, nous le trouvons 
en train d'écrire encore par tranches, des Mémoires précieux 
de son enfance, de sa vie et de son temps. 


* 
LE] 


Tel fut le père des Cahiers Wallons, rêveur réaliste, écrivain 
épris de communication, devenu éditeur en même temps que 
publiciste au service de la littérature dialectale et de sa diffusion. 


De la lecture de ses contes, une lectrice avertie retirait cette 
impression : 


« C'est plein de tendresse, au fond !... et observateur avec ça : 
les personnes dont il parle et que vous ne connaîtriez pas, vous 
avez l'impression de les voir devant vous... ». 


kak 


Que soient remerciés ceux qui continuent son œuvre et qui ont 
mis a l'honneur, cette année, celui qui fut, par toute sa vie, le 
fils aimant de la Terre wallonne, le serviteur désintéressé, enthou- 
siaste, sensible et généreux de nos Lettres dialectales. 


Abbé Paul GILLAIN 
Curé de Buzet-Floreffe. 

Lettre à Lucien Maréchal, 
secrétaire-perpétuel du Cercle «Les Rèlis Namurwès » 

Tuzadjes do Mèch'neû 
Eugène Gillain 


Le mercredi 9 décembre 1936, je me promenais dans la cam- 
pagne de Châtelet, en « tusant » comme toujours, à un tas de 
choses. Je pensais, entre autres, à la difficulté d'écouler les 
livres qui est en cause, mais bien un manque d'organisation de 
la propagande. Le succès de la « Collection Nationale », de Rex 
et de « Durandal » me faisait réfléchir. Ces collections donnent 
cinq beaux volumes pour 20 Frs, ce qui est possible avec un 
grand nombre d'abonnés. Dans une édition, il y a la composition, 
et ensuite l'impression. La composition une fois faite, on peut 
tirer à un nombre infini d'exemplaires. Pour réussir et pouvoir 
vendre à bon compte, il faut donc pouvoir tirer à 3.000. 


L'idée mürissait et, rentré au bureau, je saisis un imprimé et 
me livrai à quelques calculs. J'acquis la conviction qu'il était 
possible d'éditer une brochure de 16 pages, — prix de revient 
0 fr. 25 — 


Je fis immédiatement un projet que j'allai sur le champ sou- 
mettre à mon ami Paul Moureau. Nous discutâmes la chose. M. 
Moureau comprit tout en ne me dissimulant pas les difficultés. 


J'écrivis a Jules Duculot, a Gembloux, et le 16 décembre 1936, 
j'allai le voir. Nous nous arrêtâmes à la brochure — grand format 
— 16 pages de texte — 4 pages de réclame pour nos livres 
wallons, sous couverture en couleurs de mon fils Joseph. 


Le samedi 19 décembre, avec M. Moureau, nous rendimes 
visite à M. Joseph Douxchamps, représentant de la firme 
« SOFTEX » (sous-vêtements) qui se fit fort de nous obtenir des 
annonces pour diminuer le prix de revient. 


Entretemps, après bien des tâtonnements, le titre : « LES 
CAHIERS WALLONS » avait été adopté. — Revue Mensuelle. — 

Joseph nous sortit un projet de couverture qui nous enthou- 
siasma : « Li R'naud èt l' Gnièrson ». Je me mis en rapport avec 
MM. Calozet et Lucien Maréchal, qui m'encouragèrent, mais 
qui ne comprirent bien mon idée que lorsqu'ils reçurent le n° 1. 


Joseph Calozet me permettait de paraitre sous son patronage ; 
je peux dire qu'il ne l'a pas regretté. 


Le 11 février 1937, je reçus trois énormes paquets contenant 
3.000 exemplaires du n° 1. Je déballai fiévreusement et ce fut 
le lancement, plein d'espoir. 


Après six années d'un travail opiniâtre, il nous livre ses con- 
clusions. 


Et voilà ! Je n'ai donc pas tenu de comptabilité et je ne saurais 
dire le chiffre exact d'abonnés pour chaque année. J'ai l'impres- 
sion que, tout compte fait, les premières avances ont été récu- 
pérées et que je n'ai, comme on dit, rien mis de ma poche. 


Tout mon travail : chercher la matière, recopier les textes, 
correspondance, correction des épreuves, mise en pages, innom- 
brables adresses faites à la main, paquets à faire et à porter à 
la poste, voyages... 


Tout ce travail a été fait pour la gloire et pour des prunes. 
Avantages, cependant : 


La gloire (une petite gloire) m'est venue. (Mes enfants m'ap- 
pellent Job le Glorieux, titre d'un livre d'Edouard Ned.) 


Les bois et linos de mon fils Joseph ont beaucoup contribué 
a le faire connaitre. 


La vente des livres wallons a produit des milliers de francs ; 
l'élan est donné. Les auteurs, (du moins certains) ont payé la 
réclame en se faisant propagandistes des Cahiers Wallons. 


56 


Actuellement, je vends mes fonds de magasin ; beaucoup de 
collections m'étant demandées. 


Enfin, je me suis fait d'innombrables relations. 


Mon œuvre n'a été possible que grâce à mon imprévoyance ; 
si j'avais bien calculé, je n'aurais certainement pas fait cette 


entreprise hasardeuse. 


Les Cahiers Wallons sont entrés dans l'histoire, et il faudra 
en tenir compte quand on dissertera sur la Littérature Wallonne. 


Pour être juste, on devra dire qu'un pauvre père de famille 
désargenté a osé lancer une petite revue tout à fait inoffensive 
en apparence (pas d'articles de fond, pas de polémique, une 
anthologie par tranches) mais qui a tracé un beau siilon, qui a 
mis en rapport les écrivains de dialectes différents, qui a sus- 
cité des vocations littéraires, qui a mis au jour bien des manus- 
crits. 


Mais, pour cela, il faudra un certain recul, 


La maudite guerre a brisé l'élan. En 1939, j'avais, en effet, 
1.300 abonnés et une propagande bien menée aurait fait atteindre 
le chiffre de 2.000. Ça pouvait devenir une bonne affaire ! Mais 
étais-je capable de profiter d'une bonne affaire ? 


On pourra dire de moi ce que Firmin Van den Bosch dit de 
Jean Casier dans « Ceux que j'ai connus » (page 96.) 


« Si je ne craignais d'être irrévérencieux vis à vis de la mé- 
moire de Jean Casier, je dirais qu'il fut, dans le « Magasin 
Littéraire et Artistique », la bonne à tout faire, et qui mettait, par 
surcroît, ses économies à la disposition de ses maîtres désar- 
gentés. 


Ce chanteur ingénu de Dieu et de Notre-Dame était doublé d'un 
véritable Vincent de Paul de lettres. Nombreux ont été, en 


Belgique et à l'Etranger, les écrivains dont il soutint la vocation. 


57 


Secrétaire au Magasin Littéraire et Artistique, chasseur infa- 
tigable de copie, il gérait la revue en père de famille prodigue 
de ses propres deniers. 


Quand, au bout de l'année, venait à l'ordre du jour du Comité, 
l'examen du budget, qui aurait dû être en déficit, Jean Casier, 
les yeux abaissés sur ses papiers et comme embarrassé de ses 
générosités, se contentait d'assurer que tout était en règle. 


Et Herman de Baels, qui présidait, de déclarer en guise de 
remerciement : — « Jean Casier, on devrait vous mettre sous 
conseil judiciaire. » 


Et Jean souriait d'un bon sourire angélique. » 


Mais « laissons aux autres le soin de faire notre propre éloge » 
(Imitation). 


Si les C.W. ne m'ont pas rapporté d'argent, que de petites joies 
ne m'ont-ils pas procurées ! Le premier numéro : « Li R'naud èt 
l' Gnièrson » fut accueilli comme un nouveau-né ; les numéros 
suivants ne me lassaient pas. Combien de fois n'ai-je pas étalé 
la collection, qui venait de s'agrandir d'une unité, pour contem- 
pler l'ensemble ! 


Et puis, les surprises du chèque-postal, l'imprévu de la corres- 
pondance de chaque jour; depuis des années, j'ai l'habitude 
d'aller a la rencontre du facteur et j'ouvre souvent les lettres 
dans la rue et je les lis en remontant chez moi. 


On comprend que ce fut un puissant réconfort dans la mono- 
tonie de la vie de fonctionnaire, et que ce violon d'Ingres con- 
tribua beaucoup, pendant la guerre, a me maintenir un bon moral ! 


Eugène GILLAIN 
7 juillet 1943 


Encourager les écrivains wallons 
= = = est la meilleure façon de | 


servir la cause wallonne. 


La Wallonie Bois de Joseph GILLAIN. 


Les patwès d’ nosse pitite patriye 
Sint nut bon l'foür èt les murèts ; 
L'âme tote étire del waloniye 


Sorit èt tchante dins leüs coplèts. 
Edm. WARTIQUE. 


QUE PENSAIT-IL DU CERCLE « LÈS RÈLIS NAMURWÈS » 
QUI L'AVAIT ACCUEILLI DIX ANS PLUS TOT ? (1) 


En février 1909, raconte M. Fernand Danhaive, dans son 
Histoire de l'Athénée de Namur, un professeur de flamand initiait 
ses élèves à la littérature flamande. Ceux-ci s'y prêtaient en 
rechignant, et l’un d'eux, aujourd'hui commandant d'artillerie, se 
permit de déclarer au nom de ses camarades, « qu'un cours de 
littérature wallonne serait bien plus agréable et plus utile ». Le 
professeur, en bon wallon qu'il était, aurait répondu : « Vos n' 
n'estoz des rèlis, vos ôtes ! » 


Rèlis ! Triés sur le volet, Vos n' n'estoz des rèlis ! C'est st-on 
rèli, sais's ! Traduction exacte ? C'est st-on verdasse, on drole 
d'apothicaire. On pout iesse on bon ou on mwais rèli, mais géné- 
ralement, c'est pris dans un sens péjoratif, c'est-a-dire en mal. 


Mais rassurez-vous, les Rèlis Namurwès sont de bons rèlis. 


Quoi qu'il en soit, tels les Gueux du XVI siècle, nos jeunes 
gens se parèrest de l'étiquette et le 25 février 1909 fondèrent le 
Cercle « Les Rèlis Namurwès ». Les premières réunions eurent 
lieu à la classe de rhétorique de l'Athénée ou en plein air à la 
Citadelle. Le but du Cercle : Etudier et cultiver la langue et la 
littérature wallonnes en général, le Namurois en particulier. 


Les jeunes auteurs s'appliquèrent à écrire correctement le 
wallon en respectant la chasteté (Le mot est de M. Danhaive). 


Après vingt-cinq ans, on peut affirmer que le Cercle est resté 
fidèle à son beau programme. II le doit pour une bonne part à son 
distingué secrétaire, son secrétaire perpétuel, M. Lucien Maré- 
chal, l'un des fondateurs, qui veille au grain je vous assure et 
tient ferme le gouvernail. 


(1) Extrait du C.W. n° 2 de février 1937. 

Le grain de sénevé a germé et grandi. Le modeste Cercle est 
toujours modeste, bien qu'il ait largement mérité le titre de 
Société Royale qui lui a été conféré en 1934. Il a contribué sérieu- 
sement à la belle renaissance wallonne à laquelle nous assistons 
depuis quelques années. Si le wallon n'est plus dédaigné et traité 
en parent pauvre, s'il a droit de cité dans les écoles, les univer- 
sités, au théâtre, s'il est surtout prisé par les intellectuels les 
plus raffinés, c'est aux vaillants qui menèrent le bon combat 
que nous le devons. 


« En respectant la chasteté », écrit M. Danhaive. Nos lettres 
dialectales sont généralement fort propres quoi qu'on pense. 
Aux séances des Rèlis, les membres soumettent leurs écrits à 
la critique des confrères, et il règne, au point de vue morale, une 
véritable censure tacite. Jamais un mot qui ne puisse être en- 
tendu par tous. 


A l'occasion du XXV° anniversaire, un concours littéraire fut 
ouvert et il eut un succès sans précédent. Environ 250 œuvres 
furent reçues, dont 29 pièces de théâtre, écrites dans tous les 
dialectes, du Tournaisien au Verviétois. J'en ai lu une bonne 
partie et, fait digne d'être souligné, tout est propre et conforme 
à l'honnêteté telle qu'un bon chrétien la conçoit. 


On ne fait pas de politique aux « Rèlis ». « Etes-vous blanc, 
êtes-vous bleu, moi je suis plutôt rouge », on ne connaît pas ça. 
On y est wallon et non pas wallingant ; on laisse cela aux politi- 
ciens arrivistes. Je pense que c'est la bonne façon de servir la 
Wallonie. 


Nous sommes une « Sosse » d'une bonne vingtaine de « sos- 
sons », des artisans, des employés, des agents du fisc, des gens 
d'enseignement, tous ayant gardé le don d'enfance et cultivant 
la petite fleur bleue de l'idéal. On se réunit une dizaine de fois 
par an, on s'encourage l'un l'autre, on se console de l'indifférence 
des marchands, on se dédicace ses œuvres, on s'encense mutuel- 
lement, on se persuade qu'on est vraiment des rèlis et l'on rentre 
chez soi des idées plein la tête. 

Et c'est une diversion puissante dans la monotonie du train 
train habituel de la vie. 


Les « Rèlis » ne s'emballent pas. Je les comparerais volontiers 
aux abeilles ; ils font leur miel tout doucettement sans avoir l'air 
de rien. « Wêre mais bon » est leur devise. Et, au fil des ans, leur 
œuvre se complète et est, dès maintenant déjà, considérable. 


Le bilan en a été dressé par le Secrétaire qui garde comme un 
trésor les archives du Cercle. Celles-ci constituent pour l'avenir 
une mine de documents précieux pour qui entreprendra d'écrire 
l'histoire de nos lettres. 


Les « Rèlis Namurwès » ont fêté comme il convient leur XXV* 
anniversaire et leur titre de Royal. 


lls ont commencé par porter des fleurs à leurs présidents trop 
tôt disparus : 


Georges Pelouse, mort pour la Patrie le 26 mai 1918; 


Le docteur Charles Camberlain, décédé en 1934, qui abrégea 
ses jours au service des malades ; 


Edouard Thirionet, mort en février 1930 des suites de sa longue 
captivité en Allemagne. 


Sous la paternelle présidence de M. Joseph Calozet, Préfet de 
Préfet de l'Athénée de Namur, les « Rèlis » continuent à faire de 
la bonne besogne et ils ont la douce satisfaction de se sentir sou- 
tenus par les éléments les plus nobles de notre chère Wallonie. 


Eugène GILLAIN. 

«Lès Rèlis Namurwès » lui ont remis par trois fois la 
« Cocâde » et le diplôme attribués au membre le plus méritant 
de l'année. 


Voici les textes de ces diplômes : 


Au nom dès Rèlis Namurwès, nos avans d'né ci bia diplome-ci 
au soçon 
Eugène GILLAIN 


po r'conaiche qu'il a mèrité l' cocâde po l'anéye 1931-1932. 


Si bia live « Au culot do feu» èt totes lès bèlès-istwêres 
ouce qu'i fait si bin causer lès viyès djins, .lès vis spots, lès 
viyès maujones èt min.me lès vis canetias, ont sti au cœür di 
totes lès djins d' nos djins. Is féy'nut oneûr aus Rèlis èt à tos 
lès scrijeûs dèl Waloniye. 


One copiye di c' bia papi-ci sèrè aurdéye am eternam dins lès- 
Archives dèl socièté. 
Li Comission. 


... 1938-1939. 
Grâce à li, lès Walons di tos lès cwins do payis polenut lire 
lès-ovradjes di leüs scrijeüs dins « Les Cahiers Wallons » si bin 
èmantchis èt si vikants. On pout dire qu'il î boute tot si-èsprit, 
tot s' codr, tot s' coradje di Rèli. 


... 1943-1944. 
Adon qu’ nosse Walon aureûve polu d'mèrer en austaurdjiye 
come totafait avou l' guére, li maisse dès « Cahiers Wallons » a 
todi r'lèvé s' drapia. 


Qwèqui l' papi fuche rare èt tchêr èt maugré totes lès sôrtes 
di « restrictions » il a parvinu a fé parète, di 1940 a 1944, quinze 
bias cayès, bòkis a make di bokèts walons, po nos t'nu dispièrtés 
èt nos causer d'espérance. 

Préface de trois de ses ouvrages 
(tous épuisés) 


l. Au Culot do feu 
(172 p. - Impr. J. Duculot a Gembloux - 1927) 


Ne forgons point notre talent 
Nous ne ferions rien avec grace... 


Dji n' pinse nin qui dj'a foirci l' minque. Dji n' m'a nin mètu 
en frais d'imagination. Dj'a r'wéti èt choûté autou d' mi, dj'a fait 
causer dès viès djins, dj'a rnachi dins m' pasète di mémoire èt 
dj'a saï di raconter li mia qui dj'a seli, comme ça m’ vinéf, mès 
ptitès-impressions. Dj'a ossi traduit do francais saquants histoires 
qui m' plaijin.nent. 

Dj'a fait ga a timps pièrdu, scrijant li pus pur patois possible, 
mais ni m' fiant nin scrupule di mète a l'occasion on mot d' 
français. 


En fait d'orthographe, dji n' m'a nin embarrassé di tél ou tél 
système, phonétique ou òte ; dji n' lès connais du reste qui po 
n' n'awé oiu causer. Dj'a fait en sòrte qui ca n' fuche nin trop 
malauji a lire et po ga dj'a scri po qu' ca s' rapproche des mots 
français correspondants. Au lecteür a mète l'accent sûvant qu'il 
est d' Lonzée ou d’ Saint-Djuraud, di Bail ou d' Malautchi... 


Dj'a tiré one pitite morale di chaque boquet et dji n'a nin mètu 
trop d' gros mots, pasqui dji troûve qui l' patois come li latin 
brave trop sovint l'honnêteté dins les mots. Por mi, dj'aime mia 
fèr sorire qui rire grossiéremint. 


A dj' rèussi a fèr one saqwè d'à pel près comme i faut ? Des 
camarades qui s'y connaich'nu et qui dj' crois sincères, m'ont 
assuré qu'on-z-avait dèdjà fait pu mau dins ç' genre-la. Tant 
mieux si c'èst l' vrai et dji m' tairais po satisfait si mi ptit 
cayèt fait on pou do bin èwou qui passerait et contribue a fèr 
viquer co longtimps nos' chér patois d' Nameür. 


Eugène GILLAIN. 


ll. Sov'nances d'on vi gamin 
(172 p. - Impr. J. Duculot a Gembloux - 1932) 


Cher ami, 


Il est vrai, c'est tout simple d'écrire une préface pour un livre 
quelconque... Mais qu'un conteur à la fois philosophe et poète 
s'avise de parler la langue de chez nous — ce vieux wallon subtil 
et énergique — la présentation devient multiple et, ma foi, 
malaisée. 


Craignant de vous décevoir, je me déroberais sans vergogne 
si l'honneur de votre demande ne me permettait d'acquitter une 
dette que j'ai contractée envers vous. 


Il ne vous en souvient plus ? C'était il y a quatre ans, je débu- 
tais dans le journalisme ; un peu tard, n'est-ce pas, pour un vieux 
gamin qui est de beaucoup votre aîné. Assis à cette même table, 
je cherchais en vain un sujet d'article et n'avais devant moi qu'un 
papier couvert de ratures. 


De guerre lasse, je pris un livre, votre premier recueil de 
contes que je relisais ces jours-là. Il s'ouvrit seul à « Nos” 
gurgni ». 


| gna di tot dins nos’ gurgni, disait cette page charmante. On 
côp qui vos auroz bin l' timps, vinoz, dj'i vos y moinn'rê. Il est 
vrai qui ça n'vos fréve nin l'même effet qu'à mi; mais vos avoz 
bin sûr vos’ gurgni ossi. Montez-y et choûtez ci qui totes les 
affaires qui vos y trouv'roz vos racontront ». 


L'appel était direct, j'y répondis sur le champ. Montant au 
grenier, j'ouvris un vieux coffre et j'écoutai... Le lendemain, j'en- 
voyais à l'éditeur mon premier article sur les Vieux Papiers. 


Plus de cent autres ont suivi. Vous ne pouvez le nier, cher ami, 
vous en fûtes l'inspirateur. 


Eh ! oui, l'inspirateur, c'est à dessein que je redis le mot. II 
marque cette puissance qui vous est propre de créer de la vie. 
D'autres livres portent au rêve, les vôtres suscitent une volonté 
d'action. Et les Sov'nances d'on vi gamin ne sont pas moins 
génératrices que les contes d'Au culot do feu. 


Mais je ne veux pas qu'on s'y trompe, vos conseils ne sont 
point austères, et vous êtes inimitable dans le castigat ridendo 
mores. Que vous remettiez en honneur les solides vertus des 
ancêtres, que vous moquiez justement les travers de l'éducation 
moderne, vous restez souriant et, sous le souffle de votre verve, 
la saine plaisanterie wallonne corrige en amusant. 

Comment vanterez-vous les qualités ménagères, la femme qui 
sait « raccommoder », qui rend appétissants les repas qu'elle 
appréte ?... Ecoutons l'amateur de bonne soupe, Jules, le gai 
plafonneur. 


« On londi dè l' campagne passée, Jules li plafoneü è n'allait 
à l'ovradje, prôpe come one grintche èt choufflant comme on 
mauvi. 


— On z'est gaie tot au matin Jules ? 


— Todi mi. Què vloz ? Dji sos bin tcheü à feume, véyoz. Dji 
r'mets m' quinzinne à Josèphine et elle tire si plan avou. Elle mi 
fait dè l'boune soupe, i n'manque jamais on boton à mès culottes, 
les èfants (djè n' n'a cinq... jusqu'asteür) sont todis bin r'nêtis 
et vôy'nut volti leü papa. On n'a nin on tchestia, mais nosse pitite 
maujone est gaie et êtiye, nos avans l'pus bia djardin do villadje 
et do boun' air arlaye. 


Qui vôriz awè d'pus, vos ? qui l'Bourse monte ou bache, qu'est- 
ce qui ça m'pout fer mi ? 


Et nosse blanc plafoneü porsüt s'vôye è choufflant co pus 
fwart : « Rosalie... elle est partie... ». 

Moraliste, vous l'étes, mais non moins artiste, et artiste de 
race. Nul ne campe un décor, ne fait chanter les oiseaux des 
bois, n'évoque les souvenirs du passé comme l'auteur de 
Bwès do Duc et d'Ecor on r'tour au villadje. 


Comme vous les brossez ces vastes horizons vers lesquels, 
sans cesse, votre coeur vous ramène ; comme vous les croquez 
sur le vif les anciens que vous rencontrez. 


Dans li Pwin nous suivons, gerbe à gerbe, les rudes faucheurs 
de Winbostecq et de Gilberoux. Avec eux nous battons au fléau, 
nous descendons au moulin et lorsqu'enfin, pour pétrin, la vieille 
maman retrousse ses manches, nos yeux s'humectent... mais 
pour s'égayer, l'instant d'après, aux .souvenirs de l'écolier glouton. 


Je ne résiste pas à citer ce tableau : 


« Oï, dji m' sovins qui m' pòve man, comme totes les feumes 
di ç' timps-là, fiait one cüjée de dix gros pwins par samoinne. 
Djè l' vès co, avou s'blanque cendronète et ses mantches ritros 
sées, widi l'farène dins l'maîe après awè fait l'signe dè |'crwè. 
Dji vès co lès platènes auinées dizos li stüve. 


E comme, è rintrant di scole, ca sintait bon l'pwin cü dins tote 
li maujone ! Ca sintait bon et... gn'avait todi one boune flamitche 
et, sivant les saisons, dè l'taute à l’rhubarbe, aux vètès grusales, 
aux grintches, aux caclintches, ou des bounès grossès raubosses 
ou des spaisses gozètes a l'saison des pommes... 


Causans d'òte tchòse pasqui dji sins qui dj'commince à glêter ». 


Voilà bien, cher ami, le trait qui vous caractérise, ce don 
parfait de la mesure. Avec vous, la larme reste suspendue et le 


rire n'est jamais bruyant. 
* 
LE) 

Sov'nances d'on vi gamin... Oui ! d'un homme qu'ont mûri les 
réalités de la vie, qui les embaume de l'amour de la terre natale 
et de l'évocation du passé. 


Leur spontanéité s'enrichit de l'expression wallonne dont vous 
les revêtez : c'est un livre attachant, c'est un bon livre, c'est 
un livre qui restera. 


Joseph de Dorlodot. 


Floreffe, le 1” juillet 1932. 


II. Do min.me tonia 
(76 p. - Impr. J. Romain à Fosses - 1951) 


Il a falu l' timps po l' widi ; il è d'meGre minme on p'tit fond. 
Ci sèrè por one miète pus taurd, s'i plaist't-a Diè, « LI FOND 
DO TONIA ». 


La d'dja one espace qu'il est st-en botèyes ; djè l'a lèyi djèter 
comufaut divant d' mète les bouchons. 
Ci n' est nin lèction d' Bourgogne, mais po c' prix-la, vos n' auriz 
non plus qu'on lite di pinard au botique. 


Il est garanti d' boune conservation. Les Walons conèch'nut 
bin l' marque : is mètront ca a costé dè l' botèye d' huile 
d'Harlem èt d' l' òrmonake di Lidje. 


Et quand is n° si sintront nin d' assène : deüs grands couyis 
a soupe trwès còps par djoû ètur les r'pas, ça les r'mètrè d'a- 
plomb ! 


Eugène GILLAIN. 


` 


L'a r'vôy dès Rèlis à leü socon 
Eugène GILLAIN 
(25.11.1882 - 10.8.1955) 


La grande famille des Rèlis Namurwès est en deuil : elle a 
perdu son cher vice-Président. Eugène Gillain est parti pour 
l'autre monde oü « nosse bon papa di d'là hôt » (c'est ainsi que, 
dans un de ses contes, il appelle le Bon Dieu) aura reçu celui 
qui fut toujours son fidèle serviteur. 


Non seulement « il n'est dans ses nombreux écrits, aucune 
ligne qui ne puisse être lue par tous » (1), mais encore ses 
souvenirs folkloriques portent la marque profonde de sa foi 
chrétienne. 


Dans ses « SOV'NANCES D'ON VI GAMIN » comme « AU 
CULOT DO FEU » « il représente le fils aimant et soumis de 
parents qui élevèrent dignement leurs enfants et qui honorèrent 
la parole de leur curé » (2). 


Si Eugène Gillain a été le « mèch'neü » du courrier de Fosses, 
il fut surtout le « semeü » dans les « Cahiers Wallons », qu'il 
avait créés, faisant lever d'abondantes moissons par ses encou- 
ragements aux jeunes auteurs, par sa légendaire bonhomie, par 
son amour ardent des traditions. 


Aussi la Wallonie lui est-elle reconnaissante, parce qu'il a 
maintenu toujours bien vivante notre langue wallonne. C'est le 
dialecte de Sart Saint-Laurent qui a fait connaître partout les 
souvenirs du bon chrétien que fut Eugène Gillain. 


« In'n-a tot d'minme dimèré one sakwè au fond d'mi p'tite âme, 
a-t-il écrit. Ça m'rivint en minme timps qui les pèlèrinadjes qui 
dj'a fait avou m'moman à Notre-Dame des Afflidjis à Baulet, à 
Sainte Rolande à Djèrpène, à l'Sainte Briye, à Sainte Adèle. 

C'est-ainsi qui n's-avans sti fòrmés nos-òtes : on voyadje avou 
s'papa, on pèlèrinadje avou s'moman ont fait dix còps d'pus qui 
trinte-chis lèçons d'on maisse ètur les quate meurs di li sco- 
le » (3). 


Les Rèlis, qui garderont toujours un doux souvenir de leur frère 
si dévoué, s'inclinent bien bas devant cette âme si sincère et si 
bonne qui vient de quitter, en lui laissant l'espérance de l'immor- 
tel revoir, sa grande famille bien-aimée, toute imprégnée du bon 
exemple paternel. 


Comme Saint-Pierre a invité Miyène a entrer au paradis, après 
le plaidoyer de Eugène Gillain, ainsi aura-t-il répété, pour le 
brave Rèli qui est parti le jour de la fète de Saint-Laurent, ces 
paroles accueillantes : « Intrez, m'fi, intrez m'bone âme do payis 
wallon ». 


J. CALOZET 
Président des R.N. 
(f 3.5.68) 


(1) Louis Loiseau. 
(2) M. Piron dans « Clartés sur... » 
(3) Voyadje èt pèlèrinadjes. 

Rèchüwe 


Vo-no-ci arivè au momint do nos dire arvòye. Por vos, por nos, 
nos-avans sayi do fè r'viquè l' Mèch'neû, do r'viquè avou li, grâce 
a tot g' qu'il a scrit, sèptante-ans d'viye di djin. 


Qui g' seûye sicoli « waitant gripè lès baloüjes au dos dès 
bauchèles », corale, « rimplichant au richo lès djusses po pwarté 
dol bènite aiwe aus blankès cinses » ; djonnia, marched à l' Sint 
Fouyin : « ga fait do bin aus p'tits di ièsse di timps-in-timps one 
sakwè, on roviye si misére », djouweû d' bale « avou one miète 
di savon d’ dins, i cassèt tot seû g'want-la ! ; c'èst-l' vikadje dau 
Saut qu'i nos-a racontè, avou d' tènawète li mot « po rire » qui 
tchèriye li mot « po d' bon ». Sérieüs, quéquefiye one miète rè- 
baurè par one viye qui n'aveut nin sti plaijante tos lès djoûs, 
nos r'trouvans maugrè tot au fond d'sès-ouy li spite di djòye 
do vi gamin, qui tot li chone novia, come s'i l' vèyeut po l'prumî 
còp. 


Nos l' rivèyans, vice-prèsidint dès Rèlis, assis o fauteuy dins 
s' cwin, choûtant tortos sins 'nn'awè l'air, rimostrant sins v'lu 
fè dol pwin-ne, ècoradjant a plaiji. 


Por nos-òtes, lès pus djon-nes ; lès cias qu'ont vèyu come nos, 
disclôre « Au Culot do Feu» il a lèvè l' drapia dès Scrijeûs 
Namurwès ; il a fait brâmint rire mins sins jamais rovyi l'oné- 
tretè et surtout en-z-è profitant po todi r' lèvè l' mèyei, li pus 
bia dins tot. 


Come li, sondjans a viquè, a prinde do bon costè li viye avou 
sès djòyes et sès rascrauwes, mins ossi a moru. 


Nos estans bin wère di chôse dissu l'terre. Ci n'est rin d'nos 
òtes, dis-t-on sovint divant on mwart. On vike aujourd'hu et 
dmwin les clokes conn'nut à mwart por nos, et nos morans cor 
on cop après dins l' mémwère di nos amis. Au matin, sondgeant 

qui nos n' passerans nin quintfie li djoGrnée, et à l' nait, tians 
nos t'ake di contrition comme si nos n'duvains pus jamais nos 
rèwéyi. 


Todis sondji à l'mwärt d'abòrd, ci n'est pus viker ça! Non, 
mais fuchans todis prètes, pasqui l'mwart arrive comme on 
voleür. 


La vie est sérieuse ; emplwèyans l' bin pusqu'elle est si coûte. 
Rapèlans nos qui tot ç' qui nos fians sèré pèsé pau Grand Maisse 
avou one balance d'apothicaire. Rotans drwèt. 


Choûtans nosse conscieince; li d'vwèr divant nos p'tits 
intèrêts ; li d'vwèr, auji ou malauji, li d'vwèr tot ètire et sins 
balsiner ! 


A l'eûre qu'il è faurè 'nn'alè, sedye-t-i do djoû, sedye-t-i a l’ 
vièspréye, plais-st-a-Diè qui, come vos, Mèch'neû, nos planches 
nos prézintè d' l'òte costè avou plin nos mwins dès bèlès pautes 
di totes les sôrtes, divant l' Ci qu'a dit : 


« Li grin qu'l dj' vos done, li lumiére qui lit por vos, ci n'èst 
nin por vos tot seû : mèzuroz-lès aus-ôtes, c'è-st-insi qu'vos 
sèroz mèsuré ! » 


Lucien LEONARD, patwès d'An'n'vòye. 


En cette année 1987, après 50 ans, « Lès Rèlis Namurwès », 
aujourd'hui présidés par le Colonel-pharmacien e.r. Lucien 
LEONARD ont su conserver à la revue « Les Cahiers Wallons » 
ce qu'Eugène Gillain voulait qu'elle fòt : une « anthologie » 
d'une tenue irréprochable, digne d'entrer dans l'Histoire. 


« Textes d'Eugène Gillain, repris avec l'orthographe de l'auteur ». 

Charly DODET 


Dimeure 
avou nos-òÒtes 


adaptation de 
RESTE AVEC NOUS 
par 


Henri GUILLEMIN 


Les Wallons connaissent bien Henri Guillemin que ses tournées 
de conférences et ses causeries télévisées leur ont rendu fami- 
lier : Victor Hugo, Robespierre, Lamartine, Jeanne d'Arc, 
Bonaparte... Passionné, passionnant toujours, controversé parfois, 
ce « Maigret de l'histoire » est peut-être avant tout un « amateur 
d'ames » qui cherche un homme à travers une œuvre ou une 
action. Et c'est pourquoi, sans doute, on l'écoute aussi avidement. 


Cet esprit indépendant et rebelle («Je ne veux pas qu'on 
m'explique les faits avant d'y pénétrer moi-même ») n'a jamais 
fait mystère de sa Foi ni de son appartenance à l'Eglise du Christ, 
même s'il émet des réserves touchant certains dogmes. Peu 
savent cependant qu'il publia en 1944, aux Editions de la Bacon- 
nière à Boudry-Neuchatel, un curieux petit livre, Reste avec nous. 
Curieux par la forme, surtout. C'est la passion de Jésus relatée 
par un témoin très ordinaire, Elias Achim, dans sa langue, la plus 
ordinaire. Pas même une narration : une « déposition ». Compte 
rendu d'un fait divers. Rien de plus. C'est le mystère pascal 
— clé de la foi chrétienne — enraciné dans la quotidienneté la 
plus banale, dans la condition la plus humble. Et c'est l'éternité 
entrée dans le temps... 


Ce grand petit livre a séduit Charly Dodet, qui l'a transposé 
dans son dialecte de Bonsin, avec l'autorisation sans réserve de 
l'auteur : « C'est oui, en plein accord, pour l'adaptation wallonne 
de mon Reste avec nous. », écrit Guillemin dans une lettre émou- 
vante datée du 8 janvier 1979. Cette version wallonne a été 
« créée » par Jean Balthasart en l'église de la Licour, a Herstal, 
le vendredi Saint de l'an 1980. Nous sommes heureux de pouvoir 
la présenter aujourd'hui à nos lecteurs. Ils l'apprécieront, c'est 
sûr. Mais en outre, ils se réjouiront avec nous de ce que le wallon 
puisse s'honorer du crédit de Henri Guillemin. 


La Commission. 

Dimeüre avou nos-ôtes 


Mès djins, 


Dji so-st-à Sitchär. l-n-a si djoûs qu’ Pâques èst ut’. Adjodrdu 
à l' nut', dj'a r'copyi, dè mi qui dj' poléve èt sins rin 'nnè condji, 
tot gou qui m' vi camaräde Èlias' Akim m'a raconté, une avin- 
teûre qui dj'a bin dès pon.nes dèl creûre. 


I-n-a si djoûs... awè, si djoûs dèdjò, Élias' coréve èvôye di 
Jèrusalèm, pace qu'i s'i passéve dès droles d'aféres, èt... c'è-st- 
insi qu'il a-st-aplok'té è l' mohone, on djoG à l' vèsprèye, â m’ 
dimonder dèl lodji. 


C'èst l' bon Diu qu' l'a volou : Élias', qu'a v'nou â monde fwèrt 
nawe, èl fòt bin ric'noche, n'a mây rin fét d' bon, nin d'djà è s’ 
mèsti d' sav'ti. Dji n'a rin volou condji à tot gou qu'i m'a conté. 
Èt djèl rind chal po l' pris qu' ca m' cosse, come i m' l'a dit. 
Portont mi, dji n'éme nin gou qu'èst plat èt grossir. Mins dj'a 
volou qui ç' sèyache come si c'èstût Élias' Akim qui djäséve 
lu-minme. 

S'il a-st-arivé maledr, c'èst dèl fâte da Samuèl, li p'tit Samuèl 
dèl Banque Djudas. Èt après, c'è-st-à case dè Nazaréyin. Dj'a bin 
sayi dè rapach'ter Djèsmas” come dj'a polou. Mins i n'a rin avou 
a fé ! Dji p'léve fé tont d' mès pids èt d' mès pougn, une fèye 
qu'on djäsève di Samuèl, ça l' rindéve malade ! 


Fat dire qui Samuèl, come rin-n'-vat, on n° fèt nin mi! T'arus 
dit qu'il èstòt pindou a li scrine då massi Cayife... 


A! l' lêd wadion ! Awè, c'è-st-on poüri racuzeû ! L'èst tofèr 
hèré èmon lès Romins. Li ci quèl vòròt gnocter, i li färût s' lèver 
tot timpe ! Li pus p'tite dotance, hin valèt, èt t'ès horbou ! 
C'è-st-une saqui, sés' ! Èt qu'èst-ce qui coula n' li a nin rapwèrté, 
do ? Lès Romins, zèls, i t'nèt a lu come à poupä d' leüs-oüy. 
Coula s' comprind ! 


Dès côps qu'i-n-a, Djèsmas' èt mi, on l' creüh'léve, hin. È-bin, 
à passer èsconte di lu, dji n'avò nin bon ! Dj'apicéve mi Djèsmas"' 
po l' brès. T'ârüs dit qu’ nos 'nn'alins a cabasse, come dès vis 
camarades, mins mi, djèl picéve è cras dè brès, èt dj' li d'héve 
come çoula : « Tin-m', sés', valèt, èt prind astème, tin-t' bin 
ossi ! », Èt i s' tinéve, valèt ! Èt i s'acrotch'téve ! Èt i rètchéve 
à l' tère â moumint qu'i credh'léve Samuèl. | n' rètchéve nin sor 
lu, pace qui dj'èsti là, mins i n' sèpéve nin gou qu'i risquéve 
dèdjà come coula. À ! | l'tinint à l'oûy, nosse Djèsmas”. A l' police, 
i sèpint bin tot gou qu'i pinséve. Mins djusqu'asteüre, i n'avût 
may flitchi. On n'aròt may rin polou trover à r'dire so s' compte. 
Mins... c'èst l' Nazaréyin, louke là, qu'a-st-èmacralé t't-a-fèt. 


On n' fiséve wêre astème à lu, ni Djèsmas’, ni mi, ni nouk dès 
camarädes. Dès-èmontcheüres come lès sin.nes, ci n'èstòt nin 
po nos-òtes. Li Nazaréyin, vèyez-v', c'èstüt on pô come ti diris 
« on r'bouteü ». | sègnéve, i r'pougnéve. Ba ! Amon nos-òtes, i-n-a 
tél'mint dès r'bouteds qu'on n' prind minme pus astème. Èt pwis, 
mi, dj' n'a mâ noule pa èt dji n' lès veü nin volti, lès djins as- 
èplaces. Une fèye qu'il oyéve dire qu'une saqui avût ‘ne sòre ou 
l'òte hår èt hote, ti l'ârüs d'vou veüy abizer ! Adon, mi, dji con- 
djéve abèye di vòye... 


Mins ènn'aléve may tot set, il avüt avou lu tote une binde di 
crive-misére : dès pèheüs, dès mavas djärdinîs avou dès grontès 
babes, quéquès feumes di rin, avou 'ne noûlèye di djònes tot-âtoû 
d' zèles, èt dès tchins d' horote po lès süre. 


I-n-avòt ossi saquonts djins qu'ont dès ròyes so leûs cwènes, 
dès cis das Contribucions — qui n'i ovrèt pus à cou qu'i d'hèt — 
mins c'èst tot l' minme dès djins qu'ont fèt avou lès Romins, 
èt sins s'ènnè catchi, èco ! 

Nos-avons pris nos rac'sègnemints, come di djusse. | n' fiséve 
nin avou l's-ôtes, li fi dâ tchèp'ti. Nos l'avons-st-èsprové, po veüy, 
so l's-impôts, èt i nos-a rèspondou sins tchik'ter « Rindez a César 
cou qu'èst da sin.ne... èt à bon Diu gou qu' li apartint ! ». 


C'èst come coula qu'i djäséve, lu. Èt après tot, qué mâ f'séve- 
t-i ? | n'èstòt nin disconte di nos-òtes. Mins ç' n'èstit nou cama- 
råde non pus. On prétcheü, qwè ! Tèl kinoches, li tchonson : li 
bon Diu, li cir, èco l’ cir, èt patati, èt patata, èt vo-'nnè-ci èt 
vo-'nnè-la. Dji n'a may sitou po tot çoula, hin, mi! 


Sedlemint, volè ! Ti sés bin cou qu'a-st-arivé l'òte djoü à Timpe. 
On t' l'Arè raconté, tês’ ! Fat-st-ètinde qui n's-èstins là èsson.ne 
è botike, a djäser afêres, Djèsmas' èt mi, èt n' vola-t-i nin qu'on 
l' veût passer so l' soû avou s' binde, li Nazaréyin ! | rotéve à 
grontès-ascwahèyes, come s'il avòt s' dint d'une saqwè. 


l nos sonla qu'il aléve darer è Timpe. Mins c'èst dèl veûy 
roter si rü qui çoula nos-a sonlé drole. 


« Tins ! louke... Si nos l' süvins ? », nos d'hons-gn'. C'èst 
Djèsmas' qui s'a drèssou l' prèmi. « Vin-è abèye ! », di-st-i. Èt 
vo-nos-la èvòye. On n' lès vèyéve dèdja pus a l'onglèye. Èt nos 
lès-avons süvou. 


Tot d'on plin côp, on-z-òt gueüyi, là a l' copète. Djèsmas' ènn'a 
poutchi on côp è l'ér, « Dj'a cayi l'idèye qu'i s' kipètrognèt, valèt, 
la a l' copète. Ramasse-tu ! » Nos l'avons trossi èt vo-nos-la 
acorous so l' plèce. 


Èt, po l' mwins', çoula tchaféve qu'arèdje so lès grés, è pwèce 
dè Timpe. Lès pèces di manòye aspitint po tos lès costés èt 
bèrôlint tot-ätoû d' nos-ôtes. T'ârüs dit qu'on lès sèméve à l' 
volèye ! È-bin ! Ti m' creürès s' ti vous, hin, mins nos n' nos-avons 
nin d'djà abahou on seül côp po 'nnè ramasser une ! On cwèréve, 
po-z-ataquer, a sèpi cou qu'i s' passéve è pwèce, èt cou qu' li 
avût pris tot d'on plin côp, â Nazaréyin. 


Nos-avons broqué è moncé, èt nos sayins d'avonci come nos 
p'lins, a còps di spales. Awè, twè ! Nos-avons vèyou dès djins 
si stârer d'vont nos pids, come si on l's-avüt tapé a l'ouch po 
l' pé dè cou. Èt ga brèyéve di tot costé, tél'mint, hin, qu’ ti 
n'oyéves pus rin ! Tot l' minme, vo-nos-la a l' copète. Adon, dji 
l'a vèyou, Jésus. | souwéve a gotes, il avüt une pougnèye di 
cwèdes divins sès mwins. | n' dihéve rin. | r'purdéve alène, 
aspoyi a stok d'on pilé, on pô a r'cwè. 


Ti l'ärûs d'vou veüy. | loukéve so bije, avou l'ér si pahdle, sins 
minme pus prinde astème as djins. Qu'arawe ! C'èstüt bièsse, 

hin, tot l' minme. | v'néve dè taper t't-à-fêt cou d'zeü cou d'zos, 
èt il avût l'ér si calme, si pähüle, come s'il èstòt deds djoùs 
lon èri d' nos-ôtes. 


Cou qu'il avût fét ? Il avòt gripé d'une trake djusqu'à l' copète 
dès grés, 'I avit-st-apici 'ne cwède, on gros loyin qu'èstit d'moré 
la, a l'intrèye. Pwis, il avüt hofté nèt’ totes lès tâfes avou dèl 
manòye dissus... Ti sés bin, lès djins da l' banque, lès comptwèrs 
èt lès késses dès cis qui condjèt lès bilèts. | dâréve dès côps 
d' pids tot costé, i pingnéve so tot, hovéve tot-à-fêt a l' tère. 
Treûs sègondes ! Èt i n' dimoréve pus rin so pid. I f'sa toürniker 
s' cwède so l' djêve dès martchoteüs qui n' dimondint nin led 
rèsse èt brokint à l'ouch â s' kipètrogni èt â fé come dès diales. 
Èt lu, ti l'ârüs d'vou ôre : « Misèräbes ! ènn'aléve-t-i. Massis 
bribeüs, alez vinde vosse camelote ôte pa si vos volez, mins nin 
chal ! Èvòye tortos foû di m' mohone ! » 


Djèsmas', lu, i s'a pris à djeû. Ti n' l'Aris nin rik'nohou. Tins ! 
l s'a mètou a guedyi ossi : « À diâle, lès vindous ! Apougnez- 
lès ! » Il ï crèyéve, il avüt l'idèye qui l' rèvolucion èstüt arivèye, 
qui l' Nazaréyin vinéve d'ènnè d'ner l' sine, qui c'èstût lu, li 
Mésse qu'on ratindéve dispòy tofèr, èt qu'on n' vèyéve may vini, 
li ci qui n's-aléve libèrer ! Èt qu' ca aléve pèter tot costé. 


Èt pwis... d'on plin côp, pus nou Djèsmas'! Volò-t-i nin qu'i 
s' pignetéve a pus fwèrt dèl mèlèye. Dji nèl vèyéve pus. 


Mi, dji n'avû nin lès tch'vès si près dèl tièsse qui lu èt dji 
n'èstû nin si sûr qui goula qu'il avòt rêson. | m'èwèréve, mi, l' 
Nazaréyin, lu qu'èstût div'nou si tronquile, tot d'on côp. Dji m'avü 
bin d'mondé on moumint si ç' n'èstòt nin on boute-è-fed. Mins 
nèni, tot l' minme ! Nin çoula ! Dj'ärû mètou m' tièsse so l' bloké 
qu’ nèni. Mins adon, gwè ? Qui voléve-t-i ? A qwè poléve-t-i bin 
tüzer ? Avou sès-oûy tot k'mahis ! 


Adon, on-z-a oyou dès côps d' huflèt. C'èstòt l' police qu'arou- 
fléve. Èt tot l' monde a pèté â dile, chasconk avou lès quéques 
bilèts qu'il avòt polou apici hâr èt hote so lès grés. C'èst çoula, 
veds', qui lès-avit assètchi po-z-ataquer. 


Èt c'è-st-insi qu’ dji l'a r'vèyou, m' Djèsmas’. | discutéve avou 
on grand didle è cwèr, là, qu'i n° m'a wêre falou d' timps po 
l' rik'noche : c'èstit Samuèl, awè, li fòmeds Samuèl dèl banque 
Djudas. Il avûüt djusse falou qu'il aplok'tache è Timpe, ci djod-la 
a matin, po djudji dès rintrèyes. Èt c'èst come çoula qu’ Djèsmas” 
avüt toumé babe a babe avou lu. Adon, ti pinses bin qu'i n' l'a 
nin raté ! Quéle bèle ocasion ! Ènn'avit-i une di tchance, ci djod- 
là ! | t' l'a apici d'une mwin po une orèye, èt d' l'òte, il a flahi 

d'ssus, li a flabôrdé dès bafes tont qu'ènn'a volou, èt vo-'nnè-ci, 
èt vo-'nnè-la, èt come couci, èt come çoula ! Èco une, èco deûs ! 
l n' si sèpéve arèster, come si c'arit stou une machine. Èt s' 
faléve-t-i l'ôre brére : « Rècoûr èl dire à t' mêsse, ènn'aléve-t-i, 
awè, vas-è abèye èl dire a Cayife, massi martchoted ! Èt di-'lzi 
dè fé les pakèts s'ènn'ont co l' timps. T'èlzi pous dire, sés’, èt 
qui mi, dj'ènn'a d' kedre, qu'on l's-ärè tortos èt qui g' còp-chal, 
c'èst tot, valèt, rèvolés lès bès djoûs dèl pitite part às cwates 
inte di vos-òtes ! » 


A c' moumint-là, i n'avüt dèdja cayi pus pèrsone so l' plèce. 
Lès cis qu'avint stou gnoctés. i s' rilèvint come i polint, èt lès 
bleüs arouflint d' tos lès costés d'on côp. Èt dismètont, Djèsmas' 
bouhéve todi so noste ome, qui tchoûléve come une mad'lin.ne, 
qui li d'mondéve d'arèster, èt qui wink'léve à rètchi dè song. 


Vos l'ârez-st-ad'viné, on-z-a ramassé m’ Djèsmas' so l' côp èt 
on l'a rèssèré. Èt c' djoû-là, a l' nut’, on li a d'mondé dès comptes, 
po l' djudji. Ti l'ârüs d'vou veüy. Èlzi a d'bité tot cou qu'il avût 
rwèmyi èt qu'il avût là, so l' coûr. Tot! Èsprès !... d'arèdje ! Èt 
â 'nnè r'mète, èco ! Tot çoula po n' vinde pèrsone, èt po fé 
creûre qu'il avüt èmontchi tot goula tot seü, qu'ènn'avòt s' sò 
dès Romins, èt qu’ c'èstit on Djwif, lu ! On vrèy ! Nin come cès 
massis tchins d' fricoteüs-là. Awè, awè, c'èstüt lu, lu tot seü, 
qu'avit èmontchi l' côp d' Jèrico, quond l' présidint d’ l'Union 
èconomique i a lèyi sès hozètes. Èt lu ossi l' còp dèl Banque 
Abèl èt compagniye ! Èco lu l' ci dè « Parti dèl Djudèye », li djod 
qu'on-z-a r'trové l' dirècteür avou on couté d' couhine è fond dè 
gazi. Èt i l' p'lint condäner a mwèrt ! Lu ? | s'è foutéve, pace qui, 
djustumint, zèls, i n'avint sûr pus mèsaje dè rire, ca... li « grande 
size » èstòt arivèye ! 


Quand ènn'on-st-avou oyou leti compte, lès djins dèl milice ont 
d'vou bouhi d'ssus èt l' maquer po l' fé têre. Èt cou qu'i-n-a d' pus 
èwarant èco, c'èst qu'i n'ont nin arèté Jésus c' djod-la. Bin sûr 
qu'i l'Arint polou fé. Mins i n' l'ont nin fèt! Èt dji m’ dimande 
bin poqwè. Qu'ènnè-st-i qu'i n' pièrdéve rin po ratinde. Ca... s'ata- 
quer à l' banque, c'èst l' dérin d' tot. Ti pous bin dire qu'i s'avût 
stou mète divins dès lêds draps ! Èt dès fot lêds èco ! Ci n'èstût 
pus qu’ l'afêre di quéques djoûs. 


Bramint dès camarades, qui tron.nint lès balzins, ont trossi leûs 
guètes. Dji lès-a lèyi fé, dj'ènn'a nin volou 'nn'aler. Dj'a fèt lès 
conses, dj'a sèré botique, bahi mès volèts, mins dj'a d'moré là. 
Dji n' voléve nin abon.n'ner Djèsmas', èt pwis dj'avò hâsse dè 
sèpi kimint qu' ça aléve todrner po l' Nazaréyin. 

A rés’, Djèsmas', pòve vi cou, n'avût qu’ lu po co credre qui 
Jésus èstüt l'ome qu'i ratindéve. Mins dj'avi ma m' coûr dèl 
disminti. Dj'avu polou, avou on gard qu'èstüt di d'vise avou nos- 
òtes, aler djäser avou lu, li lèd'dimwin, è l' pote. 


« Èt adon ?, m' dimanda-t-i. Èt adon ? Qui fêt-i ? » 

A! Djèl veü co. | t'néve lès bârês avou sès deûs mwins. | m' 
sitindéve si visèdje. 

«Èt adon ? Qui s’ passe-t-i, do ? » 

I n' si passéve rin, djustumint, rin du tout |! 

« Mins adon, qui f'sèt-i, héy ? Èt w'è-st-i èvòye ? » 

Dji vèyéve bin qu’ tot çoula l' toürmintéve, qu'il avût l'idèye qui 
t't-a-fèt èstüt maqué èt qu’ tot coréve a brawe. 

« Ratindons co, m' dihéve-t-i, ratindons co 'ne miète. Un-ome qu'a 
fèt gou qu'il a fèt, c'è-st-une saqui, sés’. Ti veürès ! » Mins i 
d'héve sûüremint coula po s' rapach'ter lu-minme. Ca, il èstût 
si pèneûs, dé! 

Li nut' dè djûdi, il ont-st-apici Jésus. | l'ont ramassé a-d'-dila 
dè Cédron. Dji wèdje qu'il èstint bin zèls deüs cints, ârmés come 
po-z-aler a l' guère. Ci n'èstüt nin dès sôdärts da Pilate, mins 
dès-omes da Cayife ! | n' s'a nin d'djà k'tapé. Onk dès cis qu'ès- 
tint avou lu, èt qu’ n'avòt nin fròd as-ody, un-ap'lé Tignets, a-st- 
apici une èpèye èt s' mète a haspler après zèls, mins l' Nazaréyin 
li a dit dè d'morer tronquile. 


Mi, dj'a co vèyou Djèsmas', ci nut'-la. Ô, rin qu’ deüs' treüs 
munutes, ca c'èstüt dondjereûs. On v'néve di li dire qu'i sèrût 
ègzécuté l' lèd'dimwin. Lu, i s'è foutéve ! N-avûüt qu'une sòre qui 
comptéve por lu : « Li Nazaréyin rassonléve-t-i dès djins atou 
d' lu ? Aléve-t-i ataquer ? Abèye ! mins abèye, bon Dju ! ». 


Il a bin falou qu' dji li d'hache qu'i s'avòt lèyi prinde sins 
mouf'ter, sins minme lèver si p'tit dòt, òt'mint qu' po dire a sès 
djins dèl lèyi bouf. 


« Ci n'èst nin vrêy ? Ci n'èst nin possibe ? Di-mèl qui c' n'èst 
nin possibe ! Ou bin adon, c'èst qu'il èstòt vüdi. A ! C'èstòt bin 
lès pon.nes, adon... » 


l makéve si tièsse disconte dès bârês. | bouhéve so s' tièsse. 
Si bin qu' dji m' dimondéve s'i n'aléve nin div'ni so! 

Adon, dj'a vèyou tot. Mins c'èstût tél'mint lêd a vedy qui dj'ême 
co mi d' nèl nin conter. Cayife èstût là qui k'mondéve. Sès-oûy 
li aspitint foû dèl tièsse. I| èstût si mava qu'i rayéve so sès 
moussedres. (Di tote facon, après côp, il arè-st-èvoyi l' facture a 
Poncepi, po qu'ènn'i r'payache dès novèles...) 


l boléve dè veüy qui, come èl dihéve lu-minme, li Nazaréyin 
boutéve lès djins a l' rèvolucion, qu'i f'séve bramint dè twèrt 
a César, èt qu'il èstit dondjereüs po l' comèrce. «| fåt qu'i 
modre ! | fat qu'i modre ! » ènn'aléve-t-i. 


Poncepi, çoula l' tarbaléve ossi, lu, on gouvèrneür on pò mo- 
flasse. Parètrit minme qui s' feume li d'héve sins r'la : « Ni t' 
mèle nin d' coula, twè ! Ti vièrès, çoula toûnerè må ! » 


Poncepi n' vèyéve nin volti Cayife, èl fat dire ossi. Bin sür, 
i s'ènnè sièrvéve, mins çoula li hòsséve li coür dè veüy qué 
mä-toûrné qu’ c'èstòt ! Cayife, lu, ènnè r'mètéve co ! Il èstòt pus 
mâva qu' lès pus mâvas, pus fèl qui César lu-minme ! Mins c'èst 
qu'a l' longue, il èstit ma pris, li p'tit Poncepi. | s' poléve fé 
mète fot plèce... 


Dj'èsti assis è fond dèl såle dè tribunal. Djèsmas’ èstüt là 
ossi, qui loukéve po l' finièsse di s' prihon. So lès prèmirès 
tchèyires, n-avit la tos lès mousse-è-cou, lès botiquis, lès ban- 
quis, lès gaz'tis. | lès faléve veûy, parèt ! T'ärûs vrémint dit qu'èl 
vèyint volti, l' massi César ! Qu'il avint qu'arawe dèl pon.ne por 
lu èt qu'ènn'avint djusqu'a l' copète dèl tièsse di tot cou qu'i s' 
passéve ! « A ! Il a volou div'ni li rwè dès Djwifs ? Ci n'èst qu’ 
djusse, adon, di li d'ner 'ne corone ! » Èt i li avint èmontchi on 
rondinê d' ronches èt di s'pines so s' tièsse. Pwis, i li avint 
èfoncé a côps d' martè, djusqu'a rés’ dès-ody. Il èstüt tot d'grèté, 
li pòve lêd ome, èt i son.néve po t't-ava s' visèdje. Èt a l' copète 
dè martchi, il avint-st-apici dji n' sé doû on vi rodje ridò tot 
distindou èt tot magni dès mites èt li taper so sès spales. 
Come on pal'tot po s' mète so s' hòt guinguin ! Èt... il èstût tot 
rodje, awè, dès pids djusqu'à l' tièsse, èt s' visèdje avou. 


On li a rètchi â visèdje èt, â-d'-dizeü dè martchi, li p'tit lêd 
Samuèl, une fèye qu'on-z-a avou mètou lès mènotes à Jésus, i li 
a tchèssi on còp d' pougn a visèdje di tos sès pus fwèrts. 


Mi, dji n'è poléve pus, èt portont, dji n' sèpéve ènn'aler. A rés', 
dji n° comprind nin. Mins, qui voléve-t-i, héy ? Qu'avüt-i volou fé, 
à djusse ? Qu'èstit-ce po onk? Awè, qu'èstit-ce po onk, dè 
d'morer là, sins dire ni wiy ni way ? Il èstüt corèdjeds, todi ! 


Dj'avü la dès camarades, dès cis qu' s'avint batou avou mi. 
È bin, hin valèt, í lès-Arit falou òre heürler avou lès-ôtes, èt nin 
po rire, sés’ ! | l'onguedlint, tês’ pace qu'il avint crèyou on mou- 
mint qu'il aléve condji tot, èt qu'i vèyint bin, astedre, qui l' côp 
as djèyes èstût so flote. Come Djèsmas', tins ! 

Èt adon-pwis, quond n-a onk qui brêt d'vins on hopé d' djins, 
tos l's-òtes sûvèt sins tüzer pus lon. Ti lès-ärûs d'vou òre brêre 
avou l's-ôtes : «A mwèrt! A mwèrt ! » 


On m'a dit qui l' mèyeü dès camarades da Jésus, li Tigneds, 
on l'avûüt houki, quéquès-eûres divont, èmon Cayife. Èt là, hin, 
lu, il a fèt lès conses di nèl nin k'noche, come on rin-n'-vat, èt 
çoula pace qu'il èstit mouwé d' sogne. Divont tot l' monde, nosse 
Tigneûs s'a mètou à brére : « Mi ? Dji nèl kinoche nin, sav', nèni, 
nèni ! Dji n' l'a may vèyou. Èt pwis, lèyez-m' è pay, après tot! 
Qu'èst-ce qui vos m' volez, rapôrt à g' coco-la ? » Cou qu' c'èst 
dès-omes, hin, valèt ! Qués panês-cou tot l' minme ! 


Poncepi, lu, i li a v'nou une rude idèye po s' sètchi foü di 
spèheür. Il a fèt tére tot l' monde èt èlzi a dit couchal : « Volà, 
mès djins. Après-d'mwin, ci sèrè l' fièsse, vos l' sèpez bin; 
c'èst vosse fièsse, a rés’. Awè, c'èst Pâques après-d'mwin. Èt 
on djol come ci-la, èl fat fièsti ! Èt vos sèpez bin ossi qui ç' 
n'èst nin mi qui va disconte li mòde, ni mi, ni César. Èt vos 
sèpez bin ossi qu’ c'èst l' mòde, a Pâques, dè gracyi ‘ne saqui. 
Volà ! Dji so prèt' a 'nnè r'lacher onk, li ci qu' vos vòroz, Jésus 
ou un-òte. Tins — a-t-i dit ossi — Barabas', si vos volez (c'èstüt-on 
moudreû, tot l' monde ènn'avit sogne). Volà ! C'èst come vos 
l' direz, dji r'lach'rè Jésus ou bin Barabas'. » 


Poncepi s' dihéve divins lu-minme : « Ci côp-chal, dji so è 
l' boune ; i n° wèz'ront tchüzi Barabas’, ènn'ont trop sogne. S'il 
èstòt may rilaché, il ärût vite fèt d'ènnè stronler onk, dè k'tèyi 
une feume a bokèts ou dè rayi lès-oûy a un-inocint. | n'a nou 
risse, i vont tchüzi l'òte, qui n'a touwé pèrsone. » È-bin non.na, 
valèt ! | n'ont nin tchik'té ‘ne sègonde. Tortos èsson.ne, i s'ont 
mètou à brére : « Barabas’! Barabas’! » Tortos èsson.ne ! On 
n'oyéve qu'une seûle vwès. A n’ nin creûre, hin çoula! A c' 
moumint-là, dj'a lèvé mès-ouy èvè l' prihon èt qu'a-dj' vèyou ? 
Nosse Djèsmas', po-dri sès barés ! Awè, Djèsmas', qui stindéve 
si pougn è l'ér èt qui gueuyéve avou l's-òtes : « Barabas’! 
Barabas’ ! » 


L'òte, on li avüt mètou une vèdje inte di sès mwins loyèyes, 
une pitite vèdje, à pon.ne pus grosse qu'une ièbe. C'èstit po 
sindji l' sèpe dè rwè. Lu, on n' vèyéve pus sès-oûy, a case dè 
song... 


Adon, on-z-a èmontchi une porcèssion. Ô ! c'è-st-on grond mot, 
awè, ca tot l' monde tchèryéve hinkèplink, mins lès djins avon- 
cihint. Èt pwis, i n'a nin lon d'èmon Pilâte djusqu'a Golgota, mins 
ça monte qu'arèdje ! Ti mousses foû dèl vèye po l' pwète as 

tchinis”, là wice qu'on va fouter totes sès miséres. Èt ca ataque 
à griper. Èt i t’ fåt roter â miton dès bokèts d' veüle, dès bidons 
trawés èt dès tchèts crèvés. Èt t'arives à Golgota, qui ça vout 
dire « li tère à crâne ». C'èst la qu'on pind lès moudreüûs. On 
plonte dès creûs d'vins lès tchinis”, come on pout. Èles tinèt à 
hipe, on prind dès grossès pires po lès splinkerè tère. Èt lès 
pôves diâles qu'on-z-a clawé d'ssus, lès savadjes tchins v'nèt, 
dèl nut’, èlzi d'zawirer leüs pids èt li d'zos d’ leüs djombes. 


Èt vola qu'on-z-ataque a monter. Li Nazaréyin rotéve li prèmi. 
N-avit deûs sôdärts à tch'va po fé plèce à miton dès djins. Dès 
gamins corint po-dri lès tch'vas. Il èstintal' fièsse. Il alint vedy 
une saqwè ! Lu, il n'avòt cayi pus rin so l' cwèr. Èt po-dri lu, 
t'avûüs Djèsmas” èt on moudreû qu'on-z-avûüt ramassé l' samin.ne 
di d'vont. On s' dispètchéve d'ènnè fini d'vont l' fièsse... 


Di chasconk dès costés, t'avüs dès gendarmes avou leüs ma- 
traques, dès sòdarts, èt pwis lès djins qu' sivint. I-n-avûüt on bé 
hopê ! Mins, c'èst drole : lès djins n' riyint pus, on n' lès-oyéve 
pus rin dire. N-avüt minme dès feumes qui tchoûlint. Li brut 
coréve qui l' mame dâ Nazaréyin èstût là ossi, â miton dès djins, 
come une malèretse. On n'avoncihéve nin rid. Tot d'on plin côp, 
tot l' monde s'a-st-arèsté. Lès djins soukint so lès cis di d'vont 
zèls. « Il èstût toumé ! ». Rin d'èwarant, i n' tinéve pus so sès 
djombes. On l'avût tél'mint d'zawiré ! Dèdja l' prèmi côp qu'on 
lî avüt mètou l' creû so sès spales, dj'avii vèyou l’ moumint qu'il 
aléve toumer. Il avòt tchik'té une sègonde, come une sòlèye. 
On sòdart li avòt r'lin.né on côp d' trique so sès rins, qui l'avòt 
fèt riv'ni à lu. Èt n' volà-t-i nin qu'astedre, il èstût stâré. Faléve 
qui djèl vèyache ! Portont, l' vòye èstüt si strûte qui dj' n'ard 
may polou passer po so lès costés, dè long dès mohones. 


Dj'a pris on pazê, inte deûs mohones, dj'a poutchi â-d'zeü d'une 
haye èt a-d'-triviès dès djardins èt, come coula, dj'a rarivé å-drût 
dès-omes a tch'va. Adon, dji l'a vèyou d' mès detis-ody. l-n-a m’ 
coûr qui n' tinéve pus è plèce. Il èstût là qui rètchéve dès biles 
èt dè song à minme timps. Si hatrê èstüt spaté d'zos l' creü qu'i 
sayéve dè t'ni inte sès deüs spales avou sès brès twèrtchis èn-èri. 
Èt à l' copète dè martchi, il èstût toumé so sès gngnos. 


Mi, dji n' tizéve pus a rin, ni as Romins, ni as cis qu'èstint 
tofèr hèrés avou zèls. Dji n’ tizéve minme pus a Djèsmas', mi 
pòve vi camarade, qu'èstüt la èsconte di mi, èt qu'aléve mori 
d'on moumint à l'òte. Dji n'avi dès-oûy qui po l' Nazaréyin. | 
s'aspoyéve a l' tère avou sès deûs mwins, Èt come djèl wêtéve, 
d'aspoyi a stok d'on mour, tot d'on còp, li Nazaréyin m'a r'louki. 
Awè, rin qu'une sègonde, mins i m'a r'louki è blonc dès-ody. 

C'èstit mi, awè c'èstüt bin mi qu'i r'loukéve. Dji... Ti n’ särûs 
comprinde, valèt ! | m'a r'louki... A ! Dji n° sé k'mint qu'i tèl fat 
dire. Djo, i m'a r'louki, c'èst tot. 


Ènnè poléve pus. | n’ parvinéve pus à s' rilèver. Li treizinme 
condané, po-dri Djèsmas”, ènn'avût s' sò, èt i s'a mètou à brére 
qui li rwè dès Djwifs si foutéve a l' tère èsprès po n' nin aler 
à Golgota; qui c'èstit on lache ! Èt i d'héve as gendarmes dè 
bouhi d'ssus. Il avûüt minme aspoyi s' creû à l' tère èt i d'mondéve 
as djins d' li t'ni, dismètont qu'i l'irût triquer. 


A! | f'séve li fwèrt, li ci qui vout fé djäser d’ lu ! Mins, a c' 
moumint-là, nosse Djèsmas’ s'a r'toirné avou s' creû, qu'i t'néve 
d'une mwin. Ti sés bin, Djèsmas', lu, l'èstòt fwèrt come on tch'vä. 
Lès-êrs da l'òte, coula l' dismontchéve, èt i lî a dit tot platemint : 
« Vas’ ti têre, dy ou nèni ? » | li avût stitchi goula sins hôsser 
s' vwès, pähülemint. Mins c'èstòt co pé! L'ôte condäné s'a-st- 
arèsté nèt' èt s'a t'nou keû l' rèstont dèl vôye. 


Mi, dji n'avü pus noule gote li coûr à-z-aler pus lon. Dji n'a 
pus sûvou l's-ôtes. Dj'a d'moré là doû qu’ dj'èstò arivé. Èt lès 
djins ont passé d'vont mi, onk après l'òte, à m’ roter so mès pids. 
Lès djins ont d'vou pinser qu’ dj'èsti toumé d'une rastardjèye... 
Quond dj'a riv'nou a mi, on-z-oyéve bardouhi lès còps d' marté. 
Adon, dji m'a r'sési èt dj’ m'a tot l' minme résoû à-z-aler veûy 
d'on pô pus près. Èt dj' lès-a vèyou, qu'on lès montéve tos lès 
treûs so leû creû, onk après l'òte, tot nous come dès vièrs. On 
l'avit mètou â miton, inte Djèsmas' èt l'òte canivèt, à l' plèce 
d'onedr ! T'ârüs dit treûs-âbes qu'arint avou bouté so on qwart 
d'eûre a miton dès moncês d’ tchinis’. 


C'èstòt l' dîné. | f'séve une tchaleür à s' lèyi toumer djus. | 
f'séve, todi, brâmint trop malade po l' séson. Pwis l' timps s'a 
covrou èt i s'a mètou a toner. | n' plovéve nin. C'èstòt-st-une 
fasse noûlèye, on timps vrémint curieûs. T'ârûs cayi dit qui l' cir 
sayéve dè r'narder, qu'i boutéve po plotre sins-i av'ni. 


Adon, lès djins ènn'ont 'nn'alé, onk après l'òte. Èt so l' hou- 
rèye, i n' dimora bin vite pus qu’ lès sôdärts di pikèt èt ‘ne 
pougnèye di djins qu’ dji n' kinohéve nin, qui s'aspoyint onk so 
l'òte po n' nin flawi. Mi, dji m'avii mètou d'zos l'ârvô dèl Pwète, 
ayon saquonts-arèdjis gamins qu'avint volou d'morer djusqu'à 

in. 

Tot d'on côp, i s'a passé une sacwè qu' dji n'a nin compris. 
Djèsmas' s'a mètou à djaser à Nazaréyin. Qui lî d'héve-t-i ? Dji 
n'è sé rin. Di-d'-doû qu’ dj'èsti mètou, dji n'ârü polou òre. Sür 
qu'i n' l'onguedléve nin, pace qui Jésus — mi djèl sé bin po 

l'avou r'marqué cint fèyes — n'a may rèspondu as cis qui l'on- 
guedlint. Èt il a rèspondu à Djèsmas’. Çoulà, dj'ènnè so sûr! Dji 
l'a vèyou toûrner s' tièsse di s' costé, come i poléve, èt li djäser. 
Ô, í n' li a nin dit grond-tchwè : deûs’ treûs paroles, a hipe. Èt 
adon, Djèsmas', lu, a criyé 'ne sacwè, di totes sès fwèces, a 
lèver s' tièsse èvè lès nodlèyes. Èt dj'a vèyou si stoumac infler, 
s'abahi, r'monter treûs côps, qwète côps, di côps, vint côps, 
come une saqui qu' s'èspoühiche ou qui pleûre a tchòdes lames. 
Èt dji sintéve qu'il èstòt eüreûs — ôs’ çoula : eûreûs — èt 
qu' c'èstit d' djòye qu'i tchoûüléve. Djèl sintéve ! Djèl sèpéve bin, 
awè ! 
Pye 

« Èt après ? » vas’ dire. Après ? Après... qwè ? | n'a noul après ! 
C'èst tot! Qui vous’ qu'i-n-Aye après ? Il èst mwèrt, volà tot! 
Djèsmas' èst mwèrt. L'òte condané èst mwèrt. | sont mwèrts 
tortos èt on l's-a mètou è tère. Èt mi, dj'a corou èvôye. l-n-avût 
avou dès bièstrèyes assez come coula, a rés’. Ci djoû-là, on-z- 
avüt co ramassé deûs camarades. Li p'tit mâssi Samuèl sèpéve 
bin qui qu’ dj'èstû ; i m'avût d'alieür vèyou avou Djèsmas'; dji 
n'i voléve nin lèyi m' pé ossi, A rés’, dj'avi stou fwèrt pò d'mè- 
fiyant â d'morer è l' vèye. Asteüre, dji r'div'néve pus sòti. Dj'a 
pris mès clicotes èt vo-m'-la èvòye. Ti n'ès nin contint ? T'ènnè 
vous co òre ? Dji n'a pus rin à dire ! C'èst tot! 


À !... Èt pwis après tot, siya ! l-n-a co ôte tchwè ! I-n-a-st-avou 
un-« après »... Awè! Dji m'ärû bin volou têre èt n'è djaser a 
nolu, po qu'on n' si foute nin d' mi. Mins n'a nin mwèyin. Dji n' 
mi pou tére, fat qu' djèl diye, c'èst pus fwèrt qui mi! Hoûte 
co ‘ne miète, dj'ènn'a po wêre di timps. 


Li prèmi djoü dèl samin.ne, i-n-a d' coula si djoüs, dj'èstò 
rètròclé d'vins on p'tit ham'tè, a 'ne dimèye etre dèl vèye. Ca 
n' m'aléve nin. Dj'avû l' flème, valèt. Tot coula m' roubinéve è 
l' tièsse èt n'avût pus rin qu'aléve. | t' fat r'présinter cou qu'on- 
z-avòt passé ! Adon, so l' côp dès sèt-eüres, dj'a stou à cabarèt. 
l f'séve bon èt dji m' sintéve on pò mi. Dji m'a-st-assis addé 
l' finièsse po-z-avou d' l'ér. Èt dj' loukéve li compagne. Lès 
frumints èstint d'djà hòts èt il ataquint à mawòri. N'avût pèrsone 
è cafè, qui l' mèsse qui s'èssok'téve, èt mi, qui bèvéve mi vére 
a p'titès godrdjèyes. Li solo s'aléve bin vite coûki. | f'séve si 
pahdle, si pahòle, parèt ! Èt après tot çoula, bè, ti pous dire qui 
ca fèt dè bin ! Èt volà qu’ tot d'on côp, dj'avise treûs djins qu'a- 
rivèt d'après l' vèye po l' vòye dès compagnes. T'ârüs dit qu'il 
alint v'ni chal. Dj'a abèye rimètou m' vére so l' comptèr èt dj' 
m'a drèssou, prèt' à l' trossi. Dji loukéve d'un-oûy, sins m' fé 

vedy. N'èstint pus lon, asteüre, dji lès vèyéve fwèrt bin. Li ci 
d'à miton racontéve totes sòres d'afêres as deüs-ôtes. | s'ont 
arèstés so l' sod, li grond dâ miton 'lzi a dit djusqu'à, divont dè 
porsûre si vòye. Mins lès detis-òtes l'ont volou rat'ni avou zèls : 
« Nèni, vos-irez d'mwin, no !, ènn'alint-i. N-a l' nut' qu'arive a 
gronds còps ; dimorez avou nos-òtes ! » Li grond s'a tot l' minme 
lèyi adire. Èt il ont moussi tos lès treüs è cafè. | s'ont stou mète 
addé li tch'minèye èt il èstint todi là, à taram'ter, qui l' caf'ti 
mètéve li tave. 


Mi, dji sayéve di n’ fé lès conses di rin, mins portont, i-n-avüt 
une saqwè d' drole, di drole èt d'èwarant â minme timps. Dji 
n'ârü sèpou dire qwè, mins c'èst come si dj'avü dè bounedr plin 
tot m' cwèr, come si dj' n'èsti pus è c' cafè-là, come si l' cafè 
n'èstût pus l' cafè mins m' mohone, awè, mi mohone da minme, 
po tofèr, da mi èt däs deüs-omes qui v'nint d'amoussi, qui dj' 
n'avü may vèyou d'vont èt portont, c'èst bièsse a dire, qu'èstint 
come dès vis camarâdes. Èt c'èstüt parèy avou l' grond. Dj'ärû 
bin volou aler on pô pus près, m'assir addé lu, mète mi mwin 
so l' sin.ne, èt d'morer là tofèr, a l' hoüter, sins pus boudji. Mins 
wè l'avi-dj' dèdjà rèscontré. louke mi, ci-la ! Dji n' m'è poléve 
sov'ni èt portont dj'èstü sûr di l'avou d'djà rèscontré hår ou hote. 


Li caf'ti a-st-apwèrté dè pwin so l’ tâve èt pwis ènn'a r-alé è 
s' couhine po-z-apontchi l' sopé. 


Èt adon, l' grond a-st-apici l' pwin. Djèl vièrè todi, tont qui 
dj' vik'rè. Il a pris l' pwin avou sès deûs mwins po l' còperè 
deûs. Il a dit une pâtèr, èt il a stindou lès deûs bokèts d' pwin 
as cis qu'èstint avou lu, sins 'nnè wärder por lu. Èt à ç' moumint- 
la, on s'a lèvé tos lès treûs ! Awè, lès detis-omes qu'èstint assious 
avou lu à l’ tâve èt mi è m’ cwène. Nos-avons poutchi so nos pids, 
èt nos tronlint come dès fouyes. T'ärûs dit qui n's-èstins div'nous 
sots. Li grond, hin, i-n-avòt dèl loumire plin s' visèdje, èt plin 
s' moussemint ossi. Ti m’ pous bin cretre, sés’ ! Dji t'acèrtinèye 
qui dji n’ mintich’ nin èt qu’ dji n' so nin div'nou sot. Dji tèl djure. 
Dj'i èstû. Dji l'a vèyou ! Dji n’ dwèrméve nin, non pus ! Ti m' pous 
bin creüre. Di ? | fåt qu’ ti m' credyes, sés’ ! 


C'èst l' cir tot ètir qui nos touméve so l' tièsse. Nos n'è riv'nins 
nin nouk dès treûs : l'ètèré, li crucifiyé, l'ome mwèrt, awè, li 
Nazaréyin, qwè, c'èstòt lu !... 


Èt une sègonde après, i n'èstòt pus là! 


Mins s' ti n° mi crûs nin, ti pous aler vedy. Ti n'as qu'a d'mon- 
der à caf'ti si dj’ t'a conté dès boûdes. Li cabarèt, c'è-st-« A 
grond pèhon ». Èt l' viyèdje, distin-l' bin, c'èst Emmaüs. 

GLOSSAIRE 


A 


abizer, accourir en hâte. 

aplok'ter, arriver à l'improviste. 

arawe : qu'—, énormément. 

aroufler, accourir brusquement. 

ärvô, passage voûté. 

astème : fé —, faire attention (à quelqu'un ou quelque chose). 
prinde —, être prudent. 


balzin, tremblement fébrile. 
bleûs : lès —, les gendarmes. 
brawe : tofirner à —, aller à vau-l'eau. 


c 


cabasse : à —, bras dessus bras dessous. 
canivèt, individu peu recommandable. 
conses : fé lès —, faire semblant. 

côp ås djèyes, coup décisif. 


dint : avou s' — d'une saqwè, avoir son idée. 
dfilvise : èsse di d—, être de mèche. 
d(i)zawirer, blesser, meurtrir. 

djêve, bouche (au sens méprisant de gueule). 


E 
èspoühi : s'—, s'épuiser. 
F 
flabôrder, frapper à coups redoublés. 
flote : so —, avorté. 
G 
gnocter, assommer, tuer, « descendre ». 
guinguin : si mète so s' hòt —, se mettre sur son trente et un. 
H 


har ou hote, litt. a gauche ou a droite. 
haspler, faire de grands gestes. 

hatré, cou. 

hinkèplink, clopint-clopant. 

hipe : à —, à peine. 

hofter, mettre à la porte. 

horbou, se dit de quelqu'un dont l'espoir est déçu. 
hozètes : lèyi sès —, mourir. 


K 


kedre : dj'ènn'a d' —, je n'en ai cure. 
kl(i)pètrogni : si —, se disputer. 


M 
moudreü, meurtrier. 

P 
pahdle, calme, paisible. 
pané-cou, poltron. 
pote, prison. 
poupä, prunelle de l'œil. 

R 


r(i)lin.ner, assener. 

rin-n'-vât, vaurien. 

r(i)pougni, rebouter. 

roubiner : — è l' tièsse, préoccuper, turlupiner. 


s 


spèheür : si sètchi foû di —, se tirer d'affaire. 
splinker, étançonner, assujettir. 
sûti, intelligent, sagace. 


tarbaler, tarabuster. 

tchèp'ti, charpentier. 

tchin d' horote, chien de rue, sans race. 

tièsse : mète si — so l' bloké, mettre sa main au feu. 
trossi : èl —, fuir, décamper. 


W 


wädion, punaise. 
wink'ler, pousser des cris aigus. 

Au bon timps 
(Fosses-la-Ville) 


On noud solia vint sèmer l' djwè 

Po qu’ l'amisté r'chandiche noste âme ; 
l r'mèt dès fleürs au jolibwès 

Èt dès sorires après dès larmes. 


L'api s' rèwiye, c'èst l' timps do mièl; 
Li tinre wazon gârnit s’ moussemint ; 
Li seûve infèle li paute di swèle 

Èt fait pontyi l' cène di frumint. 


Li sauvadje còre a sès-angouches, 

Pace qu'on minon vint d' rèche d'one couche ; 
One voléye d'auwes rivint di-d-lon, 

Po fer lès preûves dè l' bèle saison. 


Li vint djodwe dins lès blancs nuwadjes, 
Come one grande mwin dins on paurtadje ; 
One aulouwète fait l' Sint-Èsprit, 

Divant do d'chinde po ponre dins s' nid. 


Su l' murwè d'éwe do p'tit vèvi, 

Li ciél si clince po mostrer l' lune, 

Au sau qu’ ratind |’ quatyin.me quaurti, 
Po l' prinde ètire èt fer fòrtune. 


C'èst don insi qu'on vèt Burno 

Avou s' fagot qu'i pwate a spale, 

Quand l' gnût dischind, sès tch'fias su s' dos, 
Fer chije trawéye avou sès stwales. 


Désiré PREUD'HOMME, R.N. 

L' viy musucyin 
(Philippeville) 


Parèy au viy tiyou aruni pau solia 

Qu'a dès tchansons plin s' tièsse èt dès grètes plin s' fouyadje, 
Èl viye aveut marquè dès royes dèssus s' visadje, 

Lès-ans l'avunt grèlè come in frût lès guèrzias. 

Dèdins sès pòvès loques èy-avou s' nwèr tchapia, 

D'au lon on l'aureut quausu pris pou in sbara. 

Ès' cœür aveut mwins côps sti frouchi pausès pwènes, 

Èl sauvadje vint l'aveut dèspouyi d' sès boneürs 

En li lèyant l' souvenance dè sès ròses èt d' les spènes. 
Mins il aveut aurdè, pou ragaiyi lès-eûres, 

Ène fleür dè binaujetè qui tchanteut d's-arguèdènes. 

Èl fleür c'ét s'n-instrumint : in tuba cabossè, 

D'abòrd ossi viy qu' li, usè pausès ranguènes ; 

C'èst qu'i 'nn'aleut djodwer 'ne miyète pa tout costè : 
Pou dès bals, dès mariadjes, dès concèrts, dès dicauces 
Èt co dès poürcèssions. Mins asteüre, il a ausse 

Pou chire lès-òtes. | n' va pus wêre qu'aus-atèremints. 

Li qu'i aura tant sti... èst-ce qu'on-ira au sin ? 

Lès sogons sont ravoye dèdjà dèspus longtimps, 

Pus nulu pou djaser dè s' djon.ne timps, d' sès fèrdènes... 
Pus nulu adon qu' li, il a co s'n-instrumint !... 

l saye... il èst rade woute, i n' sét r'prinde ès'-n-alène 
Èyèt sès deugts sont reuds, ossi reuds qu' sès pistons. 

l 'nn'a pus pou longtimps dèvant d' tchèy au royon. 


+ 
LE 


On l'a r'trouvè stindou à costè dè s' tchèyêre, 

| t'neut co s'n-instrumint come s'i l' vleut rabrèssi, 

| l' tèneut télemint fôrt qu'on n'a seû l' dèscramyi, 

Si bin qu'il a falu lès mète acheune dins têre. 

Pont d' sociètè d' musique pou chire ès'-n-atèremint : 
l gn-aveut què l' curè èyèt saquants vijins. 


pwe 
Mins dèspus, dins l' tiyou asto dè l' cèmintière, 
Cheune qu'on-atind djodwer dès valses, dès mazurkas... 
C'èst l' bon viy musucyin qui choufèle dins s' tuba. 


Josée SPINOSA-MATHOT, R.N. 


Vos vwèroz 
(Grand-Leez) 


Vikez todi come si v' sèriz a l' fièsse, 
Maugré voste-adje, 
Riyoz come on rire di djon.nèsse. 


Ni choûtez nén tot g' qu'on raconte, 
Po dire li vrai, 
C'èst co pus vi qui l' monde. 


Ramoncelez vos sovenances èchone, 
Riloyiz-lès 
Avou l' timps qu'è-st-a v'nu, 
Vos vwèroz, 
Vos sèroz co bunauje, bunauje 
A nè l' nén dire, 
Èt su vos lèpes, 
On r'troverè l' coleûr d'on sorire. 


Albert ROUSSEAU, R.N. 


Fuchiz 
(Bois-de-Villers) 


Fuchiz l'èfant qu' pièd sès parints 
Divant d'awè ieû do bon timps, 
Dins vosse cœüûr, one crèvaude ni s' rifét nin. 


Fuchiz l'ome qui, tot-au matin, 
Sondje qu'èle li daureut co bin l' mwin, 
Dins vosse cœür, one crèvaude ni s' rifét nin. 


Fuchiz l' viye ame qui sint v'nu n' fin 
Dispedy qu'èle ni veut pus sès djins, 

Dins vosse cœür, one crèvaude ni s' rifét nin. 
Fuchiz l' cia qu'a pris l' dérin tch'min 
Po-z-aler r'trover tos lès sints, 

Dins vosse cœür, li crèvaude si r'frè co bin! 


Anne-Marie FRANCOIS, R.N. 

Èl vi mésse d'èscole 
(Nivelles) 


Èl pètite blanche méso drouve sès-is dins 'l solèy 

Dins 'I payületé d’ l'amia, au-d'zeûr du parfond tch'min ; 

Lès chi stwètès fèrnièsses, on diroût dès cotrbèyes 

Toutes dèsbotirdantes dè fleürs qui riyont dins 'l bon timps. 


l n'a là nu vijin.., putète bi saquants mièles ; 

À ‘| nieunéye, a l'èsté, on n' sint pus qu'èl tiyeû 

Qui vièrse dins `l djardin sadje toutes lès goustindjes du mièl. 
Qui c' qui d'meüre bi doûlà ? Seür, dès djins foûrt edreds ! 


Lès djoûs n' clipont pont d'eûres 

Dèlé 'l méso dès tchamps, 
Éyèt 'I timps n'èst qu’ doûceür, 

l passe in tout mûjenant... 


ÈI fèrnièsse èst drouvièrte èy' i n'a nu brûtiâdie, 
l n'a nu rire d'èfant yèt ni min.me ène tchanson. 
In-ome vike là, miérseü, lon âri du viladje, 

l ravise lès nuwéyes, vwèt passer lès sésons. 


l wéte èl timps qui passe, 
Yèt l'eûre court come èl vint; 
Tout tayant 's galatasse, 

l n' sondje wére au lind'min. 


ak 
* * 
Ès vikériye durant, il a sti mésse d'èscole ; 
C'èst vrémint 'I vi djoûne ome, timide èyèt spèpieds, 
Su d' pus d' quarante anéyes, lidjêres come dès pal'voles, 
Il a scolé d's-èfants, doûs yèt jamés grigneds. 
l m'todt 's cœür dins 's-n-ouvradje, 
C'astoût in-ome contint. 
Mins ‘| timps qui toûne lès pâdjes 
Court èt passe come èl vint... 
kai 
* ak 

Asteüre, i poüroût bi bate ène pètite dèvise, 

In tout satchant su 's pupe, a scrène dèlé 's vijin, 
Guider 'rtchér lès pidjons, achit d'lé 'I pidjonisse 
Ou bi bwére in p'tit vére au cabarèt Miyin. 


| n’ vwèt ni ‘| timps qui passe 
Yèt qui court come èl vint... 
Mins pourtant, i s' rintasse, 
Trin.ne sès pids su ‘| tchèmin. 


Pou rimpli 'I fin d'ène viye, toute donéye à ‘| djodnèsse, 
Dèspüs wére, i rachène tous lès gadelots du cwin; 


ls v'nont souvint d'lé 'l mésse li dire çu qui va d' crèsse, 


Croqui sès capindus, coude sès pwêres a deüs mains. 


l leĝ splique leGs problèmes, 
l led pale dès sésons, 

Tout led d'sant dès powèmes, 
l rawéte lès mouchons. 


Pwa 
Astedre qu'il avièyit, i sint sès djambes mwins seûres. 
Trop souvint court d'alin.ne, il a sès pids si p'sants 
Èy' i rapinse adon a c' qu'âroût fét 's bounedr : 
In sourire, dès carèsses, in visadje bi-n-av'nant 
Qui l'âroût ratindu à tous lès pas d'èl viye, 
A dès-èfants da li qu'il âroût cadjolé, 
Aus pin.nes, podrtéyes a deûs t't-au long d'ène vikériye, 
Aus jwès qu'il äroût ied, yèt qu'il âäroût seû d'nér. 


Èl timps passe come ène roûse 
Su l'oûrlodje dès sésons 

Yèt lès-edres, tout-a 'l doûce, 
Grignotont, grignotont... 


Marie-Louise LEDRUT-CHOISEZ, 


R.N. 

L'ostèye èt l'ovri 
(Bambois-Fosses) 


Non, dji n' m'oderè jamais di r'waiti mi p'tite-fèye : 

Deds bleuws-ouy qui lüjenut èt deûs ròsès-orèyes, 

One pitite riyote bouche qui saye di fé con'chance 

Avou c' qui dis p'tits dwègts li boutenut d'astchèyance. 
Dire qui tot ça èst là, mètu èwou-ce qu'i faut! 

Qui chake cèlule ovréye sins qu'i gn-eûche on dèfaut ! 
Comint-ce qui lès parints n' sèrin.n’ nin grandiveûs 

D'awè ci p'tit clouk-là qui provint da zèls deüs ? 

Èt portant, qu'ont-is fait ? Qu'ont-is seû dècider 

Di c' qui s' passereüve o cwarps qu'il avin.n' comandé ? 
Rin! Il ont avanci, dès-aveüûles è l' nwarched, 

Èt c' qu'il ont obtinu, c'èst come li gote a tchei... 

Nos vòrin.n” bin sovint ègorler l' dèstinéye, 

Mins è ièsse maisse ni fuche qui su |’ timps d'one eüréye, 
Nos n'i parvinans nin : on-z-a croyi por nos! 

l n' nos d'meGre au mèyeü qu'a nos taper a gngnos 

Èt r'conèche, qui qu'on fuche, do vaurlèt djusqu'au rwè, 
Qui n' n'èstans qu’ dès poupenètes dins lès mwins do Bon Diè ! 


Roger VIROUX, R.N. et WASAB. 


La bin longtimps 
(Namur) 


La bin longtimps di c' qui dj' vos cause, 
Quand l' maleür sonedve au clotchi, 

Lès djins n'èstin.n' nin a l' dicauce 

Èt on lès vèyeüve disbautchis. 

| l'zed faleüve riprinde coradje 

Min.me si l' bèsogne èsteGve pus deure, 


Lèyi insi passer l'oradje 
Èt co bouter faît-à-mèseure. 

Is-ont trèvautchi lès djinièsses 

Èt lès fètchéres à l' cwane do bwès 

Où-ç' qu'one tchapèle au twèt d'ssus crèsse 
Ètindeûve tos lès djoûs l' tchapelèt. 


Is-ont rabiazi lès potales, 

Èt s'asgligni pa-d'vant lès sints, 
Is-ont pwärté l'Avièrje à spales 
Po n’ pus si r'trover dins l' pènin. 


Jean TOMBAL, R.N. 


Clair dè lune 


(Gaume) 


Quand doûücèt'mat la nòt s'ètad' 

Aveu toupli d' réves das sès bras, 
Arsouye, das l' vide, èl cièl lâye pade 
S' plati d'ardjent à contrèbas. 


‘ne porcèssion d' nûülâyes passe èt r'passe 
Sès-ombes, a plaji, pa t't-avau ; 

Canayes, èles fayant dès grimaces 

A s'amûlant d'vant nos câraus. 


A djok su l' twat, a la coupète, 

In tchat s' dandine a miyawant. 

l douvit au lardje sès leum'rètes ; 
On dèrout vwar deûs viches lüjants. 


Su l' clair don cièl, lès grands poulis 
Avant tout l'air dè cousiner. 

A pwintant l'ètwale don Bèrdji, 

ls sindjant èl clotchi d' Vilé. 


Hélène HANCE-BURQUEL, R.N. 

Au payis dès scayêres 
(Oignies] 


Lè vile aus vingt-sèt’ pus’ nè vike pus d' sès scayeteüs 

Èt an n' wèt pus, lauvau, l' ribambèle dè scayeteüs 
Rèmanter pa dijin.nes, tout rascouvrus d' poussiére. 

ls n'avént co pont d'adje èt is trimblotént d' ped 

En d'chindant dins l' nwâr trau qu'avaleut let misére ! 
Coubén c' qu'i gn-è d' momans qu'ant brait d' vèy leds-èfants 
S'ènn'aler dèdins l' freud en plin mitan d' l'ivér, 

S' fwai mori a p'tit feü pou gangni led crouchan ? 

Led dos tout moudriyi d' bayuter lè bleuwe pire 

Dins l' wéjé si pèsant, nè réveut què d' soumèy ! 

Èt lès tiènes a r'griper led satchént dès soupirs 

Télemint qu'is-astént reuds come i gn-è pont d' parèy ! 

Lès cafès du Trau-Diale astént dès cwins tranquiyes 

Ayu c' què lès scayeteüs, bén voltiy, rèpassént. 

C'asteut a mitan voye inte Fumwè èt Wègniye 

Èt rares astént lès cias qui n’ s'î arètént nén! 

A leti cache, lès couméres fèjént l' toûr dès cafès. 
Quand-èles-i arivént c'asteut souvint l' margaye 

Èt maugré leûs brèyeriyes, ‘les nè savént lès rawè ! 

Lès quate sous qui d'meurént dèl quinzin.ne garcinéye 
Astént trop rade avoye pou alever lès-èfants. 

Èlles-apitént adan t't-au-d-dèlang d' leds djournéyes, 

Lès voyes èt lès pisintes pou 'nn'aler dins lès tchamps. 
Cwèdant dès pichoulits, ramassant dès jjroles, 

Èles trèvautchént l' payis èt tous lès-alintoûs. 

Pis èles rèv'nént 'squintéyes, l' dos fourbu èt l' djambe mole 
Què l' nòt tchèyeut su l' bos, bén trop râde a leû goût! 
Lè lend'mwin, a pont d'edre, lè satchiye su let ote, 

Dès sabots à leûs pids, èlles-ènn'alént à R'vin ! 

Reuches èt languès voyelètes ! Lès ranches agnént leûs cotes 
Èt pou dèskinde lès tiènes, èles dèvént s' dèner l' mwin ! 
Maujone apreus maujone, l'oteléye asteut vinduwe. 

Adan, èles règripént lès reuds tiènes dèsqu'au-d'zeis. 

Èles rimplichént d'astèles ène banse bén trop pansuwe, 
Qu'èlles-alént r'vinde aus-uch pou ralumer lès feds ! 

Èt saquants côps par djoû c'asteut co l' min.me daladje ! 
Couradjeüsès couméres qui s'atelént apreus l' tchaur, 

Qui satchént au lamia èt qui mwin.nént l'ateladje ! 

Bén bravemint, sins motiyi, vos-avouz fwait vo paurt ! 

Vo viye n'èst qu'in tch'min d' crwès ; vos-anéyes, dès stacians, 
Què vos-avouz drèssi t't-au-d-dèlang d' vos saluts, 

Asgligniyes su l' tchapelèt dè toutes vos rogacians ; 

Vos soufrances, ène priyére sècrite sins pont fwait d’ brût ! 
Èst-c' qu'i gn-è co quéquin qui s' souvént d' vos miséres, 

Dè vos-angouches dè mére, dès scôrtchüres dè vos pids ? 

Au payis dès scayéres, vos-avouz vu l'infér ! 

Plai-st-a Dieu qu'l vos dène audjourdu s’ paradis ! 


Gérard BAUDREZ, R.N. 


Lè vile aus 27 pus’ : Fumwè ayu c' qu'i gn-aveut 27 pus’ dè scayére. 


Wéjé : genre dè bwèsse en bos què lès pôrteûs aus fwéjés mètént su led 
dos aveu dès bèrtèles come ène ote. Inte lè dos èt l' wéjé i gn-aveut 
in coussin qu'an loumeut l' bassa. 


Fwéjés : scayes qui n'astént nén bounes pou fwai dès martchandijes. Déchets. 


Trau-Diale : Sècayére dè c' nam-la su l' voye dè Wègniye a Fumwè. Autoû 
d' lèye, i gn-aveut ène dijin.ne dè cabarèts. 


Apiter : chire. 


A Statte, on vi bon Diu 
(Héron) 


Su lès rotches, i-n-a on bon Diu 
Clawé su 'ne Creds, 

Èt, tos lès djoüs, come adjourdu, 
Il èst tot seû ! 


Di timps-in-timps, on s'i arète 

On p'tit moumint, 

Po-z-i fer 'ne priyire, al hapète, 

… Èt on s' sovint. 

Nos grands-parints, qui l'ont planté, 
L'ont mètou là 

Afise di nos fer rapinser 

A Golgotha... 


Louis NOISET. 

Dji vos veu volti... 
(Florennes) 


Pou l' piquète du djoû qui s' dispiète 
Pace qu'in mauvi l'a ravèyi 

Èt li v'nu chufler dins s'-n-anète... 

Li viye, dji vos veu volti ! 


Pou l’ pâtêr qu'a p'lu trouver s' voye ; 
Pou l' mèrci qu'on li a rindu 

Èt pou l'èspwér qu'a div'nu djoye... 

Li viye, dji vos veu volti! 


Pou m' rifrin qu'a èn-air di fièsse ; 

Pou lès « comint vas’? » d'in socon 

Èt tout g' qui toûne drolà dins m’ tièsse... 
Li viye, dji vos veu volti ! 


Pou vos deûs-ouy, pou vosse sorire, 
Quét'fiye ossi pou g' qu'on n’ dit nin 
Èt pou tout ç' qu'on rouviye di dire... 
Li viye, dji vos veu volti ! 


Lucien SOMME, R.N. 


Lès masindjes, lès pinsons èt l' mochèt d'aye 
(Floreffe) 


Li long dèl pisinte 
Qui va au djardin, 
Dj'aveüve mètu pinde 
Dèl pane di sayin. 


Au d'bout di s' couchète, 
Dj'èle vèyeüve blonci : 
Li tchèt f'reûve bèrwète 
S'i v'lèt l'apici. 


l n'a nin falu one samwin.ne 

Po vôy lès mouchons au raploû : 
Dj'è compteüve dèdjà one dozin.ne 
L'après-l' dîné do dedzyin.me djoû. 


Il ârin.n’ passé lès djaléyes 

Sins branmint soufri dès grands frèds 
A s' rimpli dès bounès panseléyes 

È bètchetant l' sayin di m’ couchèt. 


Li maledr a sti qu' lès masindjes 
Ni plin.n’ soufri lès-ôtes mouchons : 
Cètèlla, vèyoz, c'è-st-one nintche 
Qui s'apougne sins rime ni raison. 


Ca fait qu' durant tote li djoûürnéye, 
Èles n'arètin.n' nin d' cotchèssi, 

Di foute li danse èt l' dispousseléye 
Aus pinsons qui v'nin.n' po spèpi. 


Do timps qu'èlles èstin.n’ en margaye, 
A bavole, di d-dri lès bouchons, 

Volè qu'arive on mochèt d'aye 

Qu'a ieû rate fait one bèle mèchon. 


D'awè ieû one parèye furdin.ne, 
Elles ârin.n’ ieû d'vu rèflèchi, 

Mais lès masindjes contunuwin.n’ 

A s' v'lu rinde maisse di to l' pachi. 


Li mochèt d'aye a sti a l' fièsse, 

l n’ plonkeüve nin on côp po rin : 
Lès pinsons, lès masindjes èt l' rèsse 
l l's-a scroté jusqu'au dérin. 


Ni toûrnez nin m' fauve a riséye : 
Tapez on còp d'ouy, vos vièroz, 
Dès masindjes, i gn-a pa voléyes 
Qui s'apougn'nut tot-autoû d' nos. 


On côp qu'il ont payi l' notaire, 
Lès-uchirs èt lès-avocats, 

| l'zi d'medre jusse leûs-ouy po brêre : 
Is sont r'nètis jusqu'aus-ouchas. 


Lucien NAMECHE, R.N. 

Dji djowe 
(Marcourt) 


Si lès mots sèrint dès blontès pates, 
Avou l' sé dès lames 
Èt l' lèvin d’ l'amodr, 
Dji scrired on rimé : 

l sèreût pwin 

Po rapach'ter vosse fwin. 
Si lès mots sèrint l' lin.ne a mèsti 
Èt qu'on-z-è trameredt l' tchin.ne 
Avou dès spites di feü, 
Dji scrireû on rimé : 

l sèreût li r'djèt d' solo 

Po v' mousser. 


Si lès mots sèrint tchant tot bércant 
Sins-astantche, divins l' nut', 
Li rav'lèdje dol siteûle, 
Dji scrired on rimé : 
l sèreût sondje avou, 
Po v's-èstchanter. 


Si... qu'èst-ce qu'is div'nèt, lès mots, 
Mès mots da mène qui fèt d' l'èspwèr ? 
Dès bokèts a r'loyer. 
… Mès mots sont dès moudris-oûhês 
Tot hirtchant, a rès’ di haye, 

L'éle hodèye do rimè. 


Si... gn-a pus nou mot. 
Èscusez-m', kipagnon dol doledr : 


Dji djowe. 


Lisa CHASTELET, R.N. 


Nive di maiy 
(Mettet) 


Il a nivè li trinte di maiy. 

Nosse pachi n'a pus |’ min.me couleür. 
C'èst qu’ lès plomions, c'astèt dès fleürs 
Qui n'avint nin sti èdjaléyes. 

Li nive qu'a tcheû jusqu'à l' vièspréye, 
Sins rin frochi, sintèt l' bonedr 

Qui l' solia duvrèt à tote etre, 

Sauyi su l' tére a l' rachinéye. 


Quand l' pachi vout candji di tch'mije 
Avou lès biloquis, c'èst l' bije 

Qui va choufler èt qui lès cheût. 

S'i v'nèt a niver dins vosse cœür, 
Plai-st-à Diè qui ça fuche dès fleürs ! 
Nè l's-aurdoz nin pour vos tot seû. 


Philippe MAUDOUX, R.N. 


Saisons 
(Fosses-la-Ville) 


Èst-ce qui nos purdans l' timps 
Di choûter nosse consyince, 
Quand |’ boneür d'on prétimps 
Ni vint nin sins pacyince ? 


Tinans-dje compte dès-èstés 
Qu'ont todi leüs-oradijes, 
Quand nos p'tites binaujetés 
Si kèdjenut di nuwadjes ? 


Fians-dje maleür aus blancs tch'fias 
Pace qu'is vègnenut d' zèls-min.mes. 
Adon qu'on fait co l' bia 

Au timps dès crisantin.mes ? 


È vòrans-dje au bon Diè 
Pace qu'l n'a pont d'iviér, 

Li djoû qu’ nos sèrans rwèds 
Po monter dé Sint Piêre ? 


Désiré PREUD'HOMME, R.N. 

Pa-dri ‘| baye 
(Nivelles) 


L'ome a v'nu djusqu'au tch'min èy’ i m'a drouvu ‘| baye 
Pasqu'autrèmint sins ga, djè n'âroûs may trouvé 

Intrè lès-ârbes, lès roûses, lès buchons yèt lès-ayes 

Èl méso qui sokloût dins 'I solèy dè l'èsté. 


In sourire dins sès-is èyèt 's grande main tindòwe, 
Èl doûceür d'ès' visädje m'ont tout d' sûte rapéji. 
L'uch astodt tout-au lardje, èl tâbe astoòt mètüwe ; 
« Achidez-vous, di-st-i, djè daloûs djusse mindji. » 


Nos-avons adamé 'ne grosse mitche a l' crousse doréye, 
In boun vin 'rglatichodt dins dès spès véres a pid. 

« Mindjiz vo sod, di-st-i, vu qu' c'è-st-asteüre l|'eGréye ». 
L'ome avoût sintu ‘| pin.ne qui v'noût dè m’ maudriyi. 


Nos-avons pârlé d’ tout, d'ès' courti, d' sès-ayêrs, 

I m'a min.né dins 'ne voye qui crombiye dins ‘1 ronci, 
l. m' disodt lès biatés d'èl dentèle d'ène fètchére, 
Tout wétant l'aluwète qui s' pièrd dins l'èstwèli. 


Nos-avons rascoudu lès sint-boun d'èl trinèle 

Qui frum'jiye payülemint d'zous `l carèsse d'in p'tit vint. 
Nos-avons ascouté ‘| pètit ri qui bèrdèle 

Qui calaude èyèt rit avè 'I sau yèt ‘| sapin. 


* 
LE) 


« Pourtant, di-st-i, l'uviêr dèsmourkinera lès nids, 
Octòbe inrunira lès dentèles dès fètchêres, 

ÈI vèrte trinèle tchéra pa-d'zous 'I fau du cinsi 
Èyèt 'I richot bréra lès solèy d' sès-ayêrs. » 


Il a sèré 'm-n-èspale d'ès' grande main d'ome tranquiye... 
Adon, dj'ai satchi 'l baye, èm-n-âme toute rapéjiye. 


Marie-Louise LEDRUT-CHOISEZ, R.N. 

Còp d' vint 
(Condroz namurois) 


C'èst véci, tins, qu'il a moru 

Li grand Polite qu'aveüve misére, 

Ou avièrci, dji n' sé d'djà pus, 
Portant c'èst mi qui l'a v'nu r'qwére ! 


Qui ça passe rade lès-ans, lès djoûs ! 

On n'a qu’ saqwants quârts d'eüre po braire... 
Mèliye sèreûve dèdjà djus d' doû ? 

Combin gn-a-t-i qu'il è-st-è têre ? 


(+) Alexandre BODART, R.N. 


Mad'iin.ne (`) 
(Arsimont) 


Dilé les cinsis qui fautchén'nt led blé 

Dj'a coudu ène paute ; 
Et zèls, is m'ont dit, en m' riwétant fé : 
« In blond come cit'ci, i gna pupon d'òte ! » 
Dj'a ri sins rèsponde, sondjant à vos tchfias. 
ls n° compudrén'nt nén si dj' dijais qu’ siya. 


Dilé l' djardini qui sognait ses ròses. 
Dj'a còpé ène fler. 
Li vi homme m'a dit : « Si vrai qui dj' vos cause 
Ele n'a nén s’ parèye, waitiz-m' quine couleür ! » 
Et mi qui sondjais a vos deûs massales, 
Dj'a ri sins responde, ped qu'i n' hausse les spales. 


Mi vijén qu'est fiér di ses mouches d'api 

M'a fait sayi s' laume. 
« Trouvriz bén au monde, rén d' pus doux qu' çoci ? 
Respondoz franch'mint », m'a-t-i d'mandé Yaume. 
Mins mi dj'avais yeû vos lèpes a bauji : 
Po rire a mi-auje, dji m'a sti catchi. 


(+) Edmond WARTIQUE, R.N. 
(*) Extrait de Tote ène viye, Gilly, 1941 — Orthographe de l'auteur — 

A nè l' nén dire 
(Grand-Leez) 


C'èst co bén l' vrai, l' timps nos-èmwin.ne 
Fliche-flache bèrdouyi dins lès brous. 

On codrt, on s' prèsse a piède alin.ne 
Come dès céns qui sont-st-aus cent coups. 


` 


On boute à r'laye èt on tanfèle 

Parèy à nosse vi tch'fau d' cwârdia, 
Po s' ritrover inte quate tchandèles 
Stindu rwèd-mwârt : Jèsus' Maria! 


Pinsez d' mu ç' qui vos v'loz; astedre, 
Pèrson.ne n'èst seûr qu'on pwaterè l' dou, 
Èt s' on risquéye d'awè dès fleürs, 

Po l' cén qu'èva, èles n'ont pont d' goût. 


Albert ROUSSEAU, R.N. 


Sabaye 
(Mettet) 


Quand i nos faura baguer d' nosse maujo, 
Bin moussis dins nosse dérin saurot, 
N'auroz nin rouvyi l' raploû-tot 
Sint Piêre ? Auroz sogne di nos, 

Nos r'çüre è vosse culot, 

Nos chicheloter l' mot 
Qui pârdone tot ? 

Sabaye... vos 
l s'roz, 

Vos ? 


Philippe MAUDOUX, R.N. 

LES CAHIERS W ALLONS 


Albert MAQUET 


LÈS “SOLOS 


SOLO D'ARIRE-SAHON 
1 


Come... 


Tène èt tènis’ risom'nance 

come in-arincrin a-d'triviès dè front 
come on gos’ di frütèdje 

qu'on n' sét dire cou qu'il èst 


come li tchant dè surdon 
come on hèton 

come on p'tit pleü d' silance 
come ine tchabote di mots 


come li tchance 


2 
Rodje èt nedr 


Pavwér dèl tchance 
qui heût 

si rodje 

so lès-ostés 

la qui m’ coùr danse 


Fleür di tonire 
si flâwe si fire 
flokèt d'èspwér 
come cafougni 
èl tchiv'ledre di m’ sahon 


Pavwér di hazärd 
plin-tchant d'ine coleür 
qui d'fèye li mäleür 
rin qu'a bal'ter 

âtoü d'on pougnärd 
neür 

3 
Li Gloriète 


Li Gloriète n'èst pus qu'ine gayoûle 
qui r'tint d'vins sès trèyis' magnis d'arèniheüre 
mès som'nances d'i-n-a si lontins. 


Mwért li ròzi, mwètes li rampioüle 
èt totes cès voltrilès gripètes a crankions 
qui fit lès medrs di foyes èt l'ârvô hos'lé d' fleürs. 


Mwérts li tins d' nosse djònèsse, lès promèsses di boneür, 
li Paradis tél qui l'astitchit nos ravions 
as radjoüs mètous al Gloriète. 


Èt s' n'òt-on minme pus züner lès mohètes ! 
Li loumire qui nos rotans d'vins 
avou sès vwèles d'ombe nos ratind, 


tot come nos ratindis èl Gloriète di l'osté 
li moumint dè tchassi al pus-abèye 
l'afüleüre d'amour èt d'étèrnité. 


4 


Natura morta 


Coûr arèni 
ava lès hagnes 
di tant d'èspwérs dihassis 


Miräcolèye 

dizos lès fragnes 
dè grand somèy 
dizos lès sas 


Po l'ouh intedroviète 
aspitant foû dè scrin 

fôré d' sòye dèl nutêye 
l'afronté blaw'tèdje d'ine fâ 
— djowion dèl Mwért 

5 
Fouya 


Po quéne èglise ladje come li monde, 

— po-z-astantchi quéne vousseüre di nûlêyes, 
qué totrnikèt d'arondes, 

quéne corone di vint, qué çorcê d' loumire 
kitwètches-tu, fouya, 

ine parèye colone di foumire ? 


Po qué mèssèdje d'à coür dèl tére, 

la qu’ tos lès s'crèts dim'nèt pus clérs, 

pus frahdles qui dèl veüle, 

po quéne vèrité d' pire, qué sospir di fouyèdje 
èmontes-tu disqu'as stedles, 

fouya, 

ti-arèdji soflèdje ? 


Po qué calmoussèdje, qué râtchä, 
qué mètchant brut à taper fod 

as-s' lèyi a l'awète, voltrile, 

a fond dè moncé d' cindes qui trüle, 
fouya, 

li rodje loukeüre di t' poupä ? 


Èt quéne mémwére vous-s' héri, 

avou t' sòlante sintedr 

so m' moussemint, so m' pé, è m' tchiv'ledre, 
tot wice qui t' m'as-st-aduzé, bahi, ravòti, 
fouya, 

linwe di Djudas, lèpes di lètchä ? 


SOLO APRÈS SOLO 


6 
Pasquèye po fé tüzer â djoû qui n'a pus m'nou 


Tos lès trins èstit-st-arivés 
èt lès chèfs di gäre è led lét. 


Lès banques avit dès hopês d'òr 
divins leGs grands hiyis cofe-fòrts. 


Èstedt-ce on londi, on mardi ? 
On djoü come tos lès-òtes, todis. 


Li pâpe dwèrméve come on vréye pape 
èt l'empèreür sondjive è s' babe. 


N-aveût dès cis qui n° savit nin 

di qwè qu'i vik'rit l' lèd'dimin. 

Èt dès-òtes qui sofrihit l' tchance 
dè poleür fé chaque djoü bombance. 


N-avett dès crapòdes sins galant 
po l'zi fé dès bès gros-èfants. 


N-avedt dès galants sins crapôde, 
pus fèls po strumer l' cisse dès-òtes 


On londi qu’ c'èsteût ? on mardi ? 

C'èst tot l' minme, come dji l'a d'djà dit. 
N-aveüt dès sòdards qui fit l' guére 
po-z-ècrahi lès feüs di spérs. 


Mins come c'èsteût todis fwért lon, 
on n' si féve may dè mava song’. 


N-aveût dès héròs, dès märtirs, 
èt dès mèdayes, èt dès priyires. 


Li pape sondjive, lès brès’ è creds ; 
l'empèreür, lu, sofléve dès peüs. 


Après nos-ôtes, i féve tranquile. 
Ine nut' à passer an famile ! 


Mins qui s'äreût polou doter 
di cou qu' n'aveût may arivé ? 

7 


Dead calm 


A tchokes, on volèt s' riclape. 
L'âbion d'on tchèt passe al hape. 
Lès-edres trülèt dè cloki. 

Cou qui bodje èst-ce ine saqui ? 
Ine brantche sititche dized l' medr 
qu'on direGt vedy on voleur. 

On gros tchin s' mèt' à haw'ter 
la qui l' leune avou s' clarté 

fèt vaner l' niléye èvôye. 

C'èst l’ dézért ava lès vôyes : 

i n' rôbalêye nou baston, 

ni voler 'ne cowe di ramon. 

Li viyèdje sonle ine imâdje 
pièrdowe, roüvêye inte deûs padjes 
èt qu’ l'iviér ravise l'idreût, 

ni mons tchòd, sür, ni pus freüd. 
Non.na, c' n'èst nin on voledr 
qui hosse al copète dè meür. 
On-z-òt todis haw'ter l' tchin, 
mins a fougues, di tins-in tins. 
Lès-eûres fèt soner lès clokes. 
On volèt s' riclape a tchokes. 
On s' dimand'reût bin poqwè 
qu'i s' pôreût passer ‘ne saqwè. 


8 
Tihandje 1986 


Cramignon 


(So l'ér qui tot l' monde kinohe di « L'avez-v' vèyou passer ? » 


da Defrecheux) 


On dimègne qui dj' còpéve dès fleürs divins nosse pré, 
dji vèya ‘ne lède vile feume ad'lé mi s'arèster. 

Ha! ha! ha! ha! dihez-m', l'avez-v' vèyou passer ? 

Dji vèya 'ne léde vile feume ad'lé mi s'arèster. 

« Dj'a pièrdou m' vòye, di-st-èle, èdiz-m' a l' ritrover. » 
Ha! ha! ha! ha! etc. 

« Dj'a pièrdou m’ vòye, di-st-èle, édiz-m' a l' ritrover 

— Dji n° dimande nin mi, di-dj', mins wice volez-v' aler ? » 
« Dji n’ dimande nin mi, di-dj', mins wice volez-v' aler ? 
— Èvè Tihandje, fèt-èle, tot s' sètchant so l' costé. » 


« Èvè Tihandje, fêt-èle, tot s' sètchant so l' costé. » 
(Èco eune qui n' sét nin gou qu'ènn'èst, a-dj' pinsé.) 


(Èco eune qui n' sét nin cou qu'ènn'èst, a-dj' pinsé.) 
Dji li dèri qui dj' voléve bin l'aconcwèster. 


Dji li dèri qui dj' voléve bin l'aconcwèster. 
Nos rotis sins moti. L' vint s'aveût-st-èlèvé. 


Nos rotis sins moti. L’ vint s'avetit-st-èlèvé. 
Èle rimonta si-ècharpe disqu'à-d'-dizeür di s' nez. 


Èle rimonta si-ècharpe disqu'à-d'-dizeür di s' nez. 
Dji n' l'aved wêre louki, èt si pò li djazer. 

Dji n' l'aved wêre louki, èt si pò li djazer. 

Mès-oûy ni vèyit d' lèy qu'in-äbion tot rèné. 
Mès-oûy ni vèyit d' lèy qu'in-Abion tot rèné. 

Èt s' hoyéve-t-èle foi d' sès clicotes come on dané. 


Èt s' hoyéve-t-èle foi d' sès clicotes come on dané. 
On aléve d'on mêsse lèvé. Djèl sintéve piper. 


On aléve d'on mêsse lèvé. Djèl sintéve piper. 
l m' sonléve a hinéyes ôre sès-ohès caker. 


I m' sonléve à hinéyes ôre sès-ohês caker. 
Dj'a compris qu'èlle aveût mèzahe di s' rihaper. 

Dj'a compris qu'èlle aveüt mèzahe di s' rihaper. 

« C'èst qui dj' so vile di-st-èle, bin pus’ qui v' nèl pinsez. » 
« C'èst qui dj' so vile di-st-èle, bin pus’ qui v' nèl pinsez. 
Dj'ovréve dèdjà qui l' monde n'èsteût nin co r'ssouwé. » 
« Dj'ovréve dèdja qui l' monde n'èsteût nin co r'ssouwé. » 
Si loukeüre èsteût vide come li cisse d'on brotlé. 

Si loukeüre èsteût vide come li cisse d'on broûlé. 

Èt s' vwès m' rayive lès gnérs qui dj'èsted près d' beürler. 
Èt s' vwès m’ rayive lès gnérs qui dj'èsted près d' beiirler. 
Ci fout pus fwért qui mi, djèl vola quèstchoner. 

Ci fout pus fwért qui mi, djèl vola quèstchoner. 

« Dji n° so nin, dèrit-èle, li vile âme qui v' comptez. » 

« Dji n' so nin, dèrit-èle, li vile Ame qui v' comptez. 

Li Tére, c'èst m’ tére da meune ; mès pòtes, l'umänité. » 
« Li Tére, c'èst m' tére da meune; mès pòtes, |'umanité. 
Dj'a si bon, si v' saviz, qwand dj'èlzès pou côper ! » 

« Dj'a si bon, si v' saviz, gwand dj'èlzès pou côper ! » 
Èle porsüvéve atot tchantant l' mizèréré. 

Èle porsüvéve atot tchantant l' mizèréré. 

Lès chimagrawes di s' vwès, dj'ènn'aveü l' coûr fayé. 
Lès chimagrawes di s' vwès, dj'ènn'aveü l' codr fayé. 

« Dj'èsteû à Tchèrnobyl, fa-t-èle, lès djoûs passés. » 


« Dj'èsteü à Tchèrnobyl, fa-t-èle, lès djoûs passés. 
Ci fout on bé djama,... tot l' minme on pò raté. » 


« Ci fout on bé djama,... tot l' minme on pò raté. 

Ossi n' fé-dj' nou bin, r'prind-èle, qu'on n' l'âye rataké. » 

« Ossi n° fé-dj' nou bin, r'prind-èle, qu'on n’ l'Aye rataké. » 

Tihandje, avou s' centrale, li n'néve a èspèrer. 

Tihandje, avou s' centrale, li n'néve a èspèrer. 

Fat si pò d' tchwè, parèt, d' lèyi on pont hiper ! 

Fat si pò d' tchwè, parèt, d’ lèyi on pont hiper ! 

So rin dè monde di tins, l' monde ètir èst d'holté. 

So rin dè monde di tins, l' monde ètir èst d'holté. 

« N'äreût pus qu' mi, di-st-èle, so l' câärmane, po l' miner. » 

« N'âreüt pus qu' mi, di-st-èle, so l' cärmane, po l' miner. » 

Èst-ce qui dj' sondje, mi d'héve-dju, èst-ce qui dj' so 
[dispièrté ? 


33 Est-ce qui dj' sondje, mi d'héve-dju, èst-ce qui dj' so 


[dispièrté ? 


Dji compta bin qui l' cir sor nos aléve toumer. 


34 Dji compta bin qui l' cîr sor nos aléve toumer. 
C'è-st-adon qui si-ècharpe a ridé djus di s' nez. 


35 C'è-st-adon qui si-ècharpe a ridé djus di s' nez. 
Divant s' vizèdje tot nou, dji d'mana amaké. 


36 Divant s' vizèdje tot nou, dji d'mana amaké. 
C'èsteût l' Mwért qui m’ loukive avou l'ér dè bal'ter. 


37 C'èstedt l' Mwért qui m' loukive avou l'ér dè bal'ter. 


Li Mwért qui s' 
38 Li Mwért qui s' 


on dimègne qui 


rafiyive di nos m'ni rèfacer. 


rafiyive di nos m'ni rèfacer, 
dj' còpéve dès fleürs divins nosse pré. 


Ha! ha! ha! ha! dihez-m' l'avez-v' vèyou passer ? 


Si v' saviz haguète.. 


Si v' saviz mazète... 

Si v' saviz... 
Tchanson 


« C'èst jeune et ga ne sait pas...» 


vos deüs-oûy pondus 
vosse tièsse di bäbou 
vosse pitit frougnou 
vosse janre arvolou 

dè hèrer tot l' monde 
wice qui dji n' wèse dire 


vos fassès manires 

vosse bansté d' wèzire 

vos sabots d'ovrire 

— mins rin qu' po fé dire — 
l'Abitude dè rire 

di tot èt d' tot l' monde 


113 


Si v' saviz hatcha... 
vosse hoyowe chabraque 
vos botes di còzaque 
vos djèsses di harlake 
po fé creüre qu'i n'a qu' 
vos po rat'ni l' monde 
d'aler so bèrdoye 


Si v' saviz bacèle... 
voste ér po fé l'ome 
(à vréye po fé come 
— vis daemoniorum —) 
vosse dri-min qui tome 
è fond d' vosse marone 
tot l' hodzant qu'arèdje 


vos coûr'riz tot dreût 
novèle ripintène 
èri d' vos mureûs 
v' rèspouner d'vins 'ne cwène 
èt s' veüriz-v' al fin 
— come li vèye l'acsègne — 
ava l'arincrin 
pus d' mohes qui d'arègnes 

Li statuwe 


Lès pléves l'ont réwi, l' solo l'a broûlé. 

Li freüd a d'hayeté si-èwalpeüre di pire. 

Èt pòr lès colons qui l'ont mahuré ! 
Qu'èsteût-ce, li statuwe ? On n' säreût pus dire. 


Èle fout todis la, s'apinsèt lès djins. 

Mins d'où vint, poqwè ? Nolu 'nn'a wé d' keüre. 
Il a hoyou d'ssus tant d' mavas moumints, 

qu'i n' li d'mane pus rin, ni cogne, ni oneür. 


Dji m'a sovint dit d'vant si-èr mascrawé, 

qui l'ome di tchär èt d'ohés, c'èst parèy : 
come lèy i djérèye so l'étèrnité 

èt piède avou l' tins lès triyonfes di s' vèye. 

LI SOLO SO L'ATÉ 
11 
Fave 


Lès foyes sat'lit so l' vôye come dès rin.nes di papi. 
Atot sât'lant è cwèsse, li rin.ne s'a stoké l' pi. 


C'èsteüt à tins qu’ lès rwès n'avit nin dès carotches 
èt qu’ lès rin.nes, so l' pavéye, djouwit a potche-po-potche. 


Po dire li vréye, tot l' monde potchive, c'èsteüt li |wè. 
Potche-po-potche po lès rin.nes, potche-so-totes po lès rwès. 


Li rin.ne, rintrant pus timpe, li pòve rin.ne qui hèssive 
touma so si-ome couki so l' cwaye qu'il ahèssive. 


Èle lès touwa tos lès deûs sins fé nol an'tchou. 
Dispòy, — tot l' monde s'ènnè dote, — si pi s'a r'mètou. 


Li moräle di l'istwére, si v' volez, dji v's-èl cwite : 
« Prindez todis astème dè may potchi foû guide. » 


12 


Mots tièstous 


Portant tot fourit dit sins qu'on avahe dandji 

di s' fordjazer, dè fé dès bèlès lonkès frases 

qui t'nèt dreûtes totes-èt seûles, dreûtes èt reûdes come dès-i. 
l n'aveût rin qu'ine ròse, ine djène ròse èn-on vase, 

èt s' pièrdéve-t-èle sès câyes, eune après l'òte, sins brut. 
Vos m’ loukiz, èt n' nin m' vèy. Dj'ava l'idèye qu'on djèsse... 
Mins v's-èstiz d'djà si lon, èri d' tot, pinséve-dju, 

èt lès-éles dè passé zünît po-d'zeû nosse tièsse. 

Li ròse ava vite fèt di n'èsse pus qu'on fistou. 

Nos nos-avis tot dit, èt portant d'zos l' silance, 

dès novés mots sayit dè crèhe, dès mots tièstous 

qu'arit rèwalé l' vü inte di nos deûs d'sseülances. 

13 


Mès mots 


Vigreûse potêye di soris 

qui dji d'fòléye 

divins l'inte-deis d' mès som'nis 
èt qu' dj'a bon dè vèy trik'noter ; 


niyéye di mavis 
qui dj' hoûte tchiripter 
èl fotche di mès pinséyes ; 


hiède di polins à méstri 

— nouk parèy — 

qui patraftèt qu' po-z-assoti 
ava lès wédes di m' sondj'rèye 
tot fant pèter leüs sabots : 


mès mots. 


14 


Vi walon 


.. parlar porét, da poreti, ma 'scèt 
ma fis, ma tóch cofà 'na branca 
de fien 'pena sega dal faldin... 


Andrea ZANZOTTO 


Dj'a rouvi qui t'èsteüs, 
cou qu'on a fèt d' twè, 
cou qu'on vôreût qu' t'èstasse. 


Dj'a tapé a rin 

cou qu'on a dit so t' compte, cou qu'on dit co asteüre 
cou qu' lès djins pinsèt, 

minme lès cis qui t' vèyèt volti 

(mins qui n' savèt nin 

èt qui s' mètèt a creGre cou qu'on l'zi hère èl tièsse). 

Dji t'a hoûté 

come on hoûte ine saqui 
qu'on òt po l' prumire fèye 
— peür lingadje di mès djins, 
mostedre di cou qu'èst vréye, 
vwès d'òr dè sintumint, 

— vi walon, vile avintedre ; 


èt dj'a rik'nohou, 
lèdjire, vigreüse èt sêzihante, 
l'êr di flite dèl Powézèye. 


15 
Mi-ampire 


Dji m' dispièt' dès còps qu'i-n-a 

è pus’ di mizéricòr 

(in’ rin sinti, in’ rin òre, 

n'èsse pus qu'ine bòme d'angwèsse, 
come onk qui r'plòye si hèrna). 


Li bleûve sipite d'aloumire 

di l'anwèye qui hoûte si lwè 
n'èst nin pus vive qui l' patwès 
rim'nou alòrs” à mured 

dès sins’ po m’ rinde mi-ampire. 


Mi-ampire : tot cou qui dj' ved 
èt qu' dj'apice divins lès lès’ 
dè peür lingadje di m' djònèsse, 
li sinteür dèl vèye ètire. 


Djans, vo-m'-la r'hèré è djed. 

SOLO D' MÈYE-NUT' 
16 


Tchòde-marke 


« Po l'amour di Diu, n' tokez nin a si-ouh ! », 
brèya ‘ne pitite vwès sürdowe dji n' sé d'ou-ce. 


Si dj'aveü todis sèpou..., dj' n'aved qu'a 
rat'ni m' min d'aler atou dè maca. 


Mins rafülant m’ vol'té n-aveüt-st-ine fwèce 

an trin dè fé l' pléve èt l' bé tins è m' tièsse. 
Dji n' voléve sür nin tot gou qu'ariva ; 

portant, magré mi, l'ouh rèsdondiha. 


V's-äriz dit qu' dji m'néve, d'on côp, so ‘ne sègonde, 
dè d'libèrer lès malès fives dè monde. 


On vint d'infér bouta l' feü tot-avä, 
dismètant qui l' tére hossive so sès pas. 


On sofokéve. Ine neüre pèzante foumire 
ravòtive tot-a fèt, disqu'a l' loumire. 


Tot d'on còp l' tére si drova d'zos mès pas. 
Dji m' sintéve come suci, houmé. Dj' brèya 


a sécotrs... Dji m' ritrova d'vins mès plomes, 
hansihant, frèh di souweür, — on pòvre ome 


èchapé dèl tchòde-marke, ac'si portant 
A pus parfond di si-èhowe di vikant, 


l'oûy broûlé, l'âme foi scwére, n'äyant pus l' sins’, 
divant l' sondje èt l’ vréye, dè fé l' difèrince, 


condäné à viker so 'ne boule qui pind 
a l'Awe, èt qu'on pout bouhi djus come rin. 


17 
Li clé 
à V.G. 


Il èstit la turtos acropious d'zos lès-abes, 

avou leüs-oüy di tchèt, leûs tènès blankès babes, 

leûs vizèdjes a crèt'lès, — qui d'vizit l'êr di rin, 

sins fé bodji leds lèpes, sins djèsse, sins loukeüre, sins 
mète è leûs mots l' tènisté d'ine danse di mohètes, 

— qui d'vizit po d'vizer, come dès vilès clapètes 
rimontéyes todis may a tchaf'ter sins-arèt, 

— qui d'vizit. Mi dj’ m'aveü-st-aprèpi d' zèls, fot près, 

qu'i m'aredt stu n'né d'òre leûs mèssèdjes, si dj'avasse 
avou — Diè wâde ! — lès plomes d'in-oühê d’ led ramasse. 
Mins dj' n'èsteü qu'on pòvre ome, di tchär, di song’, d'ohès : 
dji n'ètindéve djusse rin, a creüre qu'i s'avit tèt. 

Tot-ava l'êr, portant, ci n'èsteût qu'on bal'tèdje, 

on lingadje di loumire a-d'vins d'ine same di tètches, 

on fwért long fruzih'mint d'vins lès foyes, on früzion 
d'idèyes, come on sospir, on züvion, ine vizion... 

Dji sintéve qu'on m' loukive, Onk di zèls mi féve sène 

dèl ridjonde. Djèl hoûtéve. Il aveüût 'ne tot-òte mène. 

l prinda m' min èl seune èt mèta d'vins ine clé. 

Dji d'manéve là tot bièsse dè n' sèpi qwè 'nnè fé. 

18 
Diè wade l'ac'sègnetre ! 


I m' loukive sür dispòy ine tchoke 

avou sès deûs poupas tot ronds... 

Dji vin apreume dèl veüy, a djoke 

so l' crèsse dè vi meür, à coron 

dè djardin, bawant dri l' fouyèdje. 
C'è-st-in-èwaré red marcou 

hagngnant so s' nasse ine vilin.ne tètche 
qu'èl fèt co parète pus babou. 


Il a todis sès-oûy sor mi, 

qui m’ hòdèt, — Diè wâde l'ac'sègneüre ! 
Dji fé cou qui dj' pou po dire di 

sut'ni mi-âme conte si male loukeüre. 

Èt l'idèye m'atome tot d'on còp 

qui, podrî deûs lantèrs parèy, 

podrî led veûle, podrî let trò, 

c'èst mutwèt l' diâle qui m'awètèye. 


19 
Divins lès-oûy di m' tchète 


Divins lès-oûy di m' tchète i-n-a d' l'òr à tròléye 
dès lons fistous d'òr fin come lès pòtes è l'osté 
dès spiteüres di solo dès hiyeüres di nòléyes 

dès clartés pus hagnantes qui l' loukeüre dèl clarté 
dès sòrs di mahurèdjes dès fligotes rispòméyes 
tot-on monde qui s' disfèt a mèzeüre qu'i vint foû 
dès doûceürs a n' nin dire dès subitès blaméyes 
lès côps fôrés dèl nut' èt lès piceüres dè djod 

(à fwèce d'èlzès louki cès trézôrs-là dj' m'i pièd' 
come èn-on sondje sins fin wice qu'on s' sint ravôti 
— èt pus' èst-ce qu'on s'i k'tape, mons èst-ce qu'on pout bodji) 
i-n-a d' l'èmacralèdje divins lès-oûy di m' tchète 

20 


Ranz dès-abalowes so lès pindêyes 
dè tèris' dè Cwègnon 


Oyez-v' zûner lès-abalowes ? 
Èles hinèt dè savion 

d'vins lès-oüy dès colowes, 
èles magnèt dès pavions 
po si n'ner pus d'èhowe 

èt tèhi dès ravions 

al bètchète di leû cowe ; 


mins à pus bé di s'-fêts ravions, 
i-n-a todis ‘ne colowe, 

ine lêde poyowe colowe, 

lès-ody plakis d' savion, 

qui flahe l'ér avou s' cowe 
po-z-ac'sire lès pavions, 
amwèces as-abalowes 

— èt qui tape li früzion. 


Po fini, on n' sét pus gwè m' cowe 
inte li vréye èt l' vizion, 

si c'èst lès-Abalowes 

qu'on-z-òt come dès-avions 

d'zeûs s' tièsse, ou si c'èst l' cowe, 
crindowe par lès pavions, 

dèl arvolowe colowe 

inte lès hayes dè ravion. 


Owe owe yon yon owe owe (Bis) 
lès colowes lès pavions 

lès ravions d'abalowes 

lès còps d' cowe li sävion 
kimint n' fris-n'dju nin l' mowe 
c'è-ston drole di k'mèlion 

qui sètche djus noste èhowe 
owe owe yon yon owe owe (Bis) 


TRADUCTIONS ET NOTES 


Toutes les pièces rassemblées ici sont inédites et ont été composées ou mises au point 
en 1986. 


Le dialecte employé est le wallon du pays de Liège, normalisé le plus souvent d'après 
les articles du Dictionnaire liégeois de Jean Haust (DL) et orthographié selon le système 
Feller. La version française donnée ici pour chaque pièce entend seulement apporter un 
soutien immédiat au lecteur embarrassé par les éventuelles résistances que pourrait lui opposer 
le texte original. 


TITRE LES QUATRE SOLEILS 


— Se rappeler l'expr. / lit lès gwate solos que J. DEJARDIN (Dict. des spots ou pro- 
verbes wallons, Liège, 11, 1892, n° 2834) traduit ainsi: «Il fait un temps remarquablement 
beau; et ironiquement, pour dire que c'est une chose extraordinaire, rare, une chose à noter. » 
Pour moi, il s'est agi tout simplement de réunir des fruits mūris à des soleils différents 
et de les grouper en conséquence. 


PREMIER SOUS-TITRE SOLEIL D'ARRIÈRE-SAISON 


1 COMME... Souvenir léger et insistant comme une toile d'araignée en travers 
du front # comme un goût de fruit indéfinissable [litt.: qu'on ne peut dire ce 
qu'il est] / comme le chant de la source / comme une 
écharde / comme un petit pli de silence / comme un creux de 
mots / comme la chance 


2 ROUGE ET NOIR Coquelicot de la chance qui déteint si rouge sur 
les étés ou mon coeur danse / Coquelicot [litt. : fleur de tonnerre] si fragile 
et si fier nœud de ruban et d'espoir comme froissé dans la chevelure de ma sai- 
son / Coquelicot de hasard plain-chant d'une couleur qui défie le mal- 
heur rien qu'en flottant autour d'un poignard noir 


3 LA GLORIETTE La «Gloriette» n'est plus qu'une cage retenant derrière 


ses treillis rongés par la rouille mes souvenirs d'une lointaine époque. / Mort 
le rosier, morts le liseron et toutes ces plantes grimpantes à vrilles, si volontaires qui 
faisaient les murs de feuilles et la voûte de fleurs. / Morts le temps de notre jeu- 


nesse, les promesses de bonheur, le Paradis tel que nous le représentaient nos 
rêves aux rendez-vous fixés à la «Gloriette ». / Hé quoi! on n'entend même 
plus bourdonner les moucherons ! La lumière dans laquelle nous pénétrons avec 
ses voiles d'ombre nous guette, / de la même façon que nous attendions dans la 
«Gloriette» de l'été l'heure de revêtir au plus vite la chape d'amour et d'éternité. 


— Gloriette, ancien mot français, passé en wallon, est encore connu dans plusieurs pro- 
vinces françaises. Notre français régional l'utilise avec la signification de «tonnelle, ber- 
ceau de verdure» (comme l'espagnol et le catalan, d'ailleurs). 


4 NATURA MORTA Cœur rouillé parmi les restes de tant d'espoirs écor- 
chés / Mélancolie sous les franges (ou les frênes: ambiguïté) du grand som- 
meil sous les saules / Par la porte entrouverte jaillissant de l'écrin fourré 
de soie de la nuit l'éclair effronté d'une faux — joyau de la Mort 

5 FEU EN PLEIN AIR Pour quelle église vaste comme le monde, pour soute- 
nir quelle voûte de nuages, quel carrousel d'arondes, quelle couronne de vent, quel 
halo de lumière, tords-tu, mon feu, une telle colonne de fumée? / Pour quel 
message issu du coeur de la terre, là où tous les secrets deviennent plus clairs, plus 
fragiles que du verre, pour quelle vérité de pierre, quel soupir de feuillage étires-tu 
jusqu'aux étoiles, mon feu, ton souffle endiablé? / Pour quelle manigance, quel 
cancan, quel bruit à répandre as-tu laissé à l'affût, diligent, au fond du tas de 
cendres qui s'éboule, mon feu, le regard écarlate de ta prunelle? / Et quelle 
mémoire comptes-tu solliciter, avec l'odeur enivrante sur mes vêtements, sur ma 
peau, dans mes cheveux, partout ou tu m'as touché, baisé, enveloppé, mon 
feu, langue de Judas, lèvres de lécheur? 


DEUXIÈME SOUS-TITRE UN SOLEIL APRÈS L'AUTRE 


6 «PASQUILLE» POUR FAIRE PENSER AU JOUR QUI N'EST PAS ENCORE 
VENU Tous les trains étaient arrivés et les chefs de gare dans leur lit. / Les 


banques avaient des monceaux d'or dans leurs énormes coffres-forts. / Etait- 
ce un lundi, un mardi? Un jour comme les autres, en tout cas. / Le pape dor- 
mait comme un vrai pape et l'empereur rêvait dans sa barbe. / Il y en avait 


qui ne savaient pas de quoi ils vivraient le lendemain. / Et d'autres, qui devaient 
supporter la chance de pouvoir faire chaque jour bombance. 1 li y avait des 
filles sans amoureux pour leur faire de beaux enfants. / l! y avait des garçons 
sans amie, plus doués pour étrenner celle des autres. / Un lundi que c'était ? 
un mardi? Peu importe, comme je l'ai dit, ra I! y avait des soldats qui faisaient 
la guerre pour enrichir les marchands de canons (litt. : pour engraisser les faiseurs de 
revenants]. / Mais comme ga se passait toujours fort loin, on ne se faisait pas 
de mauvais sang. / Il y avait des héros, des martyrs, et des médailles, et des 
prières. / Le pape rêvait les bras en croix. L'empereur, lui, soufflait en dor- 
mant (litt. : soufflait des pois]. / Dans notre coin, tout était calme Une nuit 
à passer en famille! / Mais qui aurait pu se douter de ce qui n'était jamais arrivé ? 


— Le mot pasquèye « pasquille» a d’abord servi à désigner, au X VII" siècle, la wallon- 
nade; avec l’époque romantique, on le voit étendre sa compréhension à toute espèce de 
composition chantée, même lyrique. 


7 DEAD CALM De temps en temps, un volet se ferme avec bruit. L'ombre d'un 
chat passe furtivement. Les heures s'égrènent au clocher. Ce qui bouge là, est-ce 
quelqu'un ? Une branche pousse au-dessus du mur, on dirait voir un voleur. Un 
gros chien se met à aboyer par petits coups, alors que la lune, avec sa clarté, oblige 
le nuage à décamper. Les chemins sont déserts. On n'entend cheminer aucun 


bâton, ni on ne voit voler aucun manche de balai. Le village semble une 
image perdue, oubliée entre deux pages, et dont l'envers (ou l'hiver: ambiguïté) 
ressemble à l’endroit, ni moins chaud, bien sûr, ni plus froid. Non, ce n'est pas 


un voleur qui balance sur la crête du mur. On entend toujours aboyer le 
chien, mais par foucades, de temps en temps. Les heures font sonner les clo- 
ches. Un volet claque par moments. On se demande bien pourquoi il pourrait 
se passer quelque chose. 


8 TIHANGE 1986 « Cramignon» (Sur l'air que tout le monde connaît de « L'avez-v” 
vèyou passer ? » [L'avez-vous vue passer ?] de Defrecheux) 1 Un dimanche que j'étais 
en train de cueillir des fleurs dans notre prairie, je vis une vieille femme s'arrêter à mes 
côtés. Ha! ha! ha! ha! dites-moi, l'avez-vous vue passer ? [voy. la note qui suit cette 

traduction] 2 «J'ai perdu mon chemin, dit-elle, aidez-moi à le retrouver. 3 — Je 
ne demande pas mieux, dis-je, mais où voulez-vous aller ? 4 — Vers Tihange, fait-elle, 
en se tirant sur le côté.» 5 (Voilà encore quelqu'un qui ne sait pas ce qu'il en est, ai-je 
pensé.) 6 Je lui dis que j'acceptais de l'accompagner. 7 Nous marchions sans rien 
dire. Le vent s'était levé. 8 Elle remonta son écharpe jusqu'au-dessus de son nez. 9 Je 
ne l'avais guère regardée, à peine lui avais-je parlé. 10 Mes yeux ne voyaient d'elle qu'une 
ombre fatiguée. 11 Et de plus ses vêtements flottaient autour de son corps, comme de 
celui d’un damné. 12 On allait bon train. Je sentais qu'elle respirait avec diffi- 
culté, 13 Par moments, il me semblait entendre s'entrechoquer ses os. 14 J'ai compris 
qu'elle avait besoin de reprendre haleine. 15 « C'est que je suis vieille, dit-elle, bien plus 
que vous ne le pensez. 16 J'étais déjà à l'œuvre que le monde se séchait tou- 
jours.» 17 Son regard était vide comme celui d'un pinson aveuglé [litt.: d'un 
brilé]. 18 Sa voix me donnait sur les nerfs au point que j'étais près de hurler. 19 Ce 
fut plus fort que moi, je voulus la questionner. 20 « Je ne suis pas, dit-elle, la pauvre 
vieille que vous imaginez. 21 La Terre, c'est ma terre à moi; mes épis, l'huma- 
nité. 22 J'ai tant de plaisir, si vous saviez, quand je peux les faucher. » 23 Elle pour- 
suivait en chantant le miserere. 24 Les inflexions étudiées de sa voix me donnaient la 
nausée. 25 « Je me trouvais à Tchernobyl les jours passés, fit-elle. 26 Ce fut une 
belle fète,... un peu ratée malgré tout. 27 Aussi n'aurai-je de cesse, reprit-elle, qu'on 
ne l'ait recommencée. » 28 Tihange, avec sa centrale, lui donnait à espérer. 29 On 
a vite fait de laisser sauter une maille, n'est-ce pas! 30 En moins de temps qu'il ne faut 
pour le dire, le monde entier est disloqué. 31 «Il n’y aurait plus que moi, dit-elle, pour 
conduire le char.» 32 Est-ce que je rêve, me disais-je, est-ce que je suis 
éveillé? 33 J'avais le sentiment que le ciel allait nous tomber sur la tête. 34 C'est 
alors que son écharpe a glissé bas de son nez. 35 Devant son visage nu, je demeurai 
stupéfié. 36 C'était la Mort qui me regardait avec l'air de plaisanter. 37 La Mort 
qui se réjouissait de venir nous effacer. 38 La Mort qui se réjouissait de venir nous 
effacer, un dimanche que j'étais en train de cueillir des fleurs dans notre prairie. Ha! 
ha! ha! ha! dites-moi, l'avez-vous vue passer? 


— Le titre: à la sortie nord de Huy, la centrale nucléaire de Tihange dresse avec ses tours 
les « formes redoutables de notre destin » (expression que Jean Tardieu applique à une réa- 
lité moins ouvertement menaçante). 


— On appelle cramignon (de l'a. fr. cramillon), au pays de Liège, le chant populaire 
accompagnant la danse serpentine du même nom, chant que quelques talents avisés de la 
2“ moitié du XIX* siècle promurent au rang de genre littéraire. Le texte du «cramignon» 
est constitué de strophes de trois vers dont le 1" est chanté par le «meneur » et repris en 
chœur, le 2° par le «meneur » seul, qui l'enchaine au 3“, c.-a-d. au vers-refrain répété par 
tous. Le 2° vers de cette première strophe revient ensuite comme premier vers de la strophe 
suivante, inaugurant un 2“ vers qui, a son tour, etc. La traduction ci-dessus ne reproduit 
complètement que les première et dernière strophes. — Le «cramignon» de Defrecheux, 
dont le canevas est repris ici, fut il y a juste 130 ans, rappelons-le pour mémoire, la grande 
révélation d'un concours de poésie wallonne et, par ce succès, une motivation puissante 
pour son jury, qui allait jeter les fondements de l'actuelle et toujours vivante Société de 
langue et de littérature wallonnes. 


— str, 17-18:... comme li cisse d'on broûlé. Les « pinsonniers » aveuglaient leurs oiseaux 
chanteurs en prétendant exalter ainsi leur ingenium canorum ; ils approchaient de leurs pau- 
pières un fer rougi au feu, qui soudait celles-ci sans atteindre l'œil, assuraient-ils. Cfr Enquêtes 
du Musée de la Vie wallonne, t. 11 (1927-1930), p. 114 et t. VIII (1957-1959), pp. 252-253. 

— Tihandje 1986 a été publié, avec une brève présentation, dans la chronique de Ch. 
Dodet, « Vers l'Avenir» (Huy-Waremme), 19 nov. 1986. 


9 SI VOUS SAVIEZ... (Chanson) Si vous saviez fillette... / vos yeux pein- 
turlurés votre téte de croque-mitaine votre petite frimousse votre air arro- 
gant de vouloir fourrer tout le monde ou je n'ose dire / Si vous saviez 


minoiselle... / vos manières hypocrites votre panier d'osier vos sabots 
d'ouvrière — mais seulement pour faire dire — l'habitude de rire de tout et de tout 
le monde / Si vous saviez péronnelle... / votre grand châle déteint vos 


bottes de cosaque vos gestes de braque pour faire croire qu'il n'y a que vous 
pour retenir le monde de s'en aller a vau-l'eau / Si vous saviez ma don- 
zelle... / votre genre pour faire l'homme (à vrai dire, pour faire comme 

— vis daemoniorum —) votre postère qui tombe au fond de votre pantalon en 
lui faisant grosse apostume / vous courriez sur-le-champ nouvelle repen- 
tie loin de vos miroirs vous cacher dans un coin / alors vous verriez 
enfin —ainsi que nous l'apprend la vie — sur la toile d'araignée plus de mou- 
ches que d'araignées 


10 LA STATUE Les pluies l'ont arrosée, le soleil l'a briilée. Le froid a écaillé 
son enveloppe de pierre. Et puis il y a eu les pigeons, qui l'ont barbouillée ! Qu'est-ce 
que c'était, la statue? On ne saurait plus dire. / Elle a toujours été là, se disent 
les gens. Mais d’où vient, pourquoi? Personne ne s’en préoccupe guère. Il s'est 
abattu sur elle tant de mauvais moments qu'il ne lui reste plus rien, ni allure, ni hon- 
neur. / Je me suis souvent dit en voyant son air calamiteux que l'homme de 
chair et d'os, c'est pareil : il a une envie folle d'éternité et il perd avec le temps les 
atouts de sa vie. 


TROISIÈME SOUS-TITRE LE SOLEIL SUR L'AUTEL 


— Le soleil sur l'autel. D'après un dicton ancien, lorsqu'on voyait luire le soleil sur l'autel 
pendant toute la durée de la grand-messe, à la Chandeleur, c'est que l’hiver n’en avait plus 
que pour quelques semaines (cfr J. DEJARDIN, op. cit., 1, 1891, n° 468). A cette signifi- 
cation météorologique de l'expression, j'ai préféré l'aura poétique dont elle se nimbe pour 
moi: en voyant s'accomplir la transfiguration du réel quotidien, avec le support d'une cer- 
taine sacralisation du décor, je n'ai pu m'empêcher de penser ausitòt a la fonction poéti- 
que du langage et à l'expression dialectale en rapport avec cette fonction. 


11 FABLE Les feuilles sautaient sur le chemin comme des grenouilles (ou des rei- 
nes: ambiguïté) de papier. En sautant de travers, la reine (ou la grenouille: ambiguïté) 
s'est foulé le pied. l C'était au temps oü les rois n'avaient pas de carrosses et 
ou les reines (ou les raines...) jouaient dans la rue à sautiller. / Pour dire la vérité, 
tout le monde sautait, c'était la loi. «Sauterellette » pour les reines, saute-minette pour 
les rois. / La reine, rentrant plus tôt, la pauvre reine qui allait à cloche-pied sur- 
prit son mari en train de baiser une gisquette. / Elle les tua tous les deux sans plus 
de façons. Depuis, — tout le monde s'en doute, — son pied s'est rétabli. / La 
morale de l'histoire, si vous voulez, je vous l’abandonne: «Faites toujours bien atten- 
tion de ne pas sauter hors de vos rails.» 


12 MOTS TÈTUS Pourtant tout fut dit sans qu’on eût besoin de faire de longs 
discours, de balancer de belles périodes qui tiennent droites toutes seules, droites et 
raides commes des i. Il n'y avait qu'une rose, une rose jaune dans un vase et encore 

perdait-elle ses atours, l’un après l’autre, sans bruit, Vous me regardiez sans me voir. 
J'eus l'impresssion qu'un geste... Mais vous étiez déja si loin, détachée de tout, pensai- 
je, et les ailes du passé bourdonnaient par-dessus notre tête. La rose ne fut bien 
vite plus qu'une tige. On s'était tout dit, et pourtant, sous le silence, des mots nou- 
veaux cherchaient à naître, des mots têtus qui auraient comblé le vide entre nos deux 
solitudes. 


13 MES MOTS Vigoureuse nichée de souris que je découvre dans l'entre- 
deux de mes souvenirs et que je prends plaisir à voir trottiner ; / nid de merles 
que j'entends pépier à l'embranchement de mes pensées; / troupeau de pou- 
lains à dresser — tous dissemblables — qui galopent comme des diables à tra- 
vers les étendues de ma rêverie en faisant sonner leurs sabots: mes mots. 


14 VIEUX WALLON J'ai oublié qui tu étais, ce qu’on a fait de toi, ce qu'on 
voudrait que tu fusses. / J'ai méprisé ce qu'on a dit de toi, ce qu'on dit encore 
maintenant, ce que les gens pensent, mème ceux qui t'aiment (mais qui ne savent 
pas et qui se mettent à croire ce qu'on leur fourre en tête). / Je t'ai 


écouté comme on écoute quelqu'un qu'on entend pour la première fois — pur 
langage des gens de mon lignage, montre de vérité, voix d'or du sentiment, — 
vieux wallon, vieille aventure; / et j'ai reconnu, légère, robuste et pre- 


nante, la diction flitée de la Poésie. 


15 MON EMPIRE Je m'éveille parfois dans le puits de miséricorde (ne rien 
sentir, ne rien entendre, n'être plus qu'un creux d'angoisse, comme celui qui ago- 
nise [litt. : qui replie son filet, l’oiseleur en particulier]). / L'étincelle bleue de l'éclair 
propre à l'anguille qui subit sa loi n'est pas plus vive que le patois revenu alors 


au miroir de la conscience pour me rendre mon empire. / Mon empire: tout 
ce que je vois et que j'attrape dans les lacs du pur langage de ma jeunesse, le 
parfum de la vie entière. / Allons, me voilà remis dans le jeu. 


QUATRIÈME SOUS-TITRE SOLEIL DE MINUIT 


16 CAUCHEMAR « De grâce, ne frappez pas à sa porte! », cria une petite voix 
sortie je ne sais d’où. / Si j'avais pu me douter... Il suffisait que je retienne 
ma main de lever le heurtoir. / Seulement, dominant ma volonté, il y avait une 
force qui faisait la pluie et le beau temps dans ma tête. / Je ne voulais certes 
pas tout ce qui est arrivé; pourtant, malgré moi, la porte a résonné. / A croire 
que je venais, d’un coup, en une seconde, de libérer les fièvres malignes du 
monde. / Un vent d'enfer porta le feu partout, tandis que la terre oscillait sur 
ses pieux. / On suffoquait. Une lourde fumée noire enveloppait toute chose, 
même la lumière. / Tout à coup la terre s'ouvrit sous mes-pas. Je me sentais 
comme sucé, aspiré. Je criai au secours... Je me retrouvai dans mon lit {litt.: dans mes 
plumes], haletant, couvert de sueur, — un pauvre homme f échappé du cau- 
chemar, atteint pourtant au plus profond de son goût de la vie, / l'œil voilé, 
l’âme pas dans son assiette, n'ayant plus la conscience claire pour faire le départ entre 
le rêve et la réalité, / condamné à vivre sur une boule qui ne tient plus qu'à un 
fil, et qu'on peut abattre comme rien. 


17 LA CLEF Ils étaient tous là, accroupis sous les arbres, avec leurs yeux de 
chat, leurs fines barbes blanches, leurs visages ridés, —qui devisaient mine de 
rien, sans faire bouger leurs lèvres, sans un geste, sans un regard, sans apporter 
au régime de leurs mots l'opiniâtreté d'une danse de mouchettes, — qui devisaient pour 
deviser, comme des langues bien pendues remontées [comme on remonte une horloge] 

indéfiniment à jacasser sans arrêt, — qui devisaient. Moi je m'étais approché d'eux, 
très près, au point que j'aurais été à même d'entendre leurs propos, si j'avais eu 
— Dieu m'en garde! — les plumes d'un oiseau de leur rassemblement. Mais je n'étais 
qu'un pauvre homme, de chair, de sang, d'os : je n’entendais absolument rien, à croire 
qu'ils s'étaient tus. Partout dans l'air, cependant, ce n'était qu'un balancement, un 
langage de lumière à l'intérieur d'un essaim de taches, un interminable frémissement 
dans les feuilles, un frisson d'idées, comme un soupir, un zéphyr, une vision... Je 
sentais qu'on me regardait. L'un d'eux me faisait signe de le rejoindre. Je lui obéis- 
sais. Sa mine était toute changée. Il prit ma main dans la sienne et y glissa une clef, Je 
restais là, stupide, à ne savoir qu'en faire, 


18 DIEU GARDE MA BLESSURE DE TOUT MALÉFICE! Il me regardait cer- 
tainement depuis tout un temps avec ses deux prunelles toutes rondes... Je viens 
seulement de le voir, juché sur la crête du vieux mur, au fond du jardin, aux aguets 
derrière le feuillage. C'est un affreux matou exhibant sur le museau une abomina- 
ble tache qui le fait paraître encore plus effrayant [litt. : plus croque-mitaine]. / i 
a toujours les yeux fixés sur moi, des yeux qui me brûlent, — Dieu garde ma blessure 
de tout maléfice ! Je fais ce que je peux pour essayer que mon Âme résiste à son regard 
méchant. Et l'idée me vient tout à coup que, derrière deux lanternes pareil- 
les, derrière leur verre, derrière leur trou, c'est peut-être le diable qui me guette. 


19 DANS LES YEUX DE MA CHATTE Dans les yeux de ma chatte il y a de l'or 
en veux-tu en voilà de longues tiges d'or fin comme les blés en été des éclaboussu- 
res de soleil des déchirures de nuages des clartés plus mordantes que le regard de la 
clarté des espèces de barbouillages des lambeaux rincés tout un monde qui se défait 
au fur et à mesure qu'il s'affirme des douceurs indicibles des flambées subites les 
coups fourrés de la nuit et les astuces du jour (à force de les regarder ces trésors-là 
je m'y perds comme dans un rêve sans fin où on se sent entortillé — et plus s'y 
démène-t-on, moins réussit-on à bouger) il y a de la sorcellerie dans les yeux de ma chatte 


20 RANZ DES HANNETONS SUR LES PENTES DU «TERRIL» DU CORNIL- 
LON Entendez-vous bourdonner les hannetons? lis jettent du sable dans les 
yeux des couleuvres, ils mangent des papillons pour augmenter leur énergie et tis- 
ser de petites compositions poétiques à la pointe de leur queue; / mais au beau 
milieu de pareilles compositions, il y a toujours une couleuvre, une laide couleuvre poi- 
lue, les yeux collés de sable, qui fouette l'air avec sa queue pour blesser les papil- 
lons, appât à hannetons — et qui jette le frisson. / A la fin, on ne sait plus 
quoi entre le réel et la fiction, si ce sont les hannetons qu'on entend comme 
des avions au-dessus de sa tête, ou si c'est la queue, redoutée par les papillons, de 
la brutale couleuvre dans les limites [litt. : entre les haies] de la petite composition poéti- 
que. / Owe owe yon yon owe owe (Bis) les couleuvres les papillons les com- 
positions poétiques de hannetons les coups de queue le sable comment ne 
ferions-nous pas la grimace c'est un méli-mélo qui décourage notre entrain owe 
owe yon yon owe owe (Bis) 


— Cwègnon: il s'agit d'un l.-d. d'Ougrée-Seraing, sur la route qui va à Boncelles. 

LES CAHIERS WALLONS 


Robert VANDAMME 


PAVIONS 
D' DJON.NÈSSE 


Ranguin.ne 


Ine cakéye di r'grèts 

It' rawärdèt so lès vôyes. 
Dès lames, ènn'arè 

A coron dèl ròye. 


Hoûte ! On-z-ètind l' vint 

Fé 'ne arèdje di tos lès diäles, 
Èt l' pléve, di sès dints, 
Hagne è l' bacanäle. 


Coûke-tu. T'as l' plora 

Èt l' mora bin trop-z-ahèyes... 
C'èst todi lalir-lala 

Avou lès feum'rèyes. 


Priyire 


Lucèye, ni djouwez nin avou m' coür come vos fiz 

Dè volant qu' vos r'lanciz d'on si mèsse còp d' raquète, 

Li prumire fèye qui dji v' vèya, pitite djouguète, 

La qu' dj'a dim'nou bleü d' vos — èt l' mâ n'a fèt qu' frudji —. 
Li bèle êreür dè djoû tote rus'lante di solo 

Èwalpa noste amoûr si lontins, m’ binaméye, 

Qu'i n' fâreüt qu'on p'tit mot, on p'tit mot d' vos, Lucèye, 
Po qu' so nos deüs vizèdjes èle riglatihahe co. 

, 


Nut 


Qu'è pou-dj' si vosse vizèdje 
Vint habiter mès nut' 

Èt s' porminer sins brut 

È plin mitan d' mès sondjes. 


Si vos lèpes di rozéye 
Tchantèt come on prétins 
Tos lès mots qui dj' ratind, 
Èt si m' coûr s'èsblaw'téye ! 


Li nut', c'èst m’ pan d'amoûr 
Qui vos-oûy ont prusti. 
Vosse vizèdje i fèt s' nid 

So dès pinséyes di vloür. 


Doleür 


A-t-èle situ sins coür assez 
Po d'ine parole tot rèfacer, 
Po d'ine parole tot mascässer. 


Dj'in.méve, si drovant à l' loumire 
Dè matin, è l' rozéye dè cir, 
Si boke ossi frisse qu'ine tonire. 


Dj'in.méve dèl veüy roter — in-andje 
Clintchive si tièsse —, dj'in.méve sès hantches 
Èt sès p'titès mins totès blankes. 


Diu, a-dj' sofrou, a-z-i sondji, 
Dispòy li djoû qu'èle mi dèrit 
Qui s' coûr ni m' vèyéve pus volti. 

Adrèsse 


Alez-v' bate po lès strins tote vosse vèye èt ratinde, 

Sins profiter dès djoûs, dim'ni vile sins-ètinde 

Lès plézirs qui v's-avez l'êr dè taper a rin? 

Vos pòriz l' rigrèter, bacèle. Lès-arincrins 

Ont vite fèt d' s'instaler d'vins lès cwènes d'ine mohone. 
Bèle Lisa, poqwè n' nin drovi l'ouh qwand dji sone, 

Mi, qui v's-apwète on codr èt qui fèt l' dreòt dè djed, 

Mi, qui n’ dimande qu'ine sòr : ploki lès-eüres sès-deds. 


Nedre tchanson 


Li pléve pout toumer a lavasse dès djoûs â long, 

Li brouheür s'acrotchi a totes lès cohes dès-abes, 

So l' feü li cok'mär tchante li min.me pitite tchanson. 
Lès lames si r'ssouwèt vite a l' tcholeür d'on hüfion, 
Èvoyanz nos displits å diale. Bone porminäde !... 


Mins dj’ so mièrseû è l' dilouhe di |'arire-sézon... 
Si dj' rèye, dji fê lès cwanses, ca m' coûr è-st-a brébades. 
Sins lake, li vint sofèle dès-êrs di porcèchon 


Èt dès neürès-idèyes è m’ tièsse, a l' kimèlade... 
Èt dji beüreü volti on vére di fwért pwèzon ! 


Ribote 


Buvans nosse vêre, vi fré, ni sondjans pus a rin! 

Oûy, dji so-st-à l' dilouhe, dji tchoûl'reû sins-ahote. 
Oüy, nos bedrans cèkes èt tonê ! Èt qui m' chagrin 
Pète â solo come ine vèsséye ! Nos f'rans ribote ! 


Bâcèle, apwète à beüre, dèl bone bire dè payis! 
Dji beürè fot rèézon,... po-z-èsse sô, come ine bièsse ! 
... Djèl vèyéve si volti, èle m'aveût toûrné l' tièsse... 
Èle m'a dit tot riyant qu'èle ni voléve pus d' mi! 

Rodvièdje 


Rotvièdje ! So lès bètchètes, mi coûr a porsit s' vôye. 
N'âyiz nole sogne, dji n' wad'rè nole pike conte di vos. 
Pusqui vos n'èstez pus è djardin ad'lé mi, 

Mès sondjes batèt l' campagne... Vos lèpes come dès cèlihes, 
Dji lès r'veü, vosse bleüve taye èt vos flotchètes di tch'vès. 


Dji va m'assir tot pèneds so l' banc dèl gloriète, 
Wice qui nos nos-avans tchoufté dès-etires a long... 
Li tins coûrt, ènnè va, mins todi i ramon.ne 

Li pus mamé dès d'zirs wice qu'i fout pris è cèp”... 
Èt l' djalofrène, asteüre, a mès pids èst bin mwète. 


A Charly Gilon 


Qué fayé tins, i ploût. 
l ploût, èt dji m'anôye. 
l djèmih" so lès vôyes, 
On direût qu'èles sont d' doû. 


l ploût. | fèt bronkis’. 

Qwè dire ? | ploût sins r'la. 

I m’ sonle òre dès ploras 
D'vins lès fleürs d'on sankis’. 


Dilouhe. Toürmint dè coûr. 

Dji fruzih èt dji tòze... 

Li plêve ni m’ done nin l' tchise, 
Parèye a mès-amoürs. 

Leune, dji n' so nin rim'nou 
Po t' diner l' sérénäde. 

È m' tièsse, fèt tot bablou 

Èt m' coûr èst bin malade. 


Dji n° vin nin po tchoûler 
Come ca s' fét d'vins lès lives. 
Awè, dji m'a broûlé 

Lès-éles, èt coula m' grive 

Li codr. Mins dji n' so nin 
Pièrot, leune bone doudouye, 
Pièrot, babò, boublin, 

Avou lès lâmes âs-oüy. 


Dj'èl rik'noh.... dj'a ploré 

Di trop” sondji a lèy. 

Mins dispòy, dj'a djuré... 
D'èsse mésse di m' dèstinéye. 


A m' souke d'òr 


Dishovreüs dès payis d'a-lon, 
Vos-6tes qu'a coti long èt ladje 
So lès mérs, ahäyants mat'lots, 
Rodjes capitin.nes à coûr savadje, 


Martchands d' märticots, d' papigayes, 
Buveüs d' rom, di djin’ èt d' wiski, 
Tchanceleüs ! Come vos lès troviz gayes, 
Come èlle èstit bèles a louki, 


Lès djon.nes crèyoles an cotinäde, 
Galiotéyes di totes lès coleürs ! 

Dèl flibust'réye, dj'a l' coür malade ! 
Mi souke d'òr èvòye, c'èst l' hiyedre ! 


Dji sondje a cou qu' vos-avez fèt, 
Èt qui dj vôreü bin fé parèy 
Èt qui dj' sèreû tél'fèye rifêt 
Si dji qwitéve mès totrnik'rèyes. 


Dji sondje, dji scrit, dji fè treûs pas, 
Dji louke, dji hodte,... n'a rin qui candje. 
ï m’ sonle qui dji vike à mâ-l'-vât, 

Qui dji d'vred rèvoler di m' brantche. 


Ine pitite gote di clér pèkèt 
So l' vôye qui mine à Dréye. 

Vos lèpes, vos tchifes, qués bons bokèts ! 
Vola m’ coûr qui s' rafèye. 


Mins lès dâliyäs ont morou 
Après lès djeûs dèl fièsse. 
Lès-an.néyes, wice ont-èle corou 
Tot passant dizeü m' tièsse ?... 


È l' gloriète dè pont, dji ratind 
Tot loukant cori l'êwe. 

Lès plopes hil'tèt. Ni r'vinrez-v' nin 
D'vant qui m' djon.nèsse ni s' séwe ? 


N'a nou si bé solé qui n' divinse ine savate. 
Sondjiz-i on moumint, la qu' vos-avez vint-ans, 
Vos qui lès fèt blasser come vos volez. Torade 
Vos l' rigrèterez, bacèle, di tot fé a mitan ! 


Sondjiz qu'on djoü vos sèrez vile, racrapotéye, 

Adon qui vos n' vèyez qu' tot ròses èt vèrts botons. 
Vos-èstez djon.ne èt bèle, ni gâtez nin l' potéye 

Èt mostrez qu' vos-avez bin pus d' sins qu'on malton. 


Ni tapez nin l'amodr a rin, c'èst fleür di djôye. 
Hoûtez m' consèy, ni rètchiz nin so lès radjods. 
Profitez d' vosse djon.nèsse èt sûvez bin vosse rôye. 
Vos v' magriyerez d'aveür lèyi l' plèzir so l' sod. 

Plêve 


Li bone grosse plêve d'avri azinguèle so lès teûts. 

Qui n' veût nin volti l' pléve gwand èle tchante so l' pavéye ? 
Mi amoûr èst florou èt mès pon.nes rèvoléyes. 

Mès histous, djus d' mès bagues, dji lès hed, dji lès heù... 


A deûs còps 


Ïr, divins mès brès', vos ròkiz come on colon. 
Oùy, dji n'a pus qui l' plome qui m'a d'moré è l' min. 


Ïr, nos buviz a deus divins dèl pôrçulin.ne. 
Oùy, c'èst tot seû qui dj' beû èt qui dj' groumetéye so m’ pon.ne. 


Consèy 


Lèyiz 'ne gote cès romans. | v' todrnèt l' tièsse, mi fèye. 
Vos vikez d'vins lès sondjes qu'ine òte qui vos a scrit. 
Vinez pus vite dizos l' claw'con. | rambòméye 

Si fwért qui totes vos pon.nes, vos lès-alez roûvi. 


Apèrdez qu'ava l' vèye i fåt savu fé l' part 

Dèl bété qu’ tos lès djoûs nosse bone tére vis-apwète... 
Ca l' codr tot djus èt lès-idèyes ava lès cwäres, 
Vos-avez qu'arawe gou qu'i fåt po fé bèrwète. 

Mas' 


Lès gruzês so l' paki hiyetèt come dès clabots. 
Li cir avise fwért vi avou s' tchènowe pèrike... 
Mins l' solo a r'tapé po-dri lu tot d'on côp 

Lès grimèdjes di l'iviér come on hopé d'èrlikes. 


Djardin d' vèye 


Lès-aléyes sont pahdles, l'osté èst tot-avä. 

Ine crapòde ad'lé mi a passé come on vint... 

Wadjans qu' c'è-st-on radjodr ! Come dji loukive as steûles, 
Dji sondja qu'ine posteüre avedt fritch'té â diale... 


Dji sondje qui dj' rote ad'lé vos, avou l' vint 
Inte lès-abes qu'il acrotche. 

Li djoû d' Pake fris’ èt r'dondihant d' clokes, 
On djod tot clér a-d'vins. 


On veüt so vos tch'vès dès spiteüres di sôye 
Vinowes la tot bwègnemint, 

Èt vos pids potch'tèt â mitan dèl vôye 
Come ine pléve di frumint. 


Li pléve ? On n'i tüze nin, üreûs qu'on-z-èst... 
Mins volà qu'èlle aspite 

D'on côp! Elle a l'ér d'èsse so l' houp'diguèt !... 
Mètez-v' a houte bin vite 


Divins mès brès’... È plin mitan di s' teûle 
Èt dès pièles qui lühèt, 

Loukiz, l'arègne a tèhou — c'èst s' djowê — 
Ine fruzihante sitedle. 

Li bahe 


Dismètant qu' lès coucous si pièrdit d'vins lès tèyes, 
Lucèye, dji boubinéve vos tch'vès atou d' mès deûts. 
Vis-è sov'néve ? Lès tchärs wignit d'vins lès havéyes. 
L'amoûr qui nos-aveüt rindou si mälureûs 

Mètéve atou d' nos tièsses ine corone di doüceür... 
Dji v' rabrèssa. Vosse boke aveüt-st-on gos’ di pan, 
On gos’ di lâme ossu, di rozéye èt d' brouhedr... 

Èt dèdjà dji m' sintéve ossi fläwe qu'in-èfant. 


Houssé 


C'è-st-on houssé qui passe so sès longs pids tot bleüs 
Èt qui lèt po-dri lu ine bone odedr di fodr... 

Ci djoû-là, li bourasse rètchèssive lès froûleûs 

Tchèts, èt sès toûbions kisèmit l' pléve ava l' coûr. 


Éva, rap'lez-v', nos detits èstit k'mèlés èsson.ne, 
Èn-on tchèri wice qu'on-z-avelt rintré l' coucou... 
Bâcèle, dji sondje à vos, dj'imadjinéye sins pon.ne 
Vosse boke d'èfant pahòle èt vos-oûy di spirou. 


Éléjiye 


Vosse clér vizèdje èt vosse pé frisse come dèl rozéye, 
Vos-oüy, vos lèpes qu'èstit dim'nous lès fleürs di m' vèye, 
Li bon tins d' nos radjoûrs, Lucèye, led doûce tchaleür, 
Li vol'té qu' nos-avis dè creûre, dè todi creüre 

A l'amodr, là qu' passit lès-ostés, lès-ôtones, 

Lès doûs mots qu’ nos nos d'his à pègnon dèl mohone, 
Cès hantèdjes sins rat'na qui nos brodlit, färè 

L' hazard télefèye po lès fé raviker. Vinrè 

L'iviér avou s' nivaye, li prétins èt mutwèt 

Podrè-dj' bahi sins r'la vos deüs-oûy di bluwèt. 

Ine bèle djoürnêye 


1. MATIN 


Li solo èst pindou à l' copète d'ine grosse peüre, 
Li foür qu'èst tot rossê nos-avòye sès sinteürs 
Èt l' tére, si wime, rèfonce là wice qui nos rotans. 


On djoû d'osté tome a l' valéye èt nos sintans 
Qui l' loumire nos fièstéye. Li rozêye fèt dès pièles... 
Li véye èst la, èt d'vins sès camatches èlle èst bèle. 


Come on colon qu'areGt rèvolé d' vos deüs mins, 

Li payis d'vins vos-oûy s'a tapé djoyeüsemint. 

Èt l' bon vint bate dès-éles, s'ènonde èt r'vint frinquèt, 
Si k'mèle è vosse hanète èt djowe avou vos dij'vès. 


2. DOZE EORES 


Doze edres. Li grand solo come ine oranje di feü 
È bled bansté dè cir blame. Èt c'èst po nos deûs 
Ine fwète liqueür qui stitche èt rèhandih nosse coûr. 


L'Ardispène qui sorèye, a l’ tchaleür done radjoûr. 
Dj'ènnè còpe ine picéye qui dj' tchòke inte di vos dints. 
L' pan dè bon Diu n'a-t-i nin l' gos’ di nos sièrmints ? 


So l' côp, c'èst tos lès djeüs di l'èfance qu'on s' rapinse. 
Qu'on-z-avetit bon, sins nole idèye di l'ègzistince... 
Asteüre dji sé. | m'a rin d' mèyeü qui di s' piède 

Ine fèye po tot è l'êwe d'ine loukeüre qui promète. 

3. A E! NUT 


D'on côp, l' solo s'a lèyi djus po-dri lès plopes, 

Èt lès nüléyes come si èles ni polit pus hope 
Acrotchèt leüs frâgnes d'ôr, èt ca fèt come on lét 
Wice qui l' djod s'èdwèm'rè di s'aveür sansoülé. 

Tot s' ripwèze, on diredt qu'atou d' nos deüs l'êr hoûte 
Lès-odedrs d'ine djotirnéye qui fourit bin trop coûte. 

La bin lon, on-z-advène li disseülance dès tchamps. 

Li vwèzinèdje èst si pahile qu' nos nos téhans... 


Dji v' rac'dürè, maméye, londjin.nemint, sins rin dire, 

Po qui l' vòye mi parète pus longue qui l' cisse d'ayir, 
Lès-oûy tot magnis d' nut', hoûtant vosse coûr, pièrdou 
A l'idèye di v' qwiter disqu'a d'min, so vosse soi, 


Li bleüve plêve èt l’ gruzé si savadje 
Polèt r'dohi, 

l n° candj'ront rin à vosse vizèdje... 
Fez vosse flokèt ! 


Èt vosse boke èst-si-z-apétihante 
Qu'on hagn'reût d'vins. 

C'è-st-insi. Poqwè aler disconte ? 
N'a rin d' novê ! 

Vos p'tits deûts frähüles come dès cohètes, 
May rin n' poürè 

M'èspétchi d' lès fièsti sins-ahote... 
Sèyans-üreûs ! 


So mi spale, lèyiz-aler vosse tièsse... 
L'avez-v' houmé ? 

Li prétins fèt qu' vos-èstez toûrnis’... 
Fèt bon sondji. 


Vochal li nut' à grantès-ascòhéyes. 

Èt s' plantiveüse afûleure 

Racoûve lès moustatches dès wassins 
Èt lès stitchantès babes dès wèdjes 
Dè payis qui s'èdwème. 


Djèl hoûte qui ròkéye èt sofèle, 
Dj'ode li souweür di s’ cwér, 
Dji l'ò roter èt qui s' piède 
Avä lès blancs viyèdjes 
Parèyes â meune. 


M'avise qu'èlle a fêt on grand sène, 
Ca lès clokes à l’ voléye 

Tchantèt tot la qu'èle passe 

Avou leûs bonès vwès 

Totès pähüles. 


Loumire 


Vos-èstez bèle 

Come ine corone di hamusté 
Acrotchéye a 'ne brantche di mèléye 
Èt qui r'glatih à l' vèspréye. 


Vos-èstez bone 

Come ine rin.nète qu'a stu codowe 
Divins l' loumire dè cir d'òtone, 
Ine rin.nète plinte di solo. 


Èt dji v's-in.me, 

Mi binaméye, si clér'mint 

Qui l'éwe qu'aspite foû dèl fontin.ne 

Èt l'êwe di m' coûr sont lès deûs min.mes. 


141 


Djòye 


Sint-Mati ! Av'-oyou ? Est-ce possipe ? Li bon Diu, 

Po l' prumi côp c't-an.néye, fèt doguer sès baguètes ! 
Qué boneûr, Louwisa ! L'osté è-st-a l'awête. 

Maméye, li vèye èst coûte èt nos n'èstans nin vis. 


Tchòkans l' machène à kedze â pus lon dèl couhène ! 

È cofe, lès neürès cotes ! Èt qu'on n' lès r'ssètche nin foû! 
Awè, dji vou roûvi lès romans qu’ dj'a léhou, 

Èt m' piède divins vos-oûy sins may riprinde alène. 


Totes lès muzikes mèléyes 
D'amodr hossèt l' miracoléye 
Qui dj'sin d'lé vos. 


Tchüzihez, m' binaméye, 
Li pus doûce, li pus bèle touméye 
Djus dè solo. 


Wärdez-l' po lès-an.néyes 
Qwand n' sèrans k'bouyis dèl beülêye 
Èt malureds. 


Waòrdez-l"... èt qu'èle bot'nêye 


Magré lès-iviérs èt l' djaléye 
Rin qu' po nos deûs. 

Tchanson 


Lès frin.nes si loukit bleûs 
A l' fristé dèl vèspréye... 

Dèl pléve à long dè djoû, 

Ç'aveüt stu l' lètanèye. 


Li nedr tchèt dèl vwèzène 
Aveût ridé dè teût. 

Li vint codéve lès preunes, 
Dj'èl z'aveû rapwèrté... 


Dj'avei fèt dès botkèts 

Po mète divins lès vases, 
Èt m' coür èsteüt djont-ked 
Magré tos lès lavasses. 


Qui vos tch'vès èstit bès 

È l' loumire, m' binaméye !... 
Lès frin.nes si loukit bleûs 
A l' fristé dèl vèspréye. 


Som'nance 


Wice sont-èle don, nos binamêyes ? 
Nos radjoürs inte li nut' èt l' djod, 
Lès strindèdjes, lès sièrmints si doûs, 
Lès basses mèsses èt l' miracoléye, 


Lès clokes, totes lès clokes qui sonit 
Divins lès-odeürs dèl vèspréye, 

Li prétins èt lès claw'conis, 

Dès bès-oüy li loumire doréye ?... 


Awè, c'èst l'eûre dè dire adiè. 

Lès colons toürnèt d'zeû l' viyèdje. 
Li coûr a wardé tos sès s'crèts, 
Amoûr, po fé on long voyèdje. 

afüleure, vêtement. 
ahote, arrêt, halte. 

arawe : qu'—, énormément. 
ärdispène, aubépine. 
arincrin, toile d'araignée. 
bablou, ébloui, étourdi. 
babò, nigaud. 

bansté, panier. 

beülêye, bourrasque. 
blasser, céder, plier. 
boublin, niais. 

brébade, lambeau. 
bronkis', brumeux. 
cäkêye, grand nombre. 
camatche, vêtement. 
claw'çon, fleur de lilas 
coti, aller et venir. 
cwäres : ava lès —, distrait. 
displit, dépit. 

djalofrène, œillet. 
djont-keü, coi. 

djouguète, fille écervelée. 

Glossaire 


frahdle, fragile. 

frudji, croître. 

galioter, parer. 

hämusté, gui. 

hanète, cou. 

histou, déboire. 

hiyeüre, déchirure. 
houp'diguèt : so l'—, en goguette. 
houssê, averse. 

hüfion, verre à liqueur. 
magriyi : si —, se dépiter. 
pähüle, paisible. 

papigaye, perroquet. 
pavion, papillon 

plantiveüs, ample. 
rac'dire, ramener. 
rambômer, embaumer. 
sansodler : si = s'épuiser. 
sankis', bourbier. 

séwer : si —, s'esquiver. 
tchoufter, baisoter. 

tonire, coquelicot. 

wassin, seigle. 

wime, humide, 

A l' bale 


(Dorinne) 


Lès-èquipes di Dorène èt d' Furnau èstint broke a broke. 
Fwärt au fwärt. Dorène purdeut on djeu, pwis c'èsteut l's-ôtes. 
Furnau vineut do fè quatòze à quatòze. Au dérin djeu astedre ; 
on djouweut a quinze. 


Lès djouweüs divenint ènovrès todi d' pus; is t'è cayint 
dès frawes, a s' catchi dri l'aye. Onk chiteut au tamis, èt 
l's-òtes ricassi dès canadas. 


Li livreû d' Furnau mèt s' prumire bale coûte. Pwis Dorène 
è r'fout deûs mwaijes di rote. Cor one livréye coûte; one 
chaléye da Dorène. Pwis on clotchi; li bale, avou l' vint, va 
pètè su lès toles do baur da Dèfossè. Quarante a deûs !... 
Strindant ! s'apinse Carote quand i baure aus cautes. Tot l' 
min.me, li dérène èva bone : Ê! Chale, c'èst da twè! Pate 
trawéye ossi nosse pitit mitan. On mirauke qui l' mouchi a 
mètu s' mwin rate assèz su l' bale qui fieut l' colèvrot dins 
lès pirètes. Chasse ! 


Chasse aus mouches quausu. Lès cis d' Furnau, qui moussint 
o strwèt djeu, l'avint dèdjà bone. One chasse si lon, sés', Va 
qwére ca, twè ! 


C'èsteut à Piére dau Buk à rivlè. Si prumire livréye ci djeu-ci. 
Furnau èsteut dèdjà a place; Piére rausteut s' want, li dos 
toûrnè au tamis. 


. « Si dj'èsteu d' twè, di-st-i Djâque, li grand mitan, tot bas 
à Piêre, dji saye do stritchi m' bale èt pèrcè lès passes ; one 
chasse véla, sês’, eüreûs la chance! Mins dès còps...». 
« Non.na ! di-st-i onk dès passis, còpe ti bale ètur li p'tit èt 
l' grand mitan : onk qu'ènn'a d' trop èt l'òte nin assèz. S'is 
p'lint crochi led bale ou n' fè qu' do l' riftè, qu'èlle ireut 
mwaije. » 


« Nn-alans todi saye do fè come po fè ! » Èt Piére s'a r'toûrnè 
po rivlè, en rabachant l' pène à s' calote ; ca il aureut ieû l' 
solia dins sès-ouy. 

. «Ê! valèt, nin dandji do tant pèsselè, a-t-on criyi, onk 
di Furnau dandjered ! nos l'avans todi. ». « Ti n'è sês co rin. », 
at-on r'clapè d' Dorène. «O bin siya! » 


Lès r'waitants, d'au lon insi, on-z-aureut dit deûs comèléyes 
di copiches : dès djins tot sèrè; èt ga bròtieut pés qu'a l' 
passéye divant lès ausses. 


Piére vèyeut lès djouweüs è leds places : lès passis ascro- 
pus : « Aléz! Djòsèf! aléz, Tave!» Li p'tit èt l' grand mitan 
toürnès après li. D'è s' place, li mouchi cor avou lès djins. 


Tot d'on còp, Piére a bin seû ci qu'il aleut fè. Si bale ireut 
drwèt èwou qu'i l' v'leut mète. Come i l'i pwatreut... C'èst drole, 
one bale insi qui t' vas rivlè : dès còps, èle ti d'vint one 
sagwè d' binin.mè, d'amitieüs ; on l' frotereut su s' massale, 
come doûce à l' pia... Li bale qu'i ròleut ètur sès deûs mwins, 
pwis l' fè dansinè... 


Èt tot r'waitant li strwèt djeu, i rècule sagwants-ascauchiyes. 
Bale !.. On-z-a oyu one auto montè l' Tchèstréye... Piére s'è- 
nonde... On n'a pus vèyu qui l' bale; li bale filè dizeüs lès 
passis qui s'avint stampè... Nin trop wòt; todi wòt assèz; au 
r'cwè do l' maujon do maisse ; ca i sofleut d' bije. Li p'tit mitan 
Si fout su |’ costè po n° nin jin.nè li grand mitan qu'ènn'a d' 
trop, qui s' ritoûne po veüy zoublè l' mouchi. Trop p'tit, é fil 
po rascoude cit'lale ! Li bale passe dizeüs s' mwin, èt r'toumè 
o l' vòye pwis caròlè jusqu'à su l' sou d'èmon Dèfossè... lute ! 


Do fond, on-z-a oyu criyi. Pwis — li cinsi do Mont qu'aleut 
r'awêre sès vatches à c' momint-là po mode, mè l'a dit li 
londemwin — t'aureus bin pinsè a on gros bègnon qui tipeut 
su l' Plin one tchèdje di cayaus; lès djins ont bwèrlè come 


por on-acsidint. 


Su l' djeu d' bale, ostant veüy one moche qui saume : totès 
moches qui s' siyenut abiye abiye tot grèlè, èt d'on plin còp, 
tortotes si vont raploüre èchone sèréyes. On v'leut pwartè Piêre 
a spales. Lès cis d' Furnau riwaitint d'au lon, bourès, kiboutès 
pa lès djins d' Dorène qui vorint. Dèdjà saqwantes èralint. 


« Nn-èstans championat! nn-èstans championat! » ènn'aleut- 
èle Mariye dau Pènant, dimeuréye tote seûle dizos s't-abatu 
'qu'èle wide a bwâre quand on djouwe. C'èst lèye qui tint l' 
cabarèt do djeu d' bale. « Nn-èstans championat! » A l' difin, 
èle sogloteut come one qu'a on maleür d'arivè. Ca binauje ou 
d'lodjiye, c'èst parèy, ça mi, è s' faut-i qui dj' tchile... Èt n’ si 

sèpe rawè tot-on timps do somadji, li p'tite piwitche ! Pwis 
èlle a ratemint rèbizè po coplè s'tome o l' maujon, en tot 
r'foürbant sès-ouy, avou, dins one bwèsse aus cigâres, sès 
caurs qui chiltint dizos s' brès... Po r'moussi, èlle a d'vu fè 
l' toi pa li dri. Lès djins, po lès fè brokè tortos o cabarèt, il 
aureut falu on bourwè. 


Asteüre, su l' vòye, saqwants crabayes, zèles deûs ou trwès, 
tchafiautes èt èfoufiyes, lütchint a galant po-z-achèvè l' dimègne. 
Pus lon, one cope qui balodjeut èt s' porminè pa l' brès. 


l n' dimeureut pus su l’ djeu d' bale qui quate ou cinq vis-omes 
po ratinde dji n' sé qwè. Divant d'èralè piyame miyame èt 
taurdji tènawète en tot causant. Ca l' solia d'au lon lumeut todi 
su lès teuts ; ci n'èsteut nin co t't-a fait l'eüre qui lès tch'mi- 
néyes rifumièt, qu'on ravike dins lès maujons po-z-apontyi do 
sopè. 


(f) Auguste LALOUX, R.N. 


Vüzion 
(Houyet) 


Nos-aurins si bon si vos v'liz : 

Dji tchantereüs mèsse dizos l' gayi 

Timps qu' vos mètriz autod d' vosse tièsse 
Dès blankès fleürs po nos fè fièsse. 


Dandji d' rin dire : on s' veut volti 
Èt si on d'medre là sins moti 

C'èst qui l' boneür è-st-a l' dicauce 
Come li louwin qui boute o l' pausse. 


L'èfant qu' nos-avans fait nos deûs, 
Quand djè l' riwaite, dès còps dj'ai ped. 
Quand tè l'aurès spani, qui f'rès' 
S'i gn-a qu' do pwin rayi o l' drèsse ? 
Georges SMAL, R.N. 

Ariêre-séson 
(Nivelles) 


No djardin nos ratind dins 'l casuwéle nieunéye 

D'ène tére ariére-séson qui londjine èt finit. 

No bon vi banc s'astoke conte èl pègnon blanchi 

Dins 'I blond tacha d' lumiêre, asto d' l'aye dèsfeuyetéye. 


Èl solèy stind sès-ombes su lès voyes, lès-uréyes 

Yèt ‘| chame dès blanchès roûses couminche a s'inruni ; 
Lauvau, dins lès brouyards, on vwèt rire lès courtis, 
Dins no djardin d'octòbe, c'è-st-ène-eüre rapéjéye. 


Èl timps ride... èl timps passe... èt no-n-autone èst là; 
Nos-avons ieü dins 'l viye du solèy, dès guèrjas, 
Vos-avèz sti 'm printemps, èm-n-èsté, èm lumiêre. 


Pèrdon', ène viye chabraque, fachon' çu qu'a flani, 
Nos lind'mins sont co là djusqu'au fin d'bout d' l'oGrniére, 
Çu qui compte audjoürdu, c'èst l'eüre qu'on fét ‘rglati. 


Marie-Louise LEDRUT-CHOISEZ, R.N. 


Dè su du payis dès grands bos... 
(Oignies) 


Lè payis dès grands bos qu'an wèt pa d' tous costés, 
C'èst m’ payis, c'èst m’ viladje, c'èst mès pus bias-èyêrs. 
C'èst dès-odedrs dè l' tére ou bén dè l' rin.ne dès prés 
Qu'an cwèdeut l' lang du ri, du costé dè l' Pairière ! 


C'èst dès clairs mots tchantés, spitants come dès mouchans ! 
C'èst l' Bati, c'èst l' Trau-Diale, lè voye dè l'Am'riyin.ne, 
L' Culot dès-Avocats, l' Trau dès Pauves, Môrimant ! 

C'èst l' Tayète au Palot, lè Fache, Mariye-Fantin.ne ! 


Èt l' bleû clotchi d' l'èglije qui r'lut come du vèrglas, 
Au mitan dès maujones acrèteléyes su l' Fèyiye ! 
C'èst l' viladje dè mès djins agritchi au crèstia, 

Qui sè stind tout dins l' fand d' no payis d' Waloniye ! 


Gérard BAUDREZ, R.N. 

Dins lès sauyes 
(Fosses-la-Ville) 


Do timps qu'on z-a soyi 

Po z-aflachi l' grand tchin.ne, 

Djè l'a oyu ròguyi, 

Come l'ome au d'bout d' sès pwin.nes. 


Djè l'a vèyu tron.ner 

Quand l'èpe chortéve sès couches ; 
Lès tch'faus d' cinse, po l' trin.ner, 
Ont passé lès bèrdouches. 


Adon dj'a ètindu 

Lès p'tits mouchons qu' pilin.n', 
Dè lès chèvreüs strindus, 

Dins lès sauyes qui brèyin.n'. 


Désiré PREUD'HOMME, R.N. 


Finièsse di l'iviér 
(Grand-Leez) 


Dèdja l' grand vint auspèle, 
Sofèle, 
Èt disténd po todi 
L' tchaleür dès mwès d'èsté. 


L'èsté, 
Qui chufèle su lès vòyes, 
Sès dérènès tchansons 
D'ariére-saison. 


L'èsté, 
Qu'a pris l' pisinte di l'eûre 
Qui coûrt èvòye lon, bén lon. 
Su |’ tére a mitan disseüléye, 
l nos lait saquants fleürs, 


Dès bèlès fleürs di totes lès coledrs, 
Si bèles qui dj'a rovi led nom. 


Albert ROUSSEAU, R.N. 

Dji vôreüve tant... 
(Namur) 


On va d'abôrd raler è scole, 
Ca n' fait nin l'afaire dès scolis 
Qui vont si r'trover sins parole 
Divant lès cârculs à splossi. 


Dji vôreûve tant, l' djoû dè l' rintréye, 
Ni pus vedy braire lès p'tits-èfants, 
Qu'on trin.ne pa l' mwin su lès pavéyes 
Alòrs' qu'is n'ont nin co trwès-ans. 


Dès-inocints a l' fleür di l'adje, 
A pwin.ne dispièrtés au matin, 
Duv'nut couru... èt d'mèrer sadjes 
Min.me cotapés a tos lès timps. 


Come dji vôreüve lès-ètinde rire 
Quand is vontè scole su lès tris. 
Èt vedy leds bias visadjes sorire 
Po lès sinte enfin rapaujis. 


Jean TOMBAL, R.N. 


Au trèviès dè l' viye 
(Philippeville) 


Nos passons au trèviès dè l' viye 

En roubliyant lès vicants. 

Nos vikons au trèviès dès-ans 

Toudi prèssès èt toudi scrans 

Sins vèy l'èstwale qui s' dèspaupiye. 

Èy-en rutiant d' pòrter no kètche 

Nos spotchons a fait lès djoûrnèyes 
Dèvant qu'èlle edchunche moustrè l' bètch. 


Mins lès saqwès rolà d'meurèyes 
Oseneut mwins’ rade què lès vicants 
Èyèt lès-amodrs èralèyes 

Qu'il avunt coudu en passant. 

Lès coetrs... ça s' dèsfèrloque ostant 
Què lès-aïreûs trèpassèyes 

Au r'cwè dès djoûs, su l' fin d' l'a-an. 


* 
LES 


Pa t't-avau lès-eGres cafougniyes 
Faut mori a tant d' vèy voltiy 
Dèvant dè s'ènn-aler pou d' bon. 


Josée SPINOSA-MATHOT, R.N. 


Li tchanson da m' moman 
(Mettet) 


Li tchanson qui m' moman tchantèt 
A d'vu moru li min.me djoû qu’ lèye 
Pace qu'on 'nn'ètind pupont d' parèye. 
Pourtant, gn-a co dès bèlès vwès. 


Pou mia choûter ci qu'èle dijèt 
Èt rouvyi qui dj'avès somèy, 

Dji m'alès achire dilé lèye, 

Tot simplemint... come lèye vikèt. 


Èle ratchantèt quand dji brèyès 
Jusqu'a tant qui dji m' rapaujès. 
C'astèt pus aujiy pou l' comprinde. 
Si tchanson ? Èle l'aura r'tchantè 
Aus-andjes qui s'agrancint d' l'aprinde 
Pou fé lès bias djoûs do Bon Diè. 


Philippe MAUDOUX, R.N. 

In muro 
(Bonsin) 


Volou viker, volou s'èmer 
C'èst gou qu'on-z-a tofèr cwèrou 
Dispòy li prèmi dès radjous. 


ÈÉmer, c'èst fòrdji s' vèye a deds 
Èt n' nin lèyi distinde li feû, 
Èl ratoki djod après djod. 


Émer, c'èst lire divins sès-oûy 
Cou qui l'ènonde, gou qu'èl kibouye 
Sins-avou mèsaje dè rin dire. 


Pwis c'èst nos-èfonts qui crèhèt 
Qu'è vont dèdja... mins qui lèyèt 
So leds lèpes une baje, on sorire. 


C'èst lèyi passer lès noûlèyes 
Èt ratinde l'érdiè dèl vèsprèye 
Come si c'èstût l’ sine dè bouneür. 


Dismètont, lès moudreüs sont là : 
Li famile, lès-èfonts, bin va, 
On 'nn'a pus wêre di kedre astedre ! 


Lès laboratwères ont touwé 
L'imadje dèl vèye èt fabriqué 
On novê visèdje a l'amoûr. 


l n'a pus ni mame, ni papa, 
Ni sintumint, ni falbalas. 
Pus noule finièsse, pus rin qu' dès moûrs. 


Charly DODET, R.N. 


Adon-pwis ? 
(Marcourt) 


Tant dès lames ridjètèyes 
Di d'vant lès-oüy sèrés... 


Adon-pwis ? 
Li min.me voyèdje dès-asses, 
Min.mes djoûs, télès nut’. 
Li wêde a raverdi. 
Li rôzi a r'fèt s' ròse. 
On djèyi a soürdou 
Èt stinde tot ladjes 

Sès brès 
Po l'oûhê s'i assir. 
Adon-pwis ? 
… L'oGhé tchante. 

Lisa CHASTELET, R.N. 


Nûüléyes 
(Namur) 


Vos ramwinrnez d'au lon l'airadje di nos sov'nances 

Èt v' passez dins nos tièsses come au stwèli sin fin... 
Qui vos-èstiz lèdjéres tchèrdjiyes dès djon.nès transes 
Di nos prumérès pwin.nes, nûléyes di nosse prétimps. 


Nos-èstés v's-ont vèyu rafrèdi nosse crwèyance 

È totès sôrtes d'oradjes, d'amours èt d' sintimints... 

Vos porsüviz vosse vòye... Dins l' cœür, sins fé chonance, 
Vos pèziz bramint d' pus qu' tos lès cayaus dès tch'mins. 


Grijès nòléyes d'autone, poqwè ploz nos fé braire ? 
Vos grossès gotes néy'nut nos sondjes d'èmacralés... 
IGn-a qui l' vint dèl raison qu' vos tchèsse èt vos frè taire... 


Pusqui v's-èstoz nosse viye è v' pormwin.nant sins lache, 
Vos n' clériroz qui l' djoû qu’ nos sèrans èdjalés... 
Èt djusqu'a l' fin dès timps v' passeroz todi sins r'lache... 


René CLINIAS, R.N. 

Capindu 
(Fosses-la-Ville) 


On vèt co l' fleür au d'bout dè l' couche 
Mins l' frût crét d'zos, tot rastrindu ; 
Quétefiye qu'on djod, i s'rè coudu 

Èt raspèpyi dè l' keuwe a 'l mouche ? 


On n'è frè rin, i d'medre tot vèt'; 

A mwins qu'on viêr nè l' vègne rondji, 
P'tit capindu n’ s'rè nin mindji; 

On l' lérè là, tot-à l' copète. 


Miérsed la-wòt, come on nûton, 
Tot ratchitchi dins s' deure pèlake, 
Il a l'air d'one role di toubac’ 
Aclapéye su l' crosse d'on baston. 


Mins v'là qu'on djoû, pa timps d'oradje, 
Li vint èt l' plouve si distchin.nenut ; 

Li crapeuwe bole ni s' pout rit'nu, 

Si distrape èt plonke dins l’ fodradje. 


Pòve capindu 

Qui n'èst qu'one pome, 
Èt r'chone a l'ome 
Qu'a sti pindu. 


Désiré PREUD'HOMME, R.N. 


Lès mwins 
(Oignies) 


Lès mwins, lès doûcès mwins 
D'ène moman si djoliye 

Qui nos pèrdént souvint 

Pou spaurgni ène brèyeriye. 


Lès mwins, lès grandès mwins, 
Reuches èt toutes crèvaudéyes, 
Qui nos-ant d'né du pwin 
T'au-d'-dèlang dès-anéyes. 


Lès mwins, lès vièyès mwins, 
Tinres èt toutes ratchitchiyes, 
Qui n' ratindént nén d'mwin 
Pou nos d'ner ène brèssiye. 


Lès mwins, lès blankès mwins, 
Lès reutès mwins djandüwes 
Su in tchapelèt d'ardjint, 

Sins pus in deugt qui r'miwe. 


C'èst toutes lès mwins d' nos djins 
Adranéyes mais paujéres 

Qui tchantént au matin 

Dins l' soia d' leüs paòters ! 


Gérard BAUDREZ, R.N. 


Dès mile èt dès mile 


(Fleurus) 


Li solia n' luméve pus qu'ène roye 
Dola bén lon padri lès tiènes. 

Pus ène seûle âme dissus lès voyes, 
Dèdjà l' djod bachéve li mètche di s' lantiène. 
Sins brit, l' vièspréye a diskindu 
A-st-auje, tout doûcètemint, 

Su lès roudjès panes dè l' brèssène. 


Adon ! 
Curieûs come ène agasse 

Dji m'ai catchi sins pont fé d' bròt 
Dins in p'tit cwén dè l' gnût. 

C'è-st-en r'waitant l' cièl disgadji 
Èt tout r'nièti, 

Qui dj'ai vèyu dins l'afreû dèdjà fris’ 
Mile èt mile rilòjantès stwales 
Ossi r'lüjantes qui dès lârmes. 

Dès larmes, tout-a-fait come lès cènes 

Qui d'chindenut en tron.nant 
Su l' massale d'èn-èfant. 


Albert ROUSSEAU, 


R.N. 

A tos lès Walons qu'ont sti pünis è scole pace qu'is causin.n' 
come leûs parints èt à tos lès cias qu'on-z-ècoradjeüve à lès 
racuser ! 


Libérté 
R.I.P. 


(Bambois) 


On l'a mètu tot nu, pwîs on l'a mèsuré : 

Il èstedve su l' rossia, il aveûve on long nez, 

Il aveüve one marone qui n'èsteûve pus à l' mòde... 
Brèf, ça chokeûve dè l' vôy si difèrint dès-ôtes ! 


Po fé dè l' produksion èt qu' ça rapwärtiche bin, 
l faleüve qu'i n' fuchiche nin òtemint qui l' vijin! 
On l'aureüve bin ied v'lu rèssèrer dins on moule 
Ou li stitchi o cwärps one èspéce di michetroule, 


Po qu'i toürniche rademint a rin qu'on numèro, 

One èspéce di robot, on fayé bokèt d' tchau, 

Qu'on mèt on-òte è s' place sins qu' nèlu nè l' rimarke, 
Vèyan.mint qu'onk come l'ôte sont markés dè |’ min.me mârke ! 


Ca n' s'èmantche nin insi! | faut one miète di timps : 

On l' fwarciye di s' sièrvu d' mots qu'i n° comprind nin bin, 
Pwis on li tchòke è s' tièsse dès cints côps |’ min.me mèssadje 
... Èt binrade on pout vòy l'avancemint do drèssadje : 


Vo-l'-ci todi d'acòrd, on li stitche tot g' qu'on vout! 
C'è-st-one djin di d' nule paut, on fondu a Boufious : 

Il èst meûr po bate l'edwe, i n'a pus qu'a siérvu ! 

… Èt n' nin pinser, apreume ! ... Choûte, boute, rène èt taij-tu ! 


Roger VIROUX. 

Paradis 
(Moustier-sur-Sambre) 


D'abôrd qu'i gn-eûche di l'êreü su l' djardén 
Quand lès vis-omes taperont leüs d'vises 
Al vièspréye 

Èt qu'on-z-òrè bawer lès tchéns 

D'one cinse a l'òte. 


D'abòrd qu'i gn-eûche pus pont d' rachis’ 
Quand on-z-irè s' bass'ner lès-aubes 
Dins lès pachis div'nus pus fris’. 


D'abòrd qu'on seûche viker paujéremint 

Sins cassemint d' tièsse, 

Come si l'érlodje s'âréve aroké 

On djoû d'èsté 

Quand lès mouchons vont spèpi lès cèrénjes, 
Èt qu'on n' duche nén couru tofêr 

Après l' bouneür 

Come on-èfant après lès mayes qu'il a spaurdu. 


D'abòrd qu'i gn-eûche po chaque si place 
Sins jamês d'vu compter su lès caurs 
Ou lès poüssants. 

D'abòrd qui vos fuchiches là 

Po nos r'conèche èt nos causer 

A timps-a etre. 


D'abòrd qu'on n' fêye nén co bèrwète 
Po l' dérén côp. 


Émile GILLIARD, R.N. 

Si... 
(Nivelles) 


S'i n'a pupont d'amoûr pou fer frum'ji no cœür, 

Si nos-eûres son-st-à sètch, sins ‘ne tène flitche d'amitié, 
No viye n'èst qu'in long djoû, sins sourires, sins tchaledr, 
l n'a pupont d’ lumiêre su nos tchamps pèstèlés. 


Si nos n' trouvons pont d' roûses pou dèsparde sès sint-bon, 
Yèt s'i n'a pupont d' djè pou fer 'rlèver no pausse, 

S'on n' vwèt pupont d'arondes pou racléri l' coron, 

Nos n' virons pus meüri dès bias lind'mins tout ròses. 


S'i n'a pupont d' tchansons, pupont d' réves a bèrci, 

Pupont d' fleürs à mèch'ner su 'I doûs crèchant d'èl bèle, 

Si no coeur èst trop scrans yèt no djardin ‘rsètchi, 

No vik'réye èn' s'ra pus qu'in long gris tch'min sins stwèles. 


Mins ‘| mieû, ga s'roût co d' cwére a dès-aütès sésons, 
Avè dès clérs matins dins 'I nieu djoù qui louzpine, 
Avè dès bleds stwèlis, insoürcèlés d' mouchons, 

In payis grimyi d' sondjes èt d'èspwèrs qu'on-advine. 


M.-L. LEDRUT-CHOISEZ, R.N. 


Quèstion d' bèrikes 


(Mettet) 
Si vèy voltiy, c'èst c' qu'on rûtiye 
Dins bran.mint dès lwagnès tchansons. 
On l' tchante en fiant dès rigodons 
Ét co, pou d' bon, quand on s' mariye. 
105 


C'èst si aujiy di s' vèy voltiy. 

C' n'èst nin en fiant bouchi l' canon. 
Pou discomèler lès cramions, 

On s' done li mwin, ène bone pougniye. 


Lès sôdârs qui s' foutenut dè l' trike 
D'vrint pwarter dès bonès bèrikes 
Pou vèy pus clér, pou vèy voltiy. 


Avou lès crosses di leûs fusiks 
Is-èmantcherint in grand djè d' guiyes 
Divant d' bware ène bone goute di chnik. 


Philippe MAUDOUX, R.N. 


Crayas 


(Florennes) 


Co saquants-ans pou ti d'mander 

Si lès lidrds vont chûre avou l' rèsse, 
S'i gn-aura co du büre asséz 

Èt du fromadje, là, dins t' viye drèsse. 


Co saquants-eûres pou sketre lès bwèches 
Qui s' disbèlichenut dins l' tokwè. 

C'èst l' viye qu'è va, c'èst l' viye qui tèche. 
Nè l'as’ nin vèyu dins t' murwè ? 


Co saquants bwèches, bin rate dès breüjes... 
'l èst trop taurd pou tout r'cominci ! 

Gn-a t' pausse qui rinfèle dins tès gredjes, 
C'èst yér, valèt, qu' faleut prusti. 


Co saquants breûjes qui l' flame kèkiye, 
C' n'èst d'djà quausu pus qu’ dès crayas ! 
'l èst trop taurd pou prinde li grawiye 
Quand lès cindes tchéyenut a moncia... 


Lucien SOMME, R.N. 

A r'vwér, cinsi 
(Brabant wallon) 


A r'vwér, cinsi, dj'a fait m' djoürnéye. 
Vos p'loz r'mète a place vosse flaya. 
Mès coûtès kélotes sont trawéyes. 

Ël a d'dja nivé sé mès tch'fias. 


Në cachiz pës padri lès môyes : 
Lès garnéssaires sont lon dé d'cé 
A bréber l' viye come dèl manôye ; 
L'ovradje èst fait por audjoürdë. 


Lès tch'faus sont rintrés dins lé stauve, 
Ë n-a dè fodr plin led rèsli. 

Lé fotche èst sé l' moncia d' calauve. 
Dj'a fait m' djoürnéye ; a r'vwèr, cinsi. 


Vos r'troveroz sins manque dins one cwane 
L'albéte qu'a bouchi tant dès còps 

Por èvoyi pa-d'zeti lès panes 

Dès bales dé lén viè lès mouchons. 


Mins dins l' grande coû trop bén chovéye 
On n'intind bròti qu'on bérton. 

Nos marques a l' cròye sont-st-ènn'aléyes : 
Trinte ans d' pléve ont r'nèti l' tchaudron. 


— Come vosse cinse èst mwate sins djon.nèsse. 
Come ël a l'air flauwe, lë solia. 
Come èlle èst paujére, vosse covrèsse. 
Come ès sont moudris, vos gòrias. 


Jules FLABAT, R.N. 


garnessaires : garnements 

calauve : trèfle 

albéte : sorte de sarbacane formée d'une tige de sureau 
bérton : bourdon 

LES CAHIERS WALLONS 


Marie-Louise LEDRUT-CHOISEZ 


L'èscume 
dè mès sésons 


Èl Dodin.ne 


Come dès goutes dè tchanson, twès-eûres vènont d' cliper, 
D’ sü miérsedle à 'I Dodin.ne, d'zous l'èstwèli qui brét... 


Èl dimince èst moya come ène djodrnéye à 'l Trape 
Yèt 'l nwèr murwè payüle èst rimpli djusqu'a scape. 


Tout èst moürt, aflani, asto d' l'eûwe indodrmiye, 

Lès boutons soklont co su lès couches èrsètchiyes 
Èyèt deûs cignes nayont dins leû roye dè clarté, 

ls n° sintont ni 'l boun timps qui couminche à bouter. 


ÈI Dodin.ne èst si bèle qu'on dîroût ène imadje 

Min.me quand 'I nouvèle séson camuche co sès biatés ; 
Dj'afute, insodrcèléye, sès silinces, sès chucheladjes, 
Sès suspirs, sès frum'jons, sès-ombes èt sès nûtés. 


l n'avoût qu’ deûs blancs cignes... l'ètang, lisse come ène twèle, 
Yèt, dins 'l fond gris du djoü, Nivèle qui s'infardèle... 


Matinéye au boun timps 


Tout tére èyèt si doûs come in bia rève d'èfant, 

In tacha qui londjine èstind 's tène mouchwè blanc ; 
Su 'l nwêr murwè d' l'ètang, èl blond solèy s'èskète : 
Au ri qui fét "l mariyole, i conte dès-asbleuwètes. 


Muchéye dins l'ièrbe vèrniye, au pid d' l'aye du courti, 
Èl sint-boun dès violètes, ri qu' pou nos fér pléji 
Vièse dins 'l clére matinéye in bia sourire dè fièsse 
Yèt djè m’ sin fin lidjére, ostant què djè pòs l'ièsse. 

Avri pique sès magrites dins ‘| vèrte swèye du gazon, 
Lès mouchons infrouyis vont du nid au buchon, 

Dins 'I coul'bi qui s' rinvèye, dèlé ‘1 ruche qui bourdone, 
Lès pidjons, su ‘l plantchète, apèlont led pidjone. 


In coq tout-inrouyi cocârde dins lès-adjèts, 

Lès pumis a boutons f'sont craqui led coürsèt, 

Tout ravike, tout èst nieu, 'l boun timps nos-insodrcèle, 
C'èst ‘| séson dès-amoürs, èl viye è-st-a scabèle. 


Il a dès djois... 


Il a dès djoûs tèchis d’ |umiére, 
In bled stwèli rabiye nos rèves 
Yèt no cœür tchante dès nouvias-érs. 


Il a dès djoüs qu'èl cœûr dèsboürde, 
On sème dès jwès a tous lès vints 
Èy' in sourire spanit lès-is. 


Il a dès djoûs grimyis d’ souvenances, 
Mouchons d'avri, mouchons d' novembe 
F'sont raviki lès djoûs d'avant 

Come dès doûs sondjes gris yèt flanis. 


Il a dès djoûs qu'on s’ sint viki, 

Qu'on voüroût prinde èl viye a bras, 
Qu'on voüroût d'ner a plènes brasséyes 
Yèt coude dès grands tchènas d'èstwèles. 


C'èst dès téres djoûs marquis d'ène cwès, 
Chaque etre qui passe èst clér bounedr, 
Chaque padje qu'on toûne èst jwè du cœûr 
Yèt chaque moumint, bokèt d' clarté. 

Boun timps 


Audjodrdu, l'ér èst doûs pou 'l preumi coûp d' l'anéye ; 
Èl campagne dèsfrouchéye tchante èl jwè d' ravikî ; 
Lès meürèts, lès magrites, lès djoûnès tchambouréyes 
Todrnont viès 'I clér solèy leüs pétales dèsployis. 


In mièle dins ‘l cèriji aprèsse toutes sès scafiéyes, 

Ène aronde va ranch'ner pa-d'zous 'I tchènau du twèt, 

Èl vèrte tchèvelure dès-ayes frum'jiye au-d'zeûs d' l'uréye 
Èyèt 'I sau dèlé 'l ri fèt trimper sès longs dwègts. 


Tout èst tére èt payüle dins ‘| djardin qui tatèle ; 

Èl printemps, c'èst 'I lumiêre, èl tchaledr, èl biaté ; 

C'è-st-in bouquèt d' tchansons dins 'l mwès d' mé qu'insodrcèle ; 
On roubliye lès-arnokes, lès-èchèts trop coumelés. 


Vikiz vo doûs printemps, min.me si ga s'roût ‘| dérin, 
Edchiz vo cœür lidjèr come ène bule dèsav'néye, 
Chaque moumint, c'è-st-ène péle qui 'rglatit dins vo main 
Si vo sintez ‘| goustindje d'ène bèle etre inroléye. 


Èl djardini 


Dèdins 'I royon, toute dwète, il a planté 's-n-èscoupe, 
l s'èrpoûse èt s'astoke dès deüs mains su 's-n-osti, 

l m'sure dès-is 's-n-ouvradje, adamé dins ‘l piquète, 
Yèt ratasse dins 's-n-anète ès' vi tchapia bruni. 


Pa-d'zedr l'aye du courti, i vwèt ‘| tchamp d' vèrte avin.ne 
Qui lit, clére èt vikante, come in tapis d' satin 

Yèt d'lé "l bos come in scoû, planté d' saquants vis tchin.nes, 
In p'tit lapin s'èrlave dins 'l roûséye du matin. 


Èl pwéri du pègnon craque sès boutons vèrdasses, 

Èl toute preumière aronde vit s' rachir dèssus ‘| twèt 
Èy' in mièle, infrouyi, lèye tchér saquants fènasses 
Tèrchèdon qu'i s'imbroke dins l'aye dè jolibwès. 

Èl tére èst boune èt tchaude, tout è-st-a l'apropice, 
L'èstwèli èst fin bled yèt 'I vint du boun costé, 
Dèmin, on potra s'mer, i n'âra pus nu risse 

Yèt tout d'véra mirake pou ‘| sèmince à djarner. 


Chaque fleür qui va ckèpi, c'st-in moumint d'ès-n-èspwér, 
Chaque racine qui brotchera, c'èst l'ouvradje dè sès mains, 
l d'meur'ra asbleuwi in tout vwèyant 's pouvwèr 

Dièsse mésse dè fer dèl viye a parti d'in p'tit grin. 


Èspwér 


In lumiant solèy blake dins l'èstwèli fin bled, 

Lès campagnes djumichont d'zous l'oûr dès longs blés medrs, 
Lès couches d'in vi foya bèrlondjont dès spirieds, 

C'èst 'I bon timps qu'è-st-atoute, c'èst dèl jwè, du bouneür. 


Mins viès `l fin d'èl djodrnéye, dès gros nuwadjes, pourtant, 
Rodlont dins l'èstwèli leûs longuès-ècharpes grijes, 
Lès lumiêres ont fondu su 'I viladje èt lès tchamps 
Yèt 'l brouyaòrd a muchi 'I bleG cloki d' no-n-èglije. 


Quand ‘| djoûne piquète véra dèsfronchi sès nwêrs plis, 
Est-ce qu'èle nos ramin.nera dès tchansons, dès couledrs ? 

ÈI jwè s'ra-t-èle atoute dins no cœûr rapéji ? 

… À mwins qu' lès mauvés vints n'eûchonche flani nos fledrs. 


No planète à tèrtous, c'è-st-in candjant stwèli, 

Audjodrdu, c'èst 'I solèy qui fét meûri nos-eûres, 

Dèmin, c'èst dès-oradjes qui vont brouyi nos-is. 

… Mins l'èspwêr dès lind'mins, c'st-in moumint du bounedr, 

Dimince a l'èsté 


Èl matin èst plin d' clokes, c'èst dimince a l'èsté. 
Come in bia rève d'èfant, tout tére èyèt lidjér, 

In blanc tacha londjine su in coussin doré... 

On-intind 'ne longue tchanson qui court su lès-osiéres... 


Tout timpe, à l' fine piquète, on sint l'alin.ne du djod, 
Lès-odeûürs du poulieu, du vèrmousse, d'èl roûséye, 

Èl solèy, mayeté d'oùr, rinvèye èl clér djibrod 

Èy' in p'tit vint balance èl rampioule ‘lé l'intréye. 


No p'tite méso tranquiye a co l'ér dè sokler, 

No gris tchat mèzalé palante à pas d' mamesèle, 
Lès pouyes, timps èrlèvéyes, èn’ fèsont qu' cocarder 
Dins lès-adjèts d'èl cinse qui s'adaye èt bèrdèle. 


Piane à piane, èl lumiêre vit dèssiner 'm djardin, 
Èl moumint èst si bia dins 'l matin qui britiye, 
Tout èst clarté èt fledr, tout èst lidjêr èt fin... 


Pouqwè faut-i, pourtant, qu'èm cœûr pèse èyèt criye... 


Britiadjes du matin 


Èl solèy vit d' piqui sès tout preumis rèyons ; 
C'è-st-in matin doré come in vitrau d'èglije 

Qu'èl nòt' a dèssiné su 'l nwêre fèrnièsse sins fond; 
Tout brüûtiye, tout pourcache lès dérènès-ombes grijes. 


Ène cane èt sès pouyons come ène blanche pourcèssion 
Nayont pa-d'lé l'ètang, s’ dandinont dins ‘| tanezéye, 

ÈI vint qui court su ‘| crèsse fét mòjener lès buchons 
Yèt ‘| coq, d'zeür èl tchèri, rinvèye toute èl valéye. 

Èl richot clatche pus fodrt sès clérès-edwes d'ardjint, 
Lès magrites dins 'l djardin, av’ in tout p'tit brit d' swèye, 


Dèsployant, ieune à ieune, leûs fleòrs dè blanc satin, 
L'avin.ne medre arlicote sès guèrlots dins ‘l solèy. 


Dins l'ér tére èyèt frisse, tout sclidant dès-auvints, 

Lès sèt’ coûps d'ène tène cloke s'involont su `l viladje, 
Toute èl campagne s'adaye tèrchèdon qu’ su 'l tchèmin, 
Èl nwêr tchi d'èl cinse grüle quand-il intind ‘| ramadje. 


Dins 'I frèche odedr toute tchaude du bon cafè boulant, 
À l'edréye du matin, pa no fèrnièsse t't-au lardje, 
Dj'ascoute dins ‘| nouvia djoü dès blonds-èfants spitants 
Zoupler come dès gadots su 'l voyelète du viladje. 


L'eüre d'èl lampe 


L'eüre qu'on-alume èl lampe, djè l' ratind si voltí! 

Èl nüté 'rsère sès-ombes t't-alintoür dès-uréyes, 

In crèchant d' bèle s'alume, pâle, intrè lès pouplis 

Yèt 'I méso s'infardèle dins l'ér gris d'èl vièspréye. 

Èl nut' arive doücemint, doücemint, à pas d' soris, 

Èle carèsse su 'l vi mur’ lès couches d'in nwêr ronfeuye, 
Èle ramasse autoü d'ièle lès-odeürs dès courtis, 

Dès djârdins dèsploukis, du tèrau yèt dès feuyes. 


Èl lampe dèlé 'I fèrnièsse, c'è-st-ène fleûr au cœür d'odr, 
Pa-dri ‘1! vwèle du ridau, èle vèye dins 'l nwére nûté ; 

Lès fines couches d'ène boûle, dins 'I djardin qui s'indodrt, 
Brûtiont, téres èt lidjéres come ène alin.ne d'èsté. 


L'eûre d'èl lampe èst si doûce quand 'I nwêr tchét su 'm blanche 
[padje ; 

Èle incache toutes mès peûs, rapéje èl pin.ne qui m' rondje, 

Èle dèssine su lès murs dès-ombes èt dès-imadjes, 

Èlle alume èl clére flame d'ène souvenance èt d'in sondje. 


Djè ratind volti l'eûre yu g' qu'on-alume èl lampe... 

Vièspréye in Brabant 


D' vwè volti ‘1 breune qui tchét su lès p'tits blancs-amias, 
Su lès bias vèrts pachis, lès campagnes rabouréyes ; 
D'Ubièrmont squ'au Crèchant, dès Fonds squ'aus Massèneréyes, 
Èl nut’ come ène fumiêre dèsploye sès gris pènas. 


Èl longue « Valéye à 'l Dame », c'èst 'ne blanche téle dè lacha 
Toute rimpliye djusqu'a scape d'ène toute lidjère buwéye 

Qui trin.ne èt qui s'èstind, s' dèsfèrlintche su l's-uréyes, 
S'èskète dins 'l pètit vint conte lès couches d'in foya. 


In roudje solèy dè sang vit s' noyi d'zeür lès-ayes, 
l fardèle dins 's lumiêre èl cinse avè 's grande baye, 
Sinte Agate ‘lé ‘| tiyeû qui doûrt au cwin du bos. 


Su 'I longue ècharpe dè sâbe, ène longue atèléye drane, 
On-intind grûler 'l tchi yèt crin.ner dès chabots... 
Dj'ascoute èl breune qui tchét su 'm bia payis d' « La Lasne ». 


Èl kèrtin d'èl viye 


Ill a dès djoûs payòles avè l'âme qui fèrtiye 

D'acodrd avè lès fleürs, l'èstwèli èt "l mouchon, 

Dès clérs djoûs rapéjis, dès nòt' doûces èt tranquiyes 
D'acotrd avè ‘l bleû rire d'in p'tit ri d'zous "l buchon. 


Il a dès clérès jwès tout-au long du tchamp d' blé, 

Dès piquètes dè lumiêre qui f'sont blaki 'l roûséye, 

Èl pausse come in solèy qui s'arondit dins ‘| mé 

Èyèt 'I vint qui vit d' France qui fét doûces lès djoûrnéyes. 

Il a dès djoûs d’ dèsbine quand-èl maledr vos prind, 

Dès vièspréyes sins couleür, dès matins sins lumiêre ; 
Toutes lès fleürs sont flaniyes pa lès pieufes èt lès vints 
Yèt 'l cœûr en’ rachène pus qu’ saquants fèrlopes d'èspwér. 


Il a dès djoûs d' térèsse, dès bias djoûs d'amitié, 

On sème pa-d'vant nos pas dès jwès yèt dès promèsses, 
C'è-st-ène franche main tindüwe qu'on sère sins balziner, 
C'è-stin p'tit cœûr transi qu'on rapéje d'ène carèsse. 


Péles dè lumiêre èt d' payületé, 
Goustintche du mièl dès-amitiés, 
Fouch'nins d' bonté, 

Amére nwêreü d' toutes lès dèsbines... 


N'èst-ce ni tout ça ‘| kèrtin d' no viye ? 


Sètembe 


Èl court èsté èst woute... Dèdja dins lès matins 

Lès brouyards dè sètembe dèsployont su l's-uréyes 
Leüs-ècharpes dè fumiêre qui ridont doûcètemint 
Tout-au long du richot yèt s' noyont dins 'l fondréye. 


Dins lès matins frileûs, lès longs frûm'jons dès roûses 
Vènont nos rapèler qu’ lès bias djoûs sont finis, 

Lès buchons son moyas, no vi djardin s'èrpoûse 

Èyèt 'I solèy, fin scrans, n'a pus ri à spani. 


D' voüroûs avwér èl timps d' co rascoude dins ‘| piquète 
Lès goustindjes d'ène séson qui londjine èt palit 
Dins lès suspirs d'ène fleür qui triyane su 's couchète. 


Si dj'ai co in pau d' timps... dès doûs sondjes vont flori. 

No mèsti d’ djint 


lèsse èl baye, grande drouvièrte, su in djardin flori, 

lèsse èl fleür d'lé l'èspine, l'èrmède pou lès cwachures, 
lèsse èl mitchot su 'I tabe, èl tére èyèt l'osti, 

Èl clére edwe pou lès swès, èl bwèche pou lès fwèdures. 


lèsse l'ombe èyèt 'I solèy, èl lumiêre dins 'I nûté, 

lèsse in courti plin d'arbes qui soklèye pa-d'zous `l bèle, 
lèsse èl main yèt l'èspale, in-uch jamés sèré, 

Èl barque avè ‘| ramed, èl pachi pou l'antnèle. 


lèsse in tout grand tchamp d' blé qui aprèsse lès mèchons, 
Èl blond tiyed d' l'èsté qui dèsparde sès-èstwèles 

Pou fardèler d' doûceür, d'odeürs èyèt d' tchansons, 

Pou rabiyi lès cœûrs, ièsse èl lin.ne èyèt 'I twèle. 


Pou fer no mèsti d' djint, dodinon' dès bounedrs... 


Èc djod-la... 


Sètimbe couroût su 'I bos, lès finès boûles d'ardjint 
Dèspardine à 'l vinvole, dins lès mauvès bruwéres, 
Leds tènès p'titès feuyes qui brûütyine dins 'I clérière ; 
Èlle avine a l'awous’ raguéyi lès matins. 


A longueür dès-èstés, èlle ont zòné dins `l vint; 
Dès nitéyes dè pinchons li contine dès-istwéres ; 
Èlle avine fét dansér lès fènasses, lès fètchéres, 
Lès couledrs dès-ardiès, lès sint-boun du fromint. 


Èç djod-la, 'm-n-òme a mi n'astoût qu'ène pètite feuye, 
Ène pètite feuye dè boûle dins 'l séson qui s' dèsfeuye, 
In tout p'tit cœür dè feuye dins l'ér rimpli d' frum'jons. 

Èlle avodt p'tète ètou tout-au long d' sès-ayêrs 
Dèspardu dès pléjis dins 'ne toute lidjére tchanson, 
Èlle avoût p'tète come ièles doné jwè yèt lumiêre. 


Ariére-séson 


L'ariére-séson èst là, 

Èle vit stinde pa-d'vant 'm-n-uch èl blond tapis d' sès feuyes, 
Lidjér come ène èscume, 

Brûtiant come papi d' swèye qu'on cafougne dins sès dwègts. 


Èl blatche solèy d'octòbe 
Dèssine sès finès royes. 


Nos pèstèlons lès sètchès feuyes, 
Sins-in-n-èrgrèt, sins 'ne miye sondji 
Qu'ène bèle séson a d'vu mori 

Pou fer 'rglati dès blakéyes d'otr. 


L'ariére-séson èst la, 

Èle coutaye dins no front yèt dins nos mains flaniyes 

Lès dòrs èt parfonds plis 

Qu' lès toürmints d' toute ène viye ont marqui pou toudi. 


Asto du feu qui blake, 

Èl gris djoù s'alumera dins no payòle méso, 

Nos pèstèlerons lès tch'mins d'ayèr, 

Lès longs tch'mins nwêrs, lès tch'mins d' lumiére, 
In tout pinsant qu'a ‘| modrte-séson 

Lès fledrs d'èsté tchanteront toudi. 

Bouneür 


Èl bouneür, pou nous-autes, lès f'seüs d' rimes, lès sondjaus, 
C'èst come l'odedr d'in pun, ramassé dins `l closiére, 

Qu'on croque lès-is sèrés, tout rawétant ‘| |umiére 

Qui fét 'ralati 'l roûséye à `| pwinte dè chaque cruwau. 


Èl bouneür, c'èst ‘| carèsse d'in tout p'tit vint d'èsté 
Qui ride su no visädje, qui raguéyit no cœür, 

C'èst 'I vi banc d'lé 'I nojti qui s'indoûrt dins 'I nòté 
Tout choûtant dès ramadjes qui rapéjont lès-eüres. 


C'èst ‘| sourire d'ène magrite, èl zònadje d'in bourdon, 

C'èst ‘| mièle qui vit m' parler, qui m’ raconte sès-èspwèrs, 
C'èst 'I gout d'ène bleûse vièspréye quand, lon, dins lès corons, 
Lès tch'minéyes dès mésos lançont leüs tènes fumiêres. 


Èl bouneür, c'è-st-ètou ène doûce swèréye a deûs, 

Ène swèréye sins ri dire pa-d'vant 'ne bwèche qui chuchèle, 
Quand-èl cœûr bat doûcemint, qu'on n’ sè sint ni miérseü 
Pou poursòre ène planète dins ‘l brouyard qui l' fardèle. 


Vint d'ariére-séson 


Su 'I voye couleür fawine, dins lès-odedrs sauvadjes, 

Èl vint d'octòbe galope èt mambourne lès sapins, 

Lès tchamps d' mauvès bruwéres ratindont, sins briòtiadjes, 
Qu'èl fwèdeü lès flaniche dins 'l cruweür dès matins. 


Pacoup, 'I vint s' fét tout doûs, i carèsse, i bèrdèle 

Su 'I fètchére qui triyane, lès pachis, èl wayin, 

Yèt su ‘| vatche qui s' daubotze dins dès flatches dè trinèle 
Intrè lès bleûs tchèrdons yèt lès ronchis d'ardjint. 

Avè 's toupèt roucha èyèt 's visadje d'oradje, 

Il araye, i rambuche yèt télcoûp s' fét mèchant, 

l ‘rbrougne in coq fésan, i cafougne ès' plumadje 
Èyèt 'ne flopéye dè feuyes s'aflachont dins l'ètang. 


Quand novembe djumira d'zous l'èstwèli qui glète, 

Au bos, 'I séson f'ra pieure lès fawines dins 'l buchon, 

Lès feuyes d'oûr brûtiyeront come dès gayes qu'on scoufète 
Avant qu'èl vint n' lès min.ne dins 'I foncha d'in royon. 


Novembe 


Èyèt v'la co novembe, èyèt v'là co lès vints. 

No viye méso bèrcéye pa 'I doûce tchanson dès franes 
Ascoute l'arière-séson qui court t't-avau lès tch'mins 
Su 'I djardin dèsplouki, su 'l courti qui triyane. 


Èyèt v'la co 'I brouyard, èl clér qui racourcit 

Èt lès grands tchamps d' bruwéres qui soklont su lès crèsses, 
Infardèlés d' roûséye dins lès criyaus 'rsètchis 

Adon qu'èl lumiêre tardje dins 'l matin qui s'aprèsse. 


V'la co lès moûrtès feuyes èt lès gayes a 'scoufeter 
Lès puns qu'on fét parer, lès dérènès fawines ; 
Dès-odeûrs dè tèrau pa t't-avau v'nont flauner... 
On-intind dins lès bos ène apiète qui docsine. 


Èyèt v'lè co lès bwèches, lès bwèches dè boun foya 

Qu'i nos faura rintrer asto d'èl tchèminéye ; 

Tout râde dès clérès blames danseront pa-d'zous ‘| mantia 
Yèt nos 'rtrouverons nos rèves, acwatis dins 'I nûtéye. 

No grand sapin 


Dèspüs deûs djoûs, detis nòt', novembe rauvèle no tiène, 
Èl pieufe èt lès timpètes v'nont piler dins l's-adjèts, 

Èle trèmèlont sins r'lache lès moürtès feuyes toutes tènes 
Qui ourbiont, toürnont sotes pa t't-avau su ‘| cripèt. 


Su 'I fine crèsse d'ès-n-uréye, èm sapin s' dèscoubate, 
Sès racines s'agrapyont tout come dès durtès mains, 
Il èst fiêr èt co fèl maugré 'I vint qui l' bouriate, 

l 'rsère sur li sès couches qui ramounont ‘| tchèmin. 


No djardin èst transi 

yèt 'I nòt” n'èst pus qu' britiadjes. 
L'arbe djumit èt, banòle, i s' dèsfind èt s'èrcrèsse, 
l vòt co viki ‘ne baye dins `l tère qui l'a nouri, 
Dèspüs pus d' trinte anéyes, i crèche èy' i s'èrdrèsse 
Asto d'èm viye méso, stampé su 's vèrt tapis. 


Èl vint rachène lès feuyes 
qui afroyont 'ne danseréye. 


A l'èsté, lès mansaus nichine a led chènance 

Su lès couches du sapin, dins 'I résine qui sint boun, 
No méso s'indoürmoüt, vikoût a l'atombance 

Dins 'l zûünâdje dès sésons, lès roûkiâdjes dès mouchons. 


Come ène bièsse inradjéye, 

èl vint pile èt agrigne. 
| poürtoût 's tièsse si waut qu'i ravisoût ‘| solèy 
Qui, t't-au long d'èl djoürnéye toûrnoût su lès corons, 


l chüvoût lès-èfants dins 'l matin qui s' rinvèye 
ls s'indaline a scole, tout mijenant dès tchansons. 


Èl vint margougne lès couches, 
i maye pa tous costés... 

Il èst moûrt in s' batant dins-n-in botkiadje nu-z-ome, 
Èl nwére timpète d'autone a sti pus foûrte què li, 
L'Arbe cwachi yèt moudri s'a stindu pou 'I grand some 
A costé dès nojtis yèt dès rodsis flanis. 


Èl vint d'autone pitèle 

t'talintoür du djardin 
Yèt 'm sapin s'infardèle 

pou 's tout dérin matin. 


Pouqwè ni... 


Nos passons come ène feuye dins 'I vint d'arière-séson, 
Come ène voléye d' piwitches qui roye l'èstwèli nwêr, 


Téls ène bwèche dè sapin dins 'ne feuwéye à l'uvièr, 
Parèys à ‘| blanche èspine qui s' dèsfeuye su 'l buchon. 


Pusqu'èl timps d'ne vikréye n'èst qu'in suspir du vint, 
Ène lumerote dins 'I nûté, ri qu'in coup d'alumwére, 


Vu qu’ su 'I tchèmin dès stwèles, i n'èst qu'in grin d’ poûssiére, 


Ri qu'ène pètite goute d'iau dins 'l nuwéye d'in matin... 


Pouqwè ni fer d' no viye in 'rglatichant powême ? 


ÈI djoürnéye èst finiye... 


Achidez-vos, vos di-dj', èl djoürnéye èst finiye ; 

Djè vi d'èrmète su ‘| feu saquants bwèches dè foya ; 
Mètez-vos dins `l culot, l'eûre èst doûce èt tranquiye ; 
A l'uch, èl vint d'uviêr vit brére conte èl postia. 


Achidez-vos, vos di-dj', èl djoürnéye èst finiye ; 

Asteür, nos p'lons d'viser... èl bèsogne, asseüré, 

l nos faut prinde ça d' pwèds pou durer toute ène viye, 
I-d-in faut co pou d'min... pou d'min ou bi jamés... 


175 


Swèréye à l'uviér 


Èl nût’ a mis 's chabraque, èl tchambe n'a pont d' lumiêre, 
Djè m' va 'rployi 'm-n-ouvradje èt 'rloyi mès-èchèts, 

F'zez ‘ne èrmarque a vo live èyèt 'rpotison' nos dwègts, 
Mèton'-nos dins ‘l culot pou choûter 'I vint d'uviér. 


Èl feu chile èt müjène dins ‘| tchèminéye dè piére, 

Lès bréjes bèrçont doûcemint dès sadjus plins dè scrèts, 
Wétiz yèt n' boudjiz pus, achidez-vous tout près, 

Dès bledsès féyes dansont su lès gros tchènèts d’ fiér. 


Èl nût’ court su lès murs, lès-ombes ès' pourcachont, 
Ène blakéye su lès bwèches nos chuchèle ès' tchanson 
Yèt lès 'rflèts qui clignont dèssinont dès dentèles. 


Conte nos grandès fèrnièsses, in brouyard vit bèz'ner 

Quand `l vièspréye, a p'tits pwints, sins brit, tèche ès' grije 
[twèle. 

Lèchon' rider lès-eûres.. dès rèves vènont züner. 


Co l timps... 


Est-ce què djârai co ‘| timps d'intinde chucheler lès roüses 
Quand `| bon timps boute à rlaye su lès fleürs, lès buchons ? 
Èl timps d' sinti ‘ne tére pieufe qui ride ès’ main toute doüce 
Pou rafrèchi mès-eûres, fer blaki mès sésons ? 


Èst-ce què dj'arai co ‘| timps d' fer in bokèt d' tchèmin 
Pou viki dès djoûürnéyes, inroléyes dè sourires ? 

Fer spiter l'amitié qui tit tchaud dins sès mains 

Yèt co pou tüter 'I viye toute fardèléye dè rires ? 

Vir solèy èt lumiére dins 'I tout nouvia mwès d' mé ? 
Dins 'I vèrkin d'in muguèt, coude ène péle dè roûséye ? 
In medrèt qui sourit, l'aronde qui tèche l'èsté, 

C'èst dès tout doûs powêmes qui f'sont tére èl djoürnéye. 


Èst-ce què dj'arai co ‘| timps... 


A l'uviér 


Èl sapin dèlé 'I baye pòt djumi yèt ployi 

D'zous ‘| main glacéye d'èl bije qui ûle, pinche èt miscote 
Èl vint pòt bouriater ‘| roûsi qui s' raclipote, 

l pòt v'ni agrigni lès batantes sins djoki. 


Qu'èl nive odrbiye sins 'rlache su lès tchamps, lès pachis, 
Qu'in spès brouyard camuche no méso qui clicote, 

Qu'èl pieufe d'uviér vène brére su 'l fèrnièsse qui guèrlote, 
Doûci, nos stons au rcwè, tranquiyes èt rapaupyis. 


L'oûrlodje bèrdache sès-eGres dins 'l doûceür d'èl swèréye, 
Èm tchi fét dès doûs rèves, lidjèrs come dès nuwéyes, 
Yèt 'I ròse bajou d'ène lampe vièrse dès sondjes tout floris. 


Dins no viye tchminéye, èl feu doûcemint chuchèle 
Yèt l'odeûr du foya, payòle, nos-infardèle... 
Là, djè m' sin rapéjéye come in matin d'avri. 

Planète 


Avwêr ène blanche méso, toute simpe èt sins façons, 
Camuchéye dins 'I djardin lumiant d'arbes èyèt d' fledrs, 
Qui ravise dins `l solèy t't-au long dès bèlès-etres... 

Djè pouroûs rascoude là lès goustindjes dès sésons. 


Avwér toudi su 'm tabe dès padjes èt dès crèyons 
Èyèt, d'lé l' viye odrlodje qui rondje in djoû trop meür, 
Pouvwér èscrire dès mots qui v'nont flori dins 'm coedr, 
Qui vérine rapaupyi dès djoûs rimplis d' frum'jons... 


Avwér la 'm compagnon, èm compagnon d' toudi 
Pou pouvwér dire sins peû tout çu qui doûrt in mi, 
Li raconter mès rèves, min.me si c' n'èst qu' pou l' distrére... 


C'èst ç' què dj'ärous volu pou passer mès vis djoûs. 
Mins tout m'a sti bradé, èm planète èst contrére. 
… Èyèt d' su là, miérseüle, dins l' brouyard èt lès broûs. 


Min.me si... 


Min.me si l'uviêr èst long, il aprèsse èl boun timps, 

Dins lès pumis in fleûrs, lès magrites, èl djasmin 

Avè 'I wèsse dins lès roûses, lès mouchons dins lès-ayes 
Èy' avè ‘| séve qui monte dins 'I tiyeû qui s'adaye. 


Min.me si ‘| nwêre nüt' èst longue, èlle aprèsse èl clarté 
Yèt 'I fine piquète qui rit dins dès vwèles dè |umiére, 
Avè 'I solèy qui 'rsiwe toutes lès lârmes dès fètchéres, 
Avè 'I vint qui coumèle lès blondès tièsses dès blés. 

Min.me si no pin.ne èst longue, èlle aprèsse co dèl viye 
Èt sès promèsses in fleürs, sès rèves èyèt sès jwès. 
Au fond d'in cœür scrandi, ène flame danse èt britiye... 
C'è-st-in filé d'èspwêr qui astontchera nos swès. 


Em dérin powême 


Putète què d' l'èscrirai dins ‘ne bèle clére matinéye 
Quand 'I solèy dèsfèrlintche dès-ècharpes dè nuwéyes, 
Qu'i s'amousse èyèt ride su 'l murwè dès flaches d'iau 
Yèt fét ‘rlüre in-ardiè a ‘| pwinte dè chaque criyau. 


Putète què d' l'èscrirai dins-n-in djardin d' viladje, 

A l'eüre brune d'èl vièspréye, inroléye dè chucheladjes, 
Quand-in p'tit vint cakèye èl vèrte tchèvelure d'in sau 
Yèt quand-èl lampe s'indoûrt dins lès plis d'in ridau. 


Ca s'ra p'tète au boun timps, dèlé 'I ri qui bèrdache, 
Ou bi d'lé ‘1 tchèminéye pa-d'vant 'I bon feu qui cache, 
Quand-èl solèy d'awous' djugèle dins lès nieus blés 
Ou bi qu'èl vint d'octòbe djumit dins ‘| bos d'zérté. 


Djè trouvèrrai dès mots, lidjêrs come l'aluwète, 

Qui dansont come pal'voles dins 'l lumiêre dè julèt’ 
Dès vrés mots d' no walon qui spitont, clérs èt bons, 
Dès mots d'ayêr coudus dins 'I langue dè nos tayons. 


Dj'èscrirai tout d'ène trake, sins peû yèt sins faustriyes, 
Tout c' qu'èm coedr a 'rtènu su lès djins yèt su ‘| viye. 
Djè vos dirai adon dins lès mots d' tous lès djoûs 

Èl vré tch'min yèt lès scrèts pou dès lind'mins pus doûs. 


Glossaire 


adjèts, parages 

antnèle, agnelle 

apiète, petite cognée 

arlicoter, brimbaler 

atombance : à l'—, au hasard, sans but 
banôle, décontenancé 

bèz(i)ner, lambiner 

blakéye, flambée, éclat de |umière 
blaki, flamboyer, briller 

camuchi, dissimuler 

chiler, produire un bruit de friture 
criyau, cruwau, mauvaise herbe 
djibroû, chèvrefeuille 

docsiner, frapper a coups redoublés 
dodiner, dorloter 


èchèt, écheveau mambourner, brutaliser 
foya, hétre mèzalé, perclus 
infardèler, emmailloter miscoter, baguenauder 
infrouyi, affairé nuté, obscurité 


kèrtin, panier nu-z-ome, sans pareil 


péle, perle 

piwitche, vanneau huppé 
poulieu, thym 

raviser, regarder 

roja, roseau 

ronfeuye, lierre 

sadju, lieu 

scabèle : a —, a portée de main 
scafiéye, éclat de rire 
sclider, glisser 

spirieû, écureuil 

tacha, petit nuage 
tèrchèdon qui, pendant que 
térèsse, tendresse 
vèrmousse, cerfeuil 

LES CAHIERS W ALLONS 


Mièrseü 
(Namur) 


ll èst mièrsed, l' chije di Noyé, 
Addé on p'tit feu qui djòmiye. 

Il èst bin scrans d'awè grèté 

Tote li djoürnéye dins lès scrabiyes. 


Didins s' lodjis' saquants-ayèsses 
Èt one plate bûse pa-d'zos l' djivau. 
Li vint sofèle dins lès fènièsses 

l fait triyaner lès ridaus. 


Au d'zeis d'one armwére di blanc-bwès 
On p'tit molin avou s' crabot, 

Deds tchandelés d' kedve, on vi bon Diè, 
L'Aviérje Mariye èt s' raculot. 


Inte lès quate meurs di s' pòve mwin.nadje 
Li tièsse bachiye dissu s' tchapelèt, 

l splosse lès-avés au passadje 

Èt lès pâtêrs do d'bout d' sès dwègts. 


Insi va l' viye dès djins tot sed 

Quand i pièdenut leû compagniye. 

Lès djoûs d' grande fièsse is sont mièrseüs 
Por zèls i gn-a pus qui l' catriye. 


Mins il èst scrit dins l'èvangile 
Qui lès dérins sèront prumis. 

Au paradis sints Piére èt Djile 
Diront : « Intrez on v's-a rèli. » 


Jean TOMBAL, R.N. 


181 


Mariye-Nowé 
(Philippeville) 


— ÈI djoûrnèye èst bone, ga n'èst nin trop timpe, djè seû scranse. 
— Djè l' vou bin crwâre ; dins t'n-ètat ! Tu 'nn'as co pou combin 
d' timps a l' pòrter ? 

— Èl mèdecin m'a dit qu’ djè d'veu compter aviè ‘ne coupe dè 
samwènes. Djè seû anoyedse, djè voureu bin rintrer au pus râde, 
on-a bau ièsse abituwè d' fé lès voyes, pa c' timps-ci... ca n'èst 
nin gaiy. 

— Vin tout d' min.me bwaòre ène jate avou nos-òtes. 

— Non, djè m'è r'va. 

— Mins d'vant, faut qu'on s' souwaite in bon Nowé; lès-òtes 
sont la, on t' ratind, ga n' tè pèdra qu' cinq munutes. 


Maugrè qu'èle transit, Arlète pinse : « Ca n' s'reut nin onéte 
dè m'ènn'aler come ca, èl chije di Nowé. » C'èst l' vrai pourtant 
qu'èlle èst scranse. Qué djodrnèye ! Qué trayin ! Dès djins à 
n' nin è vèy èl dèbout, maugrè qu'on-edche sèrè lès-uch du 
botique pus taurd què d'abitude. A crwâre qu'on doneut |” 
martchandise ! Èt come si cè n' sèreut nin co assèz, gn-a 'ne 
machine à sous qui s'a brouyi, il a falu r'fé lès comptes ! Ca 
l'a rastaurdji d'ène grosse etre, tout çoula. 


Arlète vint d'about'ner s' casaque, èlle a rabatu s' capuchon 
su s' tièsse èt dire arvèye à tèrtous. Diâle d'iviér, va! | nive a 
gros plomions, nin aujiye dè vèy clair pou sôrti l'auto... Â !... 
tout d' min.me, ca ï èst! Bon sang !... come ça a chouflè ! Cè 
n'èst pus qu'ène èstindèye toute blanke ; tout èst nivelè, on 
n' veut pus lès voyes... Toürner a dreute... oyi mins... ayu ? 
Èst-ce qu'èle n'èst nin oute du tch'min qu'èle dèveut prinde ? 
Èle n'a rin vu en passant, il èst vrai qu'avou c' qu'il a tcheût 
èt... g' qui tchait co, c'èst malaujiye dè s'i r'trouver ; d'ostant 
qu'i gn-a pont d' maujon pou p'li sè r'pérer. Lèye qui crwèyeut, 
dèspus l' timps qu'èle fét l' min.me voye, qu'èlle èrireut bin 
lès-ouy sèrès ! Èle sint s' cœûr toquer pus râde... Non, i n' faut 
nin qu'èle s'èfoufiye, surtout nin, l'èfant ratind au r'cwè dè 
s' cœür ; i poureut s' mète a djiboter. I li faut rariver, rariver 
au pus rade. Pou r'prinde couradje, èle sè cause tout waut à lèye 
min.me : « Arlète, tu deus d'meurer paujêre, ca va aler, n'eûche 
nin ped, ga va aler. » Èle pinse à Livier, ès'-n-ome qui l' ratind 
bin sedr, il aura dandjereü aleumè lès tchandèles du sapin èt 
mète li tabe, il aura ène surprije pour lèye come èle 'n a ieune 
pour li. Livier ! ça fait deûs-ans qu'is son-st-acheune èy is s' 
vèyeneut toudi ossi voltiy. Vraimint, èlle a dèl tchance ! 

En tout sondjant, èlle a come pièrdu consyince du timps, i li 
cheune qu'èle dèvreut dèdjà ièsse a s' maujon; maugrè lèye, 
èlle aspoye su l' pèdale qui fait avanci l' tchèrète co pus râde... 
Mins què g' qui s’ passe ? V'là qu'èle sint l' vwètüre rider su 
l' nive come in batia su l' mér... in còp d' volant... èle n'a nin 
l' timps d' pinser pus lon... ès' tièsse bouche conte èl cârau, 
èlle è-st-à mitan nissiye... Mon Dieu! èl nive aveut catchi l' 
fossé... V'la s' tchèrète lès quate fiêrs è l'air! Sòrti ?... Nin 
moyin, lès-uch nè vouleneut nin s'adouvri. Casser in cârau ? 
Su l' voye èl nive continüwe a tchèy... Vaut mia d'meurer à iute. 
In mau dins s' vinte li fait r'sondji au p'tit pouyon qui ratind 
rola, li i n° pout mau, il è-st-au r'cwè... mins come i djibote !... 
| n' va nin v'li dèsclòre roçi ! Ô, non ! Non, nin ça ! Ène masse 
dè pinsèyes ès’ dèscoubateneut dins s' tièsse : « | n' s'reut nin 
l' preumi a v'ni bètchi à l' viye ène nòt d' Nowé. » Non, non 
Çç' n'èst nin possibe, i faut qu'èle fèye ène saqwè, èle deut 
ièsse couradjedse, pour li, pou l'èfant qu'èle ratind. V'là qu' ça 
li r'prind, s' mau d' vinte, èy ossi dins sès rins asteüre. Mon 
Dieu !... Mon Dieu !... Èle nè va jamais a mèsse, èle n'a nin 
l' timps, l' dimègne, quand on-a travayi toute èl samwène, on- 
in.me bin d' sè r'poser... èt pwis... gn-a l' mwin.nadje. Elle a sti 
batijiye, èlle a fait sès Pauques... mins dèspüs !... Èlle èst strin- 
dûwe, èle sint qu’ ça s'ra seüremint pou c' nit-ci... Èle saye dè 
rèspirer come èl mèdecin li a apris, mins èle n'è pout pus... 
| fait freud èy èlle èst toute frèche dè tchòd. Mon Dieu! sès 
imwins sè r'djondeneut... » ... saldiwe Mariye... le fruit de vos 
entrailles... » Mariye c'ét ène coumére come lèye, come lèye 
astedre... èle dèvreut l' comprinde... èle criye quausu : « Mariye... 
au s'codrs... pou l'amoûr d'èn-èfant... aidèz-m'! » 

Ès' tièsse toüne... todne... i li cheune qu'èle veut ène èstwale... 
deds... trwès... tout plin d'èstwales... èle sont dèskindüwes su 
l' voye... èles grochicheneut... grochicheneut... Livier!,, èle a 
criyi s' nom, télemint fòrt què lès plomions d' nive ènn'ont 
triyanè ; in tèribe cri, come èl cia d'ène bièsse prèsse a mori, 
come si s' cœür, d'à lèye, s'aveut d'churè a des. 

Dins l'èstwale qui l'asbleuwit : in visadje... Livier... 


* 
LE) 


Quand èle drouve sès-ouy, èlle èst dins sès bras, bèrciye pau 
brit d'ène ôte tchèrète à moteür ; mins c'èst drole, qu'èst-ce 
qui braît come ça ? 

— Oyi, c'èst no pouyon, in bia p'tit pouyon, bin vikant... Mèrci 
pou g' pètit boukèt d' feume-la. 


Èle sint d'in côp ène grande paujéretè qui l'asokiye toute, i li 
cheune qu'èle s'afonce dins l' nive... Mins d'vant qu'èle s'adòme, 
Livier l'atind dire : 

— On l' lomera Mariye-Nowé. 

Josée SPINOSA-MATHOT, R.N. 


Li gâtè do Bon Diè 
(Mettet) 


l d'vèt fé èdjalant dins l' crèpe ! 
Pou qu' Jésus n'atrape rin conte Li, 
in baudèt a r'troussi sès lèpes 
choufler s't-alin.ne pou Li r'chandi. 


Pou p'lu lèver l' dache en Éjipe, 

li Sinte Famile n'a nin frapyi. 

Come di c' timps-là, gn-avèt pont d' « djipe », 
c'èst l' baudèt què L'a discramyi. 


Pou mouchi dins Jérusalèm', 

c'èst co l' bone bièsse qu'on-z-a sti r'qwer. 
On s'a souvenu qu'a Bètlé.èm', 

èlle avèt totes lès qualités. 


On n' pout manquer d'ièsse amichtauve 
quand on fréquente dès bonès djins. 

Qui c' fuche su l' vòye ou dins li stauve, 
li baudèt èst bon come li pwin. 


l faut crwére qu'll vèyèt voltiy 
si viy soçon qu'on dit tièstu. 
Jésus n'avèt pont di scoriye. 
Li baudèt n'a jamais tapè djus. 


Il èst pouyu j'qu'a sès-orèyes. 

Su s' chine, on-z-advine ène grande crwè. 
Pont d'ôte bièsse n'ènn-a ène parèye ; 
c'è-st-ène doûce souvenance do Bon Diè. 


Philippe MAUDOUX, R.N. 


Nowé 
(Jamioulx) 
Nowés blancs d' quand nos-astins gamins, 


Nowés blancs qui nos rapaujint mieus qu’ dès tinrès doudoûces 
dè mouman, 


Vos-astèz woute, avoye ari d' nous... 


Èyèt l' djèsse ròse èt nouvia dou p'tit Jésus qui stindeut sès 
deus bras 


Lès lantiènes su l' nivéye, èl feu d' bougnèts dins l'èstuve 


Èyèt l' preumi crochon dou cougnoi. 


Wétèz : lès Nowés d'asteüre sont miséres ; èl pavéye potche 
dins l' bèrdody'riye d'après lès nives ; èyèt no cœür pour vous 
s'a rafreudi. 


No coedr rafreudi... 


Pourtant nos-astons tout triyanants d' five èt nos pèstèlons, 
ratindant l' goria; dès sannéyes trop tchaudes a-z-ikèts 
brotch'neut dins nos vwin.nes infléyes èt no tièsse dè djon.nia 
chile èt rambouche a r'laye. 


Sègneür, rapaujèz-nous dins nos chijes anoyeüses, èt, stindant 
vos bras — Bon Dieu, d'in djèsse ostant amitieds qu'adon qu' 
vos-astiz l' pètit Jésus dins l' chou d' vo mame — 


Èstindant vos bras, moustrèz-nous lès grandès boûyes èt fyèz- 
nous voyants pou qu' nos boutrins come a pièce ! 


Èstindant vos bras, pou nos moustrer têre èt stwèli, Mwaisse, 
a mòde d'in cinsi, timpe au matin... 


Qui moustère a sès varlèts l'awous' yèt l' blè boune a pik'ter, 


Yèt l' royète pou chacun dès pik'teds... 
Willy BAL, R.N. 


Bougnèt : boulet: crochon : quignon; san.néye : saignée; ikèt : à-coup, 
saccade ; chiler : siffler ; rambouchi : cogner; boûye : tâche. 

Djins d' tos payis! 
(Annevoie) 


Musique de E. Montellier, R.N. 


RIFRIN : (Vwès d'èfants) 
Djins d' tos payis, choûtoz l' novèle : 
Voci |' Noyé tant sowaiti. 


(CHOEUR) 
Gn-a pont d' nét po chonè pus bèle, 
Pont d' lumiére pus doûce a waiti ; 
Dins on stauve, su li strin, 
On bon Diè nos ratind. 


COPLET : (Vwès d'èfants) 
Poqwè v'nu au monde dins on stauve ? 
Tant dès palais èl ratindint... 


(CHOEUR) 
Po rèche dé nos, pus amichtauve, 
Èt l'uch au laudje po tos lès djins, 
Po pus taurd, quand i mètrè s' tauve, 
Qui pèrson.ne ni d'medre dissus s' fwin. 


(RIFRIN) 


COPLET : (Vwès d'èfants) 
On vi ome èt one djon.ne bauchèle, 
Qués droles di parints, l'a tchwèsi !... 


(CHOEUR) 
Lès mwins qui n' l'ont nin ieû trop bèle, 
Lès djins qu'i n' faut nin rabiazi, 
Lès-ouy ossi clérs qui dès pièles, 
Lès vayants, ont place dilé Li. 


(RIFRIN) 
COPLET : (Vwès d'èfants) 
Po l' richandi, i gn-a qu’ deûs bièsses ; 
Èt c'èst lès deûs qu'on-z-è rit l' pus... 

(CHOEUR) 


C'è-st-aus minâbes qu'l vint fè fièsse, 
Aus laids, aus moudris, aus stindus ; 
l fait r'blamè l'èspwêr o l' tièsse 
Dès pitieds què l'avin.n' pièrdu. 


(RIFRIN) 


COPLET : (Vwès d'èfants) 


(CHOEUR) 


Lès bièrdjis sintant l'ansègni 
Sèront a sès pids d'vant lès rwès. 


Lès-andjes a gaiyès compagniyes 
Lès-ont dispièrtè bon-z-èt rwèd, 
Asteüre, addé l' Man asgligniye, 
Il ont l' rècompinse di led fwè. 


(RIFRIN) 


COPLET : (Vwès d'èfants) 


(CHOEUR) 


Su l' têre, c'è-st-on novia lingadje, 
Li mwais èst maistri pa l' Bontè... 


Glwêre au bon Diè dins sès-ovradjes ! 
C'è-st-insi qu' nos pòrans comptè 

Su l' pais promètüwe dins s' mèssadje 
A tos lès djins d' bone volontè. 


(RIFRIN) 


Lucien LÉONARD, R.N. 


Sins-èfants ! 


(Awenne) 


« Dji conto bin, quand dj' m'ai maryè, 
Qui dj'aclèv'rins one bèle nitéye ; 
Mais volà d' ca tant dès-anéyes 
Qu'al longue on s' hode di s' rafiyè. 

— Dj'avans tot l' min.me on bon mènadje 
S'on-z-a dol pon.ne d'on-òte costè. 

Mi ossi, por on p'tit valèt, 

Dj'ai fait d' pus d'on pèlèrinadje. 


— Choûtez matines ! Vorci l' Noyè ! 
Pogwè n' m'a-t-on nin avoyè 

On-andje qu'aurot ragaiyi m' viye ? 
Mon Diu, come dji m' sin duv'nu viye ! 


— Li bèle avance di s’ toürmintè ! 

Gn-a d's-òtes qui sont bin pus a plinde ; 
C'èst lès pòves cis qu'on vint Izi prinde 
Leûs p'tits-èfants po l's-atèrè. 


— Il ont tot l' min.me yu one riséye 
Èt pu, pa dès djoûs come èné, 

Dilé l' crèche, al mèsse du méye-nét, 
| m’ son.ne todi qu'is d'vèt lès r'véy. 


— Chodtez matines ! Vorci l' Noyè ; 
Courant vit'mint po n' nin r'noyè 

Nos djins qu'ont dit qu'i faut qu'on priye 
Dins lès tracas dol vikériye. 


— Z'avéz raison di m' rimostrè 

Èt dj' comprin bin qui dj' vos du sire... 
Mais qui g' qui clòrè nos paupires 
Quand d'ssus nost-uch li mwâr vérè ? 


— Li p'tit Jésus a v'nu au monde 
Po-z-aidè lès cis qui sofrèt : 

C'èst li qui nos stindrè lès brès 

Quand dji n' saurans pus nos rèsponde. 


— Aye, courans L' vèye ! Li nèt d' Noyè, 
Gn-a nolu qu' pout mau di s' rovyè, 

Po co trovu one place, habiye ! 

Mon Diu, dji m' sin tote radjon.niye ! » 


(f) Joseph CALOZET, 


R.N. 


Li prumi miräke 
(Liège) 


Li blanke cité s'èdwème a pid dè neûr croupèt 

Dizos lès boukèts d'ôr d'on bé cir sins nûlêyes... 
C'èst l'eûre qu'Éròde avole avou tote ine arméye 
Afize dè côper l' tièsse as-èfants d' sès sudjèts. 


Lès roy qui d'vit riv'ni po li rak'sègni l' vòye 
Qu'ènnè va vè li stå, là qu'on prèye li Mamé, 
Ont passé come dès spéres amitan dès doblés, 
Flahant so leûs chamaus tot ravòtis d' rodje sôye. 


Lès bodkètes sont magnéyes èt lès Noyés sont fod ! 
Riplòye tès flûtes, bèrdji, lès hanteûs brognèt l' danse, 
Èt d'hombe-tu dè catchi tès cint-mèyes è led banse, 
Ca l' mwèrt va fé l'awous' ava lès pires di t' soû. 


Tot priyant, l' vi Djòsèf, a lèyi distinde l'aisse ; 

Si djon.ne dame a mètou s' caplène à s' fris’ poyon ; 
Èt, sins louki dri zèls, ènn'è vont-st-è savion 

Vè l' disolé payis là qu' lès liyons sont maisses. 


ls passèt po dès vôyes pièrdowes divins lès tchamps ; 

Li tchèp'ti, qui mon.ne l'âgne, bahe li tièsse ; èt Marèye 

— Qu'a l'air d'on grand feü-d'li rotant d'zeû lès prairèyes — 
Pleûre, tot strindant so s' coûr si mälureüs-éfant. 


Li p'tit croté djubè djowe avou l' tète di s' mére... 

Li bêté, qui lòt plinte â mitan dè steûli, 

Mète ava sès tchouflotes li pâle ròse dès ròsis 

Èt d'zos sès deûs papires lès pus bès pièles dèl tére. 


Ènn'è vont, tronlant d' sogn’, sins louki lès ham'tês, 

Ca l' vint qui k'pwète so si-éle ine doûce hinéye di fleûrs, 
Èlzi tape à l'oréye li prumire èclamedre 

Dès pauves-andjes qu'on-ahèsse à còps d' hatche èt d' coûté. 


Astedr, li leune si catche dri li spèsse heûve dès tchin.nes ; 
A cir, li djoû batih' dès frawiantès cités ; 

Li tourturèle ròkéye, lès-oühês vont r'tchanter, 

Èt l' côkêcô dès coqs rèsdondih' èmé l' plin.ne. 


Fi-seû, so l' crèsse dé tier', on varlèt sème fir'mint 
Lès grains qui donront l' tate âs pauvriteûs dè monde ; 
| sème, tot d'hant ‘ne paskèye, èt l' solo, qui s'èmonte, 
Li mète âtoü dèl tièsse come ine corone d'ardjint. 


Po-z-aler vè l' payis là qui l' bon Diu l'èvòye, 

l fat qui l' tchèp'ti còpe li tère dè payisan... 

« Marèye !... di-st-i Djosèf, vedyiz nosse bèl èfant : 
Dji m' va priyi l' brave ome di nos drovièr' li vôye ». 


« Wice vas-se ?... brait-i l' bouname tot radjustant s' sèmeü, 
Qwite mi tchamp ! Dji n' vou nin qu'on fole min.me sol forire ! » 
Mins tot vèyant qu' Djòsèf a-st-ine lame as papires : 

— As-se dandji d' mi, compére ?... li d'mande-t-i, tot pèneüs. 


— Dji vôreûs, fait Djòsèf, poleür trivièrser t' tére 
Avou mi p'tit pedkèt !... 
— Diu! qué bé p'tit crolé !... 
Wice alez-v' don, parint ? 
— Wice qu'On m'a dit d'aler... 
— Èt cisse feume-la ? 
— C'èst m' feume... 
— Tchanceleü, quéle frisse kimére ! 


— Mins v' sèpez bin, brave ome, cou qu'on fait dès-èfants ?... 
— Lai-m' passer, va, sèmeû ?... 
— Po qu'on m' lòye al potince ?... 
Éròde l'a disfindou... Dj'a famile èt dj'a 'ne cinse... 
Tüsez bin qu' tos vos pas sèrit marqués so m' tchamp !... 


A c' moumint-là, Jésus toûne li tièsse vè l' bouname 
Èt |’ bouname, magré lu, fruzihe disqu'a l'ohé ; 

l hape â pus-abèye li vile âgne po l' goré 

Èt Jésus, tot l' loukant, fiéstéye li tchife di s' mame. 


Èt, dismètant qu' Djòsèf si save avou s' trésôr 

Vè l' disolé payis là qu’ lès liyons sont maisses, 

Li varlèt s'adjènihe po mi r'mèrci l' Grand-Maisse. 

Ca l' tchamp qu' sèméve torade èst rafülé d' pòtes d'ôr. 


(f) Joseph MIGNOLET, 

Doné 
(Dorinne) 


Dins totes lès maujons, on tchaufeut l' for. O l' pitite mai 
mètuwe sur one tchèyére, nin lon èri do l’ sitûve — li mai 
qu'on s' siève po lès tautes a l' dicauce èt mache lès grossès 
galètes da Sint-Nicolas — li comére, a bachète èt sès brès 
r'trossis, arèdjeut sès pougn o l' pausse ; po lès cougnous, i n° 
faut nin awè peû do prusti deur. 


...dins totes lès maujons quausumint. Li vi crantchu Doné, 
li, croufiye fin mièrseü è s' culot. Dès cougnous, li ci qu'è vout, 
qu'è féye ! Èt Mariye dau Rouche, qui vint do matin fè l' sogne 
quate djoûs par samwin.ne, n'aurè jamais l' timps d’ ca... Qu'is 
mougnenuche do pwin, don, lès fürlauts ! Èt l' vèjène ? T'ès fou ? 
Po t' fè striyi. Pwis one atchète come c'èst, qui n'a qui s' guedye 
di bone... Pont qui dj' veu pus èvi. Dispòy qu'èle tè li a clapè 
on djod : « Doné, si t'ès si ritche qui ça, sope deüs côps. » One 
sins spaugne, avou s' nûte d'afrontès co pus bribeûs qu' lèye, 
èt sès r'vasis di tièsse di sote : « Po saqwants vèspréyes qui 
nn-èstans avaurci... Nos n' rirans pus si djon.nes... » Ca n' sondje 
qu'a bin vikè èt lès stramè. W'ènn'ireut-on avou dès parèyès- 
idéyes ? 


Èt ti n' mi vérès nin dire : qué fous-nayes dins bramint dès 
places ! Ca 'n' sêt aye èt audjoürdu trouvereus' one maujon 
qu'on n' cougnoutéye nin ? Ossi bin qu'aus vèjins, tês’ ! Quand 
nn-aurins pus qu’ lès saqwants gorléyes di farène po ça. Èt... 
dji vin veüy, mi, si dj’ n'aureu nin on d'méy quauteron d'ous à 
prustè... Po lès r'mète a |’ Sint tot rate, dandjered ! Èt deüs ou 
trwès pintes di lacia, nin do turbinè, savoz. Cougnous, Noyè, 
ee YO ce matènes, é ! Pwis ci sèrè co lès galètes à traus po 

ovèl an. 


C'èst come li vi Bèrjo, l'òte fiye qui v'neut fè s' compte èt 
payi s' trècins. Il aveut co byin mau sès caurs cit-anéye-ci. Èt 
ramechi dins totes sès potches po rachonè quate pitits francs 
qui m' ruvenint. | l' fieut longue en cwargnant après mi, po qu' 
djè l's-i quite, tês' !...« Nos l' lairans gotè insi », aureu-dj' divu 
dire. Ayi, é, ti ! C'èst lès caurs di rawète lès pus aujis a gangni. 


La dèdjà do timps qu'il èst tot seû, l' Doné. Todi one miète 
pus spiyi tos l's-ans ; mau èpiyetè dins lès djambes télemint 
qu'il a rènè. Èt tofêr pus d'mèfiant : dès djins, i-gn-a qu' deûs 
sòtes : dès chineüs èt dès co pus chineds. 

Li feume qu'il aleut coûtchi avou èsteut bramint pus viye qui 
li. One qu'il aveut pris po sès gans' èt sès bokèts d' têrins. On 
n'èst nin vi Dorène po rin, ni co mougneûs d' rukes. 


Èt tos lès djoûs todi pus rovyis'. Wête : i n' sêt pus tot èwou 
qu'il a stitchi à pont lès caurs dau Bèrjo. Portant, là nin co trwès 
samwin.nes. Lès cis qu'il a r'cheü à l' Tossint, advine, ça! | s' 
fait lwagne tot l' timps après. Tantia qu'i n'a pus o l' potche di 
s' djilèt qu'one pèce èt quate pitits francs, lès cis qu'il a ieû 
dès rûses do fè brotchi au Bèrjo. Sayans do nos sovenu : li 
manòye, djè l'a mètu è m' potche, véci. Èt lès biyèts ?... Dj'ènn'a 
bin sûr fait one saqwè... Qu'ènn'a-dj' fait seülemint ? Quand 
l' Bèrjo a sti èvòye, dj'a rauvelè lès pices d'one mwin, pwis lès 
mète èwou qu'èles sont todi. Èt lès biyèts, w'a-dj' siti avou ?... 
Nin moyin ; dj'a bau pinsè èt rapinsè... Su l' momint, i m' faureut 
marquè l' place qui dj' lès mèt... Ayi mins veus' qu'onk tchaireut 
su m' papi... Boute, é! dji n' sé pus èwoù qu' mès liards sont, 
djè l's-a todi. Èt quand on sondje bin : dispòy li Tossint, dji fai 
avou quausu rin. | n° faut nin tant po vikè, d'abòrd. Là l' bèle 
predve, tin! 


* 
** 


C'èst nin po ça, mins Doné vint on bokèt su l'uch : one bone 
tchòde inéye di cüjéye court è l'air. T'as t' nèz qui r'crole, in, 
Doné. Ti chin.nereus. Tot d' swite ga t' rivint : tè lès veus su 
lès platènes, lès p'tits longus pwins toûrnès a mòde di poupène 
a l' fache. Li crosse su l' brunòse rilût come on l'aureut cirè. 
I n° faut qu' do l' djonde, ça miyetéye en spiyant à cause do büre 
èt dès-ous qu'on-z-a machi o l’ pausse... On vint do ravenu l’ 
todrnéye ; t'ènn'apices onk en l' fiant dansè è t' mwin, bolant 
qu'il èst; ga igne bon; ti glètreus. Li feume bèrdèle : sacrè 
sins pagyince ! Si tè l's-ataques dèdja, ça n' frè qu’ do passè ; 
golu qu’ t'ès ! pice-crosse !... Pwis saqwants djoûs après lès 
fièsses, lès cougnous sont bin séwès par, sètch quausu. T'i 
‘côpes dès bèlès finès trintches èt lès trimpè o cafè avou do 
suke, Li seül timps, èmon Doné, qu'on mèteut on cârè d' suke 
è s' cafè. Ti t'è fieus one bosse... Co d'astchèyance ritrouvè o 
l' drèsse on cliquèt d' cougnou qu'on-z-a rovyi dri lès jates ou 
l's-assiètes. Ossi deur qui l'âme do diâle. | n' faut rin piède ; 
mins twè, tè l' crocheus come do l' coûtche. Èt quand t'as sti 
paremint trop chaurdè, ti fieus one potéye avou po rid'djunè. 


* 
++ 

Doné a r'moussi bon-z-èt rwèd èt todrnè l' clè, co pus mau- 
ruvenant qu'èd'vant après lès djins. Èt tot tüzant d'assit a li 
‘stûve, i fieut chiltè sès pices è s' potche. One pèce èt quate 
pitits francs, ga fait noûf. On 'nn'aureut ieû ostant por à l' dicau- 
ce dins l' timps, di qu'on-z-aureut sti dins lès bins, lès deûs djoûs 
èt l' rilachaude. A on p'tit sou li p'tite gote, ti ! 


Ca n' vout nin dire qu'il a tant fait lès dicauces, li Doné. 
Saqwants côps, il a montè su l' place, waiti l' toGrniquèt, lès 
djon.nes-omes qui vorint aus baraques èt fè bouchi l' lolo ou 
broquè dins lès cabarèts. Qué trayin !... Doné piceut avou deûs 
deugts sès caurs o l' potche da s' camusole èt lès comptè : onk, 
deds... | s' brouyeut : one pice, i l' prind deüs côps ou bin i 
passe iute d'one... Èt c'tici-le, l'a-dj' comptè ? Sins fè chonance, 
i caroteut foû do Bati dins one rouwale qu'i gn'aveut pont d' 
djins. Adon, i r'crauweut ci qu'èsteutè s' potche èt ravenu s' 
mwin avou dès francs, dès d'méy-francs, dès sous trawès èt dès 
gans' èt do l' poüssère di toubac. Dji n'èsteu nin trompè ; i m' 
choneut bin. | 'nn'aleut s' vòye sins s' ritoürnè, binauje d'awè 
bin wazu sclipè foû d' l'abranle come c'èsteut su l' place. Qu'i- 
reds' fè, dwé, avou tos fous ? Il èraleut en fiant l' grand toû po 
n' nin rarivè o l' maujon trop timpe : « Vos n' vos-i plaijiz nin 
bin, m’ fi ? », aureut-èle dimandè moman. 


Ca, c'èsteut divant do s' mariè... « Dji n’ tin nin à tot ça, sés', 
mi », ènn'aleut-èle Docsiye d'èmon Miroute, li feume qu'il aveut 
pris à s' compte li sèmedi d'après Pauque. Pus auji insi. On 
d'meureut o |’ maujon èt-z-alè coûtchi co pus timpe qui l's-ôtes 
dimègnes. Doné in.meut ostant. | n'aureut nin sti trop fiér avou 
Docsiye pa l' brès su l' Bati en plin.ne dicauce. Adon, èlle ènn'a- 
leut dèdja on pau è chèbiant. Pus taurd, èle n'a jamais pus rotè 
qu'a bachète... « Ma tête s'en va, mon derrière viendra tantôt », 
dijeut-i l' maisse di scole. Qu'i s' taije, li poûri chinard, avou sès 
rodjes-ouy èt s' rossia boc ! Pwis, li gros rodje rond visadje da 
Docsiye, plin d' pwèls èt d' botons. Ostant veüy li curè Stièrnote. 
Mins li, c'èst l' bourgogne... T'aureus bin r'crindu do l' rabrèssi, 
Docsiye. Quand i faut, i faut; on 'nn'èsteut rate quite, s'i n' li 
aveut falu qu' ca. 


Èt dji nè l' vòreu nin dire tot wòt, sondje-t-i. Mins i n'a nin co 
sti si mau séwè quand Docsiye a moru, li Doné. Li djoû d' l'ètèr- 
mint, on n' pout nin dire qu'i n'aveut pont d' pwin.ne. Se(ilemint, 
c'è-st-insi qu' ça dut alè ou dôbin ti n' vikereus pus ti-min.me. 
A l' nét il èsteut tot d'assène en montant coûtchi po d' bon, ci 
còp-ci qui c'èsteut tot, tot do wèyi èt l' rèsse. A mitan prèt-a 
pinsè qu'i rèsteut djon.ne èt-z-awè tot l' lèt por li. Ca Docsiye, 

mau ègayoléye come èlle èsteut, i li faleut tote li place. Quand 
ti mariyes one comére, t'è prinds todi deûs. Dol djotrnéye... ô ! 
c'èst twè qu'èst sièrvu l' prumi à l' tauve ; por twè lès bons 
bokèts, s'i-gn-a, èt cûjenè a t' franc-goût, quand ça n° rivint nin 
trop tchèr. Lès coméres, c'èst come on lès fait. Cor à pièce, 
quand on s' coûtche. Mins vo-l'-la èdwaòrmuwe. Adon en tot so- 
kiant, èle prind sès-aujes èt ti n'as pus qui li sponde do lèt por 
twè stinde tès-ouchas. 


Au matin, èle dirè co qu'èlle a mau dwarmu, èt qu' c'èst twè 
lès causes : avou t' manodje do tofêr bourè èt t' tchôkè à t' mòde. 
Wai ! là tot g' qui vo m’ lèyoz do lèt!... 


Joür à jodrnéye, c'èsteut caurs èt vicadje. On sèreut bin sba- 
réye qu'i faut tant po vikè asteüre. Avou tot qui r'monte... Waite 
one miète do veüy pus lon qui l' bètchète di t' nèz, don, gros 
bon timps ! Si dj' n'èsteu nin là, lès soris courerint abiyemintè 
l'Armwère. Rapinè èt tofèr si plinde : on via qui nos fyins, i n' 
sèreut jamais bon qu'a l' saison dès fréjes ou après l' Novèl an, 
quand lès djins ont tot chumè leüs caurs. Èle l' dijeut dèdjà 
d'avance ; li via n'èsteut nin co tot r'ssouwè ; en comptant su 
sès deugts lès mwès èt lès samwin.nes. « Todi l' min.me véci. 
Dji veu bin òte paut, mi. »... T'aureus bin fait vélè lès vatches 
a t' chonance, twè 7. « On lès trèlondjine deûs trwès côps 
divant do lès minè a gayèt. » « Ayi èt n' pus lès-awè plin.nes, 
dwé. » — « Taije-tu ! dj'aveu dès vatches o l' maujon, qui t'aleus 
cor è scole. » Afiye, après on bon martchi, qui l' botchi Malitchi 
n'aveut nin à fè di s' nèz : « Si vos n' vos-aviz nin lèyi adire 
Si vite, nn-aurins quét'fiye ieû on sou ou deûs di pus au kilo... 
Grosse bièsse ! c'è-st-avou s' linwe qu'on gangne li pus aujimint 
Sès caurs. » 


Èt sovint ètur li vèt' èt l' sètch, quand, twè, t'èsteus gaiy'. 
Insi, on djod d'è l'èstè qu'èle coudeut aus p'titès rodjès grûsales, 
si tchèna clince, èlle è staure saqwants pougniyes, èt vitemint 
lès catchi en mètant do l' tére dissus. « A ! di-dj' en passant, vos 
fioz come li tchèt qui rascouve todi sès-ansènes. » — « Dj'in.me 
ostant fè come on tchin, ça mi. » Èt èle mi toûne si dos. 


* 
LE] 


Doné, va ! Dieudonné Fripiat, come c'è-st-à l' comune. Si pa, 
c'èsteut Dieudoné ossi ; on l'aveut sorlomè l' Bondiè. | fieut l' 
sauvadje òrlodji, li Bondiè. Insi c'èst li qu'aleut tos l's-ans vedy 
aus règulateürs èt aus-òrlodjes à caisse èt à tchin.nes o tchèstia 
d'Ontin.ne èt l'zï mète do l' fine òle avou one plume di pouye. 

Nin co si mau maisse po r'tchôkè d'à buk èt distrapè lès djin- 
djoles qu'arokint. On l' conte cor asteüre : dès côps il è r'mon- 
teut one bin come u faut èt-z-awè dès pices di trop. C'èst nin po 
ga,mins èlle aleut co mia qu' noûve. 


Si fi, nosse Doné, ç'a sti l' fi do Bondiè; a-t-on dit jusqu'à 
nosse novia curè. I| a minè l'arèdje, ci mon-n-ami-là : qu'on n° 
p'leut nin d'fityi parèyemint li nom do Bon Diè. Dispòy, ci n'a 
pus sti qu' Donè. Dosmètant, li vi Bondiè èsteut rèvolè,... vélà 
pa-d'zed su bayi. Mins d'vant, adrwèt come il èsteut po rabroctè 
èchone lès-aspirales, lès r'ssòrts èt l's-awiyes, il aveut tot dod- 
cètemint èmantchi li baurnadje dau fi. Docsiye, lèye, n'aveut 
jamais sondji a ome po dire. Nosse Bondiè li a chuflè sit-air 
saqwants fiyes : abiye qu'il a falu l' galant à l' comére èt nin 
quand quand. Èle s'aureut mariè d' timps d' cwarème : qu'on 
diye ci qu'on vout. Come one qu'a pris do té d' noûf mwès èt 
qu'i d'vint strapant. 


Ca d' fait, li vi Bondiè p'leut bin tchantè avou Simèyon dins 
l'Évanjile : « Ci còp-ci, Sègneür, vos p'loz bin lèyi ralè vosse vi 
Mati-fait-tot. » 


Broke ossi por one èritance avou Docsiye. Tant qu'on vout alè 
coûtchi avou Doné; is 'nn'èstint po leûs pwin.nes. Jamais 
Docsiye n'a d'vu ralaurdji sès bidous à plai-st-ò Diè. « Nos n'a- 
vans nin dandji d' djon.nes, é nos, ènn'aleut-èle. Qui frin.n' avou, 
don ? » Po nè |’ nin mostrè, dandjerei, èt ièsse onteüse divant 
lès-òtès coméres qui florichint à blame, èt lèye, bone a mète aus 
vis fiérs. C'èsteut co do timps qu'on promèteut l' vòye, lès cines 
mariyéyes là d'abòrd deûs-ans èt todi rin d'on mwès à l'òte. 

** 

On toqueut a l'uch èt r'toquè ; bouchi laidemint, come Doné 
ni v'neut nin. « Qu'i vaye aus cint diâles, don, ç'tilà ! dji n’ va 
nin todi veüy'... Nom d' tot-ute ! i va foute l'uch djus dès pin- 
teures. » Doné fait one craye ; ô ayi ça! L'uch èst bourè ; li vi 
ome ni s'i stindeut nin, i s'a d'vu r'culè. C'èsteut onk dès raupins 
daus vèjins avou one volète èt on nèt drap d'ssus. Franc come 
on tigneüs, i mousse o coridôr èt brokè o l' coujène. È s' maujon, 
i n'èst nin si warache, bin sür. Ét s' man, lèye, qu'a s' mwin 
come one spatroûle au coron di s' brès. « Tènoz, Doné, wai! 
moman vos-èvôye quate cougnous. » — « Va r'z-è avou ça, don, 
dji n' vou rin da lèye. » — « É ! Doné, vos n' con'choz nin nosse 
man ; dj'ènn'aurè après m' tièsse ; èle ni vôrè nin crwêre qui 
dj'a v'nu fè l' comission. Dji n'è pou rin si v's-èstoz lwagne... 
Vos-è foutoz, vos. W'è lès faut-i mète ? Moman rivout s' volète 
tot d' swite èt co s' drap. Djè lès tipe insi su l' tauve ? » 


195 


Doné a sti ratemint qwêre one plate assiète. « Là l'afaire. Salut 
èn de kost ! » di-st-i l' gamin qui tchèsse po l' momint en-z-alant 
au catrèzime, après li pus viye daus flaminds ; lès cis qui sont 
v'nus su l'bin daus Colot. Èt po dire, lès roufions do viyadje 
sèrint bin pwârtès po lès « langues étrangères » s'apinse qu'on 
dit. Dol guêre, ç'a sti l'alemand ; saqwants mwès l'anglais ; 
asteûre, is n'ont pus qui |’ flamind, lès p'tits m'véts. Mins fai- 
l's-i studyi è scole : va t' fè couru arèdji; t'è pous bin ralè 
pa l' bwès. 


È l' maujon d'èsconte, nin bayi qui l' vèjène a pinsè on p'tit 
côp à Doné qu'èst tot seû au Noyè. Èle nè l' veut nin èvi, lèye ; 
bin non. Èle li fait si volti assoti, li grande èwaréye ; sins nosse 
Doné, ci n' sèreut pus nosse cwane. Pwis on-z-èst di d'néye, bin 
sûr ga. Sedilemint c'èst qu'on n’ si fait nin fè. Causoz-li d' cha- 
ritè. Lai ça au curè, é, si t' vous bin. Dji rireu d' mi l' prumire, 
in dandjereû, do mostrè trop bin qui dj'a bon coedr. 

FA 

Ayi mins, trüte, tot ça ! Doné si rèssère èt ç' n'èst nin one 
vüzion d' mau-ruvenant ; il aureut bin l' vèsse : quét'fiye qu'on 
n' toque èt v'nu veüy' qué novèle d'èwou qu'il a crotè ; ossi bon. 
Auji do dire qu'on fait bin sins tant, avou saqwants p'tits francs. 
Li bolèdji, ça va fè li chijin.me côp qu'i li dirè : « Vos-auroz vos 
sous à |’ samwin.ne, savoz. » Dji m' catchereu bin. Avou Mariye, 
il èst deüs quinzin.nes pa-dri. Insi, is sont spaurgnis, li dis'. 
Dji m' fou d' ga, mi, li r'clape-t-èle ; li ci qu'ènn'a ni sint nin 
l' mau do ci qu'è-st-à l'après d'on franc... Dj'aureu bin ratindu 
d'alè au cwameji avou mès solès. Si dj' l'aveu seû. Li roufion 
daus vèjins mè l's-a sti r'gwére sins payi. Mins l' cwèpe vérè bin 
sür on côp a l' vèspréye, qu'il aurè rassi sès r'fiadjes po l' novèl 
an. Èt co mète li pòce, come djè l' coneu. Èt m' dérin mète di 
tchèrbon, djè l' du co, èt dj'a dèdjà bramint pris autoû. 


Tantia qui |’ Doné n'èst pus d'assène qu'a l' nèt fwart taurd, 
qu'i n' vérè pus pèrson.ne. Chapè ! Mins on-z-èst rate dimwin 
èt r'transsi èt mau vikè. Èt Doné tind tos sès-uch sèrès èt n' 
douviè qui s'i faut bin. Sins caurs, sês', on sacré laid sint, ça! 


Nom di Dio ! w'aureu-dj' bin èrè cès caurs-la ? Si dj' raveu 
seûlemint lès cis dau Bèrjo... Nin todi o cofe. C'èst là l' prumi 
qui l' voleür irè niftè. Quand min.me, Doné monte o plantchi 
ritoûrnè tot : dizos lès lingous, o l' gardi-ròbe, dins lès lausses, 
lès bwèsses à solès ; o live di mèsse da Docsiye ; dins lès 
rèdjisses o cofe. O nikèt, i gn'a qu' dès crèvates qui flairenut 
l' tchamagne. 

A tant cachi èt r'cachi èt capougni totès vizeriyes, i n' sèt 
quausu pus après qwè qu'i r'waite. | s'assireut volti su l' lèt èt 
r'lire tos djanes papis èt sondjinè do timps passè... Èt o gurni ? 
Cor one miète il ï gripe. Mins il a dèdjà frèd s' coyène là-wôt. 
A prème, dizos lès scayes... A mwins qu'o l' rilaveriye ? 


Il èsteut à l' valéye ; on boucheut cor à l'uch. Nom di Dio ! 
por mi c'èst l' djoû ; on n' mi saureut lèyi tranquile. Il a l'idéye 
do r'montè lòtchi par one finièsse di d'zeüs. Il a s' pid su l' 
prumire montéye. Non.na ! on m'ètindrè oskinè l' finièsse : èlle 
è-st-èdjaléye. 


« On-z-a peû dès voleürs ? » — « Qui èst-ce là ? » = « Ô! ci 
n'èst qu' mi. »... Qui ça, mi ? Doné a dèdja oyu c' vwès-la. I 
douve l'uch. C'èst l' Cali. « Ô bin, di-st-i l' Doné, dj'èsteu lon do 
pinsè à vos. On rote cor au mwais timps, la, parét ? » Ca l' Cali, 
li banseli, vint tènawête avou on fwès d'osêre a s' dos, rimète 
on cu à on pani ou a on bansetia. Vineut, vou-dj' dire. Astedre, 
i sint sès-ans. Pus auji do quènetè d'on-uch a l'òte èt ièsse 
rafoirè aus cinses. Li campagne passéye, Doné l'a pris po l' 
djardin : plantè, rauyi aus canadas, èt r'fouyi on bokèt ou deûs 
divant l'iviêr. Tos-ovradjes qu'il èst trop dranè po fè. 


Nin co si bone idéye avou l' Cali, a-t-i sondji Doné après còp. 
On 'nn'aureut bin ped : on grand mama... On laid mwais, quand i 
s' mwaijit, di-st-on, èt qui s' cotape. On-èpoltè po deûs côps rin ; 
qui cause tofèr a grosse vwès come on choquè. Mins ostant ni 
lèyi v'nu véci qui dès djins d'au lon. Lès cis d' Dorène, nu dandji 
do rin sawè di d' ci. Mariye, c'èst d'djà d' trop. 


« Tin ! mi di-dj' en m' lèvant au matin, dj'ireu bin dire bondjou 
a Doné à Dorène. Dj'ènn'a si pèsant o culot, sês’, valèt... Mins 
dji n' taudje nin, dji n’ fai qui l' vòye. | sèrè rate nêt. » Lès 
deûs-omes èstint cor o coridòr...» En tot rotant, là qu' ça m’ 
pète o l’ tièsse : a-dj' bin r'nièti m’ locèt, mi, vélà, qui dj'a 
fouyi l'òte fiye ? Ca c'ènn'è-st-one di pünition do s' sièrvu d'one 
ostèye tote èrèniye qui l' têre plaque dissus. Dj'i va veüy tot 
drwèt, mi di-dj'. Dji frè insi one vòye à deûs mèssadjes. Si l' 
locèt èst jamais èfèronè, trop taurd do l' rouji quand faut s'è 
Sièrvu. » — « Vos-èstoz dèdjà a fouyadje, vos ? Nos n'èstans co 
qu'au Noyè. » — « Ca vérè co rate. » = « Dj'i waitrè a l' sam- 
win.ne, ni v' tracassoz nin.» — « Non.na, sês'! dj'i va veüy' 
mi-min.me pusqu'i dj' su véci... Nin dandji do m' mostrè pa wou, 
ô ! dji coneu lès nanches. » 


* 
++ 

Dji n' su nin bayi, é, qui l' Cali vout alè tot seû veüy au locèt 
o forni. Ca Doné... È trouveriz bin one pus bèle di place, vos-ôtes, 
po sauvè vos liârds daus voleürs ? On n'i pinsereut jamais : 
pa-d'zos l' caisse aus s'minces su l' djivau; dins dès viyès 
gazètes ; i-gn-a tot-on moncia qui l' Doné a ieû au curè. C'èsteût 
po Docsiye ravautyi sès r'piquadjes qu'èlle aleut vinde aus-uch. 
La one bèle di place, in! On n'irè jamais farfouyi d'vins. | gn'a 
qu'on Cali po qwésyi d' tos costès èt vènè jusse èwou qu'èlle 
èst l' potéye. | n'a jamais fait qu' ga : cachi après tot c' qui 
's' pièd ; do momint qu' c'èst nin trop pèsant, 'nn'alè avou. Li 
deûzin.me djoû qu'i travayeut avou Doné, c'èsteut dèdjà da li 
l' niyau... Sagwants timps après l' Tossint, vo-l'-rici : « Dj'a 
sondji, mi, tant qu'i fait cor a mitan bon, èt si dj' fouyeu co c' 
'bokèt-ci ? » Insi, il aveut lèvè lès danses da Doné. O ! il a fait 
d' l'onéte : i 'nn'a lèyi; deûs biyèts d' mile qu'il a catchi one 
miète ôte paut po pus taurd. 


Doné èsteut co stampè o coridòr, li Cali ruveneut dèdja. | n° 
l'aveut wazu sire. T'ènn'aureus bin ped avou s' grande rossète 
baube qu'on n' li veut qu’ sès-ouy ; èt s' surtout trop laudje èt 
trop grand ; portant l' Cali, c'èst dèdjà one pice d'ome ; mins 
l' surtout bale a sès bodènes quausu jusqu'a su sès solès. W'a-t-i 
sti dispinde ca, dwé ? 


« Dj'èsteu trompè, di-st-i, li locèt è-st-a place, bin ècrachi. » 
Èt sins qu'on li diye, i mousse dirèk o l' coujène : «É! ti, on 
n'a nin rovyi qu' c'èst l' Noyè véci. T'as do l' chance, é, t'-min- 
me. » | pougne dins on cougnou èt... deûs côps d' guedye... 


Doné s'aveut assit o culot... Ayi mins, veus’ qui l' grand démon 
apice one tchèyêre ossi èt s' mète di l'òte costè do l' bûse. 
Doné si ristampe abiyemint. Dji n' vòreu pont d'ôte plaiji, dan- 
djereû ! Mins l' Cali n'aveut rin vèyu ; il ataqueut s' deûzin.me 
cougnou.... | m’ lès va strouflè tos, l'aspanse. Mins wazu wastè 
l'assiète... 


Si detzin.me cougnou, Cali brosteut autoû èt mougnetè à 
p'titès bètchiyes po l' fè durè : « Ca s' lait mougni, valèt; is 
sont bons. C'èst Mariye qui t' lès-a fait ? » — « Ô non! c'èst 
l' vèjène qui m' lès-a apwartè ènawére. » — « D'abôrd, dji t' lai 
cès deüs-là. Nn-aurans fait paurt di frére. » Èt quand il a tot fait, 
i satche fot do l' potche dau surtout on rodje mokwè a nwars 
pwès po r'foürbu s' bouche èt s' baube ; èt tant qu'il ï èsteut, 
soflè s' nèz. 

Tin! si di-st-i Doné, i vint do fè tchair dès papis foü di s' 
potche. Doné fait come po l's-alè ramassè... Nom d' tot-ute ! 
c'èst dès caurs ! Ca li rispite o l' tièsse, au Doné : o forni dizos 
l' bwèsse aus s'minces, dins dès viyès gazètes. | s' riveut bourè 
l' bwèsse su l' costè, prinde au mitan dès gazètes one qui douve 
tote laudje èt-z-i bin stinde sès biyèts, pwis l' riplèyi dins sès 
plèyòres... Nom d' cint Dios ! | vint bozè mès liards, cit-la... 
Pourvu qui... Cali èsteut toürnè do costè d' Doné èt dri li, lès 
biyèts au mitan do l' pavéye. Crè nom ! | va mète si pid d'ssus. 
Mins o l' place, Cali vint à li stûve tchaufè sès mwins. Adon 
Doné, sins fè lès cwances, passe dri l'ome èt, avou s' pid, i fait 
ridè lès papis bin pa-d'zos l' tauve. | s' faureut ascropu po l's- 
avisè... « D'abòrd qui vos m'è lèyoz, djè lès va séwè », di-st-i 
Doné... Sacrè nom ! i va ètinde qui dj' tron.ne po causè ! Mins i 
prind l'assiète aus cougnous èt l' mète o l' drèsse. Nom di Dom' ! 
dji vin do ièsse sitrindu. Astedre, il aureut bin ri tot wòt, l' Doné... 
Dji t'a, Cali... Sacrè nom ! il èr'va è s' potche, i va veüy' qu'il a 
sèmè sès biyèts. Mins c'èst po r'soflè s' nèz, li Cali, en tòtant 
co pés qui l' cwane dau Tchor à l' traque... « Astedre, djè l' 
trosse, sés'; dji n'a nin todi tot pièrdu ; ti m'as fait saye di tès 
cougnous. Aléz ! jusqu'à dins deûs ou trwès mwès. Èt qu' ça 
t' vaye come ti vous. » 


Quand Doné n'a pus oyu rotè o l' vòye, rate on-ome toûrnè 
l' clè èt tchòkè l' vèra. Co pus rate brokè dizos l' tauve : is 
n' boutront nin véci, Cali, il i fait trop deur... Waye, é ti! | s'a 
tukè on bon côp en s' rilèvant. Si mau, i n° l'a nin sintu su 
l' momint. Portant, il aurè on boûrsia, qu'on li d'manderè mwints 
djoûs comint qu'il a fait. Qué plaiji chaque côp, en r'sondjant a 
s' pasquéye ! Come ça va... Onk, deûs, trwès, quate ; quate bias 
biyèts d' mile, ti ! chij di cint francs, co deûs d' vingt. | n' sondje 
nin à tos l's-ôtes qui l' Cali li a scrotè dol campagne : c' sèrè 
co timps tot rate... Dji n'a jamais sti si binauje di m' viye... Pòve 
vi Doné, va! nin co meüri d'awè tant sti l' deds... 


Todi one sòte : jamais pus ci grand mau-bèl-air-la véci ! Ni co 
foute mès caurs insi à non syince... Èt si dj'èsteu on pau d' bone 
acoute avou lès djins d'avaurci, après tot. Seûlemint alè dire on 
mèrci à l' vèjène po sès cougnous, ça li cwachereut s' linwe, 
assuré !... Tin! dji va ukè l' roufion d'ènawére èt li d'nè one 
pitite dringuèle... 


Mins alans todi à fait. Li ci qui vik'rè, vièrè, s'apinse li 
djint qu'aveut mètu covè s' tchèt... 


(f) Auguste LALOUX, R.N. 

